
U PORATNOJ EVROPI 


Evropa je ušla u svjetski rat s općenim mišljenjem, da ide 
putem političkog napretka, ako proširuje izborno pravo, odgaja 
birače i dotjeruje ustanove parlamentske vladavine. Kad gra- 
đanin može misliti, kako hoće, govoriti, kako hoće, i glasovati, 
kako hoće, svagdje su to uzimali za dokaz kulturne politike. Može 
da bude neprilika od takove slobode, ali ni jedna ne može oprav- 
dati opasnosti, što bi nastale, kad bi nezadovoljnici čamili pod 
krutom silom. Ali doskoro poslije rata svijet je doživio čudnu 
pojavu gole sirotinje pored neviđena bogatstva, pa još čudniju, 
da su ljudi išli gladni, bosi i goli, a da su drugi uništavali čitave 
žetve, da bi održali visoke cijene robi. Onaj čas digli se sa svih 
strana glasovi, da parlamenti nisu ničemu, da je dosadašnja kul- 
tura ološala i demokracija izdala. A iza te galame došlo je pravo 
zlo, u mnogim zemljama Evrope socijalni poredak porušen, vjera 
u vlasti potkopana, politička i društvena predaja prekinuta. 
Svagdje poraženi narodi, kojima su se stara sidra otkinula od 
tvrdog tla, izgledali preko daleka i neznana mora novoga vođu, 
a naročito u Rusiji. Tamo se vlada kao možda nigdje pokazala 
loša i slaba. Tlo je revolucije bilo spremljeno kao nigdje, pa tamo 
brže i snažnije nego i u kojem kraju Evrope izmilio iz krize ne- 
reda čovjek, a s njime nova nauka i nova vjera. 

Nova nauka, nauka Marksova, koja se je vidjela neminov- 
nim završetkom duga historijskog razvitka, komunizam zami- 
jenio ustaljen poredak kapitalističkog društva. Odbacila je pri- 
vatno vlasništvo, vjeru u Boga, socijalni red višega i nižega, 
srednji stalež i sve ideje umjetnosti, morala i filozofije, kojima 
se je taj stalež othranio. U Rusiji, zemlji duboke evanđeoske 
pobožnosti, gdje je Šatov Dostojevskoga (u »Bijesima«) pro- 

glasio nevrijednim narod, koji nije stvorio svoga Boga! Nova 
vjera navijestila, da donosi čovjeku mir, hljeb i zemlju, pa će 
posljednji biti prvi, a prvi posljednji. Ta je vjera kozmopolit- 
ska, bojovna i propagandistička. Ljenjin je njezin prorok, a ko- 
munistička stranka njezina crkva. Tako će se razjuriti buržo- 
azija i postaviti diktatura proletarijata, kojemu su glad i rat 
saveznici. Prvi će razgnjeviti seljaka na cara, a drugi će uvaliti 
kapitalističke narode u još strašniji građanski rat između klasa, 
koji će ove uništiti i svijetu donijeti mir, komunistički mir. 

Al od praktičnog života do teorije dugi su puti. Redom taj 
komunizam odstupa od stroge nauke Marksove, svoga korana. 
Prestaje prinudno sabiranje žita od seljaka, dopuštena je poda- 
nicima trgovina, male tvrtke smiju izrađivati rukotvorine na 
svoju korist. Država uzima inostrani kapital, da pomogne doma- 
ću industriju, ustraja ju uvelike kao državnu protiv komuni- 
stičkih načela, priznaje privatno vlasništvo i nasljedno pravo, 
pušta da se počme stvarati privatni kapital. Sovjetska vlada 
nije dosele mogla oživotvoriti ni socijalističku državu, a nekmoli 
komunističku. Badava joj je sva propaganda, dosada neviđena, 
nekom naučnom renesansom, državnim izdanjima klasika, ma- 
šinskim puškama i avionima, telefonom i brzojavom, radiom, 
letacima i filmovima, podržavljenjem svih grana umjetnosti. 
Sav je dosadašnji posljedak njezine rabote stotina i šezdeset mi- 
lijuna ljudskih duša, gorostasnim sustavom vladina zuluma ne- 
propusno zapečaćenih protiv provala nepoćudne istine. Silan 
svijet, koji za plaću gubitka svoje građanske slobode smije uži- 
vati oskudan obrok životnih dobara, koji mu takmničar u ćeliju 
tura. Konformizam, kako je nedavno zasvjedočio Andrć Gide, 
gdje nema slobode ličnosti, ni slobode misli, a još manje slobode 
govora, kritike, umjetničkog stvaranja; gdje svaki treba da se 
drži »generalne linije«, koju vlast samovoljno mijenja; gdje je 
duh potlačen, zastrašen i ropski kao ni u jednoj zemlji na svi- 
jetu, da nema većeg poraza kulture od njega, a uza to nevje- 
rojatna bijeda i glad velikih ponekad i radničkih, a naročito 
seljačkih hrpa, i ta golema nejednakost, koja među njima vlada. 
A sve to za hekatombe milijuna ljudi, otjeranih iz kućnog prava, 

prognanih u Siribiju, utamničenih, uništenih, poklanih, skapalih 
od gladi, da tome užasu u čitavoj svjetskoj povijesti ljudskoga 
roda nema ravna! Odista paradoks, kakova svijet jošte ne vidje 
jer na kraju krajeva sve, što je u njemu, postoji, da čovjek dj: 
hovno i fizički živi, što bolje može. Samo.u narodu, gdje je pred 
devet stotina godina sv. Vladimir prigrlio grčku pravoslavnu 
vjeru, pa oružjem svoje poganske podanike prinudio, da ju pri- 
me, a Petar Veliki iznenada uočio koristi zapadnjačkog oružja 
tehnike i kulture, pa ih za svoje vlade od trideset i devet i 
na silu nametnuo ruskom, gotovo sasvim istočnjačkom svijetu 
mogao se je roditi i potrajati zulum ovakove snage. ' 


. Trzaje od tako silna potresa, kao što je ta revolucija, nije 
osjetila sama Rusija. Sjena Ljenjinova prikrila je čitavi sije: i 
svagdje poratnom životu dala svoju boju. Nije samo Rusija 
gdje Evropa gleda pozorje oružane nauke, koja je sjela na aL 
jestolje vlasti. Nije samo u njoj totalitarna država, koja bez 
milosrđa gazi demokraciju i slobode, što ih ona dela pa mjesto 
nje stvara sustavom sve većeg pritiska novi tip ljudskog bitka i 
ljudskog društva. Krutu logiku ruskih komunista prihvaćaju 
svagdje. Načela despotizma nameću silom i bučnom dhao g 
dom podanim narodima Italije i Njemačke, kad im je snaga i 
volja najviše klonula. Makar je Ljenjinizam kozmopolitički, dok 
je fašizam, i u talijanskom i u njemačkom ruhu, ponosit i bija 
san u svome nacionalizmu, sve se tri vladavine jednako dižu na 
demokraciju i njezine slobode. Komunisti i fašisti jednako od- 
bacuju načelo, da politička pitanja valja raspravljanjem na 
čistac izvesti, da prava manjine valja poštovati i svagda radije 
pribjeći razlozima i pameti nego sili. Novi su diktatori mate ae: 
gospodari kao negda ruski car ili danas papa, a nečovječnost 
što se je rodila u ratu i revoluciji, zajednička je crta totalit 
noj vlasti u sva tri oblika. ao 
BP% meće ruske zaraze znatno je pokrenuo talijansku poratnu 
ou : Većine u talijanskim predratnim parlamentima nisu se 
učile ni u jednom bitnom načelu, a vlade se nisu razlikovale u 
programima, nego tek u licima. Onda je konac svjetskog rata 

donio prevarene nade i socijalističku bunu protiv buržujske vla- 
davine. Ime Ljenjinovo bilo je u svačijim ustima, slika ruskog 
proroka svagdje se isticala, štrajk dolazio za štrajkom, starim 
yojnicima brukali se na ulicama. U tom rasulu, gdje su narod 
njegove snage izdale, pojavio se Benito Mussolini kao meteor. 
Italija je odnijela iz svjetskoga rata manje plijena, nego je mi- 
slila, da joj ide; Talijani u ratu baš nisu izašli zorni junaci. On 
će pomladiti Italiju, da bude snažna i junačna kao za svoje rane 
renesanse, i uliti u srce Talijana zdravi moral. Zadahnut će 
svoju zemlju i svoj narod novom dušom. 

Kod toga će se ugledati u jedan domaći politički sustav, 
štono je nadživio i pokopao redom sve stare dinastije i sve pre- 
đašnje sustave, u sustav rimske crkve. Kršćani Talijani izgra- 
dili su taj najumješniji crkovni poredak, koji je svojom glavom, 
namjesnikom Kristovim na zemlji, daleko nadmašio i onu do- 
tada jedinu pojavu u svjetskoj povijesti, političku svjetsku mo- 
narhiju rimsku. Udružio je u jednu savršenu političku tvore- 
vinu sve oblike vladanja. I demokraciju, što prožima sve ude 
toga tijela, kojemu nema državnih granica, jer su svi vjernici 
svih država, naroda i plemena jednaki pred Bogom i crkvom, 
njegovom zastupnicom. I strogo uređenu aristokraciju, jer sve- 
ćenstvo ima prevlast nad pukom. I nenasljednu apsolutističnu 
vlast, koja opet počiva na osnovi demokratskoj, jer i ako glavi 
crkve nije vlast ničim ograničena, opet ju je izborom dobila od 
svojih vjernika. Papina vlast obuhvata zemlju i nebo i veže sud- 
binu ljudi na nebu i na zemlji. Ona ima ključeve nebesa pa go- 
spoduje u carstvu duha i morala, ona izdaje dogme. Tu neogra- 
ničenu vlast vladara rane renesanse i taj Cezarizam mogao je 
Mussolini usvojiti, jer su njegovi »fasci«, stari rimski fasces, 
simbol i auktoriteta i suradnje naroda, ali nije mogao propisivati 
dogma kao papa u vjeri, jer u politici treba da obastanu na ispi- 
tu razuma i logike. Nu on je i u tome cezaristički odsjekao: stat 
pro ratione voluntas, volja glave države je razlog, pa gotov 
posao. 

Teško je pohvatati sve konce ideologije talijanskog fa- 
šizma, jer se vidi neizgrađena. Znamo, što fašizam nije i što 

ne će, jer nam je to rekao sam Mussolini »ex cathedra« u tali- 
janskoj enciklopediji. Nije internacionalizam, »jer su međuna- 
rodne tvorevine (štono ih, kako povijest dokazuje, mogu otpuh- 
nuti vjetrovi, kad čuvstveni, idealni i politički elementi podignu 
buru u srcu nekog naroda) strane duhu fašizma — pa i ako takve 
međunarodne tvorevine narodi prihvate zbog neke koristi, koje 
mogu imati u nekoj danoj prilici.« Nije ni socijalizam, već on 
uistinu »izrijekom poriče valjanost nauke, na kojoj se osniva 
tako zvani znanstveni socijalizam ili Marksizam; nauku historij- 
skog materijalizma, po kojoj se povijest ljudske kulture može 
protumačiti jedino oprekom probitaka između raznih socijalnih 
skupina pa promjenom sredstava i oruđa proizvodnje. A isto 
tako poriče, da se borba klasa ne bi mogla promijeniti i popra- 
viti, koja nije nego čedo takova ekonomskog shvaćanja indu- 
strije.« Nije ni demokracija, kako ju zapadnjački narodi razu- 
mijevaju: »Fašizam poriče, da bi zastupnici, već zato što su 
zastupnici, mogli upravljati ljudskim društvom; poriče, da bi 
zastupnici mogli vladati vijećanjem od zgode do zgode; a i 
tvrdi, da je nejednakost ljudi probitačna, dobrotvorna i nepo- 
bitna, pa da se ne može izravnati takvim spoljašnjim i meha- 
ničnim postupkom, kao što je opće pravo glasa.« Nije ni 
pacifizam: »Fašizam nada sve ne vjeruje ni u mogućnost ni u 
probitačnost općeg mira. Zato odbacuje pacifizam, koji znači 
predaju i kukavičku slabost. Jedini rat napreže sve ljudske 
snage do najvećeg napona i udara pečat plemenitosti na narode, 
koji imadu srca, da se u njemu ogledaju. Svi drugi ogledi 
ne mogu se s njime porediti, jer ne vode čovjeka u priliku, da 
mu je ostati živ ili mrtav. S toga je nauka, koja polazi sa toga 
stajališta bezuvjetne potrebe mira, fašizmu strana.« A i prirodno 
je, jer je on osvajalački nacionalizam. Njegov je ideal »terza 
Italia«; kako su Rimljani muškom snagom i čeličnom silom, a 
crkva naukom Kristovom osvojili svijet, tako će i fašizam svojom 
naukom i na njoj osnovanom snagom uskrsnuti novo rimsko 
carstvo. 

Zato je potrebno znati, što je on i kako to hoće. Mussolini 
je izrekao fašističko vjerovanje ovako: »Vjerujem u Državu, 

izvan koje se nigda ne mogu dohvatiti potpune muške snage. Y e- 
rujem, da je sveta sudbina Italije najveća duhovna moć na 
svijetu. Bit ću poslušan Dučeu, jer izvan posluha nema spasa.« 
Nu to je tek vjerovanje nacionalno 1 političko, a nije etično. 
Nije tako lako svesti potonje u neki dotjerani sustav, jer se mi- 
jenja prema potrebi časovitih prilika, ali mu možemo iznijeti 
neke glavne crte. Poučit će nas o tome 1. S. Barnes, bivši glavni 
tajnik međunarodnog skupa za fašističke studije u Laussannei 
(»Fascism«, 36 i d.; 79 i d.). Fašizam nije tek neki politički ili 
socijalni sustav, nego hoće da bude potpuna filozofija života, 
neka vjera, kao što je na priliku liberalna ideologija Benedettu 
Croceu vjera. Njegovo je gledanje na svijet ponajprije duali- 
stično. On hoće da udruži grčki duh, koji je od čovjeka učine 
nekog. apstraktnog odijeljenog pojedinca, i rimsku praktičnost, 
koja je od njega stvorila neko apstraktno socijalno biće, da bi 
pomirila njegove lične probitke s probicima socijalne skupine, 
kojoj pripada. Fašizam hoće da udruži idealizam i realizam, da 
pomiri spekulaciju i zdravu pamet, novost 1 predaju, slobodu i 
zakon, vjeru i znanost. Zato odbacuje sve nauke, koje jedno- 
strano gledaju na svijet, Rousseauvljevu socijalnog ugovora, 
nauku konstitucionalnu, jer se je izvrgla u zulum većine, učinila 
državu poprištem borbe pojedinačnih snaga i vladu sluškinjom 
stranke i klasnih probitaka; pozitivističku Comtea i Herberta 
Spencera, jer altruistički ideali nisu opravdani za radine članove 
društva, koji se uzdaju u sebe; pragmatizam Williama Jamesa, 
da je promjenljiva, relativna istina, koja se je pokazala zgodan 
motiv za zbiljske i očite potrebe života pojedinačnog i zajed- 
ničkog, jedina za nas korisna istina; da je istina ono, što se je 
pokazalo valjano u svojim praktičnim posljecima; moderni- 
zam, koji se odbija od nauke vjere, jer ga je crkva odsudila; 
nauku Nietzscheovu, taj vršak individualizma, štono luči ljude 
u one, koje pokreću nagoni ropskog roda, i rođene aristokrate 
i vođe, koji svima daju zakon, pa nauku Hegela i njemačke 
idealističke škole, da je narod duhovno jedinstvo, po kome 1 


pojedinci postoje. 


Uza to dualistično fašistično je gledanje na svijet transcen- 
«dentno, jer vjeruje u promisao Božji i u proroštvo Giobertievo, 
da će se crkva priljubiti modernim prilikama, ostaviti se svoga 
strašljivog držanja spram modernoj spekulaciji i stupiti na čelo 
kulturnog svijeta. Fašizam hoće, da mladi Talijani budu vjesnici 
carstva vjere, heroji, koji se ničega ne boje, jer vjeruju, ne pre- 
padaju se ni od kakve žrtve, veselo se stavljaju na pogibio i sa 
smiješkom dočekuju muke, jer im je Duce postavio za glavno na- 
čelo života: »vivere pericolosamente«, živjeti u opasnosti. Uči ih 
onome, što Filip Quarles na onom glasovitom mjestu romana 
Aldousa Huxleya »Point counter point« (Kontrapunkt, 442) zove 
»the art of integral living«, umjeća integralnog življenja: »Sad 
vidim, da je čar intelektualnog Života, života posvećena učenosti. 
znanstvenom istraživanju, filozofiji, estetici, kritici, uistinu nje- 
gova lakoća. Tek je zamjena zamršenih prilika realnosti pripro- 
stim intelektualnim obrascima, a zbrkanog živovanja tihom i 
smirenom smrću. Kud i kamo je lakše puno znati, recimo, o po- 
vijesti umjetnosti i imati duboke ideje o metafizici i sociologiji, 
nego lično i intuitivno dobro poznavati ljude i postupati kako 
valja s prijateljima i ljubeznicama, sa svojom ženom i djecom. 
Življenje je kud i kamo teže od sanskrita, kemije ili gospodar- 
stvene nauke. Intelektualni život djetinjska je igra, a baš zato 
intelektualci lako budu djetinjasti, a onda budalasti i konačno, 
kako politička i industrijska povijest od ovo nekoliko posljednjih 
stoljeća jasno pokazuje, ubice, ludovi i divlje zvijeri. Zagušivana 
svojstva ne umiru nego se izopače, gnoje se i vraćaju u prvotne 
oblike. Međutim je puno lakše biti intelektualno dijete, ludov ili 
zvijere, nego skladan zreo čovjek. Zato, između drugih razloga, 
tolika želja više obrazovanosti. Zato ova navala na knjige i sve- 
učilišta kao kakova tišma u krčme. Ljudi hoće da zatome svoju 
svijest o poteškoćama, što življenje snalaze u ovom nakaznom 
suvremenom svijetu, hoće da zaborave svoju jadnu nesposobnost 
u umjeći života. Neki utapaju svoju nevolju u alkoholu, ali još ih 
više ima, koji ju utapaju u knjigama i u umjetničkom diletanti- 
zmu. Neki opet kušaju, da bi zaboravili sami sebe u bludu, ple- 
sanju, u kinu, slušanju radia, a drugi u predavanjima i naučnim 

mušicama. Knjige i predavanja bolje mogu da zatome nevolju, 
nego piće i blud; bar ne ostavljaju za sobom glavobolje ni onih 
očajnih osjećaja mamurluka. Doskora sam, valja mi priznati, 
vrlo mnogo držao do nauke, filozofije i znanosti, do svih radova, 
što se hvastavo nazivaju jedinim imenom »traženja  istine«. 
Smatrao sam traženje istine najvišim ljudskim zadatkom i traž- 
nike najplemenitijim ljudima. Ali ove poslj ednje godine stao sam 
razbirati, da je to slavno traženje istine tek zabava, tek razo- 
noda kao svaka druga, zapravo dotjerana i izvještačena zamjena 
pravog života, pa da tražnici istine budu u svojoj raboti baš tako: 
budalasti, djetinjasti i pokvareni kao pijanci, čisti esteti, po- 
slovni ljudi i čeljad, koja hoće dobro živjeti, u svojoj. I razabrao: 
sam, te je iznalaženje istine upravo uglađeno ime za omiljelu 
razonodu intelektualca, kako bi smršeno zbiljsko življenje zami- 
jenio priprostom, a zato lažnom apstrakcijom. Jer tražiti istinu: 
puno je lakše, nego učiti se umjeći integralnog življenja.« 

Fašistička je ideologija ovu misao, što ju sadašnji čelovođa 
engleskih »mladih« iznosi s očitim cinizmom, sabila u znanu 
krilaticu »Libro e moschetto fascista perfetto«, knjiga i puška — 
savršen fašist. Ona odgaja ljude, da budu »uravnoteženi« i pot- 
puni, ljudi sposobni u praktičnom životu i prožeti velebnim 
idealom narodnim. Time se fašistički nacionalizam razlikuje od 
drugih, utemeljenih na individualizmu, kako ih je sazdao Loc- 
keov sustav pa francuski racionalizam osamnaestog i njemački 
idealizam devetnaestog stoljeća. A na tom dualističnom i trans- 
cendentnom gledanju na svijet izgradio je fašizam etično i svoju 
državu. 

Čovjek nije samo pojedinac, nego je od prirode i socijalno 
biće, kome je potreban bitak u zajednici s drugima. Njegova su 
djela podložena moralnom zakonu, koji luči dobro od zla, a 
osnovan je na vječnom zakonu Božjem, po kome sve postoji. 
Sve odijeljene ljudske skupine, od kojih je narod-država najsa- 
vršeniji primjer, povezane su organskim životom, što obuhvata 
više pokoljenja, vezanih sviješću zajedinstva i podložnih pri- 
rodnim sociologijskim zakonima održanja, cjelovitosti i rasta. 
Svaka takva zajednica, ako ne će, da njome vladaju slijepi 

zakoni prirode ili razrožni probici, što se među se bore, treba 
da znade, što je dobro, a što zlo, pa kako pitanje dobia fl zla 
nije objektivna i zorna istina, bit će opća volja svih građana 
od prilike najpraktičniji vodič k racionalnom napretku. 

i Moderna liberalna i demokratska nauka drži pitanje dobra 
ili zla za stvar, koja je, ako nije sasvim, a ono je barem praktično 
subjektivna. Po toj nauci svaki pojedinac može da prosudi, što 
je dobro, a po toj pojedinačnoj rasudi izaći će i opća islja, Ta- 
šizam to poriče, jer su ljudi sebični, svagda odlučuju po ličnim 
razlozima, a tek nesebični, bespristrani glasovi čine socijalnu : 
stranu ljudske prirode. Njemu »vox populi«, glas naroda, nije 
»vox Dei«, glas sina Božjega, jer potonji moralni zakon nije 
osnovan na vječnom zakonu Božjem. Na osnovi demokratske 
nauke ne može dakle da bude racionalnog napretka u državi 
jer u njoj vlada sebičnost. A tu sebičnost valja stegnuti tie. 
cajem savjesti, da bi opća volja mjesto nagona krda i sebičnosti 
razloga bila bar donekle glas sina Božjega. Zato fašizam odba- 
cuje modernu nauku narodnog suvereniteta, pa prihvaća vladu 
nekih boljih, nekih odabranika, aristokracije, ne po rodu ni 
imutku, nego po sposobnosti i patriotizmu. Odbacuje državu 
moralnog agnosticizma i vladavinu stranačku, već daje državi 
autoritativnu vladu, kojoj vlast potječe od moralnog zakona 
osnovana na zakonu Božjem. Ne da narodu suradnje u doneo? 
vlasti, jer pojedinačna sloboda, na kojoj je ta suradnja ms, 
nije samo odsutnost od stega, nego i lična premoć činiti zlo Ona 
je, kako kaže sv. Pavao, ni više ni manje nego sloboda od joha 
grijeha. Nema apsolutnog pojma slobode, jer, kako Mussolini 
kaže, jedna je sloboda za vremena rata, a druga za vremena 
mira; jedna za vremena revolucije, a druga za obična vremena; 
jedna za vremena blagostanje, a druga za vremena oskudice, 
Svagda ima ljudi sposobnijih za vladanje nego je gosjetni 
čovjek. Zato je aristokracija najbolja vladavina, a BL 
tivni sustav, narodno predstavništvo po zvanjima Ž po selekciji 
najsposobnijih, najbolji put, da se pod vladom zristokracije 
sebični prohtjevi širokih narodnih živalja svedu u zajedničke 
opće probitke. Taj se je sustav kod rimske crkve pokazao šapi 

šen i vječit, pa tako je na kraju Bog i suveren, a država svje- 
tovni zamjenik Božji, odgovoran jedino Bogu za dobru vladu 
narodom. 

Ta ideologija ne će obastati na sudu, bez obzira na poli- 
tičke i nacionalne svrhe, kojima hoće da služi. Dvije su misli 
vodilice, oko kojih se je čitava kultura zapadnoga svijeta oku- 
pila, ideja svjetskog carstva, pogansko cezarsko načelo, ideja 
nekadašnjeg imperija rimskog, koja će narodima 1 zemljama 
dati mir i čuvati ih u poslušnosti, i crkva Kristova, koja će svo- 
joj vlasti pokoravati duše. Obje su univerzalni oblici, koji su od 
rimske crkve potekli, jer ih je ona u ranom srednjem vijeku 
udružila, a obje su izvor ove naše zapadne kulture. Ali do nji- 
hove rastave i sasvim odjelite njihove vlasti stajao je sav raz- 
vitak i napredak te kulture, sva čovječja sloboda u svakom 
području. Tek je renesansa sasvim raskinula ovo srednjovje- 
kovno carstvo rimske crkve, gdje je država spram crkvi bila kao 
tijelo spram duhu, pa državu učinila svjetovnom, dala joj po- 
sebno duhovno biće, učinila ju ne samo političkom i narodnom 
organizacijom, nego i etičkim bićem. U tome je bila sva raz- 
lika između Zapada i Istoka, kojemu je država tek faktična 
vlast onoga, koji ju je mogao sebi prisvojiti, pa zato treba još 
i neki vjerski fetiš, da joj dade i etične snage (»Sveta ugarska 
kruna«, »Sveta Rusija« i dr.). A opet je u toj svjetovnom uči- 
njenoj zapadnjačkoj državi sav razvitak i napredak kulture 
stajao do toga, da su oni, koji su narodom vladali, bili narodu 
i odgovorni. Ima raznih načina, kako je demokracija kušala, 
da bi oživotvorila taj problem odgovornosti, i zacijelo ga nije 
dotjerala do savršenstva. Ali ima još manje prilike, da će u 
»narod-državi« biti što bolje. U njoj, pričaju nam fašisti, »snaž- 
na je predaja ukorijenjena u narodu, koja je savršeno razvila 
svijest, da su svi pozvani surađivati u vladi države, ali ne svi 
jednako, nego po svojim fizičkim, duhovnim i moralnim spo- 
sobnostima, što ih mogu prinijeti k općem dobru«. Kao da u 
demokracijama nije bilo ili nema patriotizma! Očito je, da su 
ljudi u »narod-državi« baš takovi kao i u demokraciji, i da će 
takovi i ostati, pa da sve ovakovo teoretsko razlaganje fašizma 

ide u carstvo er Valja ga nazvati njegovim pravim 
imenom; on je diktatura, koja daje ličnu vlast jednom čovj 
Benitu Mussoliniju. nA 


ih. A prema ovom dualističnom biću fašizma i on je idealist 
i čovjek rada, sin sela, zdrav i rabotnik, a zna upravljati ze- 
mljom kao nitko poslije Napoleona u Evropi. Po plodnosti ze- 
mlje ide Italija među najsiromašnije države u Evropi, gustoća 
njezina žiteljstva zaostaje samo za Engleskom i Belgijom žitak 
ljudi je vrlo oskudan i slab, stanovništvo raste za 400.000 duša 
na godinu, zemlja ne daje dosta hljeba ni za sadašnje, a nek- 
moli za njegov suvišak. Ne govoreći o Americi južnoj : sjever- 
noj, negda je bilo milijun Talijana radnika u Francuskoj i u 
francuskoj koloniji Tunisu više Talijana nego vka Sad 
su granice inostranih država zatvorene seobi. A Italija geta 
sirovina, ni željeza, ni ugljena, ni kamenog ulja, ni pamuka, da 
bi postala industrijska zemlja. Pored sve »korporativne ile 
ve« valjalo je sveudilj snizivati nadnice i najamnine, a žitak 
ljudi svih klasa dolazi u ovo petnaest godina sve oikodniji 
“Zato valja držati kao u nekoj novoj Sparti pod oružjem via 
i mlado, od dječačića i djevojčica do staraca i srčanom vanj- 
skom politikom odvraćati pažnju od domaćih nevolja. Valja 


, odbaciti svako drugo mišljenje, štampu, profesore, književnike 


prinuditi, da se priljube novoj nauci, izdati prestroge zakone o 
zaštiti države, napajati protivnike mjericama ulja od ricina 
bacati ih u tamnice i izagnati na koji pusti otok za kazan čiko 
se ne pokore; umoriti Matteottia, vođu oporbe u sale jaca . 
opomenu, da su prošla vremena starog liberalizma u Italiji ke 
jega sadašnja katolička, protivfeministička, nacionalna i guta 
Nevna vladavina ne može podnositi. Valja zabraniti šnafe 
ove i obustave rada od strane gospodara, zakonom korporacija 
podvrći svaku industriju u zemlji pod jednu veliku javnu ea 
novu, koja će zaštititi i probitak radnika i dobitak posla očut- 
kati sveučilišta, zauzdati javnu štampu, da ne smije ni penji. 
razoriti parlamentarni život, u svakom području javnog života 
raspravljanje i uvjerenje zamijeniti grubom silom. 

Ali Duceova vladavina, uza sav svoj zulum i silu, unijela 
je u politički život Italije osjećaj veličine i oživjela spomen 
starog rimskog. imperija. Svaku granu javne uprave podigao 
je, preuredio i dotjerao sjajan duh, vješta ruka, neumorna ra- 
dinost i gvozdena snaga Duceova. Vlakovi su točno dolazili i 
odlazili. Podmićivanje i pronevjerenja činovnika bila su strogo 
kažnjena. Podizali su se sjajni i veličanstveni javni radovi, 
arheologijski su pretražili stari i pregradili novi Rim, osušili 
redom vjekovne močvare, u južnim krajevima posagradili go- 
leme vodovode i ozdravili ih od malarije, svaku snagu, što je 
narod ujedinjivala, jačali, a svaki utjecaj, što ga je mogao 
razdvojiti i smesti, nemilice zatirali, vratili propelo u škole, 
pomirili se s rimskom stolicom, sve zadjevice, lokalne, pokrajin- 
ske, vjerske, stranačke, zatomili poklonstvom Duceu i kultom 
spomena cara Augusta — ali i narodu nametnuli financijske 
terete, da pod njima gotovo izdiše, i zemlju uvalili u dugove, 
iz kojih će se teško igda iskopati. Italija je platila gubitkom 
svoje političke slobode, da joj se je rodio tiranin soja Cezarova, 
s bravurama velikoga govordžije i sa širokim simpatijama vla- 
stelja pučanina, koji je poput Napoleona ne samo svoj narod 
ujedinio i objačao, nego će i oružanom rukom uzeti druge ko- 
lonije ili susjedne zemlje, ako Abesinija ne podmiri potrebu. 


U drugoj nezasićenoj zemlji, u Njemačkoj, nema fašizam 
tako izmudrene državne teorije. Nijemac Adolf Hitler je pored 
Talijana Mussolinija ideologijski bogac. Jer njemu nije bilo 
tako teško doviti se totalitarnoj državi, u toj domovini njema- 
čke klasične nauke o apsolutističnoj, silnoj i svemoćnoj državi. 
To je nauka Stahla, Hegela, Bismarcka i Treitschkea, koja kao 
da je svakomu Nijemcu prirođena. Ni u predratno doba nije u 
Njemačkoj parlamentarna demokracija postigla onu snagu i 
stalnost, što ju samo onda zadobiva, ako građanska vlast gospodi 
vojsci. Reichstag se je više otimao o državnu vlast, nego je 
uistinu imao dijela u njoj. Državni kancelar nije, doduše, mo- 
gao vladati bez nekog povjerenja zakonodavne skupštine, ali 
je njegova vlast svagda bila, naročito u vanjskim poslovima, od 

nje nezavisna. Pa ni socijalisti, tabor sveudiljne istinske oporbe 
vladi, nigda nisu bili priznati za pravu parlamentarnu stranku, 
jer su se vlastelji bojali, da će u svim područjima države na- 
stati prevrat i lom, ako im se dade vlast. A u poratno vrijeme 
nije bilo ni jednoga uvjeta unutarnje stalnosti, da bi se posta- 
vili temelji parlamentarizma. Ni jedna stranka u Reichstagu 
nije mogla dobiti većine, skupine stranaka slagale se i razdva- 
jale, ni jedna nije bila sposobna, da živi po svojim načelima, 
a svaka je u bitnim pitanjima voljela boriti se do noža nego 
popustiti. A republika se bila rodila u takovim mukama, njezin 
rad su odmah s početka pratile tolike nevolje i poniženja, da 
toga ni jedan Nijemac nije mogao zaboraviti. Donijela je pot- 
punu unutarnju slobodu, ali i neviđenu korupciju i poživinčenu 
razuzdanost, nesposobnost i nemoć smiriti tolike političke, eko- 
nomske i nacionalne probleme, što su joj se nametali. Narod 
širom tavorio gladan, iznemogao, ponižen, osiromašen, ali po- 
red svih svojih ljuto prevarenih nada svejednako svijestan svo- 
jih velikih junačkih djela, svoje kulture i budućnosti, koju će 
svojom vrlinom izvojštiti, kad ga mine ova gorka čaša. 

U toj golemoj nevolji pregnuo neki neznani mladić, da će 
okupiti oko sebe stranku po talijanskom fašističkom ugledu, če- 
ljade žilavo, napržito, kao vidovito, pola bijesno od mržnje na 


Židove, u govoru žestoko, bujno, pa i histerično, ali nesebično, 


Patriotično, puno teutonskog ponosa. Znajući, kako je Njemačka 
negda bila velika, taj je novi pučki tribun vjerovao, da će opet 
biti velika, tek valja da sjekne voljom. Treba da se. Nijemci, 
koje je politika postavila izvan carstva, ujedine pod istim ba- 
rjakom i u jednu germansku dušu, prije svega Nijemci austrij- 
ski, kojima je i on pripadao. Židovski je svijet vladao u Habs- 
burškoj monarhiji, pa zato je zamrzio na stare dinastije, koje 
su već dva stoljeća gotovo svagda propuštale, da izvrše bitne 
dužnosti Germanstva. Sin srednjeg staleža i fanatičan Ppri- 
staša nauka o rasama, zazirao je od socijalnih demokrata, ko- 
munista, Židova i liberalaca. Oko njega se skupili nekoliki ljudi, 
i nesebični idealisti i kavgadžije najniže vrste, pa se nazvali 
nacionalni socijalisti. Tražili su, da se svi Nijemci sjedine u 

jedinstveno njemačko carstvo, da se ukinu mirovni ugovori, po-- 
vrate kolonije Njemačkoj, oduzmu Židovima građanska prava, 
osnuje se narodna vojska i podržave velika poduzeća. Ustajali 
su protiv pacifizma, kozmopolitizma i kapitalizma. 

U teškoj krizi, kad su očajni glasovi milijuna nezaposle- 
nih ječili u svačijim ušima i crvene se zastave komunista vijale: 
po ulicama, poplavila zemlju živa, vatrena i sjajna propagan- 
da, štono je davala oduška svima jadima i izdizala sve nade 
naroda, ostavljenog od vođa. Strah od komunizma, mržnja na 
Židove i ratne zelenaše, želja, da Njemačka opet jedared bude 
sila, koje se drugi narodi boje, potreba vlade snažnije, napred- 
nije i odrešitije od republike, da bi odbacila mirovne teorije: 
“i Njemačkoj opet utrla put k časti i slavi, sve je to pomoglo, 
da je nova stranka narasla i osilila. Kao u Italiji oko Musso- 
linija, tako u Njemačkoj oko Hitlera sjatili se svi stari vojnici, 
koji su svojoj domovini služili u jarcima, a sada se našli u go- 
loj nevolji, često prezirani od Židova šićardžija. Tako je Hi- 
tler sa svojim doglavnicima Goeringom i Goebbelsom prevla- 
dao i na juriš zauzeo vlast, pa smjelo zametnuo boj na četiri 
strane, na četiri najveće sile moderne kulture, na katolike, pro- 
testante, kapitaliste i Židove. 

U Njemačkoj su svagda strogo, napola vojnički vladali, 
ali Hitler još je pretjerao u vlasti. U njegovoj državi nema 
klasa, ni političkih stranaka, ni radničkih društava, ni polusu- 
verenih država članica, ostataka staroga njemačkog feudalnog 
sustava, već jedna centralizovana država, što ju od vrha do 
dna čine njegovi stranački pristaše, koji nose košulje jednako 
smeđe boje, pozdravljaju jednakim načinom podigavši desnicu, 
ponavljaju iste lozinke, drže se iste vjere nacionalne, kojoj je 
znak kukasti krst, simbol sunca, što su ga od Istoka preuzeli. 
Hitlerova diktatura, iako podržava socijalnu jednakost, prava 
je opreka demokraciji. Ona čini građanina ne samo slugom 
nego i robom države. Ona propisuje svima jednako, kako će 
stanovati, hraniti se, misliti i govoriti, odgajati se i živjeti. Ve- 
liko načelo demokracije, da država postoji građana radi i po- 
zvana je služiti njihovim probicima, zamijenjeno je zasadom, 

da je svrha pojedinca povećati fizičku i duhovnu snagu naroda. 
Prvi je zadatak žene, da bude domaćica i rađa djecu, njezino 
je carstvo »Kinder, Kiiche und Kirche« (djeca, kuhinja i crkva) 
a muškarca boriti se za državu. Najuzvišenija smrt je smrt “ 
boju, a najsavršenije junaštvo ogledati se s neprijateljem i oba- 
stati na mukama rata. 

Sva filozofija »Fiihrera« osnovana je na nauci, uz koju su 
pristajali Rikard Wagner i Nietzsche, a propovijedao ju prije 
rata Houston Chamberlain, da je rasa sve, i da su sva velika 
djela svijeta izvršili Nordijci. Ta je nauka dokazivala, da su 
Krist, Dante, Toma Akvinski zacijelo bili Nordijci i da su Goti 
koji su bili istoga teutonskog plemena, više učinili za laitsta 
nego Rimljani. Hitleru su Arijci stvorili vječnu kulturu, bez 
koje ni jedan narod nije mogao živjeti, a od nje se viđaju 
tragovi sve do modernog Japana. A između Arijaca su najčišći 
pravi nasljednici helenizma, starih Grka, Germani. (tarfaajnaili 
narod primio je od njih poslanje sveto, kojega još nije izvršio 
zbog unutarnjih razdora i nekih vjekovnih pogrješaka svoje 
politike. Ali svagdje, kamo je germanski narod ušao, svijet je 
prinuđen priznati veličinu i ljepotu djela, što ih je izvršio. Tako 
Rusija, u bitnosti barbarska zemlja, nije mogla da donekle po- 
stane narod bez germanskih živalja u njoj naseljenih, kojima 
je svagda prepuštala, neka vrše njezine poslove. Njezin naj- 
veći car bila je njemačka kneginja Katarina II. Na nesreću su 
se u to sjajno carstvo helensko-germanske kulture unijeli Židovi. 
Zato ni jedan Židov ne može da bude njemački građanin. Stari 
Zavjet i propelo su sumnjivi, prvi je židovsko djelo, a drugi 
Židovski simbol. Wotan je, a nije Krist, tako mnogi Nijemci 
otvoreno kažu, pravi bog Adolfa Hitlera. 

»Velike revolucije ovog svijeta«, tako piše u svome djelu 
»Mein Kampf«, Moja borba, koje je sveta knjiga neke nove 
vjere, evanđelje nacionalnog socijalizma ili, točnije rečeno, ra- 
sizma, »bile bi nedokučive, da su ih pokretale časne buržaazijske 
kreposti mira 1 reda, a nisu ih uistinu potakle fanatične. dA 
histerične strasti. A sada se naš svijet kreće k velikoj reralaciji 
Pa je samo jedno pitanje, o koje se prepiru: hoće li ta revolu: 

cija donijeti spasenje arijskog čovječanstva, ili će biti tek drugi 
izvor šićara vječitom Židovu? Prava narodna država valja da 
sebi postavi dužnost i razvije primjeren odgojni sustav za svoju 
omladinu, kako bi mogla održati pasminu ljudi, spremnu za 
posljednju i najvišu odluku ove zemaljske kugle. Prvi narod, 
koji udari tim putem, bit će pobjednik. Čitav karakter i odgoj 
prave nacionalne države treba da nađe svoj vršak u rasnoj 
obuci. Treba da žigoše osjećaj rase, čuvstvo rase na nagonu i 
razumu srca i mozga omladine, koja joj je povjerena. Ne valja 
pustiti ni jednoga dječaka, ni jedne djevojčice, da ostavi školu, 
dok ga ili dok ju nisu uputili u najdublje znanje o unutarnjoj 
potrebi i bitnosti čistoće krvi.« 

Pravo kaže Jacques Bainville (»Les dictateurs«, 279), da to 
evanđelje osim nekoliko pametnih napomena o vanjskoj poli- 
tici iznosi puno više žestoke slike, namijenjene gomili, četama, 
jurišnim odredima, mite, što daju snage, nego iskreno razla- 
ganje, a da njegove naučne tvrdnje nisu nikako dokazane. Jer 
ta napola metafizička razmatranja o čistoći rase, te iskrivljene 
ideje Nietzschea i Gobinaua u vezi s bitnim zadacima, što se 
nameću njemačkom narodu, pravi su paradoksi. Problem rase, 
kako na priliku razlaže Morris Ginsberg (»Sociology«, 54 i d.), 
nije do danas na čistac izvela ni fizička antropologija, ni gene- 
tika, ni poredbena psihologija, ni arheologija, ni povijest. Znači 
li rasa neku odjelitu vrstu kulture, koja je posljedak ili neke 
fizičke i socijalne okoline, ili nekih prirođenih, genetičkih, raz- 
lika — mi se do danas nismo dovili naučnoj tehnici, da bismo 
mogli lučiti elemente okoline od genetičnih, i ocijeniti, koliko 
su jedni i drugi jaki dati kulturi neki posebni oblik. Znači li 
naprotiv rasa neki nacionalni karakter, neku cjelovitost navike 
misliti, osjećati i vladati se, štono je osobina nekoga naroda, u 
njemu je raširena i očituje se s većim ili manjim nastavljanjem 
nekoliko pokoljenja redom — već je David Hume u jednom 
glasovitom eseju istakao, da taj karakter nije ni jedinstven ni 
nepromjenljiv. Tako u Španjolaca ima doba, kad su bili nemirni, 
buntovnički i ratoborni, da su sami sebe ubijali, kad su im Rim- 
ljani oduzeli oružje, a opet, kad su bili mirni kao janjci. I u 

engleskoj povijesti ima znatnih razlika, kako se je narod u raz- 
nim vremenima zanosio u vjerskim pitanjima, a u moderno doba 
razvila mu se je ćud više grozničava, više sklona vladati se po 
krdu i brza podvrći se naredbi državnoj. Pa i sami moderni Ni- 
jemci dobar su primjer za to svojim promjenama od skrajnjega 
individualizma do obožavanja države pretjerana do zla Boga. 
A koliko bi istom razlika mogao sociolog naći u ćudi našega 
hrvatskog naroda! Ali bila rasa jedno ili drugo, nacionalizam 
ne dotiče se tih kulturnih razlika ni narodnog karaktera, već je 
u svih naroda jednak. On je zahtjev nekog naroda, neke etničke 
skupine i spontane, organske, samonikle kulturne tvorevine, po- 
vezane istim jezikom, etosom, predajom, knjigom, kolektivnom 
dušom, živom svijesti jedne prošlosti i jednake budućnosti, da 
mu je dužnost i pravo osnovati svoju državu. To pravo imadu 
i Nijemci i svaki narod u razloženom smislu, a pravo tek za 
sebe, a ne da po tom načelu sebi podlože druge narode. 

Ali Nijemci su već odavno upotrebljavali svoju, bez ika- 
kovih tvrdih historijskih dokaza skalupljenu nauku o rasi u 
osvajalačke kulturne i političke svrhe. I u nas je bilo takove 
pseudonauke s očitim političkim ciljevima. Tako radi i Hitler 
pa zato udružuje iskonske nagone teutonske dohistorijskog dobu 
S modernim nacionalizmom, a on to u svome djelu otvoreno i 
Priznaje. Lako mu je teoretski doskočiti, što se toga tiče, ali ne 
radi se o tome, da li je umno dopečen ili nije u smislu, kako 
mi obično uzimamo tu riječ. On je u malo godina umio u N je- 
mačkoj postići položaj, da mu nema ravna, gotovo takav po- 
ložaj, što ga je Napoleon igda imao u Francuskoj. On je danas 
gospodar Njemačke, jedne od pet ili šest velikih vlasti na svijetu. 
Versailleskim ugovorom bila je Njemačkoj oduzeta premoć u 
srednjoj Evropi, što ju je ona osam sto godina u većoj ili manjoj 
mjeri imala. Crta Hamburg—Trst, koja je razdvajala Evropu 
i branila zapadnoevropskim državama prehvaćati u to područje 
bila je u njezinoj vlasti. A sada je opet velika vlast, naoružana 
da ne može više, s vojskom prvoga reda, a k tomu kao i Italija 
zemlja nezasićena. Uza svu najsavršeniju poljodjelsku tehniku 
Proizvodi žitka svome stanovništvu tek za nekoliko mjeseci. Nje- 


19 : * 








zino se stanovništvo naglo umnožava, a nema kolonija za njegov 
suvišak i za dobavu sirovina potrebnih svojoj industriji. Neza- 
poslenih svejednako ima do dva milijuna, trgovačka bilanca bila 
je do 1984. pasivna za četiri stotine milijuna zlatnih maraka, 
jer valja plaćati za uvoz žitka i sirovina, kojih nigda dosta 
njezinoj industriji, za uvoz svile, kaučuka, niklja, mangana, 
kroma, šela, pamuka i kudjelje, kositra, bakra, ulja za pogon. 
Namjeravanu autarkiju olakšat će neprestani kemički iznalasci, 
kako se sintetičkim načinom može napraviti šećer iz pilotine, 
brašno iz krumpira, pogonsko ulje iz drva i ugljena, odijela iz 
kemičkih vlakanaca, obruči za kotače iz izvedenog kaučuka, 
margarin iz ugljena. 

Hitler ne zna upravljati zemljom kao Mussolini, ali u vanj- 
skoj politici, čini se, spretnije je ruke od njega. Njegova vlada 


dijeli industriji sirovine, ima trgovinu sa stranim državama u 


svojoj vlasti, naređuje nadnice po svojoj rasudi i čini neizmjerne 
nove izdatke za naoružavanje, koji zadaju zemlji goleme finan- 
cijske neprilike, ali se oživjeli vojnički duh miri sa tako teškim 
ekonomskim žrtvama. Zanosi ga ideja »trećeg carstva« i odmaz- 
da historijskom neprijatelju, a potiče svijest, da čestiti njemački 
građanin drži tvrdu kulu u srednjoj Evropi i ne da ruskom ko- 
munizmu na Zapad, da još ima u Evropi jedanaest milijuna 
Nijemaca, koji su izvan carstva, i konačno, da je na kormilu 
države čovjek, koji zna, što hoće, pa to svakomu i kaže, tko želi, 
da ga čuje. 

PROZOR 


Ja sam prozor uredan i bio, 
izgled kuće na ljepotu dana. 
Ja sam vidik svijetao i mio 

na vrt, put i zelen polet grana. 


Ja sam plavo i zeleno oko, 
crven pogled u zemaljsku tečnost. 
Ja sam metar za nebo visoko, 
sitan aršin za golemu vječnost. 


Ja sam vrata, što raduju djecu. 
Ja sam ljubav lepira i ptica. 
Pčele zujeć o me glave tresu. 

Ja sam čitak, vedar, susjed žica. 


Termometar za ugodno vrijeme 
i za sunce, koje obzor širi. 

S mene kuća čita retke nijeme, 

žuta glava s mene u svijet viri. 


Ja sam prozor, koji svjetlost gleda 
ja sam vidik, koji boju traži — 
putovanje starice i čeda, 

vaš pomoćnik, što za zdravlje važi. 


, 


Uzdah sreći, ja sam osmjeh kuće. 
Ja upravljam riječima i duhom. 
Na me zadnjeg osvrće se vruće 
mladić, kada otiđe za kruhom. 

STARI BA ŠTOVAN da kao liker tešku suzu gutne, 
: : kad vidi promet i uličnu kretnju, 
Tiho će starac spustiti glavu na ruke, zdrava muškarca ispod torbe putne. 


brada će mu pasti na koljena 
i on će umrijeti 

smrću odoljena 

bez buke. 

Smrt je laka. Ali vrtu prijeti. 


Treća, što mučnu u svom tijelu smetnju 
ide da liječi na crkvena vrata, 
da molitvama zgnječi mrku prijetnju. 


I prima pogled svetaca od zlata, 
i hvata pozdrav kola amoreta, 
i mračan cjelov na tugu se hvata. 


Aralija, azaleja, glicinija, zinija, 

sitna flora Japana i čipka linija. 
Teško mu je ostaviti svoju baštu, 
gdje je sijao egzotične biljke 


i posmatrao, kako rastu Svaka je slika uzaludna cvijeta; 
lepiri, žerave, svjetiljke svaka je djelo, koje svrhu traži; 
u vezanu cvjetnu maštu. svaka je nemir polovine svijeta; 


Rastu biljke stvarnije nego kose i vlasi 
i svaka ljudska dlaka. 

Rastu punoći, šarenomu plaštu; 
iz zemlje sok, a sa sunca dasi 
i kap sa oblaka. 


i jedna muka za sve od njih važi. 
Te tako mrze svijet i buku, bruku, 
od ljubavi, što pozna samo laži; 


Starac će umrijeti, i biljke će rasti; | ioni a Goi a zika 
i bit će još vatre cvijeća i žara slika. ' i ista kletva tišti njine draži. 

Ali slavne bašte tada nitko ne će spasti | Jer neta jeke na riječ: Daj mi ruku. 
ni saga ruku mrtvog umjetnika. ' i 


a seek. ek io oso | SVJETILJKA U NOĆI 


Ova, dok sama sni na kanapeju, 
jedva da sladi utjehu romana, 
u sobi motri taštu azaleju, 


Noć je, da se pije, noć je, da se spava — 
noć je vrijeme za žalosna prava — 

ali tko misli, tko se brine u noći, 

i nema hvajde od skupa đerdana; tko popušta bore da rastu na čelu, u moći, 
druga, što pilji u prozore mutne, taj umnik, taj velikan, ta glava? 

na živu rumen beskorisna dana, 

Noć spava. Samo jedna svjetiljka je budna. 

Ona je kao svjetionik čvrsta na istom mjestu. 
Pod njom je knjiga računa i glava trudna, 

a svijetlo pada na cestu. 

I tako ga vidim u magli, u tami, 

vidim, gdje treperi kao znak — 

svi smo mi goli, noćni, prazni i sami, 


sve je nas obuhvatio mrak. 
Samo on je velik i jak, > 

on radi i račune križa, 

od nas je izvan hrama svak, 
red glava ispod korniža... 


Svijetlo u noći, daj rukama rada, 
daj tijelu i dušama kruha; 

svijetlo u noći, daj masama nada, 
spasi iskru i zvijezdu duha; 

da si ti mala lojanica, 

ili žižak ulja ili petrolejska lampa, 
ovamo s nizom brojanica, 

ovamo do estrada, do rampa. 


No ja sam se pokrio s pokrivačem 

i ugasio sam elektriku; 

ja ne ću da se bunim ni da plačem, 
ja borbu ostavljam drugomu, jačem. 
Dajte mi mira bolesniku. 

Ja puštam, da s ulice svijetlo pada 
s noćnih fenjera u golu sobu, 

i da duboka tišina vlada 

kao plač s mjeseca u tihom grobu. 


Tin Ujević 

LO 


PARANSKI DAROVI 


»Parce mihi, domine, quia Dalmata sum« 


Sv. Jeronim 


Sedef školjke ukočenog mora, 
nizovi koralja, lestura i spužva, 
zalud čeljad mame. Strasna gužva | 
briše međe obala i gora. 


Majke crna ruha, drvene i svete, 
mučenici, žustri isposnici, 
pozadina taštoj razglednici, 

gdje pod makom goje suncokrete. 


Srebro zmija svija iza čuna: 
Kantaride Krka, Hvara, Visa, 
tristo 1 šezdeset koronatskih visa, 
liju jar i piću kao tikva puna. 


Iz svih škrapa, mekota i njiva 
grca čokot, znoj i mučno vino, 
zdravo, zdravo, mila domovino, 
pospan sin na pjanom valu pliva. 


Znamo rok svih ploča i liburna, 
ludog kneza tužne naricaljke, 
kobne kretnje gladne čegrtaljke, 
cjelovima mire srca burna. 


Galebovi prate trokut jedra, 
Lokrum, četrun, smokve i rogači, 
slute krišom, što se srcu rači, 
kome sunce razgaljuje njedra. 

Sunce, ispij, ali ulij žara, 
uskovitlaj struje i oluje, 
pleme Jere, Marina i Duje, 
svetom škrilom vrela prsa para. 


More gleđi, izvajaj nam školje, 
stvaraj biser: naše drevne boljke, 
još su uvijek ispijene školjke 
hobotnice, koja radost kolje. 


Antun Bonifačić 


MOLITVA 


Kroz sve vijeke vijekova sklopljene mole ruke 
Nebo je zatvoreno, ne prima zemaljske zvuke. 
Nebo je ploha plava, 

odbija tugu. 

Ne čuje glad ni rat ni bol ni kugu. 


Moli se čovjek uz čovjeka kroz sve vijeke vijekova. 
I svi su molitvenici samo slova. 

Sve želje, sve vjere uvijek su uzaludne. 

Uzalud rađaju srećniju djecu žene trudne. 


Sreća je cvijet, što ga još nitko ubrao nije. 
Historijski: taj cvijet i nikad cvjetao nije! 
I samo još djeca vjeruju u miris zreloga maka, 
a pjesnici — pjesnici — samo su vjesnici mraka. 


Zato i molitve čovjeku danas ne daju utjehe. 
Svako je nošen i rođen od hladne maćuhe. 
Znamo: čovjeku jedino vjerne su brige i muke. 


Nebo je zatvoreno, ne prima zemaljske zvuke. 


Miroslav Feldman 

NOVAK SIMIĆ, ZAGREB 


KOTAČI 
POSLJEDNJE STRANICE DNEVNIKA UČENICE BROZ 


Od majke sam sasvim odbačena i ne mogu i ne ću da se 
nadam bilo čemu boljem. Samo one dvije riječi u njenom pismu, 
što su se odnosile na me, duboko i do suza su.me dirnule. Svi su 
ostali imali za se par epitetona, a na zadnje sam došla ja, »ona 
bezobraznica i prostača«. 

Zar uvijek moram da plačem? Ovo kratko vrijeme bila sam 
tako zadovoljna, a to se vidi i po tome, što sam primila punih 
7 kila. I gle, za me nastaju nove muke. Zar su bezuspješna sva 
pisma, koja pišem kući? Zar nemam odvažnosti, da zamolim oca, 
što hoću? Zbilja ne znam. Svi samo nešto nabacujemo. 

— Ko prase si debela! — bijahu to očeve riječi. Da, ali ih 
on nije izrekao s nikakovim zadovoljstvom. Zar sam ja uistinu 
tako nesretna, ili se na svaku riječ vrijeđam? Ta svaki mi čas 
netko nešto podvali. Upravo je strašno. Zašto nisam umrla, kad 
sam tako vruće željela smrt? 


Moja majka 


Djetinjstvo mi je upravo grozno. Kao malo dijete morala 
sam gledati one strašne prizore, koji su se dešavali u roditelj- 
skoj kući. O tome mi je vrlo teško pisati, no držim, da to ne će 
nitko čitati osim mene, pa da se bar nasladim suzama, koje će 
sada curiti niz obraze. 

Sama sam u cijeloj kućerini s majkom, koja leži, a i ne sluti, 
što se zbiva u duši toga nevinog djeteta. Ona mu ne posvećuje 
ni najmanje pažnje. Gdje su ostali? U Koprivnici, Zagrebu i 
Varaždinu. Sama sam s malim bratom. Tate nema nikada kod 
kuće. On se vraća kasno noću, kad mu se već kćerka naužila 
smrtnog straha. To biva po mjesec i više dana i majka ustaje 
iz pijanstva. Nastaju malo ljepši dani, ali i za tih dana ne oku- 
sim ni trunka materinske ljubavi. Ne znam, zašto, ali me majka 

nije nikada voljela. Pa iako me je to silno boljelo, živjela sam 
u nadi, da će se izmijeniti, da ću i ja osjetiti malo roditeljske 
brige i nježnosti, no prevarila sam se, jer što dalje, bivalo je sve 
gore. 

Dakle, kratko traju ti dani — ni ne znaš, kako prođu, a evo: 
ponavlja se ono staro, poznato i strašno. Majka opet leži pot- 
puno pijana. Zima je. Strah me je noći i majke. Dvogodišnji 
brat tvrdo spava. Bojim se biti sama i budna. Drhćući čekam 
oca. Te godine svršavam pučku školu. U toj ukočenoj tišini zime, 


mraka i samoće prolama se očajnički glas majke: — Evica, 
Evica! 

Pitam sitna i malena: — Što hoćeš? 

— Ja sam tako žalosna. — Glas joj drhti. 

Ja šutim. — Draga moja curice, sutra ću prestati. — Htje- 
de me ogrliti, ja joj izmakoh... Ona tada zaplaka. Nisam se 


mogla suzdržati, da glasno ne zavičem. Zar u ovakovim časovima 
zaslužujem da me ona tješi? Zar sada da mi govori »drago moje 
dijete«... Kad je vidjela, da plačem, zamoli me, da joj dam 
još rakije. ' 

— Ne dam! — rekoh. 

Ona me pogleda očima punim mržnje: — Ti svinja jedna, 
zar švojoj majci da ne daš ono, što ona hoće. Dobit ćeš ti svoje. 

Otiđoh sva strvena. 

Plakala sam. Turila glavu u jastuke i jecala. Kroz jecaj 
čujem: opet me zove: — Evica. Ne odazvah se. Sama sam i 
ostavljena. Jedanaesta mi je godina. 

Napokon usnuh. 

Sutradan isto. Izmjenjuju se iste strahote. Otac, kad dođe 
kući, strahovito je tuče. Meni se srce kida gledajući te prizore. 
— Tata, tata — vikala sam — pusti je. On me je tjerao van. 

I djevojku smo otpustili radi toga. : 


Sjedim i radim ručni rad. — E vice! Ah, bože. Dođoh. 
— Ja to moram činiti, ne mogu se obuzdati. Ne mogu, pa ne 
mogu... — stade plakati, stade me grliti. Ah, nesretna majko! 


Gutala sam suze. Bilo mi je silno žao. Dirale su me te njene 

riječi. A i što ne bi, tu malu zlatnu djevojčicu. Ah, da sam sama 
ili da ostalih nije, da nas je bar dvoje-troje, možda to sve ne bi 
nikada vidjeli, jer bi otac spriječio poslavši nas nekome, ali nas 
sedmero! To ja strahota. Zar je majka imala srca, da nas toliko 
rodi, a znala je, tko je i što je. (Mnoge grozote sam zatajila, jer 
se ne usuđujem o svojoj majci ovako pisati, iako je istina). Sada 
ću preskočiti sve, samo ću opisati ljeto, koje sam doživjela iza 
propalog V. razreda. Majka nas zove. 


Jednom se ipak spremih i uputih u Stubicu. Dva, tri dana 
prođoše lijepo. A onda opet isto: pakao je počeo. Već je sve 
upropastila i posteljinu i otoman, prosto sve. Ležala je u jednoj 
sobi sama na zemlji. Zar je to moja majka? Da, da! Sva otekla, 
ne znajući za se, ona leži. Nisu svi smjeli ići k njoj. Tata nas je 
tjerao. — Evica — onaj isti glas, što me prati, otkada znam 
za se, mukao i šupalj, ali sada još gori, tmuliji. 

— Što hoćeš? (isto davno pitanje). 

— Znaš što (isti i odgovor). 


— Ne dam ti. — Možda je opet zima i opet sam posve 
mala. Noć, strah i samoća. Ne, šesnaest mi je godina. — Samo 
malo, — stala je urlati, kao da je sami đavli kolju. 


— Ne dam, razumiješ li. Zašto nas mučiš? 

Ona viče, očajnički, otegnuto. Sve se čuje na ulicu... 

— Ta šuti. Svi te čuju. Majko! 

Ona još jače viče. 

Tada je po prvi put u životu udarih. 

Udarih je batinom iz sve snage. Plakala sam i tukla je. 
Bože, oprosti mi! 

Nesnosan miris širi se i sjeda mi na pluća. 


Jedan naš razgovor 


— Majko, zašto se nisi rastavila od tate, kad je bila sama 
Ljubica, sada nas sve ubijaš... 

— Da tebe imam — odgovorila je pakosno. 

— Tako si valjda sigurnija, kad nas ima što više. 

— Pa ja nemam ni oca ni majke. 

— O svinjo, valjda ti je žao, što si na svijetu... 

Jedne večeri reče mi ona, da me je htjela ubiti, ali nije 
dospjela, previše se je opila. No, dosta o tome, upravo je pola 
noći. Laku noć, moja draga bilježnice, darovat ću ti još lijepih 
stvari. Zar ne? 


Ovu jadnu bilježnicu uzimam skoro samo u momentima 
jadikovanja. Danas sam grozne volje. Nesretna sam, da nesret- 
nija ne mogu biti. Pa zar ja imam roditelje? Tata je strašno 
grub. Uh, najradije bih samu sebe požderala. Već se na sve ras- 
paljujem. Upravo sam grozna. Majko, majko, gdje si? Ta ja te 
nemam. Zašto sam tako nesretna? Gdje da tražim utjehe — u 
paklu najradije! 

Pisala sam tati pismo i to bogovski. Htjela bih da idem iz 
toga prokletog Varaždina. Idem u Zagreb, pa kud puklo da 
puklo. Kako mogu biti ovakvi, zar ih nije stid? Bože, pa ja ne- 
mam nikoga na svijetu. 

Najozbiljnije pomišljam na samoubijstvo. Još samo jedna 
točka i ja sam gotova. Sve mogu, ali ovo ne mogu podnositi. Ta 
ubit će me ovi roditelji. Od Ljubice sam dobila kartu. Hvala 
joj. Mama je po srijedi. Neka, neka, plakat će još ona. O, zašto 
ja moram ovako pisati o mojoj majci, o onom, što bi mi moralo 
biti najsvetije. Da, mati mi je, ali i nije. Ne da mi ništa. Već sam 
prehlađena kao konj, ona mi ne će da kupi cipele, ne će da kupi 
kaput, kapu i ostalo. Ja nemam u čemu skoro da izađem na 
ulicu. Gola sam i bosa, što se kaže, a ona to hladnokrvno gleda. 

Dokle će ovo trajati? Nitko ne zna, kako je to sve očajno. 
Već sam samu sebe proklela. Mama je došla, ali s njom ne .go- 
vorim. To je užasno. Ubit ću se, pa što bilo. Još samo nešto. Te 
proklete zvijeri! Ima li itko na svijetu, tko bi bio dobar prema 
meni? Ne, ja nemam nikoga. Ne znam, šta će biti dalje. 


Uzdržava me samo radoznalost. Silno sam radoznala, što će 
od mene biti. Ostavljena sam od sviju. Premišljam jedino, kamo 
bi mogla otići, jer mi nema opstanka u ovoj kući. Tata se uvri- 

jedio na moje pismo i ne da mami, da mi išta kupi, a ona to 
jedva dočekala. Bože, Bože, kamo ću, što ću? 

Danas mi majka veli, da ovako gadnog stvorenja, kao što 
sam ja, još nije vidjela. Vjerujem joj. Ta ja sam naprosto jedan 
nitkov. Mrzim svijet nada sve, jer još nisam nikad osjetila brat- 
ske ljubavi i bilo kakove, i, što mi je bilo prilike, nisam nikad 
nikom vjerovala, pa još ni danas nikom ne vjerujem. Svijet je 
tako užasan. Nemam nikoga, kome bi se mogla izjadati i sve mu 
kazati, nikoga, tko bi me razumio. I oprostio mi, da — opro- 
stio mi. ' 

Uostalom neka sve đavo nosi. Postajem odurna čak i samoj 
sebi. Na sve se uzrujavam i čekam dan, kad će se za me nešto 
izvanredno i veliko dogoditi. Znam, ne ću ga dočekati. 

Došli su novci od tate, a mama se za Božić napila. Ja još 
nemam ni zimskog ogrtača. Ljubica je kupila tkaninu za opravu, 
uvjerena sam, da će stajati u ormaru bar do proljeća, dok se za 
me nitko ne brine. Ta čemu! Ja sam grješnica nad grješnicama. 
Gadno, podmuklo stvorenje. Vidim im to svima u očima. Po- 
svadila sam se s njima radi obuće. Kako oni, tako ću i ja. Do- 
nijet ću im punu knjižicu, pa neka onda rade sa mnom, što hoće. 

Zato sam tako divno i odgovarala danas latinski. Sa vrlo 
dobrog na ??. Kad dođem odgovarati, kao da sam iz groba ustala. 
Nemam volje za školu niti i za što, a i tko bi imao, kad mi je 
kod kuće tako divno. Ta već sam toliko puta željela smrt. Kakve 
svrhe ima moj život? 

Branko nije uopće za Božić došao — prasac. 


Prekrižena stranica dnevnika 


[šla sam u drugi razred gimnazije. Stanovala sam s bratom 
Ivanom kod Hanušekove. To je jedna od najužasnijih godina | 
moga dosadašnjeg života. Ona je lezbijka. Što je to značilo i 
koliko je na me djelovalo, teško mi je i samoj odgovoriti. Ali 


3 . . . . v 
znam, da me i danas dani, nakon nekoliko godina, obuzme užas 


Pri samom sjećanju. Ljubila me je ta žena na svakom koraku, 
ali ne onim poljupcima, kakovima ljubi jedna mati, već su to 

bili poljupci, koji su sadržavali strast žene, koja ne voli svog 
muža i nije osjetila nikakve ljubavi osam vlastite majke. Nisam 
joj mogla podnositi poglede, pune strasti (prema nevinom dje- 
tetu). Uzalud bijahu moje suze, uzalud moja moljakanja, da me 
izbave iz toga pakla. Nastupali su dani sve većih strahota i oča- 
ja, i ja sam sve više patila. Još i sada mi je pred očima mala 
djevojčica sva u suzama, koja ne zna, što se to s njome zbiva, a 
osjeća: jad i užas je. I kad napokon zaspi, posve tiho, na prstima, 
dolazi žena i ljubi, ljubi djevojčicu. Ponavljalo se to s dana 
udan... 


Majčina smrt 


Majka mi je umrla. Na dan njene smrti šetala sam se sa 
Slavicom po stubičkoj okolini. Došle smo i na groblje i još se 
smijale onima, koji su imali »bor«, okićen salon-bombonima, a 
majka mi je ležala na odru. Nisam se ni u snu nadala, da će se 
to dogoditi. Veselo smo produžile do Mijića, smijale mu se, jer 
smo ga našle, gdje spava još od jučerašnjeg lumpovanja na Ka- 
tičinom imendanu. Dopratio nas je do kuće s kojekakvim brblja- 
rijama i zafrkavanjem, a majka je bila mrtva. Brzojav je čekao 
na stolu: »Mama umrla«. U prvi mah mi se to sve učinilo smi- 
ješno. Noć sam prospavala vrlo nemirno. Ujutro smo otputo- 
vali i već u devet sati bile u Stubici. Sastanak je bio vrlo težak. 
Na vratima nas je dočekala gospođa Paula sva u suzama. Čuli 
smo, kako tata plače, i otišli do odra. Mama je užasno stara izgle- 
dala, a nije eto imala ni četrdeset godina. Umrla je u pijanstvu. 
Tata je jako plakao, mora da ju je puno volio. I samoj mi je 
grozno bilo. Možda nije ni kriva bila svojoj strasti za pićem. 
Sprovod je bio u četiri sata poslije podne. Bilo nam je svima 
teško, ali bolje i za nas i za nju, da je tako. Saučešća sa svih 
strana. Stubičke dame su nas izljubile. Najgore mi je bilo, kad 
je svećenik blagoslovio lijes. 


Majka je zakopana. Skoro ne vjerujem, da se je to dogodilo!: 

PIETER DE MOLIJN (oko 1595—1661): Postojka pred seljačkom kućom 


Zagreb, Strossmayerova galerija 























JAN MIENSE MOLENAER (1610—1668): Veselo društvance 


Zagreb, Strossmayerova galerija 


Jedan profesor 


— Jeste li dugo čekali? ... — Pa jesam... — otvori vrata 
knjižnice, uhvati me za ruku govoreći — izvolite. Rekoh, da sam 
učenica, ali on me svejedno povuče naprijed. Tražili smo knjigu 
i on me je opet uhvatio za ruku iznad lakta i malo stisnuo. Ni- 
sam na to ništa učinila, da ne pomisli, da si šta uobražavam. Ipak. 
čekala sam pažljivo pogodan trenutak, da mu kako odstranim 
ruku. 

U traženju opazi on nekako moj prsten. Upita me: — Iko 
vam je dao taj lijepi prsten? — To mi je ostavila majka. — Pa 
gdje vam je sada majka? — Moja majka... moja majka... 
je... umrla... — Oči su mi bile pune suza. — Ta nemojte ko- 
ješta pričati. Vi se šalite... — Pa kad vam kažem — glas mi 
je bio sasvim tih. 

Napokon smo našli knjigu. Zamolih ga nešto i za privatnu 
lektiru. Dao mi je. Pogledi su nam se nekoliko puta sukobili. 
Upita me, kako je u školi. Nasmiješih se i ispričah mu svoju 
pogibiju iz latinskog. Posavjetova mi po drugi put, da napustim 
školu i pričekam, dok ne dođe kakav zgodan mladić. — Okrenuh 
se tada i pođoh vratima. On za mnom, tako da mi je opet metnuo 
svoju ruku na moju. Držala sam se, da to ne primjećujem, i ka- 


zala: — Kad mi priskrbite miraz, onda ću izaći iz škole. — On 
primijeti banalno: — Zar vi ne bi bili dovoljni? 
— Ne ću nikoga da unesrećim — odvratih ja. 


Tako se raziđosmo. 


Otac 


Već dugo nisam pisala, a i sada mi se ne da. Nalazim se u 
Stubici: Škola je zatvorena na osam dana zbog gripe. 

Kroz ovo vrijeme dogodilo se mnogo toga. Htjela sam pro- 
mijeniti gimnaziju i skoro mi je uspjelo, nakon teških borba. 
Tata je pisao, da mogu odmah u Zagreb, ali nisam imala no- 
vaca, pa sam na njega čekala. Htio je da me sam ispiše. To već 
nije mirisalo na dobro, znala sam već, kako će sve ispasti. I 
zaista je sam otišao. Dakako, da su ga ravnatelj i razrednik na- 

vinuli, da to ne čini, i tako je sve ostalo po starome. Kad se je 
vratio, bilo je čudesa. Pljunuo je na me, udario tri puta žestoko 
po tjemenu, da sam odmah znala, kako je Bogu ime. Spomenuo 
mi majku i rekao, neka sam milijun puta prokleta. I mama da 
me je na samrti proklela. Kamo sreće da umreš! Odvratila sam 
mu, ako hoće, mogu se odmah objesiti, našto mi je on rekao — 
neka samo izvolim. Što mi je sve izgovorio, ne isplati se ni pisati. 


Shvaćam tu naglost, ali je ne mogu zaboraviti. On je nakon 
pola sata već dobre volje, kao da se nije ništa ni dogodilo. Čak 
me je i pogladio i ponova bio za to, da odem odavle, ali ne u 
Zagreb, već u Križevce. Makar šta se sjeti. Šutjela sam. Brzo- 


javio je Ljubici, neka se raspita na križevačkoj gimnaziji. Lju- 


bica je brzojavila »da«, ali je odmah i pismo poslala. Jasno, 
nema smisla ići u Križevce sasma nepoznat za ova dva mjeseca. 
Tako se eto nalazim u Stubici. Išli smo kolima pa sam putem 
strašno ozebla, ali tati nisam rekla ni riječi, jer bi se odmah 
uzgalamio. Kašljem kao da imam rikavac. Ležala sam dva dana, 
no samo prije podne do deset. Za to vrijeme imala sam se čega 
i naslušati. Još nikada nisam takovih prostota čula ni od koga. 
Pogotovo od svoga oca. Dobro je znao, da sam u sobi, i da se u 
njoj sve iz kuhinje čuje, ali ga nije ni najmanje smetalo, da na 
račun jaja, koje su mu kumice donosile, pravi masne i nesklap- 
ne šale. 


Svakoj kumici ponešto krupno reče, sa svakom zametne ta- 
kav razgovor, od kojeg bi u zemlju propala, da sam mogla. Le- 
žala sam u krevetu u samim suzama. Ne, nije moguće, da nije 
znao za me, jer je dolazio u sobu. A tek je tri mjeseca od maj- 
čine smrti. Nisam mogla više izdržati, digla sam se i kroz druga 
vrata, onako bolesna, izašla van. Sramila sam se ići kroz kuhi- 
nju. Ah, šta sve iz ove kuće ne će poteći! Je li taj čovjek lud, 
koji mu je vrag? Drhtala sam cijelim tijelom, jecala, a osjećaji 
su se sve žalosniji, sve tmurniji i teži, gomilali i gomilali. Bože, 
kako sam sama i ostavljena. — Poslije podne cijelo sam pro- 
plakala za mamom. Čudila se, kako je mogla biti s tatom, kad 
je takav. 

Fuj, neprestano mi se tata mota po glavi. I gadi mi se, ko- 
liko samo gadi. A opet on mi je otac. Otac — možda sam ja 
ipak neko čudovište. Sve shvaćam tragično. Ta ljudi valjda radi 
gadarija i žive! 


Ljubav ili... 


U nedjelju 12-tog (opet sam u Varaždinu) došlo je do iskre- 
nog razjašnjenja između Milana i mene. Pročitavši moj dnev- 
nik, odlučio je, da mi čitavu stvar razjasni, jer sam ja to sva- 
kako željela. (On mi se silno sviđa, to moram priznati i želim 
da znam, što on prema meni osjeća). Razočarala sam se, kad sam 
čula, što mi je rekao. Zaista, tome se nisam čak ni od njega na- 


dala. Čisto mu odobravam. A opet mi je žao, žao, da me skoro 


srce boli. Da — kaže on, — on ne može biti u me zaljubljen, jer 
on onda traži sve. A on mene i previše poštuje, da bi mogao da 
me načini nesretnijom nego što sam sada. Ta nisam li mu i sama 
rekla, da bi do toga (t. j. davanja) kod mene jedino moglo doći, 
kad bi došlo i do samoubijstva. A. i to iz radoznalosti. (Da li sam 
lagala?) 

Bila sam u prvi mah očajna, dok se nisam sasvim sabrala i 
za cijelo vrijeme njegova govora samo sam plakala. Koliko god 
sam suzprezala suze, one su same od sebe curile i curile. Bila je 
ljubav. Znam. 


A možda i nije. Ja sam tako sama. 


S mojima sam posvađena. Ni s kim ne govorim, a najgore 
mi je to, što misle, da sam ja to tobože htjela iz nekih posebnih 
razloga ili valjda, što ih mrzim. A ja ne mrzim nikoga. Meni je 
tako teško... ne, nitko me ne će razumjeti. Nemam nikoga, tko 
bi mi jade olakšao. Zato šutim. Bole me riječi, boli me svaki 
glas, koji čujem. Nitko to, nitko ne može shvatiti... 


Mira mi je odgovorila na pismo, koje ću uvijek zadržati kod 
sebe. Mogao bi čovjek... 

Dimljivo svijetlo petrolejke padalo je po zlatnoj glavi dje- 
vojčice. Zidom su putovale slabašne, tihe sjene. Iza otvorenih 
prozora je noć i proljeće. Djevojčica odgurnu dnevnik. Čemu to, 
upita se i usta od stola. Na polici je treća knjiga »Ane Kare- 
njine«. Da, vlak. Snažni, zahuktani vlak — kad se nema izlaza. 
Popodne je slučajno pročitala kraj te knjige. Nije znala početka. 
Ona nije voljela knjiga i romana. To je Ljubičin posao. Ali 
ovaj puta joj je dobro došlo, znala je, što joj je trebalo. Iza 
prozora je proljeće i noć. Evo neba zvjezdanog, crnog od du- 
bina, mirisnog! Samoće bilja i trava. I tuge, one vječne, pra- 
iskonske tuge. Straha od sjena, od glasova, njihaja lišća, krcka- 
nja grančica i mukle nijemosti tišine. 

Čovjek je u životu posve sam, sam se rađa, živi sam, sam 
i umire. 

Zbogom. — Evica Broz skoči lagano kroz prozor u vrt. U 
jedan sat dolazi brzi iz Zagreba. 

Iskrade se poljima, uputi prema pruzi. 

Tu na okuci čekala je dobra majka — smrt! 

MIRKO BREYER, ZAGREB 


POVIJEST JEDNE DUBROVAČKE 
»HRVATULJE«) 


USPOMENI DOMINKA ZLATARIĆA 


Talijanski opat Alberto Fortis, pisac čuvenog, a 
unatoč nekih više ili manje opravdanih prigovora, valjanog i 
vrijednog djela »Uiaggio in Dalmazia« (1774.), poklonio je god. 
1803. kao prefekt knjižnice »Učenog društva« (»Istituto delle 
scienze«) u Bologni, Dubrovčaninu grofu Antunu Luki Sorko- 
čeviću (Sorgo) primjerak djela Dominka Zlatarića u izdanju, 
štampanom u Mlecima god. 1597. 

Fortis, jedan od najživahnijih umova svoga vremena, mno- 
gostran, vrlo duhovit i marljiv pisac, pjesnik, prirodoslovac, 
novinar i bibliograf, koji je mnogo toga proživio u domovini i 
izvan nje prije nemirnih dana velike francuske revolucije, a i 
za njih samih, bio je tada na domaku svoga žića, u šezdeset- 
drugoj svojoj godini. Poklonivši dubrovačkom gosparu drago- 
cijenu, izvanredno rijetku onu knjigu, upisa, dva mjeseca pred 
svoju smrt, vlastitom rukom na unutarnjoj strani pergamentnih 
korica: »Bologna 14. agosto 1803. A. Fortis alla Domestica Bi- 
blioteca dell' egregio Co: Antonluca de Sorgo Patrizio Raguseo.« 

Ispod toga nalazi se bilješka: »A Sorkočevićev sestrin sin 
Lukša Gučetić (Gozze) poklanja narodnoj jugoslavenskoj knjiž- 
nici u Zagrebu, u narodni dom. U Draždjanih 14.tog Listopada 
1549.« 

Ovome je dodao Ivan Kukuljević: »Pop Fortis našao je u 
knjižnici bolonjskoj fratarskoj ovo, u trešnji dubrovačkoj veći- 
nom propadše, izdanje dčla Zlatarića, te uzam ga, poslao Antunu 
Luki Sorkočeviću u Dubrovnik. Kad je ovaj pobčći morao u 
Pariz*), tad je poneo i knjižnicu, koju po smrti njegovoj baštinio 


1) »Hrvatulja« — riječ Kurelčeva kova za hrvatske književne (opet po 
Kurelcu:) »drevnjake«. 

2) Kao jedan od potpisnika protuaustrijske Rezolucije dubrovačke vla- 
stele od 18. siječnja 1818 












































Lukša Gučetić. Ovaj pobojavši se, da se nebi rčtka i vrčdna 
knjiga ova, od koje još jedan iztisak u carskoj bečkoj knjižnici 
ima izgubila, dadč ju Andrii Torkvatu Berliću u Draždjanih, da 
ju u Zagreb ponese i narodnoj knjižnici dade! — 1849.« 

Da li taj zanimljivi primjerak, koji se čuva u knjižnici 
Jugoslavenske akademije, doista potječe iz bolonjske fratarske 
knjižnice ili je pak prema velikoj vjerojatnosti bio privatnom 
svojinom Fortisovom još negdje iz vremena dalmatinskih nje- 
govih plandovanja, ne da se ni po Kukuljevićevoj bilješci točno 
utvrditi. Svakako bijaše to za Fortisa jedna od vidljivih uspo- 
mena, koja mu je dočaravala tada već daleke dalmatinske dane, 
za kojih je u naponu krepkih svojih muževnih godina otkrivao 
ljepote i značaj našega, širem svijetu dotada gotovo nepoznatog 
Jadranskog Primorja.*) Vješt hrvatskom jeziku štampom je tada 
kao prvi bio priopćio, u izvorniku i u talijanskom prijevodu, na- 
rodnu pjesmu neprolaznih krasota: »Žalostna pjesanca pleme- 
nite Asan-Aginice« (»Canzone dolente della nobile sposa d'Asan 


Aga'«). 


U glasovitoj mletačkoj Aldovoj štampariji, koju je uteme- 
ljio potkraj petnaestoga stoljeća slavni humanistički učenjak 
Aldo Manuzio stariji (1450.—1515.), a koja je prešla iza njegove 
smrti na umnoga i revnog njegova sina Pavla (1512.—1574.) i 
konačno na vrlo uvaženog učitelja staroklasičnih jezika i lite- 
ratura Alda mlađega (1547.—1597.), štampan je u godini smrti 
toga posljednjeg odvjetka čuvene porodice u povijesti renesanse 
zbornik književnih radova Dubrovčanina Dominka Zlatarića. 

Na simbolički urešenom prvom listu tog izdanja ističe se u 
lijepom okviru skupni naslov: »ELEKTRA TRAGEDIA. Gliv- 
bmir Pripovies Pastirska. I Glivbav, I Smart Pirama. I Tisbe. 
Is vechie tugieh iesikd & Harvackij isloxene. K* tomusu pristav- 
gliene niekolike Piesni & Smart od raslizieh. PO DOMINKU 
SLATARICHIU.« — Na dnu lista: »U' Bnezieh, Po Aldv. 


%) Njegov je putopis doskora preveden i štampan na francuskom, 
engleskom i njemačkom jeziku. 

M.D.XCUIL.« — Usto se nalaze u knjizi dva dalja naslovna 
lista, koja su uz glavni ovdje u slici također priopćena. 

Čitava se knjiga odlikuje neobičnom, upravo raskošnom 
opremom. Štampana na krupnom papiru, skladnim Aldovim 
antiknim i kurzivnim pismenima, obiluje usto bogatim grafičkim 
ukrasom. Pored naslovnih listova imade u njoj dvadeset sliko- 
vitih, sa tipografskog gledišta vanredno zanimljivih, a sadržaju 
prilagođenih vinjeta u renesansnom slogu, sa sličnim inicijalima, 
bordurama i zaglavnim uresima. Na posljednjoj stranici otisnuta 
je slika Alda Manucija starijega. 

U tom krasnom izdanju časne hrvatske književne relikvije 
treba da gledamo ujedno izraz osobite simpatije Aldove poro- 


dice za Dubrovnik i Dubrovčane, a napose i za odličnog i vele - 


uglednog pisca. Po matu i trudu dra. Josipa Torbarine sazna- 
jemo za dirljivi povod ove naklonosti.*) 


Ljeti god. 1558. poslao je Pavao Manuzio svoga mlađeg 
bolešljivog sina Girolama u Dubrovnik, da kod vrsna učitelja 
Pavla Bosia nastavi svoje prvotne nauke, a usto pod blagim sub- 
tropskim dubrovačkim podnebljem ojača i ozdravi. Ali poslije 
jedne godine boravka umre taj daleko preko svoje dobe umno 
nadareni sedmogodišnji dječak i bude na dubrovačkom groblju 
sahranjen. Taj grob onkraj mora, daleko od njegova zavičaja 
Venecije, uz mnoge iskaze usrdna saučešća od strane naklonje- 
nog joj nadbiskupa Ludovika Beccadellija i dobrog dijela dubro- 
vačkog stanovništva duboko se usadiše u srca ožalošćene poro- 
dice i urodiše trajnim uzajamnim prijateljstvom. Još god. 1582. 
sjeća se Aldo mlađi u jednom svom pismu, što ga bijaše upravio 
čuvenom dubrovačkom humanistu Portugižaninu Didaku Pyrrhu, 
toplim riječima davno preminuloga svog brata, spominjući tada 
iskazanu dobrohotnost i pijetet dubrovačkog plemstva. Divot- 
izdanje hrvatske knjige Dubrovčanina Dominka Zlatarića, koji 
je velikim svojim umom, uzornim životom, a i zaslugama, ste- 
čenim kod izvršivanja podijeljena mu časna zadatka .na pado- 


' *) Vidi vrijedno njegovo djelo: »Italian influence on the poets of the 
Ragusan Republic. London 1981.« 

vanskom sveučilištu zavrijedio sjajni red zlatnoga viteza (»eques 
auratus«), što mu ga je bio podijelio mletački dužd, čini skladno 
zaglavlje idealnim vezama, što ih je tragika života bila splela 
između dviju obala plavoga Jadrana. 

* 


Zlatarićeva je knjiga lijep dokaz visoka stepena duševnih 
pregnuća stare dubrovačke književne elite. Odabravši i pre- 
vedavši iz tri jezika tri od najizvrsnijih djela svjetskoga glasa, 
svakako je po riječima Budmanovimš) nadmašio ukusom mnoge 
druge domaće pisce svoga vremena. U posveti »Elektre«, što je 
upravljena sinu sigetskoga junaka, Juraju grofu Zrinskom, ka- 
snijem hrvatskom banu, spominje, s kojom se nasladom dao u 
svojim djelima na obogaćivanje rođenoga svog jezika: »stavih 
se zatijen jednakom požudom ućinit Hrvaćku Grkinju Elektru 
Sofoklovu«, a da zatim izrazi svoje uvjerenje, da će naslovlje- 
nomu doista ugodno biti: »da prigleda spijevanja od vrijed- 
nijeh Latina i Grka, koji Vam u vaš hrvatski jezik govore.« To 
bijaše ujedno i odjek ličnog poštovanja Zlatarićeva prema Zrin- 
skom, kojega je bio i pohodio na svom putu kroz Hrvatsku, i u 


čijoj se vojnoj službi, čini se kao pukovnik, nalazio njegov brat : 


Mihajlo. 

Kao drugi po redu uvršten je u knjigu prijevod »Aminte« 
Torkvata Tassa pod naslovom: »Ljubmir, Pripovijes Pa- 
stierska.« Zanimljivo je, da je ovaj hrvatski prijevod prvi put 
napose štampan već god. 1580. po jednom rukopisu izvornika. 
Izvorno talijansko djelo, napisano god. 1573., izdano je štam- 
pom tek 1581. To je ujedno najstariji prijevod uopće, jer po 
vremenu najbliži mu francuski izišao je god. 1584. Pisac je 
posvetio taj svoj trud uglednom i zaslužnom svom sugrađaninu 
i prijatelju Mihi Matufiću. 

Zaključak čini iz Ovidijevih Metamorfoza slobodno pre- 
vedena pjesan: »Ljubav Pirama I Tizbe, zajedno s njekolicijem 
pjesni učinjenim u smrt od različijeh.« U posveti »Pirama«: 
»Mnogo uzvišenoj i svakom svijetlom krjeposti narešenoj vla- 
dii Flori Zuzorić Pescioni«, koja je kao mnogo opje- 


5) »Stari pisci hrvatski« (Jugoslav. akad.) XXI., na str. XXVII. 

vani uzor milja, ljepote i kreposti očaravala sav rođeni joj Du- 
brovnik, a provodila dio svoga života u »dalekoj latinskoj 
zemlji«, veli Zlatarić u svojoj posveti: »A ja se naslađujem da 
sam Vašemu cvijetnomu imenu poklonio kojigodi dohodak ro- 
som od pjesni u polju od ovijeh knjiga, neka po tomu latinski 
pisci budu se probudit, slavit ljepotu i čas i uzdvizat dostojnijem 
hvalami vaš razum, videći da nakon toliko godišta koje nam ste 
vazeli, ne možete učinit da se u našoj pameti smrse vaše vri- 
jednosti.« 


U vrijeme, kad je mukli apsolutizam na časove zasjenjivao 
poletne i nade pune ilirske dane, koji bijahu donijeli Hrvatima 
i plodove narodnog osvještenja na Jadranu, izađu god. 1852.: 
»Diela Dominka Zlatarića, izdana trudom Ivana Kukuljevića 
Sakcinskoga.« U predgovoru veli prezaslužni taj pobornik kul- 
turne naše afirmacije: »U ovo vrieme pokoja ili mrtvila književ- 
nosti hrvatske, nemože se inače tiešiti srce književnika domo- 
ljubnog, nego kad zaviri u prošastnost naroda svoga i kad uzme 
u ruku kojigod ostanak od kitnog cvietja umnijeh plodova pra- 
diedovah svojih. — To učinismo i mi, te prevatjajući knjige i 
rukopise starieh našieh pisacah, nadjosmo diela mudrog našeg 
Dominka Zlatarića, kog prie tri sta godinah Dubrovnik porodi 
na slavu i na ures književnosti naše.« 

Gotovo pola stoljeća izatoga izdala je (1899.) Jugoslavenska 
akademija kao svesku XXI. svojih »Starih pisaca hrvatskih« na- 
novo djela Zlatarićeva, priređena za štampu po akademiku Petru 
Budmanu, vrsnom učenjaku rodom iz Dubrovnika. On je kri- 
tičnome svom izdanju dodao dotada neštampane još »Pjesni 
razlike«, kojima je u najnovije vrijeme (1928.—31.) francuski 
slavist Andrć Vaillant posvetio temeljita jezikoslovna prouča- 
vanja u publikacijama pariškog »Institut d'ćtudes slaves«. Osim 
toga iznio je Budmani i potpuni tekst prvobitnog Zlatarićevog 
Prijevoda Tassove »Aminte«. U uvodnoj pak svojoj raspravi 
»Život i djela Dominka Zlatarića« dao je pregled čitave pristu- 
Pačne mu biografijske, literarno-historijske i filološke građe o 
slavnome svom zemljaku i njegovim djelima, služeći se pri tome 
1 različitima, dotada nepoznatim prilozima. 

DR ANTUN BARAC, ZAGREB 


KNJIŽEVNI POJMOVI ILIRACA 


1 


Naši su Ilirci, prema svojim prvotnim pobudama i namje- 
rama, htjeli poglavito unaprijediti književnost. Ali je sve ono, 
što su radili, imalo više općenacionalno nego specifično literarno 
značenje. Stoga je ilirizam u najvećem dijelu knjiga i rasprava 
prikazan uglavnom kao nacionalan pokret, kome je književnost 
bila samo sredstvom nacionalnog buđenja i političke propagande. _ 
Prikazi toga pokreta sadrže stoga najvećim dijelom kulturno- 
historijske ili političko-historijske elemente, jer su oni u njemu 
bili često važniji od specifično literarnih manifestacija. Čak i 
pisci, koji su izričito isticali, da pišu o književnom, a ne o poli- 
tičkom životu Hrvata u doba preporoda (Kulakovski), prikazali 
su u stvari više ovo drugo nego ono prvo. Izdajući svoje »Doku- 
mente za naše podrijetlo hrvatskoga preporoda« prof. Fancev 
je zato izrijekom napomenuo: ...»u ove Dokumente ušlo je i 
priloga, koji literarno ne znače doduše ništa, ali nam otvaraju 
sasvim nove vidike na ključanje dopreporodnog hrvatskog 
javnog života.« 

Ipak, ilirizam imade i za samu književnost golemo značenje, “ 
ako se i pusti s vida sve ono, što on znači za hrvatski narodni 
život uopće. Njegovo značenje nije samo u tome, što je stvorio 
jedinstven književni jezik i pravopis, što je pobudio na stvaranje 
mnogo mladih ljudi, što je nastojao da stvori hrvatsku knji- 
ževnu publiku, što je stvorio prve hrvatske književne organe, 
itd. On je važan osobito stoga, što je hrvatskoj književnosti odre- 
dio smjernice, prema kojima se ona razvijala cijelo stoljeće. 
Javljaju se doduše katkad pokušaji, da se cijela književnost 
ilirizma, s obzirom na neznatnu umjetničku vrijednost njezinih 
produkata, proglasi naivnom i beznačajnom. Ali se isto tako 
periodički javlja težnja, da se još jasnije naglasi potreba, kako 
cijela hrvatska književnost ima da se razvija smjerom, što joj 
ga je dao ilirizam (Šenoino. doba, neki predstavnici »Mladih« i 

»Starih«, Ante Radić), pače nisu rijetki pojavi, da je proglašen 
gotovo izdajom narodne stvari svaki pokušaj, koji je išao za 
tim, da se književnost oslobodi tradicije. 

Kraj svega toga, što takvi zahtjevi mogu zvučiti kao nešto 
sasvim opravdano i razumljivo, jer ni jedna narodna književnost 
nikad potpuno ne prekida svoj kontinuitet, opet oni zvuče dosta 
neodređeno. Nije iz njih sasvim jasno: što bi novije generacije 
od pokoljenja Ilirica trebale da uče i slijede — da li njihov 
nacionalni zanos, da li činjenicu, što su Ilirci svoje literarne 
napore podvrgavali nacionalnim tendencijama, da li njihovu 
požrtvovnost u radu za književnost, da li njihovu građu, vidike, 
stil, itd. ' 

Za svaku je generaciju u književnosti važno, kako će se 
postaviti prema nekim krupnim problemima umjetnosti, bez kojih 
uopće nema književnosti, i koje svako razdoblje iznova rješava: 
odnošaj prema narodu i društvu, problem književne građe, pro- 
blem stila, problem umjetničke vrijednosti, pojam stvaraoca. U 
svakom književnom periodu ne izbijaju svi ti problemi podjed- 
nako žestoko, niti se o njima svima uvijek podjednako rasprav- 
lja. Ali se oni u svakom razdoblju dadu osjetiti — bez obzira 
na to, da li su ih stvaraoci i literarni teoretici i formalno iznijeli. 
Pa tako se oni dadu osjetiti i u literaturi ilirizma. 

U svojoj pjesmi »Domorodac« (u Danici 1841.) prikazao 
je Ivan Kukuljević svoj ideal rodoljuba: O ponoći, dok sav svijet 
naokolo spava, samo u jednoj sobici gori svijetlo, i u njoj bdi 
mlad čovjek: 


Sad kod luči samcat sjedi, 
Oko njega dusi sami: 

Byron, Puškin, Tasso blijedi, 
Šekspir, Šiler, Omir znani, 
A i pisci Osmanide; 
Mandaljene i Kristide. 


Živeći među knjigama, ispitujući prošlost čovječanstva i. domo- 
vine taj Kukuljevićev mladić želi da podigne svoj slavenski rod: 

Zna da umno prosvjećenje 
K tomu cilju stazu lije, 
Hitrim kopljem Tritogenje 
Cijeli svijet da borbu bije, 
I da lahko-pero vlada 
Ljudsku ćud, i gvožđe sada. 

U licu Kukuljevićeva domoroca izražen je i pojam knji- 
ževnika, kako su ga Ilirci stvorili u prvim godinama svoga dje- 
lovanja: književnik je svaki onaj, koji piše na korist naroda. 
I sam Stanko Vraz, koji je pripadao onom broju Iliraca, koji su 
imali najjasnije književne pojmove, shvatao je književnost u 
prvim godinama svoga djelovanja još prilično utilitaristički. U 
jednom pismu Mažuraniću on je g. 1836. postavio sasvim odre- 


đeno pitanje: što valja da pišu književnici Ilirci, i kako valja 


da pišu? Na prvo je pitanje odgovorio: — Što je namjera našeg 
pisanja? Da izobražamo narod. Ta naš narod, premda od jakog 
junačkog koljena, nije posve još ni izilazio iz kolijevke. Ne 
valja dakle da mu davamo već britku dimiskinju ili zrnom na- 
krcanu pušku u ruke, neka se ne umori ili svoje mile braće ne 
ubija. Ne valja da ga priučujemo spletenim ustavkom strogog 
mudroljublja, neka mu gingavih možganah ne smetemo, mla- 


po 


đanog razbora ne pogubimo. Sprvce treba da mu podamo ljuljke ' 


u ručice, tupu ćordu od ljesa ili olova ugibljivog kanoti njegova 
detinjska volja, i pušku koja nije kadra da meće taneta, koja 
pukne bez učinka, kanoti njegov glas. Glavu pak valja da za- 
bavljamo lakhimi pjesmami od cvatuće livade i bašče, od 
Žuboreće tice i čistog potoka sagrađenimi; zabavljajmo ga s razli- 
čitom milotnom poviješću od pjevajućih vila i hrabrih junaka. 
Eto Ti zabava za naš narod, dok ponaraste do britke sablje i 
vojnog koplja, i konjicu do stremena, dok ponaraste do raz- 
bora i razloga.') 

Vraz je dakle shvatao književnost kao sredstvo za obrazo- 
vanje naroda, i ponavljao je tridesetih godina to svoje shvatanje 
u više mahova. A kako ju je tada shvatao on, shvatili su je više 


1) Građa za povijest hrvatske književnosti I, 241. 

manje svi pisci ilirizma, neki čak i do kraja ovoga razdoblja. 
G. 1842., nakon sedam godina obnovljenoga književnoga života, 
on je osjetio, da je hrvatska književnost već izišla iz godina dje- 
tinjstva, i da o njoj treba ozbiljnije govoriti. Ali je i tada u 
»Kolu«, referirajući o književnim izdanjima, pisao o svima 
novim edicijama, a ne samo o beletristici. 

Slične misli, kakve je od g. 1836. do g. 1842. razvijao Vraz, 
iznosio je g. 1848. Adolfo Veber Tkalčević, tek ulazeći u knji- 
ževnost. Kostatiravši živost u hrvatskom političkom životu, a 
mrtvilo u literaturi, Veber je postavio zahtjev: svaki hrvatski 
inteligenat, bez obzira na zvanje i položaj, morao bi napisati 
knjigu iz svoje struke, jer bi to bio najjednostavniji način, da 
nam se obogati književnost. Veberove su konstatacije o' hrvat- 
skom narodnom životu: 

»Svijet, čuvši viku i buku za narodni naš jezik, te čitavši 
krasne govore u županijah o tom predmetu držane, misli: 
Hrvati se silno dižu. Ta u njih imade krasnih svojstava. Ta u 
njih cvatu znanosti i umjetnosti. A kad zaviriš u našu književ- 
nost, ne vidiš nego izgorjelu suhu stepu. Oko ti ne nazrije niti 
jedne oaze.«... »Lasno je u varmeđskih dvoranah govoriti o 
predmetu o kom se ne da nego lijepo besjediti; ali u sobi kod 
stola sjediti, misliti te pisati, to je našim gizdelinom vrlo teško. 
Ta Slavjan je, vele oni, vesele ćudi, on ne može kano Nijemac 
čitav dan pisati te pisati. Takova šta zahtijevati od Slavjana, 
znači ubit ga duševno te pretvoriti u Nijemca.«?) 

Janko Drašković tražio je od Gaja, da u »Danicu«, literaran 
list uvrštava i članke o poljodjelstvu, industriji i sl., pa je takve 
misli unosio čak i u vlastite pjesme (Mladeži ilirskoj). Potkraj 
8. 1836. pisao je Gaju: »Razgovarajući se z višima žarkima po- 
moćnici ilirstva... naša biše želja da od nove godine Danica 
svaki put nešto industrijalskoga zadrži. — Ja indi, i Kiepach, i 
možebiti još koji ti ćedu se najti, koji od poljotežanja, od oru- 
delih gospodarstva, od hrane svakojakoga goveda i marvine, od 
sopotnih, i drugih novih iznaitih kotrigih industrije — od žga- 


2) Danica 1848, str. 67. 

narstva, i pive kuhanja, i riječjum od sviju stvari korist nosećih. 
— pisali i svoje trude tebi slati budu. Želimo istom da ti u 
kratkom što bržeje to oglasiš, i kratko prestavije učiniš, kako je 
današnjem zemanom trebno s industrijum posle svoje goniti, i 
kako oni narodi koji to ne čine ostraga ostanu u biću i snazi 
prema drugima.«*) 

Takva i slična mišljenja izbijala su u vrijeme, kad je tre- 
balo stvarati noviju hrvatsku književnost. Ali je Vraz — koji 
je literarne probleme shvatao najsvestranije — morao doskora 
opaziti, kako djetinsko doba hrvatske književnosti traje i preko 


naravnoga vremena, pa da uz djetinjsku publiku ostaje djeti-,. 


njast i velik broj književnika. Zato je, nakon novih iskustava, 
i mogao napisati svoj sonet »Nadriknjištvo«, u kome je govorio 
prilično drugačije nego g. 1836.: 


Kod nas piše sve što nosi uha, 

Nudeć kupcu pa kakvo je da je, 

I umrijet će, ako 1 tako ustraje, 

Duh slovinski s tog svagdanjeg kruha. 


Neima u toj čorbi soka ni duha: 
Da sad kemik pretapljat je ustaje, 
Ne bi izišlo tolik smoka iz taje, 
Što bi triput najela se muha. 


Europa je k duhu već dorasla, 

Jer ju pisci krepkom hranom hrane, 
Kano Hektor svog sinčića — mozgom. 
A mi puk naš hoćemo bez masla 

Da othranimo uz knjige neslane, 
Bijuć ga usto, ko zao školnik, rozgom. 


Žž 


U posljednjim stihovima ovoga soneta, kao i u riječima, 
kojima je započeo svoje kritičke zapise u »Kolu«, ogleda se do- 


3) Građa VI, 52. 

NICOLAES MAES (16382—1693): Djevojčica u perivoju 


Zagreb, Strossmayerova galerija 















































GODFRIED SCHALCKEN (1643—1706): Interieur 


Zagreb, Strossmayerova galerija 


nekle razvitak Vrazovih pogleda na književnost. Oko g. 1836. 
izjavljivao je Vraz, kako hrvatskoj literarnoj publici, u počeci- 
ma literanoga života, treba davati laku hranu, kao djetetu. Pod 
pojmom književnosti obuhvatao je pak sve štampane stvari bez 
razlike, koje mogu biti od koristi narodu. U toku nekoliko go- 
dina on je svoje poglede učvršćivao. Nije doduše nikad napustio 
misli; kako je glavna zadaća literature da diže narodnu obra- 
zovanost, ali je na literarne produkte postavljao sve veće zahtje- 
ve, i ujedno je pojam književnosti stao sve više podređivati 
pojmu umjetnosti. A to je uglavnom razvitak, što su ga prošli 
svi glavni literarni predstavnici ilirizma. 

Kao i u svakom razdoblju hrvatske književnosti, i za vri- 
jeme ilirizma bilo je pisaca različite vrste. Najveći je broj tada- 
njih književnika pisao zato, jer se na taj način manifestirao 
njihov patriotizam, i jer su oni tako dolazili do nekoga glasa. 
Njihova je književna građa uglavnom uvijek jedna ista (pjesme 
o slozi, o slavi, o slavenstvu, erotika bez ličnih crta), a stil i 
stih imitacija ili Dubrovčana ili narodne pjesme. U drugu grupu 
idu inteligentniji književnici, koji su pomoću književnosti vršili 
svoju nacionalnu dužnost: u vrijeme ilirizma beletrističkim dje- 
lima, kakve je tadanja publika najviše i trebala, a nakon iliri- 
zma dali su se na druge korisne poslove. To su inteligentni 
diletanti, koji su dali ono, što su mogli, ne živeći u iluzijama, 
da su veliki umjetnici (Vukotinović, Rakovac, Kukuljević, do- 
nekle Bogović). Ali je pored njih bilo i pisaca, koji su dublje 
osjećali, što je književnost, i koji su svoje mišljenje znali da 
izreknu, na ovaj ili onaj način. Njihov broj gotovo iščezava u 
broju svih književnika ilirizma. Ali sam broj nije odlučan. U 
taj broj ne pripada samo Stanko Vraz, nego i Mažuranić, i Pre- 
radović i Demeter, a donekle i pisci druge grupe. 

Da se književnost ilirizma može ispravno shvatiti, treba 
naglasiti, da su njezini najznatniji reprezentanti imali takvu 
literarnu obrazovanost, kakvu je imalo rijetko koje kasnije hrvat- 
sko književno pokoljenje. Već samo školsko obrazovanje u pred- 
ilirsko doba omogućivalo je omladini da u gimnaziji vrlo dobro 
upozna klasičnu književnost. Društveni pak život Hrvatske bio 


49 4 






























































je takav, da su se mladi ljudi razvijali u sferi njemačke kulture 
i njemačke književnosti. Mnogi književnici ilirizma pisali su 
tokom cijeloga života okretnije njemački nego hrvatski. Prema 
tome oni su već i uzrasli u dodiru s jednim dijelom tadašnje 
kulturne Evrope. Sam popis djela u Gajevoj knjižnici pokazuje, 
kakve su se sve knjige čitale u Hrvatskoj u vrijeme ilirizma. 
Tadašnji naši glavni intelektualci nisu poznavali samo sva 
glavna djela evropske književnosti, nego su bili i u dodiru sa 
svježim produktima tadašnjih evropskih literatura. Njihovu 
lektiru nisu sačinjavali samo Goethe i Schiller, Byron i Puškin i 
Lamartine, nego i Herwegh, i Beranger, i Heine, i Hugo, 1 
Balzac. Razumije se, da su onda najznatniji od njih morali imati 
i jasnije poglede na probleme književnoga stvaranja i književne 
vrijednosti. i E 

O svojim pogledima na književnost pisci ilirizma nisu pisali 
mnogo, ni sistematski. Od svega onoga, što je u to doba u nas 
pisano o nekim osnovnim pitanjima literature i literarnog života, 
mogu se navesti samo dva opširnija članka: Vukotinovićev članak 
»Tri stvari knjiženstva — ukus, slog, kritika« (u 3 sv. Kola, g. 
1843.) i Demeterov članak »Misli o ilirskom književnom jeziku« 
(u Danici 1843.). Sadržaj Vukotinovićeva članka dade se raza- 
brati već iz natpisa, dok je Demeter pisao o predmetu, koji je i 
danas aktualan: o jeziku kao sredstvu umjetničkog izražavanja. 
— U vrijeme ilirizma izišao je samo jedan pokus, da se naša 
javnost informira o nekim problemima estetike: Utješinovićeve 
»Misli o krasnijeh umjetnostih« (u Vili ostrožinskoj, 1845.). Ali 
se iz korespondencije nekih pisaca, iz dijelova nekih pjesama, 
iz nekih književnih referata osjeća, kako su glavni pisci ilirizma 
i poznavali estetiku, i osjećali sve one probleme, pred kojima 
stoji umjetnik-stvaralac. — U pomenutom svom članku »Im 
stvari knjiženstva« istaknuo je Vukotinović potrebu, da naši 
pisci upoznaju estetiku: estetika, po njegovim riječima, ne stvara 
pisaca, ali ona može sravniti prirođene sposobnosti, očistiti ih 
od krivih mnijenja. 

Proces, što ga je književnost ilirizma prolazila od g. 1835. 
«dalje, bio je u tome, što su njezini glavni predstavnici stali sve 

više paziti na umjetničku vrijednost književnih produkata i na 
stvaralačke sposobnosti pisaca. Govoriti o tome javno bilo je u 
“ono vrijeme teško. Vraz je, radi svojih blagih referata u »Kolu«, 
bio i javno i privatno napadnut, jer da svojim kriticizmom vri- 
jeđa zaslužne rodoljube. Zato je nakon svojih prvih ocjena volio 
Šutjeti negoli govoriti nepovoljno o novim knjigama. — Vuko- 
itinović je, u spomenutom članku u »Kolu«, istaknuo misao, kako 
'se književni život sastoji upravo u književnoj borbi, i da se u ime 
sloge ne smiju sprečavati idejna pročišćavanja. Ali je i 8 godine 
nakon toga, g. 1846., pisao Šulek u »Danici« o teškoćama, kojima 
je izložen onaj, koji hoće da ozbiljno i objektivno govori o knji- 
ževnosti: 


»Ako je zvanje kritika već uopće mučno, nezahvalno, s mno- 
gimi neprilikami skopčano, teškimi zaprekami okruženo: to se 
sva ova zla podvostruče kad tko stane pretresati plodove knji- 
Ževnosti mlade ili preporođene. Jer želeći djelo koje prosuditi, 
nedostaje, ako mu kreposti i izvrsnosti izbrojimo, nego treba da ' 
i njegove mane i pogreške općinstvu kažemo. Al' uprav ovo je 
Scila i Haribdis, o kojoj se navadno najbolja presuda razbija, 
mjesto harnosti korbu kritiku donaša, i tako mu svu dobru volju 
otima. Jer ako koga hvali, zovu to bratinskom uslugom, učinje- 
nom pod pogodbu, da onaj kojega hvali, u svoje ga vrijeme opet 
u zvijezde kuje, te kažu da je to hvalisav, da je repata lisica, 


koja hvaleć gavranovo graktanje čeka da joj padne iz usta ko- 
mad sira. — Ako pak kritik djelo koje osuđuje, potvaraju ga 


zlobom i jalom, nezrelim peckanjem, koje spisatelja samo plaši 
i od daljnjega napredovanja na literarnoj stazi odvraća, a mi 


stojimo tek u onom stadiju duhovnoga razvitka gdje nam valja 
ljude na spisateljsku njivu vabiti, nekmoli odbijati. — Kazat 
«će dakle gdjetko da bi valjalo mučati; al' ni ovo nije svima po 
“Cudi, jer ako se u književnom listu ne uzima u obzir na. proizvode 
literature, kore uredništvo nemarnošću i nehajstvom. A ne da 
se tajiti da bez zdrave kritike ni jedna literatura ne može na- 
:predovati, jer samo njezinom pomoću moći će spisatelji doznati 

jesu li pravim putem udarili i zahtijevanju općinskoga mnijenja 
zadovoljili.«*) ' , 

Sve su to znakovi, kako su bolji književnici ilirizma osjećali, 
da je nezdravo, kad se pod firmom patriotizma i književne sloge 
naturuju publici knjige bez umjetničke vrijednosti. Ipak, kroz 
sve teškoće, da se o tim pojavima govori otvoreno, u književnosti 
ovog doba ipak izbija od zgode do zgode misao o umjetničkoj 
vrijednosti ili nevrijednosti književnih djela — unatoč tome, što 
je prosječni literat ilirizma mrzio otvorenu diskusiju o književ- 
nim -problemima. Stanko Vraz, najiskreniji od svih, iznosio je 
svoje mišljenje u pismima prijateljima, ili se u epigramima izru- 
givao nezrelim produktima različitih stihotvoraca. Ali su i neki 
od onih književnika, koji su štampali vlastite knjige, osjećali 
pokatkad, da ono, što pišu, nema bogzna kakve vrijednosti. Lju- 
devit Vukotinović, izdajući g. 1842. svoje pjesme »Ruže i trnje«, 
iznio je u predgovoru princip: Svaki neka čini, koliko može, 
uvijek je lakše koriti ono, što su učinili drugi, negoli sam nešto 
stvoriti. — A Antun Nijemčić, obraćajući se Gaju, da mu u 
»Danici« štampa pjesme, učinio je'to ovim riječima: 

»Što se kod Nijemcih i ostalih na višem — što se slovstva 
tiče — izobraženosti stupaju nalazećih narodih Skriblerwut der 
kleingeistlichen Federberupfer zove, ne može polag mojega mni- 
jenja u ovo doba, kanoti u svanuće naše slovstvene poslenosti, 
nijednog stići koji štogod s perom priopćiti naumije — već bi se 
bolje ražeženošću prema materinskom jeziku nazivati moglo; 
ne bojeći se dakle podobnog udesa — pošiljam Vam priklop- 
ljene stihove — prvorođenje moje.«) 

Iako su dakle Vukotinović, Nijemčić i slični pisci svoje mi- 
sli izricali s obzirom na literarne prilike u vrijeme ilirizma, iako 
su željeli, da se uvaže njihovi patriotski razlozi, koji su ih pri 
pisanju vodili, opet se iz njihovih riječi osjeća, kako ni sami nisu 
držali, da su njihove stvari bogzna što vrijedne, i kako su i sami 
znali, da njihovi produkti u velikim literaturama ne bi značili 


ništa. 


4) Danica 1846, str. 88. 
5) Građa VI, 140. 

Upozorenje, da se u nas o pojavima domaće umjetnosti u 
vrijeme ilirizma sudilo blago samo s obzirom na tadašnje naše 
prilike, izrekao je jasno i otvoreno Demeter u »Danici« g. 1841., 
govoreći o naporima domaćih glumaca: »Za da nas nitko zlo ne 
razumije, držim potrebno da ovdi jedanput zanavijek izjasnim 
da se tako ova kao i svaka druga pohvala... ne kao zaslužena 
nagrada umjetničkih djelovanja, nego samo kao prijazna po- 
buda, koja je početniku... potrebna, smatrati ima.«) 

Svi su dakle inteligentniji ljudi u nas tada bili svijesni, da 
egzistira i drugačija umjetnost negoli je bila ona, što su je stva- 
rali Ilirci u počecima razbuđenoga narodnog života. Jer se kod 
svih bistrijih ljudi i nadarenijih pisaca sve više jačao pojam 
umjetnika stvaraoca, koji je imao malo što zajedničko s pojavom 
zabrinutog ili oduševljenog rodoljublja, ili naivnog grafomana, 
kako ga je ponekad stvarao ilirizam. O tim je pojmovima naj- 
više i najčešće govorio Vraz, ali se spoznaja o naročitim karak- 
teristikama stvaraoca očituje i u drugih pisaca. Tako na pr. 
Trnski, po svome radu u najvećem dijelu samo stihotvorac, tipi- 
čan za početke novijeg hrvatskog književnog života, u svojoj 
pjesmi »Vila ilirska« (u Danici 1839) govori na ovaj način: 

Velika je, slavna, plemenita 
Svrha vile, koju stići ima, 

A1 i od svog sveštenika pita 

Da čist bude, plemenit pred svima. 
Neumjetnik man kod nje dangubi, 
O znade se, — rad sebe je ljubi! 

U svojim daljim razlaganjima o zadacima književnosti 

Trnski je u toj pjesmi i opet tipičan Ilirac, govoreći: 
Sve što j' lijepo, dobro, istinito, 
Što j* uzmožno, junačko i vrijedno, 
Tu u krasno odijelo uvito 
Ona žudi kazat ti zajedno, 
U kreposti hram te upeljiva, 
A mat sina kreposnog dobiva. 


$) Danica 1841, str. 20. 




































































U posljednjim je stihovima Trnski izrekao misli, koje zvuče 
veoma uzvišeno, i koje će u hrvatskim književnim borbama, # 
više decenija nakon ilirizma, često sačinjavati najjače krilatice 
onih, koji su bili daleko od pravog umjetničkog stvaranja. Ali 
je činjenica, da je on u jednom dijelu pjesme otvoreno spoznao: 
kako neumjetnik badava troši vrijeme, kad hoće da stvara. 

Jasnije negoli Trnski, a i nego sam Vraz, formulirao je 
svoje poglede na umjetnost u nekim svojim ocjenama u »Da- 
nici« Demeter. Pišući tu g. 1847. na pr. o almanahu »Slavjanka«, 
on je iznosio ovakve misli: 

»Pjesnik nije glumac, kojega pjesme svijetu samo za raz- 
veseljenje služe, on mora biti svećenik najdubljih tajnosti čovje- 
čanske naravi, on mora onu božanstvenu iskru, kojom se čovjek 
od ostalih stvorah razlučuje, ne samo čuvati, da ju zemaljske 
bure ne utrnu, već i gojiti ju, da većma i čistije kroz tmine toga 
Života zabliješti i siromašnim umrlim stazu pokaže, po kojoj 
hodati imaju... on mora sići u dubljinu čovječanskog srca i 
upoznati se s njegovimi mukami, boljami, nadami — njegova 
ćut, njegova ljubav mora ga na krilih ushićenja i preko granica 
nedostatnog čovječanskog znanja odnijeti — kao žitelj duhov- 
nog svijeta... jednom riječju, on mora biti prorok.« 

»Pjesnik... nije dosta da ima samo živahnu fantaziju, pri- 
rođenu ćut krasote, ushićenje i blagorječnost, ne, on mora imati 
i srce čisto i bezazleno kao u zdravog djeteta, srce onakvo kao 
što je proizišlo iz ruku stvoritelja... srce koje nisu jošte izopa- 
čile ljudske nauke i podle strasti ovog svijeta, srce koje ćuti 
svaku tugu i pečal svojega brata, kao da je njegova vlastita.«") 

Premda i u Demeterovim rečenicama imade i maglovitosti 
i izrazito romantičarskih shvatanja, premda i Demeter ističe 
nacionalno i etičko značenje umjetnosti, opet je karakteristično 
i važno, da on glavna obilježja umjetnika-stvaraoca (osjećajnost, 
živahna fantazija, sposobnost, da znade izraziti svoje doživ- 
ljaje) shvata kao nešto, što se samo po sebi razumije — a pored 
toga, ili povrh toga, traži on od pjesnika, da osjeća s ljudima, 
da bude prorok, itd. 


7) Danica 1847, str. 192, 200. 

Još je preciznije formulirao ovakve poglede na književnost 
i književnike Adolfo Veber Tkalčević, na završetku cijeloga | 
toga književnog razdoblja, objašnjavajući malenu vrijednost 
cjelokupne književnosti ilirizma upravo time, što su tridesetih 
i četrdesetih godina 19. vijeka u nas pisali mnogi ljudi, koji nisu 
imali nikakva umjetničkog talenta. Tražeći od svakoga hrvat- 
skog intelektualca, da piše knjige iz svoje struke, Veber je ipak 
naglasio, da se ne može, i ne smije, svatko baviti umjetnošću. U | 
nekoliko rečenica on je vrlo dobro karakterizirao cjelokupni 
unutarnji razvitak hrvatske književnosti u razdoblju ilirizma: 

»Idejom književnosti ilirske tjerani, naši domoroci uzeše 
svaki polag svojih sposobnosti sastavljati knjige te ih na svijet 
izdavati. Kao kod svakoga naroda, tako i kod našega preporo- 
đenja planu ilirsko obzorje jasnom vatrom pjesništva, veoma 
potrebnom za da se narod iz mrtvila prene, te za svoje cijelom 
dušom prione. Na diku našega pjesništva služi da je čisto na- 
rodnim duhom oduhovljeno bilo. Mnogo se doduše na toj skliskoj 
stazi pojavi pjevaoca, no rijetko je tko uspio: jer tko hoće da 
postane dobar pjesnik, mora sloviti tvorivošću duha,, dosjetlji- 
vosti i pjesničkim uzletom. — Bez tih vlastitosti neka se nitko ne 
maša pjesništva, jer neće jamačno uspjeti. To dokazuje naš 
dvanaestgodišnji život, gdje vidimo da se nije svaki s dobrim 
uspjehom latio pjesničkoga pera. S početka nam je svako rimo- 
tvorstvo dobro došlo, a naša kritika ustezala se je javno ukoriti 
pogreške, ili onim kojim dano nije savjetovati da se toga posla 
kane. No sada buduć ponešto zreliji, niti se svakom obmamom 
zaslijepiti damo, te buduć se je tih rimotvoraca sijaset pojavilo, 
savjetujemo prijateljski da na mjesto pjesništva, za koje stvoreni 
nisu, prozu, u kojoj bi jamačno uspjeli, obljube, te tim načinom 
svoje inače dobre misli saopće.«?) 


3 
Uporedo s pročišćivanjem pojmova o tome, što je umjetnik- 
stvaralac, nabacivali su Ilirci i druge književne probleme: pro-+ 


5) Danica 1848, str. 118. 

blem književne građe, problem književnog izraza, problem slo- 
bode stvaranja. 

Književna građa tipičnih pjesnika ilirizma bila je straho- 
vito jednolična. U godištima »Danice«, od g. 1835. do g. 1848., 
imađe razmjerno veoma malo pjesama, u kojima ne bi barem 
jednom bila spomenuta riječ »sloga«. Vrazove »Đulabije« mo- 
rale su se i čitalaca i pisaca dojmiti već i zato ugodno, što je i u 
njihovu sadržaju bilo nešto novo. Vraz se u svojim epigramima 
izrugivao programatskim pjesnicima sloge, a u svojoj pjesmi 
»Braći što ištu da pjevam davorije« (1837.) on je iznio i svoju 
unutarnju borbu sa zahtjevima okoline: : 


Izabrah Krešimira, 

A njega ne htje lira. 
Zapjevah Ljudevita 

I Zrinja glasovita: 
AL žice od lirice 
Zveču mi čar Ljubice. 
Raskidam zle ih volje, 
Namjestim žice bolje, 
I počnem od Lazara 
I Dušan-Silnog cara: 
Al' lira tu zaplače 
Ko tica sred kobače. 
Zbogome dakle, cari, 
Vitezi naši stari! 
Slaba je moja lira, 
Za vas se hoće mira. 
A vi sad opet, žice, 
Pjevajte čar Ljubice. 


U toj pjesmi nije Vraz izrazio samo nadmoćnost svojih ljubav- 
nih čuvstava nad svima ostalima, nego i nešto važnije: teškoće, 
pred kojima stoji pravi stvaralac, koga njegovi suvremenici sile, 
da piše prema programatskim zahtjevima njihova doba. . 

U jednom listu Gaju Vraz je pisao o dojmu, što ga je na nj 
ostavila »Danica«. Potužio se na ukočenost i suhoću velikog 

broja priloga i nastavio: »Ti i ostali pišeš za našu mladež, nadu - 
domovine, dakle valja i riječju kojom se zabavlja mladež, kojom 
srce momka ili mome ganemo, ne pak riječju kojom divane već 
ponarasli, kamoli riječju kojom mudruju sjedoglavci, baratati. 
I gotovo Ti kažem da Ti vjekoma nećeš sjedoglavaca koji nisu 
još domoroci, domorocima učiniti. Što Te dakle bantuje gdje 
kakav stari kaluđer zagorski ili slavonski kaže: Kaj je meni zato 
je li Vukotinović ovak ili onak zaljubljen.«) 

Očito je dakle, kako je i u doba ilirizma bilo ljudi, naro- 
čito starijih, koji su držali, da nije ni ozbiljno ni suvremeno 
pisati lirske, naročito ljubavne pjesme, govoriti naprosto o svojim 
ličnim osjećajima (»Kaj je meni zato je li Vukotinović ovak ili 
onak zaljubljen.«), nego je pjesnik morao govoriti o ozbiljnim 
stvarima, kojima se bavi »ozbiljni« svijet. 

Vraz je dakle među prvim Ilircima otvoreno postavio zah- 
tjev, da pisac piše naprosto o onome, čime je ispunjen njegov 
unutarnji život. — Iz najvećega dijela pjesama, što su ih pisali 
prosječni pjesnici ilirizma, teško se međutim dade osjetiti ličnost 
pisca. Čak i onda, kad su oni govorili o sebi, naročito o svojim 
ljubavima, teško se iz njihovih stihova dade razabrati, kako su 
oni lično osjećali i doživljavali. : 

Ipak, samostalniji duhovi toga vremena kušali su iznijeti 
kojiput i vlastite osjećaje, nepatvorene i lične. Najinteresantniji 
je u tome i opet Vraz. Iz njegovih se »Đulabija«, iako su one bile 
«doživljenje, jedva dade razabrati, što je u njima općeno roman- 
tičarsko, a što lično Vrazovo. Ako u tom djelu i izbija Vraz, to 


“se ne vidi toliko po ljubavnim elementima, koliko više u opisima 


prirode, u raznježenosti, itd. Ali je Vraz s vremenom postajao 
sve ličniji — u gazelama i sonetima. Interesantan je u tome i 
Blažek, koji je u svojim (neštampanim) pjesmama prelazio, čini 
se, preko svih obzira na literarnu atmosferu ilirizma, izražava- 
jući u njima svoj sumorni, a pomalo i lascivni način gledanja. 
Prirodna i neobuzdana erotika izbija katkad u Vukotinovića — 
koliko to nije u vezi sa stranom lektirom. 


2) Građa VI, 315. 

Mažuranićeva je literarna tvorba dosad relativno malo 
ispitana s obzirom na njezinu umjetničku vrijednost i s obzirom 
na stvaralačke karakteristike njezina pisca. Čini se međutim, da 
stilska obilježja »Smrti Smail-age Čengijića« nisu nesvijestan 
produkt Mažuranićevih stvaralačkih sposobnosti, nego da je ovaj 
pisac imao potpuno izgrađene poglede na književnost. U svome 
članku »Literatura ilirska« (u Danici 1841.) prikazao je on pje- 
smu Ane Vidovićeve »Anka i Stanko«, izričući ovakve opaske: 
»Kakvo prostodušje, kakva jednostavnost... A s istim prosto- 
dušjem i jednostavnosti, upravo onom koja se izvan Omera i 
Osijana ne nahodi više nigdje, neg* u naših narodnih pjesmah, 
spjevana je i pjesanca ista.«) 

Isto je tako Preradovićeva poezija ispitana s različitih sta- 
jališta: sa stajališta formalne estetike, u vezi s pjesnikovim živo- 
tom, i sa stajališta Croceove estetike. Ali je dosta malo rečeno 
o tome, kako je Preradović stajao pred glavnim problemom 
umjetnosti: problemom izražaja. Mnogi njegovi listovi pokazuju, 
kako se on tim problemom veoma ozbiljno bavio. Iz njih se vidi, 
kako je on sam vrlo dobro osjećao, da je velika razlika između 
slika njegove mašte i njihova izražaja, između njegovih umjet- 
ničkih težnja i njihovih ostvarenja. Preradović je kroz cio život 
bio svijestan, da ne vlada toliko hrvatskim jezikom, da bi za svoje 
doživljaje mogao naći adekvatan izražaj. On je jedini pisac ili- 
rizma, koji već u prvim svojim hrvatskim pjesmama izbija kao 
gotov književnik, s izgrađenim pogledima na literaturu. Treba 
na pr. isporediti njegove riječi Vrazu, iz g. 1845., s riječima 
Ilijaševiću (iz g. 1867.). Vrazu je pisao: 

»Vi ste preveć dobro o mojih pjesmah sudili, i da mi niste 
prijatelj, morao bi reći da se samo šalite. Ja dobro spoznajem što 
sam i gdje sam na književnom našem polju — 1 tko zna hoću li 
ikad tamo stignuti gdje bi može biti već sad bio, da su okolnosti 
othranjenja moga drugačije bile. Sve što ja pišem, to kao iz sna 
vadim, iz sna prvih ljeta moga života, gdje nijesam druge glase 
nego materine slušao. Preveć su me tuđi običaji, tuđa čuvstva, 


10) Danica 1841, 103. 

tuđe mišljenje nadrasli, za da bi ja mogo izvorni domorodni 
spisatelj postati; ja ću uvjek u sumraku basati međ tuđom noći 
i domorodnim danom. Po tih razlozih morao bi pero baciti, pre- 
krstiti ruke i plakati Ali opet pamet mi veli: s plačem nećeš ni 
sebi ni drugima pomoći — čini što možeš — krpaj, ako ne znaš 
šiti. I tako, moj prijatelju, ja krpam, i moja utjeha u tom stoji 
da i krpana haljina može biti poštena.«"") 

Ilijaševiću pak, koji mu je slao svoje pjesme, pisao je: »Li- 
jepe su sve tri ove pjesme, samo im se vidi, kao uopće svim Va- 
šim proizvodom, da su uz malo muke rođene, a bez muke nema 
prave pjesme, ja ih barem po svom iskustvu ne poznam, budući 
da se katkad po 14 dana mučim na jednom stihu, na jednom 
izrazu. Vi bi morali manje pjevati, ali stroži biti prema samom 
sebi, predobar ste otac svojoj djeci! Vi imate jezik sasvim u 
svojoj vlasti, kao što ga ja nemam, Vi ste majstor u formi, a 
imate lijepih misli i čuvstva, samo ste preveć popustljivi i brzo 
zadovoljni sa svojim radom.«'*) 

Iako je Preradović to pismo Ilijaševiću pisao gotovo dva 
decenija iza propasti ilirizma, opet iz njega izbija isti osjećaj, 
koji izbija iz pisma Vrazu, iz g. 1845.: apsolutna umjetnička 


. savjesnost čovjeka, koji znade, da pjesništvo nije u tome, da se 
| s lakoćom izbaci manji ili veći broj stihova, nego u mučnom i 
teškom napinjanju čitavoga umjetnikova bića, da nađe pre- 


cizan i jedino mogući izraz za svijet svojih doživljavanja. 


4 
U ovome članku imade mnogo citata. Navedene su čak neke 
rečenice 1 stihovi, koji su manje više poznati. Ipak trebalo je 


. navesti te tekstove, da pisci ilirizma u ovim delikatnim pitanji- . 


ma književnosti dođu sami do riječi. Premda se neki od nave- 
denih tekstova mogu sami za se pričiniti ili premalo važnima, ili 
čak banalnima, opet se iz njih, ako ih čovjek promatra u vezi 
S krupnim pitanjima umjetničkoga stvaranja, dade vrlo dobro 


14) Građa I, 2115. 
12) Građa I, 214. 

razabrati, kako su glavni pisci ilirizma osjetili svu težinu proble- 
ma, pred kojima stoji svaki pravi stvaralac. Tu težinu morali 
su oni osjećati to više, što su u vrijeme, kad je književnik morao 
vršiti mnogobrojne funkcije, morali voditi i borbu u samima 
sebi i s prilikama oko sebe: borbu s izražajem, borbu za proši- 
renje književne građe na što više životnih sadržaja, borbu protiv 
diletantizma najvećeg broja tadašnjih naših pisaca, borbu protiv 
banaliziranja književnosti u ime patriotsko-političkih parola. 

Ako čovjek gleda pojedine tvorevine ilirizma, ili pojedine 
rečenice i stihove iz toga vremena u vezi s tim vječnim proble- 
mima umjetničkoga stvaranja, onda i poznate i naoko naivne 
rečenice dobivaju svoj puni smisao. Preradovićevi stihovi iz 
»Djeda i unuka« 


Ne razumije pjesma zapovijedi, 
Slobodna je, svomu glasu slijedi — 


nisu samo izražaj Preradovićeva uvjerenja, kako pjesnik mora 
uvijek ostati na braniku svoga naroda, već i naš prvi i potpuno 
jasan izražaj težnje za slobodom stvaranja, od nasilja bilo kakve 
vrste. 

U literarnim trzavicama ilirizma, u prijateljstvima ili čar- 
kanjima između tadašnjih pisaca (Danica i Kolo, Vraz i Gaj, 
Nijemčić i Blažek, Vraz i Preradović, Vrazovo društvo) osjeća 
se u pozadini upravo napetost između ljudi, koji su osjećali svu 
težinu književno-umjetničkih problema, i između onih, koji su 
bili sretni, da mogu pisati, što hoće i kako hoće. Ne smeta, što 
je broj onih prvih bio vrlo malen. Ne smeta, što su oni svoje 
poglede iznijeli nekako bojažljivo, katkad samo u pojedinim 
rečenicama. Činjenica je, što su ih snažno osjetili i što su ih ipak 
izrekli u doba, kad je trebalo stvarati osnove za modernu hrvat- 
sku književnost. 

Pravi su umjetnici u vrijeme ilirizma nekako ostajali po 
strani, kraj mnoštva onih, koji su pisali više u skladu s diktatom 
vremena. Vraza su držali lijenčinom, na Preradovića su se 
srdili, što premalo piše, Blažeka nijesu voljeli, jer je, prema 
riječima Nijemčićevim, »mrzio na dječarije i nestašne ludorije 

neothranjena još za tada djeteta nazvanoga ilirski dom or 0- 
dac«. Pokušaj Vraza, Vukotinovića i Rakovca, da slobodnije. 
i s višim mjerilima, govore o književnosti, karakterizirao je Gaj 
kao neke vrsti izdajstvo, jer je držao da su se odmakli od linije, 
koju je on držao jedino ispravnom. Ali je činjenica, da su ti ri- 
jetki umjetnici (Mažuranić, Vraz, Preradović, donekle Demeter) 
stvorili uglavnom sve ono, što nam je kao nešto trajnije ostalo. ' 
od književnosti ilirizma. 

Imade međutim u njihovim djelima još i nešto više. Iako: 
su oni katkad, radi »ideoloških« razloga, bili gurnuti u stranu, 
jer kao umjetnici nisu mogli ili htjeli pjevati o banalnim patri-- 
otskim temama i na banalan način, ipak iz njihovih djela osje-- 
ćamo težnje i žar ilirizma mnogo bolje negoli iz djela pisaca, 
koji su ostajali »na liniji«. Žar njihova patriotizma doima se- 
iz njihovih djela i danas, i može još uvijek da blagotvorno dje- 
luje, dok se produkti programatski patriotskih pjesnika ilirizma. 
osjećaju kao verbalizam. 

DJEDOVSKA KUĆA 


I čežnjom svojom prevalih daljine, 
da prošetam se splitskim ulicama... 
I čežnjom svojom preletih planine, 
da na Jadranu nađem sebe sama. 
Moj dom je bio na dogled pučine, 
u temelje su gruvali mu vali 

i žarko sunce i mjesec s visine 
ljepotama ga svijem obasjali. 

Ta kuća bila očarani dvorac, 

u kojem moja mladost plandovala, 
a ja gospodar, svemogući tvorac, 

i vladar mora i rodnoga žala. 

U domu vidjeh bačve pune vina, 
što rodili ga naši vinogradi, 

u njemu puni čara i milina 

ko talasi su tekli mladi dani. 

U njemu vidjeh i hambare žita 

i pune vreće svakojaka blaga 

i sočno voće Kaštela i Splita... 

i sve to sada nestade bez traga! 
Gdje majstor djed je, što sagradi kuću, 
gdje braća jesu, a gdje roditelji? 
A komu ljubav da darujem vruću, 
kad mrtvi svi su moji prijatelji? 
Svi redom leže uporedo, tio, 

i s njima mržnja i velika ljubav, 
nad njihovim sam grobom suze lio 
i rukom ubro jedan cvijetak ubav, 
I cvijetak suh je, grob je njemu knjiga, 
on među dvjema stranicama leži... 
i niti ne zna, da me mori briga 

i da su jadi svaki dan to teži. 

AI uspomene očarane kruže 

sveđ oko mene ko laki leptiri, 

a moja usta više se ne tuže, 

a moje srce sve se više širi, 

da u se primi prošle i buduće, 

da ogrije ih suncem osjećaja, 

nad grobovim da slavi uskrsnuće 
u odbljescima nadzemaljskog sjaja. 


Božo Lovrić 


KIŠNO VEČE 


Hladno u kiši bliješti stablo platane 
kao mokro tijelo morskog psa. 

Još prije sna 

od tuge zaškripi grana i glasno uzdane. 
Mir je sve veći. 

Sve glasnije stane kiša teći, 

curi i pljušti i žuri, da iz visine 

čim prije na zemlju dođe, pa da počine. 


Umoran je čovjek, umorna je kiša; 
nama se već sniva, jer se spušta noć. 
Krv će da se smiri, srce da se stiša. 
Ležat ćemo kao mrtvi ispod niskog svoda; 
vani će kiša, vjetar, očaj, voda 

u glasnom šumu preko zemlje proć. 

A kad će da svane, 

na cesti će crno ležat polomljene grane, 
i kasni pijanac, 

ili s kovčegom stranac 

slušati će tanku zvonjavu ranu 

i izgubljeno stajati u danu. 

Umoran je čovjek, umorna je kiša. 
Kao uspavanka zuji vjetra zvuk. 

Moj mrtvi drug 

već godinama na Mirogoju leži. 

Nad njim sije sunce, nad njim sniježi, 
nad njim sele lastavice i putuju ždralovi; 
on sakriva u noć vječnu lice. 

A kako je volio dan! 

Sa žudnjom ga je u krevetu čekao 

i strepio od sreće, 

kada je jutarnji vjetar stao na prozoru 
zibati cvijeće. 

Kiša je stala sve glasnije da teče. 

O znade li moj mrtvi drug, 

da granjem glasno šumi jug 

i da je veče? 

Hladno u kiši bliješti stablo platane 
kao mokro tijelo morskog psa. 

Kroz šumu juri jugovina. 

Lice mi puno kišnih kapljica 

probija put kroz tamu. 

I očaj i radost miješaju se u zraku. 

I sve, što je bilo, preleti naglo 

ko kad u mraku 

prelete rasvijetljena okna na vlaku. 

I svi, koji su mi umrli 

ko da oko mene stoje, pa mi se smiješe. 
Ja požurim korak svoj 

i okrenem glavu. 

I svi, koji su mi umrli 

ostali za mnom zaviti u maglu plavu. 
Ah ne, to se dime vlažne grude. 
Proljeće ide i sve opet hoće da bude, 
da buja, da raste iz tmine. 

Sve glasnije stane kiša teći, 

curi i pljušti i žuri, da iz visine 


čim prije na zemlju dođe, pa da — počine. 

TULIPANI 


Tulipani, tulipani 
crveni ko suncobrani 
žena u daljini. 


Tulipani, tulipani 
žuti kao padobrani 
u tihoj modrini. 


Tulipani, tulipani 
tamni kao tmurni dani, 
kad se kiša toči. 


Tulipani, tulipani 

kuda idu naši dani, 
Na VM g* 

naše tužne noći? 


JUTRO 


m mem 
Dršće, bliješti rosa po drveću; 
ja se smiješim, ćutim tihu sreću. 


Lepezu iz zlata jutro širi; 
na vrh bora zeba sitno sviri. 


Sitno sviri na vrh bora zeba: 
kako malo nam za sreću treba. 
Čisto srce 
i malo modrog neba. 

LIVADE ZA GRADOM 


Livade za gradom Ššušte meko, 
tople kao ležaj mlade žene. 
Kukci sišu iz maslačka mlijeko, 
a stabalje baca blage sjene. 


Negdje zuji pčela pjesmu mira. 
I ti slušaš, sretan si, da živiš! 
Buba puže preko tvog šešira; 
njenom sjajnom oklopu se diviš. 


Šume vlati, šume kao jedra 
tihe lađe u podnevnoj luci. 
Buba puže već po tvojoj ruci. 


Ti je brižno skineš lica vedra; 
i u bujnoj travi buba nesta 
jednom od tih tisuć toplih cesta. , 


Ujekoslav Majer 


DVIJE PJESME 
JESENJA 


Tiha čežnja starinskih zlatara 
pjesmu kuje sanja i samoće. 
Jesen je. U vrtu miri voće, 
a u srcu moja ljubav stara. 


Svaka riječ je puna zvučnih šara: 
u njoj zriju jesenje samoće; 

u njoj opet ludo srce hoće 

proći putem maga i zvjezdara. 

Ali magla, zlokobna i tiha, 
paučinu prede oko stiha, 
tiho gasi boje zvučne duge — 


Putevima srca, što su cvali, 
sada nose crni admirali 
mrtvu pjesmu u vitrinu tuge — 


I IDE VRIJEME 


I ide vrijeme: kap po kap; 
na vodi mreška kolut snova, 
kad teško miri granje zova 
i prošlost šumi kao slap. 


I ide vrijeme: kap po kap 
i ne nosi nam ništa nova: 
alejom starih kestenova 
nas će, starce, vodit štap. 


I ide vrijeme: kap po kap; 

sa tornja bije pa se smije, 

jer zna: ah, ide kap po kap — 
I ide vrijeme: kap po kap 

i zlobno smrtni čas nam krije 


i krv nam pije: kap po kap... 


Uladimir Kovačić 

MRLJE NA SUNCU 
Jutarnji put 


Kako je hladan mjesec nad ružnom strahotom bijede. 

Tko će zaustaviti srebrni krvotok panike u ovoj 

tjeskobnoj noći? To nisu dobre ptice, što cvrkut zamjenjuju 
blagoslovom. Šum lišća u starom sjeniku i zadah trule 
slame i gorčine nikada ne ćeš zaboraviti na zlom putu 

po jesenskim cestama. Škrope ledene kiše i liju otrovne suze. 
Ispod kamenoloma u močvari naći ćeš svoje oči 

u blijedoj, mrtvoj vodi, nad kojom brodi okrutno mjesečevo 
lice. Ali noć odmiče, dragi! Uslišaj kratkoću života, viči! 
Bijele žene silaze niz planinu bijele hljebove u krilu noseći. 
Za tobom ide mjesec i tvoja sjena. U rukavu kaputa 
zasužnjena jeca tvoja žuta ruka. Poplava bijede. Mjesečina. 
Žučno i mučno šutiš. Slutiš: kao vjetar lišće, naličje pravde 
daruje te glađu, otporom i blatom. Mjesec se smije, prokuni 


mjesec! Mjesec te tješi, razbij mjesec! Mjesto žira po mahovini 
zlatne medalje zvone i vlažni šeširi gljiva. Trublje i svirale vjetra. 


Pod tresetištem žive crni panciri kornjača i školjke svijetla. 


Sve rjeđe srebro. Glasniji raste jutarnji žubor. Dani se. Zima. 


Mrlje na suncu 


U moru ružičastog svijetla tajanstveno zrenje: 

klas se naginje klasu, plode voćke, tiha, tamna voda 

nad umnim spokojstvom riba. Pčelinji nečujni hod. Nemirni 
vjetreni zov. Sjedim vedar u žitu. Zlatna moja sjena 

pada na tvoju toplu ruku. Bezglasno dišu stabla. Bujan 
život u čudesnom spletu lišća i granja, niz koje kaplje 
žitko sunce. Moja glava u tvom krilu. Moja ruka među 
tvojim grudima. Jedak miris venenja i trulenja u gluhoći 
starih bukvika. Pada večer. Teške i modre naše sjene 
briše crna, dobra noć. Krvave mrlje na suncu, u tjeskobi. 

Tužna subota 


Zima je zatvorila crna vrata na našoj kući. 

U prozoru je ostalo samo tvoje isplakano oko 

tugujući za ljetom, koje nas nije voljelo. 

Kroz mećavu žutog i crvenog lišća idemo sami. 

Žalosno grakćući u hladnom, sivom danu, 

vrane oplakuju nas i našu tugu. Kad padne snijeg, 

doći ću ti s punim pregrštima mrtvih ptica i ruža 

u prvi, tužni sumrak. Kako su žalosni mostovi, 

kad opuste prudovi pod njima i hladna večer 

siđe na prosinačku rijeku. Svu noć daždi tiha kiša, 
gasnu mutni fenjeri, plaču šume, trunu žabe, ribe i lišće, 
gorka, bolna studen ulazi u dušu. Mračno i hladno 

steže se srce. Mrtva mladost raste iz mraka. U vjetrovitoj 
noći kisnu prosjaci, riječi, žene i stabla. Tužna subota. 


Intima 


Više ne žudimo za tropima i davno smo prezreli 
pobjedonosni hod konkvistadora. Jantarovo zrnje 

u prašini žalosno zrači samoćom. U sumornu večer 

naše trome stope ne žure za srećom. Dopustite nam 

da sjedimo tihi uz vino. Mračnim vijugama mozga već 
kljuje umor. Kako bi dobro bilo zaboraviti 

utisnuto svoje lice u zrcalu vode, koja glođe vrhove 
tabana. Zbilja ne znamo, zašto nam maše trudnom 
rukom eukaliptusovo stablo nad plantažama šećerne 
trske. U mraku riče nosorog i mi bježimo velikim 
koracima preko naših sjena i preko vremena. Zatvorite 
prozore u jesenskoj noći i opsujte naše proklete roditelje, 
krotki građani ovoga grada, u sasvim pravednoj mržnji. 


Ivo Kozarčanin 

IVO KOZARČANIN, ZAGREB 


BALADA O DJETETU 


1 


Spoznaja, studena i oštra, da je sve gotovo i da izlaza više 
nema, uđe u Anu tjeskobno, kao misao na smrt, koja pretiče 
i sunovraćuje sve naše svijetle planove, da ih izrani i izjednači 
s ništa. Bila je blijeda i tiha, nesvijesna i sama svoje bljedoće, 
koja se u uskoj, tužnoj sobi tvrdo zapažala. Ruka, kojom je 
podržavala košulju, pade tromo, kao uvela grana. 


Trpko reče sama sebi: 
— Da, gotovo je. Ali kako? I zašto? A kada? 


Kroz prozor je puzilo lijeno, mokro jutro sluzavim stopa- 
ma, koje su sadržavale u sebi mnogo snježnih odraza i ispari- 
vanja iz kanala. Ani bude hladno, podvuče koljena pod sebe, 
zgrči ruke, pa se tupo zagleda u prazninu. Bilo joj je da plače, 
da zagrize zubima u vlastito meso, da čupa kosu, ali ne učini 
ništa, samo se još više sneveseli i odrveni. Mala i mršava, postala 
je još slabija u bjelini kreveta, koji isparivaše noć i čamu. Klju- 
vala je bol u njoj i bola je iglatom oštricom noža, koji je pažlji- 
vo rastavljao tanko, pravilno tkivo kože, dubeći prema unutraš- 
njosti. Tako je bila utučena, da je i pokretanje ruku i ramena, 
koja u nepravilnom luku padahu niz tijelo, osjećala kao napor, 
kome se cijeli organizam protivio. Najbolje bi bilo leći negdje 
u toplo, biti zatvorena i ograđena od tuđih radoznalih pogleda, 
nikuda ne ići, ni na što ne misliti, nikome ništa ne trebati objaš- 
njavati, nikoga ne vidjeti, nikoga ne čuti, dok se ne smiri i ne 
staloži u mozgu nemir i zebnja, koja kulja. Da čovjek može 
mirno izračunati, kako se čitava stvar zbila, tko je kriv, da je 
do nje došlo i zašto je došlo, pa da tada stvori i odluke, koje mu 
se učine najzgodnije i najbolje. Zaparala je noktima po žutom 
dlanu i upitala gotovo glasno: 

— Ali zar je zaista? 

Glasovi iđahu iza koraka, koji su promicali uskom stazom 
uz zaleđeni kanal u visini prozora. Jedna žuta, sjajna vojnička 
čizma pohita za golim, rumenim nogama djevojke, koja se žurila 
po mlijeko. U izbi nad sobom Ana ču buđenje, koje se najprije 
odalo plačem gladnog djeteta. To je tako uznemiri, da s teškom 
mukom savlada ridanje, koje joj zanjiše leđa. 

— Nisam kriva! Nisam kriva! Kad bih se samo mogla 
sjetiti, kako je došlo do toga! — počela je naivno i gorljivo 
braniti samu sebe. — A ipak sam kriva, jer bi inače sve bilo u 
redu, da nisam kriva. I kuda ću sada s njim? Ni samu sebe ne 
mogu prehraniti, a kako ću još i dijete? Da ga ostavim pred 
čijom kućom (tko može znati, da je moje?) pred zoru, kad svi 
spavaju, ili da prosim s njim u zimske sumrake na uličnim uglo- 
vima, koje bridi hladan vjetar? Zar sam ja gora od svih drugih, 
da mi nikada nije dosta? Da odem doktoru? 

Dijete je i dalje plakalo, a za njim počne plakati i drugo, 
starije. Jasno se razabiralo, kako ih mati miri i kako škripi kre- 
vet, dok se naginje k njima. Netko uporno kašljaše na ulici, po 
kojoj se u prozračnim krpama topila tama. Konji progalopiraše 
u žurbi, uplašeni od svitanja, ili od bijede, kraj koje su prolazili. 
Ana je razmišljala prenadražena, ranjava, grozničava, slom- 
ljena britkim likom stvarnosti, koji se zacrnio pred njom. Uvuče 
ruku pod košulju, oprezno pretraži prstima lijevu stranu trbuha, 
koja se odavaše blagom izbočinom. Pritiskala ju je i osjećala, 
kako se elastično miče, kao živa. Drobila ju je čitavom rukom, 
s mržnjom. Tada razočarano skrene ramenima, koja su nemoćno 
pala: 

— Što mogu? 

Ostala je tako dugo nepokretna i svinuta, kao da se pre- 
tvorila u kamen. Oči su joj bile velike, grozničave i vruće, a po 
vratu joj izbiše crvene mrlje, koje su se svuda razilazile. Pre- 
stade i zimu osjećati od razmišljanja, koje je bilo bolno i ja- 
lovo, jer rješenja nije bilo. Za doktora nije imala novaca, ra- 
diti nije mogla i nije smjela, a istraživati, kako je do toga došlo, 
bilo joj je besmisleno, jer je znala, da joj to, kad bi se i domi- 
slila, ne bi ništa pomoglo. Bila je uboga, više gladna, nego sita, 

s malom plačom, od koje je jedva živjela. Ni mlada više nije 
bila. Suze su joj vlažile lice i slijevale se u usta, vrele, slane, 
gorke i opore. Dane i dane (od svoje petnaeste godine) radila 
je uvijek isto: uzimala gotove šešire u ruke, šivala na njih već 
gotove vrpce, rezala i zaglađivala rubove, također već gotove, 
prošivala šavove, da ih učvrsti, neprestano nagnuta nad ma- 
šinu, koja je išla i išla, čas tiša, čas glasnija, kao što je išlo vri- 
jeme i njezina mladost, na koju je već pao prvi jesenski mraz. 
Nikada joj dan nije zatreperio promjenom ni radošću, sve je 
išlo jednolično i sjetno, dani i noći, mjeseci i godine, ljudi i nji- 
hovi gorki udesi, a mijenjala se samo zarada, i to uvijek na nje- 
zinu štetu. Padala je i padala, i nije kanila prestati padati. 
Znala je, da će joj sav život proteći u tome, da se ništa novo ne 
će desiti, jer i sad već pliva polako prema svršetku. Što je bilo, 
bilo je, a kod nje baš ništa nije bilo: od najranije mladosti uvi- 


jek isto, dok bude mogla, a kad više ne bude mogla, čeka je uli-. 


ca, koja gostoljubivo i srdačno prima one, koje svi napuste i 
prognaju. Da se bar ikada udala, bilo za koga, možda bi joj bilo 
bolje, a možda bi joj bilo još i mnogo gore, tko to zna! Na kraju 
krajeva bi tako i tako došla opet na isto. Prvi, s kojim je spavala. 
kupio joj je cipele i zlatni lančić, ali sad je išla već i samo za 
večeru, uvela prije vremena i natjerana bijedom. A malo je i 
izvjesnog smiješnog samoljublja i ponosa (ako se to može i 
smije tako nazvati) bilo u njoj: nije htjela ići sa svakim; nije 


* mogla zatvoriti oči, kad joj se netko gadio. Onima, s kojima je 


išla, bila je dobra i iskreno ih je voljela. Nešto su sestrinsko 
svi nalazili u njoj, nešto, što ih je i odbijalo i privlačilo u isti 
mah. Nešto, što ih je sjećalo na njihove majke i sestre, koje su 
možda prisiljene, da se na isti način prodaju. Nešto, od čega su 
se crvenili. Skrivajući oči od nje, oni su zbunjeno gutali slinu i 
pripovijedali joj o svojoj kući, o svom djetinjstvu, koje je rano 
umrlo, kao što rano umire sve, što je dobro i lijepo. Kao da grle 
svoju vlastitu sestru ili dragu rođaku, bojažljivo su se odmicali 
od nje i morali su uvijek prije ugasiti svijetlo. Oni su od žena 
Anine vrste tražili, da budu debele, bešćutne, bludne i pijane, 
da im sjede gole i lijene na koljenima, da se ničega ne stide i 

da pristaju na sve, što im oni predlože, bez oklijevanja, a Ana 
je bila baš obratno od toga. Plakala je, kad su je grizli ili tukli, 
i stidjela se, kao djevojčica, kojoj je to prvi put, svoje ili tuđe 
golotinje. Zato nisu nikada više dolazili k njoj izbjegavajući je, 
kad bi je sreli u prolazu. Bila je slaba, krhka i sitna, iako je 
imala velike, sjajne oči, pune tihe, tužne ljepote, koja je privla- 
čila; oskudno se oblačila plaćena samo s tri dinara na sat. Nije 
mnogo tražila od života, tek malu, tihu kućicu na kraju grada, 
u koju se ne će moći po volji nagledati pakosno, prljavo oko su- 
sjeda, koje hoće sve znati, svoj mir za zaključanim vratima i 
visokim prozorima, na kojima cvate bijelo i crveno cvijeće, ne- 
koga, koga voli i tko nju voli. Željela je, da može u večeri, kad 
se gasi dan, sjedjeti kraj peći i gledati u rumeno, žarko pra- 
menje vatre, koja vruće izgara. Bila bi tako dobra mužu, kad 
bi ga imala: čitala bi mu želje iz očiju, sve bi mu priredila, što 
bi samo zamisliti mogao, sve bi bilo čisto i blistavo, kao umive- 
no, noge bi mu prala, prevrtala bi se na podu preko glave, ako 
bi se to njemu svidjelo, a djeca bi joj bila najljepša i najbolja 
na cijelom svijetu. Nedjeljom bi svi zajedno odlazili u šumu, 
daleko od ljudi i od kuća, da beru kupine i poljsko cvijeće, koje 
jako miriše. Ne bi joj bilo potrebno kasati svakoga dana u dućan 
i natrag iz dućana, gurati se u menzi, u koju zalaze samo najsi- 
romašniji, ne večerati toliko puta, jer to plaća ne dopušta; pa ni 
primati hladne, strane, nevesele ljude, koje njihove skrovite 
patnje i nepoznati zanosi, o kojima sebično šute, dovode k njoj, 
da dođu i odu, kao voda, koja jednolično, tromo protječe ispod 
vrba, zaboravivši već za nekoliko sati nju, s kojom su čas bili 
sretni. 

Plakala je, jer je znala, da ništa nema, da se ničemu bo- 
ljemu ne može nadati, da bi ona tako željela drugi, puniji, ljepši 
i bolji život, u kome svega toga ne bi bilo, da bi konačno i dijete 
htjela imati, zdravo, malo, rumeno, veselo dijete, koje nikada 
ne miruje, ali da su sve njezine želje uzaludne i nemoćne, kao 
lišće na vjetru. Sagnula se i zagledala se u sebe, pa se sama sebi 
zaista pričini jesenskim listom, koji je nekada treperio na rosi 
i požudno srkao sunce, a sad je zgažen i skrušen, kad je život 

prešao preko njega. Još je samo malo mirisala iz nje mladost, 
kao posljednje otave kad mirišu, ali je ona slutila, da i taj mi- 
ris već nemirno hlapi, jer ljeta više nema. Bilo je mnogo ljudi, 
koji su kušali svoj korak udesiti s njezinim, i ona je znala, da 
je svaki od njih ostavio svoj trag na njoj, trag, koji je neizbri- 
siv i vječan, iako ga ona žestoko ispire vodom i briše sa sebe. 
Bilo je kasno, ali ne zato, što je vrijeme već proteklo, nego zato, 
što je tako moralo biti. Bila je uvjerena: da i sada počne iznova, 
pripovijest bi se od riječi do riječi ponovila, i sve bi opet bilo 
isto, jer je sramotni žig siromaštva bio utisnut na njoj i odre- 
đivao putove i ciljeve. 3 

Netko je zaružio u hodniku, i glas se proderao tik uz nje- 
zina vrata, sipljiv i šupalj, nagrižen sušicom. 


— Da niste zaspali? — pitao je on. 
Ana se na krevetu stresla, kao u groznici. ' 
— Ne, ne spavam! — rekla je tiho. — Samo je zima, pa 


mi se ne da iz kreveta. Ali me evo odmah, za čas. Zar je već 
toliko sati? 

Glas je odgovorio, već na drugom kraju hodnika: 

— Sedam je prošlo, žurite se. Magla je, te se slabo razda- 
njiva. Zato se vama učinilo, da još imate vremena. Ja sam 
gotova. : 
Ana navuče čarape i poče se žurno oblačiti, uznemirena 1 
plaha. Ispere lice u hladnoj vodi, koja je ledila kožu, istare oči 
i iščešlja tamnu, gustu kosu, koja joj padaše niz vrat. Kad bi 
gotova i kad zakopča kaput, učini joj se, da se i kroz debelo 
zimsko platno vidi izbočena, nabrekla lijeva strana trbuha, pa je 
pritisne s obje ruke, sva drhtava. Ura kucaše napolju resko i 
hladno. 


2 


Dućan, u kome je Ana radila, virio je zamišljeno iz kućnih 
blokova u pločnik pun golih, crnih krošanja kestenova. Posma- 
tran iznapolja, izgledao je čak raskošno, s velikim, prepunim 
izlozima i sjajnim kositrenim šipkama na vratima, koje su odra- 

žavale sunce i talasanje večernjih osvjetljenja u srebrnim i 
zlatnim tonovima. Iznutra on je bio pust i mračan, kao soba, 
koju su napustili naglo svi stanari ostavivši za sobom samo svoj 
blijedi, prazni miris. Rijetko je kada tko zalazio u nj, osim pred 
zimu, pred proljeće i pred velike blagdane, mrak je čitavoga 
dana prevladavao, a debela vlasnikova žena naslanjala se od 
jutra do mraka golemim bokovima na peć i zijevala dugo i tromo. 
Jedino su šivaće mašine oživljavale mrtvu nepokretnost tišine. 
koja nalikovaše zelenoj, ustajaloj močvarnoj vodi. One su bile 
u stražnjoj sobi, dvije, jedna uz drugu, s dvije žene, koje se na- 
ginjahu nad njih, i izgledalo je, kao da se natječu među sobom, 
koja će se manje odmarati. Tanka, tiha djevojčica otvarala je 
katkada vrata, unosila u sobu šešire i iznosila ih opet iz sobe. 

— Stigle su narudžbe za provinciju, — govorila je ona. — 
Stari se ljuti, da premalo svršite. Kud ih k vragu šalje uvijek 
toliko, tko danas ima novaca, da kupuje tolike šešire? I zle je 
volje, valjda su ga dugovi pritisli sa svih strana. Trebalo bi mu, 
da mu bar kožu oderu s leđa. Kolike je on tako preveo žedne 
preko vode, svinja lakoma, lukava. Samo žmiri i guta slinu, 
ždere za trojicu, a manji je i lakši od miša, mogla bih ga jednom 
rukom zadaviti. Ni pisnuti ne bi dospio. 

Djevojčica je govorila starački. I oči su joj bile zrele, 
umorne, stare, kao dvije osušene trnine, koje su se čudnovatim 
hirom sudbine zadržale na grmu, u licu dvanaestgodišnjeg dje- 
teta, koje je već oćutjelo žutu ruku bijede na sebi. Bila je puna 
jeda i mržnje, koju je cijedila iz sebe. 

Mašine su brižno žurile i nisu obraćale pažnju na nju. 

— Idem, — rekla je tada okrećući se bez volje na peti. 

U deset sati Ana je odložila šešir (danas već sedmi) sa svr- 
šenim porubima i prišitom vrpcom, ustala i dugo se protezala uz 
prozor, koji je gledao u dvorište. Bilo joj je hladno, jer se u du- 
ćanu štedjelo s drvima. Zagrizla je u kruh, koji je ponijela sa 
sobom, gladnim, lijepim zubima, koji su se sjali od bjeline. 
Žena, koja je radila s njom, zvala se Eva. Ona je bila puno 
starija od Ane, imala je muža nezaposlenog radnika i troje sit- 
ne djece, od kojih je najstarije išlo u treći razred osnovne 

škole. Djeca su provodila dan u gradskom obdaništu, osim naj- 
mlađeg, koje još nije imalo ni tri godine i koje je čuvala muževa 
sestra, muž je tražio po gradu posla i nalazio ga katkada za dan, 
dva, što je bilo koliko ništa, a žena je radila u dućanu s Anom, 
pljuvala po malo krv i postajala iz dana u dan sve bljeđa, tanja, 
dulja i tiša. Uvečer, kad bi se vratila kući, kuhala je večeru, 
prala rublje mužu, sebi i djeci i kašljala tvrdokorno u Žuti, hra- 
pavi dlan, sve niže spuštajući glavu. Kao da je nešto odlazilo iz 
nje, nešto, što peče, boli i muči, ali i oslobađa i oduhovljuje, ona 
se sve dublje sagibala nad mašinu i sve češće brisala rupčićem 
krvava usta. Izgarala je, kao svijeća. Ana ju je gledala i raču- 
nala jetko u sebi, koliko će još dana Živjeti. I što je najstrašnije, 
činilo joj se, da to nije teško izračunati. 

— Eva! — rekla joj je sućutno. — Danas opet tako jako 
kašlješ. Ti zbilja više ne bi smjela raditi, ti si već dala svoje. 
što si mogla dati. Tebi sad treba mira i odmora. Zar Nikola baš 


nikako ne može naći posla? — Iznenada je zgrčila lice i rekla 
žučno, zlobno, kao da se sama sebi očajno veseli, od svoje bijede 
hladna prema tuđoj bijedi. — Ja sam uhvatila. 


— Kako uhvatila? — Eva je začuđeno pogleda. Bila je vrlo 
visoka i vrlo tanka, te joj se tijelo nespretno pokretalo na izdu- 
ženim nogama, koje su škripale u zglobovima. — Ne razumi- 
jem, što to znači. 

No brzo je shvatila i naslonila se leđima na zid, s kojega, 
nagrižena vlagom, opadaše žbuka i šarena uljena boja. 

— Tko bi to mislio? — izusti iznenađeno. — Kakva ne- 
sreća! 

Ana je pogledala u dvorište ispruživši ukočenu ruku pred 
sebe: 

— I ne samo nesreća! 

Obje su prestale jesti gledajući jedna u drugu u mučnoj 
spoznaji, da se nešto, još teže i gore od ružne svakidašnjice, 
uplelo u njihov život. Nešto neobično, izuzetno teško. 

— Što ćeš sada? 

— Što ću? Ništa ne ću. Kao da ja znam, što ću. Roditi ga 
ne mogu, to znam. Prema tome ću ga ubiti. — Ana je bila od- 
sutna i tjeskobna. 

— Razumije se, da ga ne možeš roditi. To je jasno. Kako 
ćeš se iz toga izvući? Odmah će svi posumnjati i prati ruke od 
tebe, đavoli! Da bar znaš, čije je! 

Ana slegne ramenima i ne reče više ništa. Oči joj posta- 
doše hladne i tvrde. 

Ušla je djevojčica s novim šeširima, koji su upravo stigli 
iz radionice, te ih srdito bacila preko praznih sanduka i kutija. 
Mašine su nastavile rad, jer je posao izazovno čekao. Netko uđe 
u dućan i opet izađe, tišina se zatalasa u kolobarima, kao voda, 
u koju padne teško samoubojičino tijelo. Ana je nestrpljivo trla 
koljena i gledala svoje uvele, smežurane prste, izbodene iglom. 
Misli su se gomilale u njoj, kao bujice, kad okopni snijeg, pla- 
hovite i nemirne. Ništa nije mogla zaključiti ni shvatiti, sve su 
se misli gubile u ledenoj, mutnoj magli, kroz koju je ronila u 
rezignaciju; bilo je zlo, to je znala, a u očima joj titrahu žarke, 
svijetle iskre i izazivahu žitku bol. Trebalo je naći izlaz, pođ 
svaku cijenu, i ne oklijevati više, dok još nije kasno. Ona nije 
znala za društvene predrasude i nije bila praznovjerna. Nije čak 
znala ni za grižnju savjesti. Život ju je naučio, da u svijetu ne 
pobjeđuju oni, koji su bolji i pošteniji, nego oni, koji imaju 
manje obzira i manje duše. U svijesti joj se javljahu stravične 
slike, jedna crnja od druge, ali volja uporno ostade kod toga, 
da izlaz treba naći. Počne žustro i grozničavo smišljati. Sjeti se: 
neprijatelja, koje je imala, savjeta, koje je čula, lica, koja pro- 
juriše istim putem, kojim i ona, ljudi, koji su je voljeli ili 
mrzili. Ništa nije bilo, za što bi se mogla uhvatiti. Otrovno i ne- 
čisto rasla je u ustima kletva, ali je zadrži u sebi, da bude još 
otrovnija i još malodušnija. Blijedo, sirotinjsko, sumorno nje- 
zino djetinjstvo iznikne joj pred očima u šturim, sivim slikama, 
koje rastuživahu. Mati, koja je rano umrla, u porodu, koji je 
htjela spriječiti, postade iznenada sablasna ruka, koja joj pri- 
jeti iz groba. Pamti to Ana dobro. Lipti krv u mlazu iz matere, 
a oca nigdje nema, otac je pijan i bježi iz birtije u birtiju, jer se 
boji kuće, kao pakla. Boji se krvave žene, koja više ne zna za 
sebe, gladne djece, žive bijede, užasa u ženi i u sebi, koji ih davi 
i koji će ih zadaviti. Oko matere se užurbaše neka blijeda, bez- 

glava ženska lica, koja plaču i krše ruke. Ide starija sestra od 
vrata do prozora i od prozora do vrata, kleči pred materom i 
čupa kosu, a matere već i nema, istekla je i sama u krvi, koja 
danonoćno teče iz nje i sve zalijeva i potapa. Ana grize zubima 
usnice i misli na tu sestru, s kojom se već godinama nije vi- 
djela, a koja ima muža i djecu, te će joj sigurno moći pomoći, 
bude li htjela. Pridiže se iza mašine, ali joj ponestaje daha 
Srušila se preko naslona sasvim zelena. Lice bez krvi, s mrtvim 
očima, leži uz prazan, siv zid, koji je ograđuje (ali i ne zašti- 
ćuje) od jave. Pred očima joj titra savršen mrak. 

— Vode! — zamoli poluglasno. 

Kasnije šije dalje i osjeća neprestano nepovjerljive, rado- 
znale oči vlasnikove žene na sebi, kako je istražujući motre, iako 
se ona već davno vratila natrag u dućan i opet drijema na- 
slonjena na peć, iz koje bije žar. Te oči prodiru u nju, vide i 
znadu sve, to je sigurno. Kako da se spasi i što da učini, kad je 
sve protiv nje i kad se sve svršava baš obratno od onoga, kako 
je ona željela. Za sebe ona od života ne traži i ne treba ništa 
drugo, nego imati nekoga, kome bi se mogla potpuno predati, 
kraj koga bi mogla zaboraviti sve ružno i otrovno, što je doži- 
vjela u životu, tko bi bio samo njezin, kome bi dopustila i da je 
uguši, ako hoće. Sve, što se desilo, desilo se samo zbog kruha, 
zbog stana, koji nikada nije mogla na vrijeme platiti, zbog ko- 
šulja, čarapa, cipela, čaše mlijeka i malo tužne nedjeljne rado- 
sti, koja oskudno cvate i brzo vene u jednolikom predzimskom 
danjem sivilu i sumoru. Pa ipak nikome nije ostala ništa dužna, 
ničiju mladost nije otrovala, iako je njezina bila otrovana i po- 
košena, ni za čijom srećom nije pružila ruku gladnu sreće i 
ljudske ljubavi, sto puta je više dala drugima, nego drugi njoj. 
Kako bi to sve drugačije bilo, kad bi nju sad čekao netko pred 
dućanom, tko bi bio spreman pristupiti joj kao čovjek čovjeku, 
te podijeliti životni teret s njom; u dvoje bi im bilo mnogo lakše. 
Ali napolju nikoga nema, nigdje za nju nikoga nema, pada sni- 
jeg i urla mećava, ljudi se žure, hladni i zamotani, svaki svojoj 
kući. Ona može i mora svoje srce stisnuti dlanom i odbaciti ga 
od sebe daleko (što će joj?), da ne traži onoga, čega nema i čega 
nikada ne će biti. 

78 





3 


U podne nije išla na ručak, nego je, kad su svi otišli, do- 
vukla divan pred peć i legla na nj, izgubljena u životnom viru. 
Imala je još kruha i mlijeka, ali nije jela ništa. U dućanu je bio 
mrak, iz peći se blago širila toplina, s mirisom suhih bukovih 
cjepanica, koje liže modar, mudar plamen, a Ana je polagala 
sebi račun o životu. Imala je dvadeset četiri godine, no tko bi 
joj vjerovao, kad bi mu ustvrdila, da ima toliko? Stara je bila, 
podrugivahu joj se pijani mesarski pomoćnici, kad se penjala u 
svoj stan, jer je govorila, da je djevojka. Prošlo je, prošlo. 

Tako su je našli, kad su se vratili u tri sata, samo je bila još 
šutljivija i tužnija. 

— Još vam nije dobro? — Radoznao, lukav pogled u ne- 
spokojnom plavilu Aninih očiju, koje gledaju u stranu. — 
Možda bi bilo dobro, da malo prilegnete. — Debele usnice, de- 
beo, hrapav govedski jezik, koji ih liže, debelo žablje tijelo na 
debelim, lijenim bokovima, koji plove kroz sumračni salon, kao 
lađe. 

Ana se uplaši. 

— Ne, dobro mi je, sasvim mi je već dobro. Nisam htjela 
jesti, jer mi želudac još nije u redu, ali inače je sve dobro, da 
ne može biti bolje. Želudac sam samo pokvarila, ali ne znam 
čime. 

Opet su mašine krenule i opet su misli nasrnule na nju, 
uvijek jednako zabrinute i tmurne. Rano se ugasio siv, nujan 
zimski dan. Pronesoše već i prva izdanja večernjih novina, kad 
je rad u dućanu jenjao. Nada u izlaz tinjala je u njoj, kao žižak, 
dok je oblačila kaput i naherila šešir na lijevo uho. Tugom je 
dirnuše na prstima izderane rukavice i iskrivljene pete cipela, 
koje se svijahu u hodu. Uboštvom mirisaše krzno oko vrata, već 
staro i otrcano. 


4 


Žut, golem palac, nalik na živu, pokretnu polugu, upirao se 
nesnosno i bez odmora u Anin lijevi bok, koji je zmijski izmicao 

ispod njega, u grčevima i strahu. Kad zatvori oči, ona vidi 
samo ružnu, paklenu plohu nokta, kako zadire u kožu, koja je: 
drhtava i nemirna. Pa joj se pričinja, da palac dobiva ljudski 
oblik: sasušeno, papirnato lice, kao u stare ptice, vodene, sive 
oči, usta bez boje i oblika, koja nalikuju suhom, ispečenom listu 
šaša. Zašto baš šaša, a zašto ne čega drugoga, to nije znala. Gla- 
va nad njom, koja je nastala od palca, dobivajući postepeno dio: 
po dio, iznenada postaje prozirna i blijedi pod mlazom jarkog 
crvenog svijetla, koji struji prema njoj iz Anine rasporene, 
grvave utrobe. To je primalja u crnoj haljini, koja se neprestano: 
nekuda žuri, ali se ipak ne miče s mjesta. Stoji nad Anom i 
gleda joj zlobno u oči. Traži oko njezinih koljena svoj izgub- 
ljeni, čudesni palac, briše znoj sa čela, kašlje i smije se, no ne 
govori ništa. Sada je ispružila prst, zbilja prst, dug, šiljast, oštar 
prst, kao dlijeto (ne našavši palac). Da li se to s Anom nešto: 
neobično događa, ili ona možda sanja? Ipak zna sasvim jasno, 
da primaljin prst dube baš kroz nju, da ulazi bolno u maternicu, 
gdje razdire mišićni, žilavi splet otvora u mržnji. Ona kuša za- 
mahnuti rukama, da se obrani, ali primalje već nema, kao da se 
iznenada sažalila nad njom, pa se pokupila. i otišla, a nju, raz- 
golićenu, osramoćenu i izbodenu, prepustila samoj sebi. Mjesto: 
nje Ana otkriva vidovito na njezinom mjestu svoju mater, iz 
koje cijeli dan i cijelu noć lipti krv. Puže prstima uplašeno uz 
nogu, a kad ih prinese očima, oni blistaju jasnim crvenilom. 
Širi oči od straha i govori: 

— Krv. 

Sad je već mirna. I kao da je više tako jako i ne boli. Zar 
je gotovo, čim izbije krv? 

— Gotovo je! — kaže netko, tko se naginje nad nju, te kao 
da joj se pomalo ruga. — Zbilja je gotovo. 

Ana se pridiže i opet sasvim jasno vidi: žut palac, jako 
velik, kao živa poluga, s plosnatim, crnim noktom, koji mijenja 
oblik i pretvara se polako u papirnato, gladno, ptičje primaljino 
lice. Je li to zbilja primalja? A govorili su joj, da je čitava stvar 
sasvim obična, bezbolna. Da se to događa svaki dan i svima, jer 
tako mora biti. Zaista je pred njom primalja, u sobi je kasno 

poslije podne, koje se naginje prema večeri. Ni palca više nema, 
tinjaju slike na zidu u sivim odsjevima, koji zanose na plavo. 
Po sagu kraj kreveta polako i lijeno ide crn, ugojen žohar mi- 
rišući rezak miris lizola, kojim vonja cijela soba. U kutu veliki, 
polutamni pejzaž pozne jeseni s prvim zimskim maglama u ma- 
sivnoj bakrenoj rami, koji je slučajno zabludio k primalji. Ana 
se snalazi, stidi se, bojažljivo se ogleda oko sebe i razvlači usta 
u smijeh. 

— Nikada još nisam bila, ovo mi je prvi put, — govori ona 
u neprilici ispričavajući se. — I ne znam, kako se zbilo, rekla 
sam vam već. Toliko pazim na sebe, pa ipak. 

Primalja pere ruke, a po zidovima, na njoj, na crnoj, čip- 
kastoj kućnoj haljini s golim laktovima, koja nespretno visi na 
njoj, na vratima i oko prozora, za kojima sniježi, sve je već pot- | 
puno stvarno i svakidašnje. Ona tare ruke ručnikom, koji ima 
crvene i zelene ivice, kreće se po sebi nečujno u debelim puste- 
nim papučama, na peći šumi primus i u njemu ključala voda, u 
koju meće krvavu pincetu. Ana sjedi još uvijek uzetih nogu. 
Jedna je čarapa svučena sasvim, leži kraj nje na podu; druga 
joj se zadržala ispod koljena i poškropljena je krvlju. Plakala 
bi, a ne boli je, Samo joj je tako pusto i čemerno, kao da je nešto 
veliko i vrijedno izrezano iz nje, nešto, za čim je čeznula čitava 
Života, a što je sada žrtvovala hiru, hotimičnom i slučajnom. 
Nešto, za što je vrijedilo živjeti. 

— Gotovo je, kad vam kažem, da je gotovo. Što se tako 
drveno držite? Drugi put dođite malo ranije, a nemojte čekati 
do posljednjeg časa. No sad je sve dobro i u redu. Daleko sta- 
nujete? 

— Daleko. — Šuplja jeka njezina glasa puni Anu čudnom 
tjeskobom i nemirom. Zar je to zaista njezin glas? 

Primalja šuti. U toj šutnji kao da ima zabrinutosti. 

Počela se oblačiti, a ni sama nije znala, zašto se zapravo: 
oblači, Zar nije sada sasvim svejedno, oblači li se ili ne? Treba 
ići, to je istina, primalja je već postala nestrpljiva. Ona ima 
posla, a s Anom je gotova, i primalja se okreće na mjestu, kao 
da je Anina nespretna sporost smeta. Možda ima ugovoreno, da 

netko drugi dođe odmah iza Ane? Možda već netko čeka u 
hladnom, mokrom predsoblju, koje se produžuje u hodnik? Kako 
je sve to nerazumljivo i jednostavno u isti čas, kao šivanje vrpca 
na šešire i učvršćivanje poruba, koji moraju biti čvrsti i tvrdi, 
da šešir ne oslabi prije vremena. Dolaze žene gotove i drvene, 
kao gotovi šeširi, liježu, gdje ih je već na stotine ležalo, a pri- 
malja, mjesto mašinom, kojom Ana svršava šešire, radi rukama 
i nožem. I dobro zarađuje primalja, to je posao, u kome nema 
zastoja. Žene dolaze uvijek nove: jedne, jer ne mogu imati 
djece, druge, jer ne će da ih imaju. Ani je pusto i mračno pred 
očima, studen. je čitavu prožima od spoznaje, da je i ona za pri- 
malju samo predmet, na kome još treba nešto svršiti, pa da bude 
potpuno gotov. Predmet, s kojim nema puno posla, a na kome se 
dobro zarađuje. Da je ona šešir, kojemu još treba vrpca. Zar je 
primaljina soba tvornica, koja radi bez zastoja? i 
Izašla je i izmiješala se među ljude, koje je snijeg učinio 
tajanstvenima i dobrima, a primalja ju je pratila do vrata. Sa- 
vjetovala ju je, što treba učiniti u slučaju, ako krv jače navali, 
kako treba ići i kad treba najkasnije donijeti novce. Valjda se 
ne će ništa neželjeno, zlo dogoditi, kod nje se takove stvari 
rijetko, gotovo nikada ne dogode. Prije može doći do kompli- 
kacija kod doktora, jer oni nisu, a skupi su, ni u polovicu tako 
pažljivi. Snijeg je zavio kuće u hladni, bijeli pamuk i pritajio 
ulično žagorenje, koje je zamiralo pod njegovim vlažnim, sla- 
nim pritiskom. Bilo je lijepo i ugodno ići po bijelom, mekanom 
ćilimu, koji je snijeg prostro po pločnicima, a pahulje su milo- 
vale užareno lice. Još su joj se u ušima zadržale primaljine 
riječi, ali ona grozničavo uznastoji da ih se oslobodi. Nije osje- 
tala nikakove težine, išla je spokojno, nogu pred nogu, ne mi- 
sleći ni na što. Ni boli više nije osjećala. Ljudi su išli ispred nje, 
iza nje i s njom. Nosili su na sebi mnogo snijega, koji je bio 
vidljiv, a u sebi mnogo nevidljivih, tajnih briga, bolova i ža- 
losti, koje im se ni u očima nisu mogle otkriti. 
Ana reče u sebi: 
— Kako je to čudno, čudno, čudno. Bilo je dijete, a sad ga 
više nema. Već je i kosti imalo, još malo, pa bi se micalo u meni, 

a sad je gotovo, mrtvo, ubijeno. Zar se to ne vidi na meni, zar 
to nikoga ne plaši, kako je to jako, jako čudno. Dijete je foak 
dijete, dijete je čovjek, a nije štene. Ubila sam dijete, a ljudi idu 
kraj mene, i nitko se ne uzrujava, nitko ne viče, nitko se ne brine 
za mene i za ono, što sam učinila, iako svi znadu, da sam ubo- 
jica, da su mi ruke krvave, da sam sva krvava od svoje i djetinje 
krvi, koju sam prolila. Zar dijete nije čovjek? Nije se još ni 
rodilo: možda bi imalo kosu crnu, kao noć, a možda bi mu kosa 
bila zlatna, kao zrelo žito? Bi li bilo muško ili žensko? 

Ušla je u autobus i malo joj se zanjihalo pred očima, dok 
se penjala. Probolo ju je nešto tako jako i utrobi, da bi najradije 
vrisnula. Crv sumnje, da još sve nije gotovo i da bolovi istom 
sada počinju, javio se plaho u svijesti i razrastao se u prijetnju 
golemu i crnu. Od straha postade joj dah težak i dubok, a po 
čelu joj izbiju hladne kaplje znoja. ' 

u. — . ie počelo? — zaprepasti se ona osjećajući, kako 
joj se cijelo tijelo sparno pokreć joj ljepljiva 1 
hh =a 4 pokreće, a usta su joj ljepljiva i puna 

: Sišla je na predzadnjoj stanici, razdrmana i teška, da bez 
volje zakrene u ulicu, u kojoj je stanovala. Bilo joj je slabo 
osjećala je neobičan umor, a rana je palila u utrobi, kao žene 
vica. Jedva je uspjela otvoriti kućna vrata. 

— Ne mogu, ne mogu! — istisne očajno kroz zube. Uvukla 
se u sobu korakom izbijenog, mokrog, krvavog psa, a soba je 
dočeka hladnim rugom. Nikoga nije bilo, da joj pomogne za- 
ključati vrata, svući kaput i cipele i potrpati se u krevetu; ni- 
koga nije bilo, da toplo priđe k njoj i da je upita, treba li joj 
što. Sama je plakala bespomoćno i bez suza, a krv je curila po 
nogama i donjem rublju, koje se tijesno priljubilo uz kožu. Slu- 
živo i gorko joj je bilo u ustima. Trebalo je nešto ispljunuti 
nešto, što guši i truje, a ruke su joj i suviše klonule, a da bi Be 
mogla njima poslužiti. Strop ju je olovno pritiskao. Čelo joj je 
Pucalo od strahovite težine, koja je ležala na njemu. Nije bilo 
uzduha, soba se sve više i više sužavala, dok ne postade konačno 
uska i zgrčena, tik uz nju. Polegne joj na prsa, kao vampir, koji 
Siše; zagrize joj u grlo. Ona osjeti, da joj oči iskaču iz šupljina, 

u vrućini, koja davi i odnosi sa sobom. Pomisli, da lupa po zidu 
i da zove u pomoć, ali se svlada i gotovo polomi članke na ru- 
kama od boli. Dočeka tako svanuće, blijeda, iznurena, krvava 
i mlitava, dišući hroptavo i teško u noći, koju je zasipao snijeg. 


5 


Bila je večer, ali to se nije moglo zaključiti po svijetlu i 
bojama, jer je čitav dan padao na stvari i oblike siv, mutan sjaj 
oblaka, koji su bili izliveni iz tuča. To je kazivala ura, koja je 
savjesno bilježila vrijeme i koja je za svoju savjesnost bila na- 
građena ukrasima i počasnim mjestom, na koje su je ljudi stavili. 
Ustajući Ana se bojažljivo protegne uza zid, izdubljen prema 
vratima. Mašina je mirovala, s rpom šešira kraj sebe. 

Eva zakašlje rekavši tiho: 

— Idimo! 

Brzo su se oblačile, radosne zbog svježine i večeri, koja ih 
napolju očekuje, zasićena ledenim sjajem siječanjske noći. U 
dućanu se pogasiše svjetiljke, tik uz njih prođe teretni automobil 
s drvima i ugljenom. Neonska svijetla reklama risahu pred nji- 
ma šarene ornamente, koji ih stizahu i prestizahu. Vjetar se 
igrao s haljinama i kaputima, pod koje se radoznalo zavlačio. 
Prelazeći na drugu stranu, Ana reče: 

_— Ne ću večerati, nisam gladna. Bolje je, da se odmah 

. okrenem. Do viđenja! 

Rastale su se bez riječi, jer su znale, da će se sutra opet 
sastati za mašinom, koja ih je čekala i koja nije zaboravljala na 
njih. Eva se samo još više pognula, visoka i ukočena. Ispod šala, 
kojim je svezala glavu, sjale su joj oči vlažnim sjajem bolesnika, 
koji hoće da svlada bolest, jaču od sebe i jaču od vječnosti. Suho 
je zakašljala okrenuvši se od vjetra, koji je brzo prošao pored nje. 

— Zima je, zima! — objasni sama sebi, da se utješi. — I 
kasno je već, da se sada zaustavljam. Odviše kasno. Tko mi je 
to samo rekao, da je smrt teška, a da je još teža od smrti misao 
na nju? Smrt je kao vjetar: dođe i prođe. Kad prođe, i mi pro- 

đemo. Mahnemo rukom sami sebi za oproštaj i prođemo. Ništa 
se ne rastužimo. Što smo imali od života, da bi se žalostili za 
njim? Što gubimo s njim, da bi ga trebali čuvati? Ništa ne gubi- 
mo i ništa ne dobivamo. Sa siromahom je uvijek tako: gdje svi 
drugi dobivaju, on gubi, a gdje svi drugi gube, on ni ne dobiva 
ni ne gubi. Ne dobiva zato, jer nema što dobiti, a ne gubi zato, 
jer nema što izgubiti. Zbilja se ništa ne rastužimo. Zaplačemo 
samo zbog djece, koja će sada još manje imati, nego što su imala 


“dosada. Zaplačemo zbog toga, što je život okrutan, i što će i 


našu djecu stići to isto, što je nas stiglo. Zar to zbilja tako mora 
biti? Kad samo ne bih morala kašljati. Kad bi se kašalj mogao 
izvaditi iz mene: otvoriti grlo i opet ga, kad izvadimo kašalj, 
zatvoriti, kao da ništa nije ni bilo. Sve doktori znaju, ali to, što 
bi ljudima pomoglo, to ne znaju: Što se njih na koncu konca 
ljudi tiču? Ali tko mi je to rekao, da je smrt teška? 

Ana je išla besciljno ulicama, koje su ulazile jedna u drugu, 
uvijek nove i uvijek jednake, mijenjajući samo imena. Bila je 
zamišljena, nije joj smetala zima, koja je smrzavala dah na za- 
vojima krzna. Poslije mnogo koraka, fenjera, kuća, raskršća i 
ulica iznenada se sjeti, što zapravo traži, pa se opet vrati istim 


putem natrag, ali mijenjajući raskršća i prelazeći svaki čas na 


drugu stranu, kao da hoće da zatre svoj trag pred nekim ne- 
vidljivim progoniteljem, čiju prisutnost neprestano sluti za so- 
bom. Na kraju više nije znala, gdje je, bila je umorna, bez- 
voljna, ozebla i ražalošćena. Naručila je čaj s rumom u maloj 
gostionici s modrim papirnatim tapetama na zidu, za stolom u 
dnu sobe, gdje nije nikoga bilo. Pila ga je požudno govoreći 
sama sebi: 

— Dobro je. Sad je već sasvim dobro. Čudnovato, kako 
može čovjeku najedamput biti tako dobro. Zar čovjeku zaista 
može biti dobro? Tko to kaže? Taj laže, tko to kaže. 

Trljala je ozeble ruke i gledala u nepoznata, tuđa ljudska 
lica, koja je okruživahu. Čaj ju je grijao, vrućina je opijala i 
zanosila; sjedjela je blizu peći. U lice joj tako jako udari rumen, 
da se sva zažarila. Bila je lijepa u haljini čelične boje sa zaga- 
Sito zelenim preklonima. Nježna i lijepa, kao mala djevojčica, 

koja ide na Cvjetnu nedjelju u procesiji s macama i žutim dri- 
jenkovim grančicama, mašući njima po zraku i gledajući po- 
božno u sunce, koje se, kao ona po zemlji, žuri po nebu. Zar je 
ona zbilja djevojčica? Gdje je njezina bijela haljina, koju joj 
je sašila sestra, haljina mala i bijela, kao cvjetna čaška? O, kad 
je to bilo, kad je to bilo, kad je sunce sjalo i kad je ona nosila 
bijelu haljinu, bijele čarape i bijele cipele, ne znajući, što je 
zima i što je glad? Nije li to ona možda samo sanjala, ili pro- 
čitala u kakvo lijepoj, tužnoj knjizi, u kojoj se svi nesretno vole 
i svi umiru zbog ljubavi i dobrote. 

Naručila je još jedan čaj i još ruma. 

— Što onda, ako sutra ne ću imati što jesti, zar je to tako 
veliko zlo? Ni drugi nemaju, pa žive, ni ja nemam, pa živim, 
kako je sve to jednostavno i jasno, kao na dlanu. Nema briga, 
nema tuge, sve je u redu, svi su se bolovi rasplinuli. Sretna sam, 
sretna, nisam gladna, istinu sam rekla. Kako je ovdje jako, jako 
dobar čaj. I rum ne štede, tko bi to mislio. Doći ću češće ovamo, 
ovdje mi se vrlo sviđa. Puno ljudi dolazi ovamo, nisam to ni 
primijetila dosada. I svi kao da gledaju u mene. Samo zašto sam 
sjela u kut? . : 

Preselila se za drugi sto bliže sredini. Srkala je čaj po- 
žudno, smijala se sama sebi sretno i bezbrižno, gledala u nokte, 
otvarala i zatvarala oči i popravljala kosu, koja joj je padala 
na čelo. : 

— Kako se ugodno osjećam! — uvjeravaše sama sebe. — 
Ovdje je zbilja mnogo zgodnije, nego u kutu. Nije ni tako jako 
vruće, kao tamo. Ugodno je, ugodno. ' 

Opet je počela trti ruke, više instinktivno 1 iz navike, nego 
zato, što bi još uvijek osjećala zimu. Drhtali su joj prsti, dok 
je vadila iz džepa zgužvanu maramu. Zagledala se iznenada 
pred sebe, jer je osjetila sasvim jasno, da netko stoji iza nje i 
čeka. Osjetila ga je po dahu i po mirisu: mirisao je na duhan 1 
na vino. . 

— Uplašio sam vas, — rekao je čovjek, koji je čekao iza 
nje i koji je zatim prišao k njoj. Htio se ispričati. — Kako se to 
moglo desiti, a ja nisam htio? 

— Ništa to nije, ništa, ja sam se sama sebe uplašila, — 


smijala se Ana. — Kad vam kažem, da nije ništa. Zašto ste se 
tako zacrvenili? 

— Zar sam se zacrvenio? — Čovjek je obrisao rukom čelo 
i rekao zbunjeno. — Valjda se nisam zaista zacrvenio? — Bio 


je zbilja pijan. 

Izašli su zajedno u noć, koju su kitile plave i zelene zvijezde. 
Čovjek je pustio Anu pred sebe. Dodirivali su se laktovima i 
opet se odmicali jedno od drugoga, dok su koračali po snijegu i 
po noći, koja je pala po snijegu. Čovjek je bio već prosjed i 
pognut, išao je lagano, pažljivo i često se ogledavao. Kao da se 
boji nečega, on je dublje nabio šešir na oči. Bio je obučen u 
crno, u crnom odijelu i crnom šeširu, samo su mu cipele bile 
žute, i to je bilo ozbiljno i smiješno u isti mah. Govorio je du- 
bokim, grlenim glasom, koji se Ani sviđao i ulijevao joj povje- 
renje. Rekao je (ako nije lagao), da je građevni poduzetnik i 
da ga je ostavila žena odmamivši i djecu sa sobom. Ostao je 
sam i izgubio sasvim volju za život. Zato pije. 

— Volite li vi mene? — pitao je Anu primivši je ispod ruke. 

— Volim. ' 

— Volite li me jako? 

— Jako. — Ana je popravila kosu, pocrvenila i rekla okli- 
jevajući. — Samo ja trebam mnogo novaca, jako mnogo novaca. 
— Ugrizla se za usnicu i još jače pocrvenila. — Nemojte me 
krivo shvatiti, — zamolila je skoro ponizno. — Ja imam dijete, 
kojemu nikada nije dosta. Sve, što dobijem, dajem njemu, ništa 
ne ostavljam za sebe. 'To jest, zapravo nemam dijete (što se to 
uostalom, vas tiče?), no ipak novac za njega trebam. Valjda me 
razumijete? Ili me ne razumijete? 


— Razumijem, — odgovorio je čovjek i pustio njezinu 
ruku. A čim je više govorio, tim joj se manje milio njegov glas, 
i on sam bivao joj je sve mrži. — Mnogo novaca vam je potreb- 


no, za dijete vam je potrebno, razumijem, kako ne bih razumio. 
Samo ja novaca nemam, to je ono. Ja zbilja nemam novaca, 
nemojte se ljutiti na mene. — Bilo je očito, da joj se ruga. 

Odmicali su se jedno od drugoga i opet se primicali u hodu. 
Iznenada se jako rastužila, pritisnula ruke na oči i odgurnula ga 
od sebe. Sva se svinula, glava joj postala strahovito velika i 
teška, jedva je držala na vratu. 


= Ostavite me! — zapovjedi mu oporo, no bez mržnje i 
bez uvrede. — Molim vas, da me ostavite. Što hoćete od mene? 
— Ja vas molim! — ponovi čovjek i pokuša je zagrliti. — 


Poljubite me. 
Uzmaknula je od njega i prislonila se uza zid. 

— Vi ste pijani, vi ne znate, što govorite! Pustite me, mo- 
lim vas! — Biju li to zvona u Aninoj glavi, ili čovjek pokušava 
da je obuhvati oko pasa i silom je privuče k sebi? On je tako 
jako pijan, da sigurno ne zna, što radi. Tako joj strahovito steže 
ruke, da su joj oči već pune suza. Ana ga gura od sebe i viče mu 
u uho, da je pusti, jer joj se čini, da čovjek slabo čuje i da nešto 
s njim nije u redu. Možda bi trebala zvati u pomoć? — Vi ste 
pijani, pustite me, ja se vas bojim. Vi imate riđu kosu, a ja sam 
se još kao dijete bojala riđokosih ljudi i nikada ih u životu ni- 
sam voljela. Jesam li ja zvala vas, ili ste vi zvali mene? Zar vi 
to ne možete shvatiti: ja trebam novaca, samo novaca i jedino 
novaca! Ja ne trebam vas! Ja ne trebam ljubavi, meni je već 
davno jasno, da ljubavi nema. Što hoćete od mene? Što me tako 


strašno gledate? Ja ljude mrzim i voljela bih, da mogu biti 


sama, da nikoga ne vidim i ne čujem, da se ni s kim ne sastanem, 
da ne moram tražiti ni od koga ništa i da ni od mene nitko ništa 
ne traži. Voljela bih, da nisam čovjek, nego ptica i riba, kamen, 
koji mudro stoji kraj puta, ili hrast, koji raste u jutarnjoj šumi. 
ne osvrćući se na ljude; da sam češljugarka s crvenim trbuhom, 
koja lijeće od stabla do stabla i kupa se ujutro u potoku, ili žuna, 
koja kuca po truloj kori i sjedi sama i žalosna na grani, kad se 
umori. Sretnija bih bila, da nisam čovjek: nitko ne može tako 
patiti kao čovjek, i nitko toliko ne pati, kao čovjek! Sva bol na 
svijetu pripada čovjeku, a čovjek njoj. Da sam riba, birala bih 
samo vrlo bistre, čiste planinske vode, kamo nikada ne dolaze 
ljudi. Ja sam imala dijete, a sad ga više nemam. Nemam dje- 
teta, nemam sebe, nemam ljubavi, nemam radosti, nikoga i ni-- 

šta nemam. Nije se ni rodilo, ne znam, bi li bilo muško ili žensko, 
plavo ili crno. Da se rodilo, bilo bi nesretno, kao i ja. Živjelo bi 
pod suncem, a ne bi se moglo grijati na njemu, slušalo bi vje- 
tar, kako šumi, a ne bi se moglo igrati s njim. Venulo bi u 
mraku, zimi, vlazi i siromaštvu, plakalo bi zajedno sa mnom, 
proklinjalo bi majku, koja ga je rodila. Bilo bi kao slijepi sla- 
vuj, kome su izboli oči, da ljepše pjeva. Ostavite me, tko vas je 
ovlastio, da me vučete za sobom! Ja se bojim vaših krvavih očiju, 
koje nisu dobre. Ja vas mrzim. Ja ću zvati u pomoć. 

Potrčala je uplašeno ispred kuća, koje su snivale, mrtve i 
bešćutne. Disala je užurbano i teško napinjući pluća, ali nije 
zastajala, iako koraci više nisu odjekivali za njom. Nigdje nije 
bilo nikoga, samo su bistro i hladno blistala svijetla uličnih svje- 
tiljaka, koja izazivahu u njoj skroviti užas. Zašto tako svijetle 
baš ispred nje? Misli joj parahu lupinu mozga, krhku i izviju- 
ganu jarugama, sve dublje zadirući i rujući bolno oštrim brido- 
vima. Išla je kući, to je bilo jedino, čega je bila svijesna. Treba 
sve ostaviti, ispružiti se u krevetu, ugrijati ga vrelim dahom, pa 
ležati i nikoga više ne tražiti. Zaboraviti, zaboraviti! Ona treba 
novaca, ona nikoga ne treba, hoće samo da plati, što je dužna, 
da sjedne negdje u toplome i da čeka starost, koja je i tako već 
pred vratima. Što će, kad primalja i opet dođe? Što će, kad je 
bace iz stana, koji i opet nije plaćen? 

m Da, što ću? — upita glasno, a pitanje joj zadršće pred 
očima nejasno i nerazumljivo. — Što ću? ' 

Nije mogla ništa i nije znala ništa. Imala je majku, koje 
više nema. Imala je dijete, kojega više nema. Ni sestara ni 
braće nema, svi se tuđe od nje, svako zaokupljeno i izmučeno 
svojim brigama, koje im ne dopuštaju, da misle na druge. Svima 
je dosta njihove bijede i zla; zavučeni u svoje uboge, hladne 
sobe, oni zebu od straha pred sivom sutrašnjicom, pred mrač- 
Nim, mutnim, bezizglednim vidicima, koji zjape pred njima. 
Ljudi su uglavnom preopterećeni sami sobom i svojim nevolja- 
ma, to je Ana osjećala. Mali, sebični i bijedni, sakati, hromi, 
kljasti i slijepi, više prisiljeni da budu zli, nego uistinu zli, oni 
ne mogu voditi brigu o drugima i ne mogu biti dobri prema dru- 

gima, kad ni prema njima nije nitko dobar. Ne može se tražiti 
od njih ono, čega oni nemaju i čega uopće nema. Svijesna svega 
toga, Ana hvata svoje šuplje korake, koji idu zajedno s njom, 
i bori se protiv stvarnosti, koja je stavlja pred gotove činje- 
nice, suzama i samooptuživanjem. Nije li možda ona sama sve- 
mu tome kriva? Možda je svojim nepromišljenim, ružnim po- 
stupcima toliko ogorčila ljude (i one blize, i one daleke), da su 
digli ruke od nje i ne će ni čuti za nju? Kako bi to inače moglo 


biti, da baš ona nikoga nema, da je ona tako savršeno sama i 


napuštena od sviju, kao da je prokleta i okužena? Toliki dolaze 
k njoj i odlaze od nje, toliki je vole, dok su kod nje, ili joj to 
samo govore, naslućujući ipak i u njoj čovjeka. Zar je bijeda 
tako svemoćna i strahovita, da joj se nitko, tko jedamput za- 
padne u njezine pandže, ne može odhrvati? Zar je bijeda vječna 
i zar ona ne napušta svoje žrtve ni pod cijenu prodavanja sa- 
moga sebe i blaćenja i skvrnjenja onoga najsvetijeg u sebi? Ni 
pod cijenu izjednačenja sebe s najamnom životinjom, koju samo 
toliko hrane, koliko je potrebno, da ne skapa. Ni pod tu krvavu, 
gorku cijenu? 

Smrvljena i slomljena zatvorila se u svoju sobu, koja je bila 
isto tako uboga i jadna, kao i ona. Nije se ni svlačila, kad je 
lijegala u krevet, sve joj je već bilo svejedno. Navukla je pokri- 
vač preko glave, zgrčila se u krevetu i podvila koljena pod bradu. 
Srce joj je zatreptalo u grudima, kao ozebla, pokisla ptica. A 
kad je zatvorila oči i ugrijala se od daha, shvati iznenada ne- 
obično jasno i stvarno, da to sve, što ona doživljuje, nije ništa. 
drugo, nego samo mali, neznatni dio martirija najvećeg dijela čo- 
vječanstva. Da to sve mora biti baš tako 1 nikako drugačije, jer: 
u svijetu postoje dvije vrste ljudi: jedni, koji imaju sve, što: 
zažele, i drugi, koji nemaju ništa. Prvi su zato došli na svijet, da. 
budu sretni i da nikada ne saznaju, što je zlo, a drugi, da svojim. 
životima povećaju i poljepšaju sreću prvih, sami je nikada ne: 
upoznavši. Ona je rođena među drugima, zato je njezin život: 
tijesno povezan sa životom tih drugih i ne može se odijeliti od 
njega. Njezin je život kao kap vode u velikoj rijeci, koja ide: 
prema svome cilju. Ako se odijeli 1 pođe svojim putem, nje: 

nema; ona je bez vrijednosti i bez značenja. Ako ostane u rijeci, 
dočekat će zoru i zašumit će radosno na pobjedonosnom jutar- 
njem suncu, koje će satkati preko rijeke zlatni, prozračni, svjet- 
losni danji plašt. Ona mora patiti, jer oslobođenja nema. Oslo- 
boditi se jedino mogu svi zajedno, svi, koji pate, gladuju i po- 
nizuju za suhi, krvavi kruh čovjeka u sebi. Jedino svi. 

Tada je zaspala i bila je gotovo mirna i sretna, s glavom 
naslonjenom na lijevu ruku, kao da miluje nevidljivo lice dje- 
teta, kojega nema. 

DR. MIRKO LAMER, ZAGREB | 
O PRINCIPIMA PLANSKE PRIVREDE 


Dugo je trebalo, dok je u ekonomskoj znanosti utrla sebi put 
spoznaja, da su gospodarske krize stalna i povraćajna pojava, 
koja je u vezi s postojećim načinom gospodarenja kapitalistič- 
kog sustava. Još dulje je trebalo, dok je došlo do spoznaje o 
potrebi i mogućnosti upravljanja gospodarskog toka na takav 
način, da se što više umanji oštrina kriza. Tek ova posljednja 
velika svjetska kriza dovela je ekonomiste, a još više političare 
do osvješćenja, te vidimo, da se u različitim državama pod ra- 
znovrsnim političkim oblicima provode mjere za plansko uprav- 
ljanje gospodarstva. Međutim praktične provedbe tih planova 
u mnogim se slučajevima ni ne osnivaju na znanstvenim zasa- 
dama, već na hitnim potrebama uklanjanja milijunske nezapo- 
.slenosti, te je veliko pitanje, hoće li te državno-gospodarske 
mjere uroditi onim rezultatima, kao kad bi se osnivale na objek- 
tivnim znanstvenim proučavanjima. —, 

Dotle, dok je naš gospodarski sustav u 19. stoljeću kročio 
silnim koracima k sve većem materijalnom bogatstvu, dok su se 
stalno rušili preostali oblici feudalnoga i patrijarhalnog sustava, 
a novi gospodarski prostori ulazili u okvir kapitalističkoga gospo- 
darenja, smatrale su se povremene krize tek nervoznim nesuglas- 
jima inače: harmoničnih ekonomskih sila. Smatralo se, da bi 
potpuno i nesmetano funkcioniranje gospodarskih sila dovelo 
do stalnog i nepomućenog blagostanja, pak su stoga svi pred- 
stavnici ekonomske znanosti bili ujedno i zastupnici ideje pot- 
punoga gospodarskog liberalizma. Svaka krizna interpretacija 
smatrala se sa stanovišta glavnih ekonomista naučnom herezom 
ili političkim vjerovanjem. Međutim heretičko je gledanje, kao 
i često prije u povijesti ljudske misli, dopustilo uza sve pogrješ- 
nosti raniji uvid u situaciju ekonomskog zbivanja nego li doktri- 
narno afirmativno stanovište. Tek je stalno nizanje povraćajnih 
kriza dovelo ekonomsku znanost do toga, da se tim problemom 


ozbiljno pozabavi, da to pitanje istraži ne samo u obliku hipo- . 

“ teza ili spekulacija, već u njegovoj povijesnoj uvjetovanosti i 


da ga statistički ispita. U posljednjim decenijima rade na tom 
području mnogi zaslužni učenjaci kao na pr. u Njemačkoj 
Spiethoff, Schumpeter, Wagemann, u Švedskoj Cassel, u Austri- 
ji Mises i njegovi učenici Haberler, Hayek, Machlup, u Fran- 
cuskoj Aftalion, Lescure, u Americi :W. Mitchell, J. M. Clark, 
S. Kuznets, kod nas ljubljanski profesor A. Bilimovič i mnogi 
drugi diljem svijeta. Svagdje se osnivaju različiti zavodi s po- 
sebnom zadaćom: statističkog ispitivanja gospodarskih kretanja 
poput onoga na Harvardskom sveučilištu, pa berlinskoga, beč- 
kog itd. Istraživanja tih učenjaka i znanstvenih zavoda dovode 
do zaključka, da se gospodarski proces odvija u dosta pravilnim 
gibanjima, koja obuhvaćaju kraće i dulje valove »konjunkture«. 
Krize su tek jedan kratki vremenski momenat u svakom kon- 
junkturnom valu; to je čas katastrofalnog okreta povoljne 
gospodarske situacije u nepovoljnu, u depresiju. Taj se momenat 
obično odrazuje u velikim burzovnim slomovima, panici ulaga- 
ča, naglom bankrotu poduzeća, a onda slijedi dulja depresija, 
koja se očituje u obustavljanju pogona u tvornicama, otpuštanju 
radništva, padu cijena, sužavanju kredita i dr. 


Proučavanje tih pojava dovodi nas do pitanja, ne bi li bilo 
moguće utjecati na gospodarski tok na takav način, da se ta go- 
spodarska gibanja što više izglade, da se predusretne stvaranju 
takova stanja, koje izaziva postanak kriza i depresija. Ovako 
postavljeno pitanje pretpostavlja, da se pojedine ustanove kapi- 
talizma zadrže, koliko ne sprečavaju više harmoničan gospo- 
darski razvitak, a da se ograniče, ako mu škode, ali ne da ih 
odbacuju s principijelnog stanovišta, iz klasnog animoziteta ili 
izvjesnoga » Weltanschauunga«. Zbog toga se i ovo prikazivanje 
ne odnosi na sve oblike gospodarenja, već samo ona onaj, u kome 
postoji zaseban »privrednički« stalež, te stoga i ispituje samo 
principe »planske privrede«. Iznijevši neke mogućnosti plan- 
skog upravljanja privrede vidjet ćemo pri kraju, da li i koje bi 
se ustanove kapitalističkoga gospodarenja morale ukloniti, mo- 
dificirati ili ograničiti za postignuće toga cilja. 

Znanstveno postavljanje privrednog plana zahtijeva po- 
najprije raščlanjivanje pojedinih komponenata konjunkturnog 
ciklusa u kreditni, proizvodni, potrošni, nadnični itd., a svaki 
pojedini opet u njegove raznovrsne elemente. Tako na pr. u pro- 
izvodnom ciklusu imadu naročitu ulogu za gibanje konjunkture 
kretanje cijena i proizvodnje čelika, ugljena, građevne industri- 
je, a u kreditnom odnos između diskontne stope i kreditne eks- 
panzije. Svi su ti različiti elementi proizvodnje, potrošnje ili 
kreditne ekspanzije međusobno ovisni i utječu jedan na drugoga. 
Istraživanje međusobnih odnosa između pojedinih konjunktur- 
nih komponenata pokazuje zanimljivu činjenicu, da neke poka- 
zuju redovan porast ili pad prije drugih; tako na pr. građevna 
djelatnost pokazuje veliku senzibilnost i počima slabiti prije 
nego li ostale proizvodne grane, a isto tako se ona počima i ra- 
nije oporavljati. Razlog je tome, što se smanjenje, odnosno 
povećanje kupovne snage širokih potrošačkih slojeva odrazuje 
u njihovoj sposobnosti i poduzetnosti za gradnjom kuća, jer »vla- 
stita kućica« je konačno cilj štednje svakoga »građanina«. Na 
osnovi takovih indikacija pokušali su predviđati buduće gospo- 
darske događaje, te su različiti konjunkturni zavodi izradili spe- 
cijalne »barometre«, koji bi imali pokazivati privrednom svijetu, 
kuda kreće ekonomska konjunktura. Ali doskora se uvidjelo, da 
je današnje poznavanje statističkih elemenata gospodarskih kre- 
tanja za mogućnost postavljanja prognoza još veoma krnje, a 
da ni prognoze ne pomažu, jer među privrednicima ne postoji 
zajednička volja, već svaki ide individualnim putem za postig- 
nućem svog interesa, koji se sastoji u ostvarenju što većeg 
»profita«. Upravo taj potonji momenat je razlogom, da privred- 
nici sami ne mogu provoditi iz vlastite inicijative politiku plan- 
ske privrede, već je potrebno, da im opći privredni plan sa sta- 
novišta narodnoga gospodarstva kao cjeline formulira i provodi 
jedan zajednički organ njihove volje. Sam po sebi ne će se ni- 
jedan privrednik slobodno odlučiti na smanjivanje profita, već 
će nastojati postići maksimalni profit, a skraćivanje »suvišnih 


profita« je prvi i najminimalniji postulat za izjednačenje kon- 

junkturnih gibanja, jer kao što profiti omogućuju razvitak 
kapitalizma, tako sadržavaju i zametak gospodarskim krizama. 

Potreba ograničenja profita dolazi otud, što izgledi za bez- 
graničnim profitima dovode do prekomjerne proizvodnje, koja 
onda ne može naći prođe, jer se dohodak širokih potrošačkih 
slojeva ne podiže isto tako brzo, kao što se širi produktivni ka- 
pacitet i dohodak viših slojeva. A onda želja za ostvarenjem što 
većih profita dovodi do toga, da se stalno iznalaze postupci, koji 
će sniziti proizvodne troškove, a ti se u današnjoj mehaniziranoj 
proizvodnji sastoje ponajviše u racionalizaciji poduzeća uvođe- 
njem rada strojeva, kojima se ide za štednjom. Tako dolazi do 
proizvodnje proizvodnih sredstava, i ta se proširuje bez obzira 
na to, da li će ona potrošna dobra, koja se mogu izraditi tim 
sredstvima, moći potrošači doista kupiti svojim dohotkom. 

Ta strka za profitima najveća je pri izlasku iz depresije, 
kad se otvaraju novi izgledi za privredni rad, kad se nanovo 
rađa obamrla poduzetnička inicijativa, kad je kriza uklonila 
neracionalna poduzeća, kad su rasprodane naslage robe, te se 
osjeća ponovno potreba za proizvodnjom robe, jer je ponuda 
spala ispod potreba stvarne potražnje. Novi privredni polet je 
nakon depresije omogućen i s financijalne strane, jer su se u 
vrijeme depresije nagomilali štedni fondovi, koji su nakon loših 
iskustava krize zazirali dulje vremena od bilo kakove produk- 
tivne investicije, već su jalovo ležali. Ali nakon stanovitog vre- 
mena zaboravljaju se loše strane prošlosti, a štedni ulošci počinju 
ujedno tražiti svoje pravo i oživotvorenje smisla t. j. ostvarenje 
kamata, a kamati su samo onda omogućeni, ako su najprije 
ostvareni profiti. Tako pomalo kreću ti štedni ulošci preko ba- 
naka u proizvodna poduzeća, ali financiranje proizvodnje ne 
ostaje samo na štednji, već banke podjeljuju poduzetnicima zaj- 
move povrh primljenih štednih uložaka, te se doskora iznad 
štednje izdiže kreditna piramida. 

Odnos između investicija, štednje i kredita neobično je va- 
žan, te je dao osnovu mnogim teorijama o planskom reguliranju 
kredita, jer mnogi ekonomisti pripisuju naročitu važnost ustroj- 
stvu i djelovanju kredita, pošto se kapitalistička proizvodnja 

temelji uglavnom na kreditnom mehanizmu. Tim se je odnosom 
napose mnogo bavio engleski ekonomist John Maynard Keynes 
i na osnovi svojih ispitivanja postavio tzv. fundametalnu jed- 
nadžbu, koja veli, da za prosperiteta stopa investicija premašuje 
stopu štednje, a za depresije stopa štednje premašuje stopu 
investicija. 

Kod ispitivanja ovog odnosa nailazimo na jedan važan 
»strateški faktor« za plansko reguliranje privrede. O ekonom- 
skoj strategiji možemo govoriti u konjunkturnoj znanosti, ako 
izabiremo i priredimo izvjesna ekonomska sredstva, kao vojne 


jedinice, kojima se možemo upustiti u rat protiv krize. U tom. 


slučaju moramo pronaći sredstvo, kojim ćemo spriječiti, da inve- 
sticije, odnosno kod grafičkog prikaza konjunkturnih kretanja 
investiciona krivulja ne padne suviše ispod krivulje štednje, te 
da se na taj način skrati tok depresije. Taj postupak mora biti 
dakle proveden na taj način, da našim ekonomsko-strateškim 
sredstvom napadnemo poduzetničku obamrlost, koja se izražava 
u opadanju investicija, te s tim i uvećavanju nezaposlenosti. U 
isto vrijeme moramo napasti i štednu, te kreditnu zamrlost, koje 
se izražavaju u potpunoj nevoljkosti, da se upuste u bilo kakove 


transakcije, već čekaju čas automatske konjunkture. Kao naj- | 


uspješnije oruđe, koje istim mahom pokreće oba faktora, inve- 
sticionu i štednu inicijativu, smatramo javne radove u doba de- 
presije. U tom slučaju država supstituira privatnu inicijativu. 
Privatna privreda ne može iz vlastite volje u vrijeme depresije 
poduzeti investicione djelatnosti, jer se ona osniva na motivu 
anticipacije profita, a u vrijeme depresije su izgledi na gubitke, 
a ne na dobitke. 

Javni radovi ne povećavaju samo u okviru javne ekonomije 
općeniti volumen investicija, već oni veoma jako utječu i na pri- 
vatnu proizvodnu djelatnost, jer su privatna poduzeća pozvana, 
da dobavljaju potreban materijal za javne radove. Na taj način 
javni radovi pokreću živu djelatnost u mnogim privrednim gra- 
nama, koje su u vezi s javnim radovima. Budući da su javni ra- 
dovi većinom građevnoga karaktera, to imadu od njih u prvome 
redu koristi industrije željeza, čelika, cementa, opeka:i sve ostale 


96 








s time u vezi. A to su upravo one industrije, koje su obično naj- 
teže pogođene krizom. Radi povećanja zaposlenosti povećava se 
u tim industrijskim granama i radnička kupovna snaga, a s tim 
raste i njihova potražnja na tržištu, a onda se povećava i dr 
izvodnja potrošnih dobara. Na taj način povećavaju javni ra- 
dovi svojim primarnim i sekundarnim učincima nacionalni do- 
hodak. > 

Kao što se oni povoljno odnose prema investicionoj dje- 
latnosti, tako stoje u povoljnom odnosu i prema štednji, jer se: 
njihovo financiranje osniva na iskorišćavanju uštednja, što se 
gomilaju u vrijeme depresije. Država naime pozajmljuje za pro- 
vedbu programa javnih radova u vrijeme depresije potrebne 
svote od banaka, u kojima se tokom depresije skupljaju ušted- 
nje, ali ih banke ne ostavljaju privatnoj privredi na uporabu 
jer još nije uspostavljeno povjerenje, pošto depresioni predug 
nije završen. Ali država već i prije toga može pozajmljivati ove 
uštednje kao što i uzimati kredite od banaka s izgledom, da će 
to postepeno povratiti privatnoj privredi, kad se povrati povolj- 
na konjunktura. Budući da gomilanje fondova ne počima odmah 
nakon krize, već iza izvjesnog perioda nakon toga, to se ni s jav- 
nim radovima ne može odmah započeti, kad kriza nastupi. Ta 


.je poodmaklost javnih radova i teoretski na svome mjestu, jer 


krizni proces imade u kapitalističkom sustavu i svojih dobrih 
strana djelujući kao katalizator pročišćavanja od nesolidnih i 
neracionalnih poduzeća. 

Prema tome vidimo, da javni radovi dovode do izvjesne 
ravnoteže između stope investicija i stope štednje, te time skreću 
gospodarski proces u normalan tok. Naravno program javnih 
radova mora biti pripremljen za dulji vremenski period i tako 
razvrstan, da je njihove djelatnosti po mogućnosti što više usre- 
dotočeno u vremenu depresije, a u prosperitetu, da javni radovi 
miruju i prepuštaju inicijativu privatnoj privrednoj djelatnosti. 

U vezi s politikom javnih radova bit će nužno povezane i 
promjene u budžetnoj politici. Današnji se budžeti temelje na 
načelu godišnjeg izjednačenja, a ne uzimaju u obzir konjunk- 
turna kretanja. Teorije financijske politike, na kojima se osni- 

vaju današnji budžetni postupci, potječu iz vremena, kad se kon- 
junkturnim kretanjima nije pridavala nikakova važnost, i kad 
državni budžeti nisu imali tolike uloge u gospodarskom životu 
kao što danas. Postulat godišnjeg izjednačenja budžeta nema 
osnova, jer su ekonomski periodi izjednačenja povoljnih i nepo- 
voljnih utjecaja dulji od 365 dana, te obuhvaćaju vrijeme 
jednoga konjunkturnog vala. Nema smisla tražiti od građana 
iste terete u godinama depresije kao u godinama prosperiteta. 
Stoga će se morati budžetna politika u vezi s javnim radovima 
osnivati na cikličkom izjednačenju budžeta. U vrijeme depre- 
sije država će se morati zaduživati u svrhu provođenja javnih 
radova i vršiti svijesno deficitnu politiku, a u vrijeme povratka 
prosperiteta vraćat će opet privatnoj privredi posuđena sredstva. 
To bi bilo tim ispravnije, jer za depresije privatna privreda ni 
ne treba tih sredstava, a u prosperitetu će im stajati opet na ras- 
polaganje. Time bi se ujedno uklonila suvremena anomalija, da 
se državna i privredna djelatnost u vrijeme prosperiteta takmiče, 
a u depresiji da obje miruju. 

Izmjena budžetne politike i uvođenje javnih radova u de- 
presiji, a njihovo mirovanje u prosperitetu nužno bi mijenjalo 1 
funkciju kreditnog ustrojstva. Banke, koje se bave posredova- 
njem i stvaranjem kredita, došle bi u mnogo veću zavisnost od 
programa, koji se odnosi na cjelokupno gospodarstvo, nego li što 
su bile dosada — vođene načelima svoje unutrašnje organiza- 
cije. Ali i njima bi bio od koristi novi pravac, jer bi ih financi- 
ranje u vrijeme depresije trgnulo iz njihove sterilne pozicije. 
A i država bi bila na dobitku financiranjem svojih poslova u 
depresiji mjesto u prosperitetu, jer je za to vrijeme kamatnjak 
mnogo niži. Mimo toga vršila bi uštedu i na proizvodnim troš- 
kovima, jer su cijene materijalu niže. 

Javni radovi ne idu za uklonjenjem konjunkturnih kreta- 
nja, ni za uspostavom beskriznoga gospodarstva. Oni se osnivaju 
na pretpostavci, da će se konjunkturna kretanja i dalje njihovim 
uvođenjem nastaviti, a njihova je zadaća, da u svakom kon- 
kretnom slučaju nastupaju kao strateško sredstvo. Javni radovi 
ne mogu ukloniti krize, jer ne mijenjaju nimalo uzročnike kri- 

za, već se njima pokušava samo učiniti cijeli privredni poredak 
elastičnijim, kako bi se što bolje prilagodio konjunkturnim kre- 
tanjima. Njihova bi zasluga imala biti, da se takovom interven- 
cijom što više približe stopa investicije i stopa štednje, koje stoje 
u disparitetu, kao što je prije izraženo Keynesovom fundamen- 
talnom jednadžbom. Potpuna ravnoteža između tih dviju gospo- 
darskih kategorija postojala bi onda, kad bi cijeli nacionalni 
dohodak bio utrošen na proizvodna i potrošna dobra tako, da i 
među ovima postoji ravnoteža. Ali u stvarnosti štednja i krediti 
investiraju se na taj način, da se daleko više favoriziraju pro- 
izvodna sredstva nego li potrošna dobra. U tom se i sastoji bit 
kapitalizma. Za taj je gospodarski sustav najkarakterističnije, 
da se u njemu tehnički put od proizvodnje do potrošnje ne skra- 
ćuje, već se produžuje, jer se stalno uvode novi zaobilazni pro- 
cesi racionalizacije proizvodnje. Ti se procesi sastoje poglavito 
u iznalaženju i tvorbi rada strojeva, kojima je svrha štednja, te 
različitog materijala, potrebnog za njihovu izradbu, a ti strojevi 
i pomoćni materijal proizvodna su sredstva. S izgledom, da će 
ta zaobilazna proizvodnja sniziti veoma proizvodne troškove, 
nastoji se proizvesti što više takovih sredstava. Budući da ne 
postoji nikakav plan, koliko je tih sredstava potrebno, to se svaki 
povodi za svojim ličnim interesom. A koliko postoje na tom 
području kartelne organizacije, to ni one ne mogu spriječiti pre- 
komjernu proizvodnju proizvodnih sredstava. Na taj način ka- 
pitalizam gubi u sferi proizvodnih sredstava svoj cilj iz vida, 
jer počima služiti proizvodnji proizvodnih sredstava mjesto po- 
trošnih dobara. 

Treba ujedno spomenuti, da je svaki konjunkturni polet 
popraćen infiltracijom novoga novca, odnosno kredita, a taj mi- 
jenja svaki put potpuno cijelu piramidu društvenog dohotka 
tako, da od tih kredita imadu korist u prvom redu oni, koji živu 
od profita 1 kratkoročnih dohodaka — trgovci i industrijalci, te 
bankiri, a ne oni, koji živu od čvrstog dohotka — radnici, na- 
mještenici i seljaci. To se događa zato, što su prvi na vrelu, pošto 
krediti stoje na raspolaganju ponajprije u proizvodne i komer- 
cijalne svrhe. Budući da kreditna ekspanzija i povećanje pro- 

izvodnje u poletu povode redovito za sobom dizanje cijena, to 
doskora dohodak, namijenjen potrošnji, raste polaganijim tem- 
pom, nego što se širi proizvodnja i kapacitet proizvodnje. I do- 
skora dolazi do mnogo više proizvodnih sredstava, nego li imade 
mogućnosti, da se kupe dobra, proizvedena tim sredstvima. Tako 
dolazi sve više do izražaja nerazmjer između kupovne snage po- 
trošačkih redova i proizvodnoga kapaciteta. Sada će se početi 
gomilati naslage neprodane robe, u pojedinim će industrijama 
dolaziti do zastoja i pada proizvodnje, do teškoća plaćanja i ko- 
načno do panike na burzi. 

Važna je zadaća planskog upravljanja privrede, da se uklo- 
ni nerazmjer između velikih dohodaka, koji nužno traže investi- 
cije, jer ne mogu biti od vlasnika utrošeni na konzumna dobra, 
te se stoga moraju investirati u proizvodnju proizvodnih sred- 
stava. I dotle, dok se ne stvori s jedne strane mogućnost proši- 
renja potrošačkog dohotka, da može apsorbirati kapacitet po- 
trošnje, a dok se s druge strane ne spriječi, da veliki dohoci sile 
na proširenje industrije proizvodnih sredstava — bez obzira na 
stvarne narodno-gospodarske potrebe, nastupat će oštre pri- 
vredne krize. Kao evolutivno sredstvo izjednačenja dohotka već 
se odavna preporučuju progresivni porezi. Ali ni izjednačenje 
dohotka ne će moći izgladiti krize, jer uštednje potrošača imadu 
mogućnosti, da teku kroz bankovne kanale ponovno u industriju, 
bez obzira na narodno-gospodarski program. Stoga je potrebno 
regulirati i sam put od bankarstva do proizvodnje. Potrebno je 
u planu odrediti kontrolu bankovnog poslovanja s obzirom na 
to, koliko narodno gospodarstvo želi od svojih uštednja, odnosno 
kredita posvetiti izgradnji potrošne, a koliko proizvodne indu- 
strije. 

Pitanje određivanja ravnoteže između tih dviju proizvod- 
nih sfera bitno je za plansku privredu, te se mora dovesti u sklad 
s kupovnom snagom naroda. Taj tip planske politike već je ko- 
rak dalje izjednačenju konjunkturnih kretanja, nego li je posre- 
dovanje javnih radova, jer već zahvata dublje u same neraz- 
mjere proizvodnih odnosa. Međutim takav se plan ne može 


ostvariti, ako ostavi nepromijenjenima institucionalne osnovke | 

našega privrednoga sustava, ne može se ostvariti, ako ostavi slo- 
bodan mah prvobitnome motivu, jer se s njime vraćaju sve opi- 
sane pojave neizjednačenosti dohotka i nerazmjernog investi- 
ranja u industrijama proizvodnih sredstava. Ali ni podreziva- 
nje profita do stanovite granice ne će pomoći uklanjaju neraz- 
mjera, već će šta više biti potrebno samo izvlaštenje u osnovnim 
industrijama proizvodnih dobara; njih treba preuzeti u ruke na- 
rodna vlast i regulirati ih u skladu s potrošnom kupovnom sna- 
gom. Industrija potrošnih dobara kao što i neke od proizvodnih 
sredstava mogle bi i nadalje ostati u rukama privatne inicijative, 
a isto tako trgovina i dio bankarstva, no sve se te grane imadu 
podrediti jednom koordiniranom planu, koji bi u velikim obri- 
sima određivao veličinu i smjer čitave proizvodnje i njenih kre- 
ditnih, kao i komercijalnih potreba. 

Takav se privredni plan može odnositi na sve kapitalističke 
zemlje, te neke od spomenutih ideja imadu danas zatočnike me- 
đu najuglednijim svjetskim ekonomistima poput engleskoga J. 
M. Keynesa, ili američkog profesora J. M. Clarka. Pitanje je, 
da li bi za nas ispitivanje takova ekonomskog plana bilo samo 
od akademske vrijednosti, ili imade i stvarne važnosti. Ne može 
biti sumnje, da je i naša privreda danas već veoma ukliještena 
u kapitalistički privredni sustav, iako u mnogim dijelovima tek 
neznatno. Ali i u onim slučajevima, gdje je naše seljačko go- 
spodarstvo tek neznatno učlanjeno u tržišni sustav, odrazuju se 
sve pojave toga tržišnoga sustava vrlo jako na seljačkom gospo- 
darstvu, jer je granična vrijednost one neznatne svotice novca, 
što pritječe seljaku s tržišta, vrlo visoka. Upravo zbog toga, jer 
je seljak prisiljen dolaziti na tržište, i ubire na tržištu tek ne- 
znatni novčani dohodak, imade taj novac za seljaka vrlo veliku 
subjektivnu vrijednost. To se najbolje odražava u vrijeme kri- 
ze, kad ne može da dođe do onoga neznatnog utrška, te radi toga 
Život u primitivnoj seljačkoj sredini trpi mnogo, jer mora osku- 
dijevati u najvažnijim životnim potrepštinama ili navikama. Još 
Više se izražava potreba reguliranja konjunkturnih kretanja kod 
razvijenije poljoprivrede, koja dolazi pod udar kretanja poljo- 
Privrednih cijena i u sjecište škara između industrijskih i po- 

ljoprivrednih cijena. Pogotovo se pak to odnosi na industrijali- 
zirani dio našega narodnog gospodarstva. 

Budući da krize ni onako nemaju svoj izvor u seljačkoj, 
već u industrijskoj ekonomiji, te su seljačke nevolje danas 
uglavnom odraz neprilika industrijskog isustava, to je od pri- 
marne važnosti, da se taj industrijski poredak svede u ravno- 
težu. U tom smislu mogu biti i za našu zemlju od koristi mnoga 
od iznesenih načela, do kojih se došlo nakon dugih istraživanja 
u industrijskim državama. Kod nas još doduše ne postoji ne- 
razmjer između proizvodnje proizvodnih sredstava i potrošnih 
dobara, ali i mi se prema današnjem toku gospodarskog raz- 
vitka približujemo tome stanju, i potrebno je, da već danas ka- 
naliziramo naše proizvodne smjernice na taj način da u buduć- 
nosti ne zađu na krive puteve. Politika bi javnih radova naročito 
korisno mogla utjecati na naš privredni oporavak i razvitak, jer 
imademo svu silu neiskorišćenih mogućnosti od izgradnje cesta 
i željeznica, do isušivanja močvara i natapanja sušnoga tla, 
izgradnje škola i hotela, iskorišćenja naše vodene snage za pro- 
izvodnju elektriciteta i ujedno emancipaciju od tuđih pogonskih 
sirovina. Izgradnja cesta i hotela otvorila bi kod nas uz Jadran- 
sku obalu vrata mnogim inozemnim turistima i u nekoliko bi se 
godina isplatili ti korisni izdaci, koji bi bili od koristi ne samo 
našoj cjelokupnoj privredi, već naročito onim pasivnim kraje- 
vima toga geografskog područja. 

Naš privredni plan morao bi naročitu pažnju poklanjati 
ne samo opisanoj horizontalnoj nivelizaciji konjunkture, već bi 
morao imati brižno izgrađenu skalu vertikalnog pridizanja po- 
treba narodnih i narodnog dohotka. U naprednim je zemljama 


glavnom brigom uklanjanje nezaposlenosti, i stoga moraju tamo: 


svraćati najveću pažnju planskom gospodarstvu horizontalnog 
karaktera, dok u zemlji neiskorišćenih mogućnosti i visoke poro- 


đajne stope pripada velika važnost takovu planu vertikalnoga 


karaktera. 

U tom smislu bi kod nas i javni radovi veoma utjecali na 
podizanje nacionalnog dohotka. Nedostatak kapitala bi se dao 
u znatnoj mjeri supstituirati spretnom politikom umjetne tvorbe 

kredita i radnom službom. Moglo bi se doći i do znatnih svota, 
kad bi se vojni budžet spojio s javnim radovima, te kad bi voj- 
nici u vrijeme svoje obuke vršili različite opće narodno korisne 
poslove. 

Ne ulazimo ovdje u izlaganje konkretne provedbe privred- 
nog plana za naše zemlje, već se zadržavamo samo kod načela. 
Nijedan se plan ne može konkretno formulirati, dok nema volje 
za izvođenje planske privrede, a te kod današnje vlade nema. 
Treba nadalje kod nas izgraditi i osnovku, na kojoj se može 
kalkulirati neki plan, a tome su potrebni mnogi privredni po- 
daci, u kojima mi danas oskudijevamo. Zbog toga bi bilo po- 
trebno najprije provesti strogu i statističku analizu postojećih 
odnosa. Ne može se praviti višegodišnji plan o proizvodnji, ako 
uopće nemamo poštene statistike proizvodnje i obrta. 

Radi velike raznolikosti gospodarskih prilika naše zemlje ne 
može se stvarati neka shema, koja bi se onda općenito proteg- 
nula na cijelu zemlju, već je potrebno ponajprije ispitivanje 
prilika pojedinih krajeva, a tek skup regionalnih planova može 
nam dati sliku cjelokupnog plana i s obzirom na nj naknadno 
korekture regionalnih planova. Trebalo bi ispitati različite mo- 
gućnosti za razvitak proizvodnih snaga svakoga pojedinog kraja 
s obzirom na rudna nalazišta, vodene snage, industrijsku radi- 
nost, povoljnije poljoprivredne kulture, te s tim u vezi poraštaj 
pučanstva i podizanje društvenog dohotka pojedinog kraja. Za- 
tim bi trebalo ispitati mogućnosti »regionalne izmjene dobara« 
između žitorodnih i pasivnih krajeva, mogućnosti izmjene žita 
s vinom, voćem i t. d. 

Naročito je važno pitanje ispitivanja životnog standarda, 
jer je to konačni cilj gospodarenja, da se životni uvjeti naroda 
poboljšaju, a ne slava i veličina države. Zbog toga bi bilo po- 
trebno ispitivanje ukupnoga narodnog dohotka i njegove po- 
djele među društvene slojeve i ekonomska područja. Trebalo 
bi odrediti, koliko se povišenje životnog standarda i u kojem 
obliku želi postići unutar izvjesnoga vremenskog perioda, te ko- 
jim sredstvima. Budući da je naša zemlja ponajviše seljačka, to 
treba glavnu brigu posvetiti podizanju seljačkog dohotka i ži- 

vota, a život ostalih privrednih grana treba uskladiti na taj na- 
čin, da posluže pridizanju seljačkog blagostanja, a ne da seljaštvo 
služi kao sredstvo za obogaćivanje ostalim društvenim redovima. 

U vezi s potrebama seljaštva trebalo bi naročito voditi 
državnu politiku javnih financija i prilagoditi je kretanjima 
konjunkture, kako se odrazuje na cijenama seljačkih proizvoda. 
Potpuno je ekonomski neopravdano zahtijevati od seljaka iste 
porezne terete u vrijeme niskih kao i visokih poljoprivrednih ci- 
jena. Isto je tako besmisleno ubiranje poreza bez obzira na sezon- 
ske mogućnosti plaćanja. Porezni se tereti naročito teško ogledaju 
na prilikama seljačkoga gospodarstva, jer je novac za porez 
jedan od glavnih pokretača za raspadanje zatvorenoga seljačkog 
gospodarstva, i jer novac kod seljaka, čim je siromašniji, imade 
višu subjektivnu vrijednost. 

Isto tako bi trebalo reorganizirati i novčaničnu politiku, koja 
u našoj seljačkoj zemlji ne uzima dovoljno obzira na to, da po- 
treba za novčanim sredstvima raste ne samo radi porasta pro- 
izvodnje, kao i u ostalim zemljama, već i radi toga, što sve veće 
područje naturalnoga gospodarstva stalno prilazi u sklop nov- 
čanoga. Treba onda uzeti obzir i na umnažanje pučanstva, koje 
ima dosta neznatnu ulogu u zemljama, po kojima se naša Na- 
rodna banka orijentira, jer imadu stacionirano pučanstvo. A 
sustav planske privrede predviđa ujedno i federaliziranje sre- 
dišnje notne banke, jer se na takav način mogu novčanična i 
kreditna politika mnogo bolje prilagoditi potrebama razvitka 
svakoga pojedinog kraja. Naravno da rad federalnih banaka 
imade biti koordiniran putem zajedničkog vijeća. ' 

Privredni plan, koji se proteže na period od više godina, 
imade odrediti i to, u kojim se razmjerima imade kretati pro- 
izvodnja proizvodnih sredstava, u kojima opet ona potrošnih do- 
bara, te koje industrije treba s narodno-gospodarskoga gledišta 
promicati. U vezi s tim valja predviđati i to, koje proizvode 
namjeravamo izvoziti u uvećanoj mjeri, i koji se proizvodi kod 
kuće ne mogu doista unosno proizvoditi, te ih treba uvoziti 
iz inozemstva. Postupak unapređivanja i naročito zaustavljanja 


izvjesne proizvodnje može se regulirati i putem koncesioniranja . 

radnja, te neizdavanja koncesija, ako se prevrši granica proiz- 
vodnog kapaciteta za izvjesnu proizvodnu granu. I ukoliko pri- 
vredni plan nema u vidu vojne interese, može se provoditi bez 
potrebe pojma autarkije. 

Naša zadaća nije bila izrađivanje programa za naše plan- 
sko gospodarstvo, već prikaz glavnih načela planske privrede. 
Ne misli se time, da bi na taj način bilo ostvareno beskrizno 
gospodarsko blagostanje, ali bi se svakako mogle izgladiti mno- 
ge oštrine današnjega gospodarskoga života. Takav privredni 
plan imade za nas važnosti s tim više, što se dade ostvariti u 
granicama demokracije, koja se ne iživljava samo u diskusija- 
ma, već i pri radu. Oni narodi, koji nisu dosta zarana opazili 
potrebe glačanja konjunkture i planskog upravljanja privrede, - 
bili su osuđeni, da autoritativni režimi bez sudjelovanja naroda 
uređuju njihovo gospodarstvo. Stoga je kod demokratskih na- 
roda i danas znanost o planskoj privredi upravo u središtu ispi- 
tivanja, pak bi stoga i takovo oblikovanje gospodarstva odgo- 
varalo gospodarskom sastavu i političkom osjećaju hrvatskoga 
naroda. 


Nešto bibliografije o planskoj privredi: 

DRAGUTIN TADIJANOVIĆ, ZAGREB 
RIJEČI IZGUBLJENOGA SINA 


1. — Hoću da započnem ovu pripovijest s onim danima, 
kada mene još nije bilo na zemlji. U ono su vrijeme 'Tadija- 
novići bili velika zadruga. Glava kuće, moj pradjed, zvao se 
Antun, a njegova druga žena Klara. Prva se žena Antina, mati 


moga djeda, utopila, kupajući se u Glogovici, pod vrbama, u 
viru. A Klarin glas odjekivaše po kući ovako: — Nije Klara 
trubeljika, već je Klara od čelika. Kad bi družina bila okuplje- 
na okolo stola, da jede, Klara bi stala donositi jelo, kako je 
išao red. Donijela bi najposlije, nedjeljom, kositreni tanjur, 
na kojemu se pušilo meso. Tanjur bi bio postavljen nasred 
stola. A Anta, moj pradjed, uzevši u ruke nož, rezaše toplo 
meso, dijeleći svakome, koliko mu pripada. Dno tanjura bijaše 
išarano urezanim tragovima mnogih noževa: O tome bih tanju- 
ru hotio da kažem dvije riječi. Davni tanjur. Tanjur kosi- 
tren. Davna ruka jednoga Tadijanovića urezala je u donji rub 
tanjura inicijale svoga imena, ST, i godinu 1768. U mome 
djetinjstvu davao sam s bakom iz toga tanjura mlijeko mačka- 
ma, da piju. Obično smo imali po tri mačke sa zelenim očima. 
Ja sam, poslije, odrastao, a iz tanjura su zobali pilići kukuruz- 
no brašno, žuto, namočeno vodom. Koji nije dobro vidio, iz 
podaljega ne bi mogao da razazna, koje su pilići, a koje bra- 
no kukuruzno. Ali po žutome skakutanju zaključio bi: to pi- 
lići skakuću. Uz njih je naslonjeno žuto sunce. A pilići imadu 
crvenkaste nožice. Katkad kvočka kljucne kljunom u dno ta- 
njura, gradeći se pred pilićima, tobože: i ja jedem; činite ta- 
ko, koji me gledate. Mene su poslali u škole, gdje sam čitao 
knjige o prošlosti. I tako sam jednoga jutra otišao s kositrenim 
tanjurom na potok, da pijeskom izribam nalijepljeno brašno. 
Moja se mati čudila, gledajući za mnom, ali je ćutala misleći: 
iz čega ću sada hraniti piliće? Kad bih imala kakav stari na- 
puknuti tanjur, možda ću ga naći gdje. Danas meni dolazi tu- 
ga s neznanih strana, preko dalekih brda, kroza zatvorene pro- 


zore. I naginje se nada me. I gleda me. Mirno. U oči. Odvra- . 

tivši oči od tuge, zapisujem riječi o kositrenom tanjuru, da. 
razagnam sadašnjost. U tišini gori moja svjetiljka. A na stolu 
kositren tanjur. Tanjur davnine. Na njemu olovke, i pera, i 
tinta. I nožić za rezanje knjiga, od žute kovine, kupljen ljetos 
u Veneciji pored crkve Svetoga Vida. Ali ne ću da govorim o 
Svetom Vidu. Htio bih opet da gledam sunce, kako leži na 
mome tanjuru. A pilići u pijukanju, kako bježe, da se skriju 
pod hambar, opazivši u plavim visinama, gdje kruži jastreb. 
Preda mnom naslagane učene knjige, i gori lampa, 1 zlatan sa- 
tić iz dječaštva kuca. A pored mene, pored mene, danas, dje- 
vojka, koju nazivam dragim Javorom. I ona voli moj kositre- 
ni tanjur. 


Svršena je moja pripovijest. 


U Zagrebu, 10 XII 1936 naveče. 


II. — Imao bih mnogo riječi za kazivanje, ali ne znam, či- 
me da započnem svoj samotni govor. Možda bi dobro bilo, da. 
stanem najprije opisivati predmete, koje vidim pred sobom u 
kuhinji, gdje pišem, a zatim da reknem koju riječ o zvukovi- 
ma, koje slušam za vrijeme govorenja. A najposlije će mi, na- 
dam se, uspjeti da kažem ono, radi čega sam i prihvatio savjet 
Moga Srca, da razgovaram u rano ljetno poslijepodne sa sa- 
mim sobom» Kuhinjski je prozor malko pritvoren; izvana do- 


pire brušenje, i lupanje, i kuckanje iz obližnje tvornice u dvo- 


rištu. O toj bi tvornici trebalo opširnije govoriti, ali danas ne 
ću izlaziti iz prostora kuhinje, da uzmognem što prije doći do 
samoga sebe. Još ću samo spomenuti, da iznapolja čujem 
vrapce, kako živču, i golubinja krila u letu iznad dvorišta. O, 
kako želim, da mi je gledati modra nebesa, prolazeći poljem 
između zelenih žita. U kuhinji čujem budilicu, kako jednoliko 
udara i trči nedostiživo. A pokraj budilice je avan, teški mje- 
deni avan iz godine 1813. Stoji. Nepomičan. Mislim na sve 
one, koji su u tome avanu tucali šećer, cimet i kavu, mislim na 
mlade nekadanje ruke, koje su davno strunule u neznanim 
grobovima, a avan je tu, sa mnom, u kuhinji, avan iz godine 

1813. A što da kažem o žlicama, viljuškama i noževima, kojih 
je zveket u davnini čuo moj avan? U moje tužne oči naviru 
suze. Tko će da ih zaustavi? Možda moja daleka mati, koja 
sada u Rastušju nosi s bunara pun kabao vode. Sama je gra- 
bila vodu. I sjetila se mene, svoga prvog sina, koji odavna 
nije bio u rodnoj kući, jer je suviše zaposlen; ljetos je bio u 
Italiji, pa je u Firenzi napisao pjesmu, u kojoj misli na zavi- 
čaj, na mater i na sestre; a ovoga ljeta odilazi u Paris, odakle 
će također misliti na rodni kraj. A moja mati, noseći u lipanj- 
ski dan vodu sa staroga bunara, misli: »Evo do danas još od 
tebe nema odgovora čekajuć od 17. travnja, moj sinko, slabo 
ti mariš za nas zar da ne možeš naći pol sata, da nam otpišeš, 
a mi se oko Duhova ubile pitajuć za tvoje pismo; pitamo kod 
općine i kažemo, da mora biti, a ono još ni do danas ga ne- 
zma, pa sada, ako mislite doći za Vidovo, pišite nam, a ja 
očekujem svaki dan, da ćeš pisat pa ne mogu dočekati.« Hotio 


bih, draga mamo, da uzmem iz tvojih umornih ruku vedro, 


s vodom, i da ga trčeći uza skaline unesem u kuću. Pa bih te 
zatim pitao: kako je sa zdravljem? I gradio bih se ravnodu- 
šnim slušajući tvoj odgovor. Kako bih volio da gledam kroz 
prozor u selo, kroz koji gledabu moja baka, 1 djed, i otac, i 
brat moj, a kroz koji sada gleda moja mati uzalud očekujući, 
da spazi svoga sina, koji je izučio škole, kako se brzim kora- 
kom primiče k oknu, iza kojega će njena usta kazati: evo ga, 
dolazi. Zar je već došao čas, dušo moja, kada riječi postaju 
suvišne, a suze govore u tišiniP Moja mati nosi sama vodu 
s bunara. 


Svršena_ je moja pripovijest. 


U Zagrebu, 10 VI 1937 popodne. 

TIN UJEVIĆ, SARAJEVO 


PJESNIČKE PROZE 


NAŠA LJUBAVNICA TLAPNJA 


Draga, ti si se vidjela u granama. Zaplela si se kosama u 
granje, tvoje su kose bile ljepše od grana, ali nestvarnije. I 
odlepršala si u pramovima oko šume. Za dalje naraštaje, ti ćeš. 
biti vila. U vis! 


Draga, ti si se vidjela u oblacima. U oblacima si bila onaj: 
isti pramen magle, koji je odlepršao od šume. U zore i u su- 
tone, ti si iskrsavala nad vodama i nad raslinjem. Treperila si 
na rijeci i na jezeru, i kružila si od zemlje do neba. 


Tvojega je pogleda bilo u cvjetovima, tvojega mirisa u 
gaju glavobolja. Noću se osjećalo i disalo tvoje tamno prisu- 
stvo, i pitalo se: Gdje je? Zna noć i mrak, sigurno prama čistim: 
zvijezdama; prama kumovskim slamama, što su kao lažni plin,. 
i ledenom žmarku noćnih prostora. 


U podne smo te tražili. Cvijeće je bilo puno tvojih vijo- 
glavih potpisa; cvijeće je očijukalo i pitalo za te. Ali u podne 
te nismo našli. Podneva si se bojala, i pitalo se, da li obmane. 
žive u svjetlosti. 


Ali ti živiš i sa svjetlošću podneva, jer je svijetlo puno: 
varki i čarolija. Onda nisi pramen magle, nisi oblak, nisi ple-- 
tenica ni struk u granama... Ne; u podne ti si, kad u sjeni: 
pritisnem dva prsta u oba oka, plod i lik od dva crvena i kr- 
vava šipka, crvenija od sunca i krvavija od svjetlosti, od ko-- 
Jih je jedan u desnom, a drugi u lijevom oku.. Ti si u svjetlo- 
sti, kako se sljubila s mojim okom i pripila u moje prste. 

A kad skinem prste i gledam slobodno u svijetlo, rojevi 
zvijezda jure mojim očima, mrene i pruge bojadišu se u zraku: 
to su poleti tekućega zlata, sitni gorući kukci i slap praha odi 
tvoje zažarene sjene, Astralnoga Fantoma. 

OSJEĆAJ PROLJEĆA 


Riječ znaocima voda. To bi moglo biti jedno sjedalo na 
parobrodu, na sunašcu (ovo je umjestan deminutiv). Mogao bi 
biti prozor u kakvoj staroj kamenoj kući, četverouglastoj kao 
kutije ili sanduci, s pogledom dalje, ili kakva zdušna terasa, ili 
pak ljuljka među stablima. Nisu sezone samo kalendar; ima 
jedan osjećaj proljeća, pored osjećaja drugih zbivanja u pri- 
rodi, osjećaj upisan u duši, dan za obećanje svim živonosnim 
klicama. 

Proljeće. Manimo emfazu uskrsa, rast trave i žubor vrela, 
javljanje ptičica, kolanje krvi i otapanje snijega. Manimo 
proljeće organizma. Nego ovaj mlaz u srcu. Ima duševnih pro- 
ljeća, unutrašnjih osvita, krijesova nade. Proljeće. Okupat će- 
mo se u zelenkastom kristalu rijeke, protrljat ćemo mišice, i 
naše rite svući; zrak ćemo dublje udisati. Razvigor, razvigo- 
rac. Jedan ćuh ili lahor, koji se tako zove. Nosilac peluda. 
Pravda moćima bića. 

Radit ćemo. Jesti ćemo jedan pošten kruh mrko ispečen, 
piti zdravu vodu s česme krepkih umova drevnoga svijeta. 
Zrak i nebo će biti puni simpatije, i nešto će mahati, visoko. 
Pahalice, pahuljice. Ne englesko ladanje, ni alpinski krajolik, 
pa ni uobičajeni motiv Arkadije. Ali ona treperenja i blažen- 
stva atmosfere, koja su na dohvatu ruke (isto kao sjena, kao 
sunčev trak, kao zvijezde u jezeru), elektricitet u našim živci- 
ma i duhu. Struja od prirode čovjeku. Manastir, zvona? Ov- 
dje samo naša samoća, naša mala sobica, kovčeg manje ambi- 
ciozan nego štivo pred maturu, kakav vrt, koji diše duboko kao 
momak na spavanju. Praštanja u dubini perspektive. Misli kao 
vedro nebo, nadahnuća s crvenim i plavim munje. Skice u 
eksploziji. Koliko nam je godina? Obmane registra. Mladi smo, 
proljeće je, krv kola, pluća slobodno dišu, nadanje pupi. Pro- 
stor liječi oči, šarena sjena se igra s dušom, puna izazovnih lju- 
bičica. Proljeće. Vječiti ne stare, Živi ne umiru, mladi se bude 
u kasnim godinama i traju kao stabla, kao iskreni sokovi 


zemlje. Sokovi teku, limfa škaklje, žar paluca i žeže. . 

' Neka me ne mine dobri osjećaj proljeća ni u kojoj eposi 
ni godini života, ni u kojoj sezoni godine. On je cvjetanje or- 
ganizma, rezonancija zaspalih žica, palingenezije mogućnosti 
dara i umnih sila. Evo povratnika, mohuna, klasova, šišarica 
bobica. Proljeće će »ponijeti«, biti plodno. Nije proljeće sino 
fikcija ili istina kalendara. Proljeće je data žive duše, vječito 
i moćno, u nama, s nama. Do moje smrti neka ne mine spaso- 
nosni osjećaj proljeća, jer je od snaga, koje periodički jačaju, 
a poslije moje smrti neka živi kao moj vlastiti i lični nadgrobni 
spomenik, moj marcijalni znak, za dobročinstvo drugima, čo- 
vječanstvu, svima. 

' Pozdrav njemu. I koji me ne budete umjeli izreći ni opi- 
sati, naslikajte me kao mladu živu proljetnu granu s dvije hi- 
ljade cvjetića, koje prva ptica osjeti kao neodoljivo i gizdavo 
pijanstvo, da bih tako listao i granao u junačka i teška vre- 
mena, u teške plodove, u grane blagoslova, u breme smrtono- 
snog uživanja, u eksplozije zelenila — i bujio, brektao, pucao 
u prostor. 


PRESTALI SMO SE SMIJATI. 


Prestali smo se smijati, 1 veselje ne umije više biti bučno 
i nametljivo. Kroz četvrt stoljeća odučili smo se od smijeha. 
Je li baš tako? Život je padao teško i ozbiljno, ni plač nije bio 
umjestan. Ali došla je ozbiljnost. Pređašnji smijeh nas nije 
zanimao: izgledao je znak nepoštovanja, površnosti, neshva- 
tanja strahovitosti života, i onoga, što u njemu može biti važno. 
Prestali smo se smijati, i nije mi bilo žao, jer je prije gubitka 
smijeha u meni dozrela ozbiljnost. Druge je do ozbiljnosti do- 
veo sirovi i mučni život. Nema više prpošne igre, elegantnoga 
zvuka grla. 

Ali nije prestalo bančenje, razvrat, rasulo. 1 tu se vidi 
bezmislenoga kreveljenja, teškoga grohotanja, ciničkih i rabi- 
jatnih očitovanja gruboga veselja. Razvija se duševnost maj- 
muna... Ima kiseloga smijeha, konvencijonalnih: riktusa lica. 
Za smijehom djece i šaljivaca došla je imitacija smijeha, po- 

kus oslobođenja od duhovnih sadržaja. Smijeh je ljudima pre- 
sjeo, pokvario se u grlu. Ne smiju se ljudi jednako kroz tri 
naraštaja, ali nikakav smijeh nema i ne pokazuje više pobož- 
nost prama životu. Rabelais, Voltaire, smijači, ja sam vas osu- 
dio. Ja nisam izgubio poštovanje za vrijednosti, ni pobožnost 
prama životu. Kako stoje ljudi prama smijehu? 

Nema u smijehu više božanske vedrine, nije smijeh hraniv 
kao kruh ili krompir, nije nuždan kao voda. Ja se ne smijem. 
Smiješak je još samo izraz onih lica, koja ne govore, riječ ni- 
jemih statua i slika. Božanska vedrino, ja te pozdravljam. Ja 
te cijenim i želim, ali ne ću smijeha: ni smijeha veseljaka, ni 
smijeha rugača, ni smijeha burgijaša, ni smijeha ovih grčem 
potresanih histerika, koji su izgubili pamet. Dok imam smisla 
za život, ja osjećam i gajim poštovanje. Ne smijem se. 


ESQUIRE 


Pokoravaj se općem toku: to smo čuli. Ali neko je kimao 
glavom; »to je tako dvoznačno kao da mi kažu: poopćeni sebe. 
Ako je ovaj tok u meni isto, što i opći tok, savjet je pleona- 
stičan; ako nije, možda je neizvediv«. 

I tako zavaljen na kanapeu, pomatrajući pupak kao hezi- 
hista, pronađoh svoju staru posjetnicu s titulom: Esquire. To 
je moje paradoksalno i ironično plemstvo, krvlju zasluženo, i 


bez nasljedstva; ne znam, je li više veže moju ličnost uz Don 


Kihota ili uz Sanča Pansu. Jer donkihotstvo je već stajalo u 
“predaji viteštva, ali ni ovo plemstvo duha nije išlo vrlo daleko 
od svoje plebejske grude. Zanimao me kvalitet, a ne stepen. 

Konjušnik, konjušar, tako sam prevodio ovu čudnu riječ, 
a ne posjednik zemlje ni kućevlasnik. Jer bliže je bilo uzjahati 
konja i jezditi, nego steći svjetovne župe i seoske posjede. Na 
kraju, ljepotu zemlje neugodno je žrtvovati tijesnim, vrlo ti- 
jesnim međašima. Ljepotu zemlje i zvijezda, koje moj konj 
ne može premjestiti, jer me ne vodi do Južnoga Krsta. Tima- 
riti konja, prati ga vodom, dotjerivati ga česagijama, kakav 
udes viteškoga pratioca i veterinara! I onda: ove male putopi- 

sne slasti, uz takav posvemašnji gubitak iluzija o svemu i sva- 
čemu! ' 

Esquire, plemićka titula, i konjušnik, priprosta rabota, ka- 
kvi osebujni uvjeti za nezavisan život! A drugovi, često puta, 
takva strašna smjesa bijede i kataleptičnih abulija, čežnje za 
veličinom. Esquire, sačuvaj titulu, ovaj tajinstveni rang i utva- 
raj sebi, da su u pravome plemstvu svi do vrhunaca među- 
sobno ravni. Konjušniče, timari konja, nosi štit s emblemom, i 
drži se čvrsto u sedlu. Jer ti danas imaš osebujan zadatak. Ideš 
u borbu na Himere. A moj glas mi šapće: 

— Jutro je. Esquire, diži se, vadi mačeve. Vadi plemićko 
željezo, da podijeliš megdan s posljednjim kavalirom, ocem i 
bratom tvojim, s don Kihotom iz pikareskne Španije! 


RIJEKA TEČE 


Mutna rijeka valja svoje valove u teškome šumu. Je li ta- 
kav šum slušate. u snu, ili ste se s njim probudili? Ima i rije- 
ka, koje huče; ova je povisila svoj glas, i od toga biva nesno- 
sno. Na gusarskoj Neretvi mi se činilo, da bijesovi, džinovi 
ustaju i viču u noć. Od toga šuma imao sam vizija... Ovdje, 
dosada, groza. Kako je to bilo na Rodanu, na Seni, na Temzi, 
na Savi, na Dunavu? Valjda nigdje ovoga sudbonosnoga, očaj- 
noga šuma, u koji su se splasnule gorske kiše. 

No ima jedna opća, groznija, veća rijeka. Opća rijeka: 
klupko, kovitlac. Nosi vas. Ljudi, događaji, historija je rijeka; 
valovi, nejasni šum. Teče, i ne ostavlja traga; spomena ne 
ostavlja. Čisti fenomen; gubici bez računa i broja. Virovi, vr- 
tlog. Šum rijeke se čuje; ali u tom šumu su ugušeni vaši va- 
paji, trzaji bune. Što je propalo? Što se izgubilo? Sve. A naj- 
više sam izgubio od samoga sebe. Meni zuji u uhu. Zuje školj- 
ke, koje loše iskustvo pretvaraju u zvukove. Šum rijeke i ovo 
zujanje u uhu dva su glasa; ali oni se stapaju u stanje nesna- 
laženja, gotovo u struju ogorčenosti i srdžbe. Utopljenici, sante 
leda, krh broda, brodolomci, kojima s lađe režu prste, sve to 
biva u meni. I šumi, zaglušno šumi: jedan, dva, više glasova. 


113 8 
















































































Rijeka nas nosi. Gubimo zemlju, kopno. Gubimo sebe. Vrto- 
glavica. Ne pomaže mi voda do sebe. Ona me utapa u svoju 
dosadu i monotoniju. , . 

Djevojke, što otkrivaju lice samo mjesecu; Vaal: i kule, 
stolovi, čudesne vode, medvjed na lancu, crne oči, srca u za- 
mjenu, sjaj svijeća kroz mušebake, miris Durđeva uranka, konj 
i soko, stara romantika tambura, sve to ne postoji za me, sve 
me to ne zanima. Malo je i Heraklitov talas za ovaj pande- 
monijum muzike šuma. No rijeka, mutna i bučna u svom ko- 
ritu i dalje: događaji, rijeka, sve što para bubnjiće 1 iščezava 
netragom, sitnije od dima. . ' 

Ova strašna, zaglušna, Opća Rijeka, događaji šuma i buke 
izvan kronike, sasvim bez historije, dinamika kaosa, metež im- 
presija i praznina zaborava: rijeka, rijeka, grdna Niagara teče 
i sve poplavljuje i potapa. 


SAT KASNIH SPOZNAJA 


Tko ima hrabrosti još danas, da kaže: morat ćete se ka- 
jati, kada doznate, da ste se varali i druge varali, jer ste bili 
prevareni i radili krivo; morat ćete žaliti svoje riječi 1 djela 
kao zazor i sramotu? Danas više nema Savonarole ni Jana 
Husa. Propao je ugled propovjedničke nauke i isposničkoga pe- 
pela. Svejedno, kajat ćete se i bit će vam žao onda, kada do- 
znate i spoznate, dvadeset ili trideset godina kasnije. Pobjede 
spoznaje polagane su i kasne; za njih je kratak i čitav ljud- 
ski život, a u njima je grozno, što obično ne dolaze na vri- 
jeme. ' 

Jer ima pozne mudrosti, krvave osvete vremena, kada čo- 
vjek providi svoju šupljinu i svoje bivše neznanje. Treba če- 
kati deset i dvadeset i daleko više godina, da se uzmogne ka- 
zati: Bili smo u zabludi. Nas su prevarili. Ta će daleka mu- 
drost stići jednoga dana, da nas kazni prije same smrti za ČI- 
tav jedan život zabluda i propusta. ' ' 

Ima kasnih spoznaja, kada su gole riječi moćne bez nakita, 


i kada se sni proziru, ili će se prozrijeti. Koji poživimo, doći , 

ćemo k njima. One će doći k nama. Ja ih ne pozivam, jer su 
kasne, i zato žalosne. Ja bih želio ranijih, boljih spoznaja, ot- 
krića o podlozi stvari, dok još sat nije minuo, dok je na vri- 
jeme. Ja vas opominjem. 

Ne pozivam se ni na kakvo pokajanje, ali ura ispašta- 
nja putem istine će doći, mora doći. Kao pjesnik, koji je upo- 
zorio svoju draganu: »Jedne večeri, kada ostarite, uz svi- 
jeću...« Ura istine i kazne će doći. Sve će biti golo, sve će 
biti jasno, ali kasno. 

Bit će kasno. I za mnoge utjehe i revanše, koje ćemo do- 
biti (mi rijetki, jedini, izabrani), ja se ne veselim, jer će doći 
kasno. Stariji naraštaj i potomstvo moći će opet da beskorisno 
i sasvim u tutanj kažu: Bio je jedan glas, jedan čovjek, koji je 
na vrijeme govorio istinu, ali ga nisu slušali. 

Za bivše načinjene nepravde, za ispade iz vremena nezre- 
losti mnoge će vikače i istupnike prikoriti, kao glas savjesti, 
razboritije sjećanje na naša prošla vremena i sat kasnih spoz- 
naja, kada večernje sunce neumitnih jeseni na izmaku obasja 
zlatni vinograd i bakarne lugove. 


MALA ODA RADOSTI 


... Njoj, koja čini, da se bolesnik izdiže u krevetu i hrani 
kupom šampanjca! Htio bih joj ime reći njemački i starogr- 
čki, ali opet ne bi bila ništa dublja. Ograničuju je njene ple- 
menite drugarice; ali neka se bori, i neka i njoj vječito bude 
mjesta. Čak je i Budhi utisnula neki trascendentan i transcen- 
dentalan osmijeh... Ona, učiteljica majstora! A za sokratike 
ispala je samo al pari. 

Radost je vječita i neprolazno je značenje i vrijednost ra- 
dosti. Ona ustaje u junaštvu muzike, orgulja i pršti u vodo- 
padu i u žurbi brzica, tjera mlinice na rijeci. Dok nje bude, 
bit će i života; no ona je više majka života nego njegova kćer- 
ka. Pravda traži, da se njoj digne isključiv spomenik. Život u 
duhu 'biva radost, jer bez radosti duh je u involuciji tame. Ne 
stidimo se sestre radosti, i učinimo, da radost bude ljudska 

(povorka je naime skup i ritam ljudi, što umiju kretati no- 
gama); izdajmo svima kupone na radost i jednu matrikulu bla- 
goslova. Radost je za sve, ali je ona jedne birane kakvoće, bez 
zvjerstva i bez krvožednosti, u saosjećanju i blagorodnosti ru- 
kava. Prvo su je dotjerali pjesnici i mudraci, tu mističku Mao- 
mu, tu blistavu roksburgiju. Radost je u palingenezijama, u 
uskrsima, u mijenama, u preporodima. Mithra i Svantovit sa- 
mo su odraz njenoga lica. Radost je u svjetlosti iu pokretu. 
Radost baca koplje od obijesti i vozi kotače svijeta. Neka je. 
Neka je bude. Neka se množi na pregršti, na slapove, na vi- 
jence; neka prska u vatromete. 


GLAVE 


Neki su ljudi odlučili da uprave svoju sudbinu u pravcu 
svojih glava. Nisu ovo više organi mišljenja, radije su fasade 
pod barjacima. Sve je potopljeno, sve je u pitanju; glave je- 
dine plivaju, plutaju, stoje nad vodom kao na Savi za vrijeme 

anja. 

u Tako plutaju i tikve, neki pojasi, plutače. Neki tumači du- 
be, studiraju glave. Neki ih drže visoko, i ištu zaradu i prihod 
od glava. Možda su to lovci na miraz, ili pak uspjele rekon- 
strukcije slavnih spomenika. . t. 

Glave. Hermes Ekist. Janus je ipak nad svima, jer je dvo-, 
glav kao neki orlovi. Riječi su oskudne, kretnje sliče na razba- 
civanje. Govori se u vjetar, gestikulira se prama vjetrenjača- 
ma. Ali glave su uporne, tvrdoglave. Dostojne, i pune dostoj- 
nosti. Glave daju upornost i osovinu života jednom nesložnom, 
rasklimatanom tijelu. ' 

Neko je kriv, neosporno i veoma kriv za svoju glavu. Ne- 
ko je glavom stekao velike zasluge, flirtove, popularnost. Gla- 
ve su otpor, centracija, centralna adaptacija. Osim glava, sve 
je naokolo bezglavo. Ruke su hvalisave, prošlo gospodstvo. 
Glave su glavno, bitno: glavnica i zaglavak. . 

Stilski pečati. Uložak u igru. Dika. One više puta mbina- 
njuju svojega nosioca. Pa ipak su važne, jer je epoha škrtost. 

Tako se nekada stari mornar ponosio satom, koji je donio 
s dalekoga kontinenta, ili s kakvim prstenom. 

« Glave. Izrazi mudrosti, važnosti, poglavitosti, strpljivosti, 
dugoga čekanja. Fenjeri. Jabuke. Kugle na zelenoj čohi bilja- 
ra. Lampioni. Posljednja afirmacija: ja jesam. Velevažne, 
poglavite, glasovite. Album. Kada se sjetim, da ih je Tamerlan 
biljadama nabo na koplja i izložio, usprkos djevojačkom plaču, 
na bedeme osvojenoga Damaska! 


SIMON STILITA 


»Sami imamo čisto srce dječje, 

i naše ruke jesu nevine« 
kazao je mislim HoGlderlin. Teško je tražiti u staroj Grčkoj, 
Rimu i Indiji čudesa, koja su ravna Indiji i dalekim zemljama 
Zmaja. Pa ipak, slične se gatke traže posvuda. 

Davno je to bilo, kada harmonički mir duševnih građa nije 
bio narušen. Fakiri su pružali usahlu ruku u vis, drugi su se 
u pozama odricanja vješali o grane njišući se nad rijekom, 
dok ne prerežu konopac ili grkljan. Samo je tijelo bilo crta, 
strjelica, klada. Pitao sam se, što mogu najljepšega izabrati od 
kršćanstva i starih tradicija. Nisam poželjkivao biti Simon Ma- 
gus, čudotvorac i oživitelj nedopuštenih magija, no sam mislio 
prometnuti se u kamen, u potez, u pozu, u isprazni simbol ar- 
hitekture kao stup ili obelisk. Kako se zvao taj drugi, taj bla- 
ženik, taj anahoret? Simon kao Simon Magus? 

Na ime Stilite naišao sam više puta prevrćući. stare raši- 
vene knjige, iz kojih su ispadale stranice, i kod imena Stilite 
sam se zaustavio. Zašto ne biti stijena, umrijeti živ, upokojiti 
se u ispravnoj okomitoj liniji? Živjeti kao kip, zadovoljiti se 
ustezanjem od života? ' 

... Kritika je na dlanu, i svi je svakoga dana ponavljate. 
Prezreni su oni, koji su odbacili život. Zenon stoik nije srećno 
prošao. Sigurno će nam život dati bolje i ljepše? Neka bude. 
Ali kada bi se čovjek mogao odreći sebe! Međutim, život, vi- 
hor, potres, požar, kataklizma čini, da se čovjek počinje boriti 

za sebe i za svoj Život, kao za neka osnovna i sigurna dobra. 
Ne ćemo nedjelatne vrline. Ali prije svake vrline hoćemo 
svoju blagodat i egzistenciju (u njima će propasti sve drugo, 
altruizam, ideali). 

Stilita je daleko za mnom. Ovaj život nije stilita, no nije 
ni stilista. Ne zna za mir groba i kamena, mir vječnosti, ali 
nema ni stila, muhura jedinstva i duhovne karakteristike. Život 
je razbacan, fragmentaran, nedosljedan; obično ga ne stvara- 
mo, i samo ga podnosimo. Život živimo, rijetko ga patimo, ni- 
kada ga ne produbljujemo. On je običan, a neobična je vje- 
ština, da sakrijemo njegove nedostatke i bijede. Život je ka- 
pitulacija programa, poniženje ideala, izdaja zahtjeva duše 
bruka za onoga, koji ga odmata. Zadnja je veličina možda u 
njemu, da ga mislimo, da tražimo njegove bolje izglede i pri- 
vidnosti, i da mu junački opraštamo. 


BORBA S ANĐELOM 


Nije zloduh onaj, s kojim se borim. S anđelom dijelim 
megdan u mojim snima. On je genij dobrote, miloće, nevi- 
nosti i nesebeznalosti, i katkada me opomene, da sam nešto 
zaboravio. ' 

Ja mu prigovaram, da nema potpuni pojam o muškosti, 
da ima djetinjsko srce i misao, da nema pregleda. Da ne po- 
zna zemlju, crnu požudu zemlje i da, različan od mene, ima 
krila velika kao šatore. Borim se s anđelom, kojemu zavidim i 
kojega mi je, ipak, žao. Ja sam dobio jače noge. 


MOJ DEMON JE SVIRAČ 


A s demonom, Daimonom, nemam borbe ni svađe. Ja mu 
se prepuštam, kao osjećaju samoće i sjedinjenja. On me sa- 
vladava lako, bez borbe. Mi živimo u najboljoj slozi: moj de- 
mon je svirač. 

Nije on Lucifer ni Satan, nije on zlobno i pakosno biće 
kao ljudi, što tku đavolske pređe. Nema on zanosa proroka ni 

divlje pjesme furija. On je prijatelj, on je dobri genij utjehe 
za duh i srce. On ne savjetuje samoubojstvo, ali dolazi neo- 
doljivo kao trenutna smrt i gašenje. 

Znam, da je đavao uzeo Tartinijevu violinu, da mu u 
snu odsvira đavolovu sonatu i rastumači teoriju vibracije zvuka 
na žicama. Tako je Tartini zapisao svoj Irillo. No moj duh je 
muzičar blagosti i staloženja. 

U tragičkim situacijama on je za me smisao katarze. U 
okovima on je za me oslobođenje. On je čisti duh čiste umjet- 
nosti, čiste poezije, čiste muzike. Na violini ili klaviru on mi 
propovijeda uvijek isto učenje, a to je umirenje. Trebam ga 
kao Saul Davidove harfe. On nije žigosao noktima moje nego. 
Liječio je melemom moje rane, dao mi je utuk protiv skizo- 
frenije, a kada je srce puklo na dva komada, on ga je sašio. 

Moj demon je svirač, a puna ljubavi i oproštenja jeste 
glazba, koju on svira. On se rodio u cvijeću i popeo na dugu. 
Drugi se bore s demonom, a ja sam s mojim demonom jedino 
s njime — u savezu. 

DR. JOSIP TORBARINA, ZAGREB 
ALDOUS HUXLEY 


Kad jednoga dana, koji ne može biti daleko, Aldous Huxley 
dobije Nobelovu nagradu za književnost, a možda i za mir — 
jer i nju je zavrijedio svojim posljednjim djelima — hrvatska 
će javnost iz dnevnih listova doznati glavne podatke. o najve- 
ćem suvremenom engleskom književniku. On će s običnim za- 
kašnjenjem doći k nama, i onda će isto tako sigurno osvojiti i 
našu čitalačku javnost, kao što je osvojio 1 sve kulturne narode, 
koji imaju u prijevodima većinu njegovih djela. Očekujući ta 
bolja vremena ovdje ćemo se pozabaviti ovim darovitim piscem, 
koji po osebujnosti talenta izlazi iz okvira svoje uže domovine 
i koji se — iako još mlad (tek je navršio četrdeset i treću go- 
dinu) — pročuo daleko izvan granica Engleske. 

Huxley naime nije običan Englez. Odgoj u Etonu i Oxfordu 
nije od njega stvorio tipičnog engleskog. gentlemana. Unuk ču- 
venog prirodoslovca Thomasa Huxleya, prijatelja Darwinova 
i obretnika »agnosticizma«, po majci potomak pjesnika i kritika 
Matthew Arnolda, Huxley je već u rodnoj kući naučio oboža- 
vati intelekt, na koji se u Engleskoj tako sumnjičavo gleda. 
Druga odlika, koja ga odvaja od prosječnog Engleza, jest nje- 
gova univerzalnost. Huxley nema smisla za poslovičnu englesku 
»splendid isolation«. On je građanin svijeta, i to uvjereni gra- 
đanin, koji pozna iz prve ruke velik dio toga svijeta. Nakon 
mnogih putovanja, koja opisuje u sjajnim putopisima (»Along 
the Road«, 1925; »Jesting Pilate«, 1926; »Beyond the Mexique 
Bay«, 1984), on je spoznao, da svi ljudi imaju smisla za vrijed- 
nosti, koje su svagdje uglavnom iste, i da je čovjek uvijek i na 
svakom mjestu cijenio dobrotu, ljepotu, mudrost i znanje. | 

U dvadeset godina književnog rada Huxley je razvio dje- 
latnost, kojoj na daleko treba tražiti para. Ogledao se na svim 
poljima, u svim rodovima književnosti. Već u njegovoj lirici 
(»The Burning Wheel«, 1916; »Jonah«, 1917; »The Defeat of 
Uouth«, 1918; »Leda«, 1920; »Arabia Infelix«, 1929; »The Ci- 

cadas«, 1931) izbija originalnost njegova talenta, koji je rezultat 
kombinacije pjesničke prirode sa znanstvenom kulturom. On pri- 
mjenjuje naučne metode na sva životna pitanja, tako da je čak 
i njegova lirika znanstvena. To je poezija čovjeka, kojega se 
isto toliko doimlje znanstvena ideja koliko i ljudski osjećaj. U 
toj kombinaciji znanosti i lirike dostiže zbiljsku, ironičnu i bolnu 
poeziju, ispreplićući kozmičke teme sa čovječanskima, te u tom 
pogledu podsjeća na pjesnike »Božanske Komedije« i »De rerum 
natura«. 

Ta strana njegova talenta javlja se u punom sjaju u nje- 
govim brojnim esejima (»On the Margin«, 1923; »Essays New 
and Old«, 1926; »Proper Studies«, 1927; »Do What Uou Will«, 
1929; »Holy Face«, 1929; »The Future of the Past«, 1930; »Uul- 
garity in Literature«, 1930; »Music at Night«, 1931; »The Olive 
Iree«, 1936). Tu on traži opipljivu »eksperimentalnu stvarnost« 
u ljudskoj prirodi i, povodeći se za talijanskim sociologom Pa- 
retom, primjenjuje na socijalnu znanost metode, koje su se 
pokazale valjanima u fizici, kemiji, astronomiji i biologiji. U 
eseju se Huxley najviše osjeća kod kuće, jer je ta književna 
vrsta najprikladnija za refleksije i razmatranja. Tu on ras- 
pravlja o problemima, koji zanimaju najinteligentnije među 
suvremenicima na način, kakav ti suvremenici traže. To je tvrd 
i jednostavan ton biologije, miran cinizam, koji ne preza pred 
idejama. 

Kritični eseji o književnosti naročito su zanimljivi za pro- 
učavanje Huxleyeve književne ličnosti. Tako u eseju »Tragedija 
i cijela istina« (iz zbirke »Music at Night«) on sam tumači svoj 
naturalizam, koji se sastoji u tome, da se u književnom djelu 
nastoji ispričati cijela istina — za razliku od književnosti, koja 
kaže istinu samo od česti. Kao primjer prve vrste navodi kraj 
Homerova pričanja o navali Scile na Odisejevu lađu. Homer ne 
završava priču s time, kako mornari oplakuju smrt svojih dru- 
gova. On priča, kako su mornari ne samo plakali, već i jeli i pili, 
a kad su se naplakali, onda su zaspali. Da je pisao tragediju, 
Homer bi tu istinu bio ograničio, bio bi iz priče izbacio sve osim 
suza, jer je tragedija, kaže Huxley, »destilat« života, »koncen- 

triran ekstrakt«. 

Ni Huxley ne piše tragedije. On je »odisejski« pisac, koji 
kaže cijelu istinu. Nije nikad tragičan, ni onda, kad se u nje- 
govim romanima dešavaju bolne, grozne 1 patetične stvari. Kao 
Homer i Fielding, on prima sve činjenice, ne izbjegavajući one 
irelevantnosti, koje u običnom životu uvijek modificiraju situ- 
acije i karaktere, a te situacije i karaktere pisci. tragedija drže 
»kemijski čistima«. Tragedija stvara raspoloženje. berojskog za- 
nosa. Umjetnost, koja kaže cijelu istinu, ne djeluje tako naglo 
i tako moćno, ali zato su efekti ove umjetnosti trajniji. Ona 
stvara raspoloženje rezignacije i izmirenja sa stvarnim činje- 
nicama. , 

Takav naturalistički pisac je i Huxley. Njemu je svrha 
»dati u književnom obliku osjećaj neposrednog iskustva = dru- 
gim riječima, izraziti ono, što se ne može do kraja izraziti.« Ta 
metoda se protivi klasičnom idealu, koji »geometrikalizira«, eli- 
minira i pojednostavnjuje strasti. 4 

Dakako da i Huxley mora u stanovitoj mjeri pojednostav- 
niti materijal, koji mu pruža život. To osobito vrijedi za nje- 
gove novele (»Limbo«, 1920; »Mortal _Coils«, 1922; »Little 
Mexican«, 1924; »Two or Three Graces«, 1926; »Brief Candles«, 
1930), koje baš zato neki »klasički« raspoloženi kritici pretpo- 
stavljaju njegovim romanima. Ovdje se ličnost pripovjedača 
podvrgava objektivnosti pričanja, idejni se materijal eliminira, 
a ostaje samo čista i hladna ironija. dui 4 

Huxley se u novelama pokazuje kao materijalist, koji zna, 
da postoji idealistična žica u dnu njegova bia. Ali on je izgu- 
bio povjerenje u idealizam, zato što je tako često i tako neugodno 
izopačen. Novela »Chawdron« (iz zbirke »Brief Candles«) je, na 
primjer, satira na idealističnu religioznost, dok u pripovijesti 
»The Claxtons« (iz iste zbirke) pisac satirički prikazuje ideali- 
stičnu umjetnost i etiku, namjerno podcrtavajući materijalno i 
konkretno na uštrb svega, što je duhovno i idealistično. . 

Ironija je glavna karakteristika i molijerovske satire na 
spiritizam »The World of Light« (1931), koja je jedini važniji 
dramski pokušaj Huxleyev. Glavno lice toga djela uspostavlja 


vezu s duhom svoga sina, za kojega misli, da je mrtav, ina  . 

osnovi tih prekogrobnih razgovora postaje slavan pisac knjige 
o spiritizmu. Sin se iznenada vraća živ i zdrav te kvari račune 
ocu i vjerenici, koja se međutim utješila s medijem. U drami 
Huxley naročito podcrtava jaz između poratnog pokoljenja u. 


Engleskoj i onoga predratnog, koje je dobilo naobrazbu »prije: 


otkrića podsvijesti — dok je čovjek još bio »animal rationale«. 

Potrebno je dobro staviti pred oči taj jaz, da bi se potpuno 
shvatilo značenje Huxleyevih romana. On je odrastao u ratnoj 
i poratnoj Engleskoj, koja zazire od lažnih osjećaja i traži stro- 
gu iskrenost, reagirajući na taj način na eru sentimentalnosti, 
koja je završila groznim klanjem. Prevarena od svojih vođa, 
rođena u nesretno i mučno doba prijelaza, mladost tjera iskre- 
nost do okrutnog cinizma, jer je i suviše često vidjela, gdje lirski 
izljevi služe kao maska neznanju i ličnim interesima. Huxleyevi 
romani izlažu opadanje i propast viktorijanskih načela i ideala, 
prijelaz od jake vjere u znanost kao sredstvo ne samo za prevlast 
nad prirodom već i kao put k znanju i spasu, do skepse, ogorče- 


nosti i razočaranja. Huxley izlaže etične i filozofijske poslje- > 


dice znanstvene pobune protiv viktorijanske ortodoksije, pro- 
učavajući, bešćutnošću i nepristranošću naučenjaka, žrtve mo- 
dernog poretka ideja. Stvorenja njegova nesretnog svijeta pre- 


. kinula su sve veze s etikom i religijom, lutaju na pustom moru 


senzacija i senzualnosti. Neki puštaju, da ih nose struje i vrtlozi 
erotike; drugi, intelektualniji, uviđaju strahote Života bez nekog" 
određenog mjerila i trse se da otkriju smisao u mrtvom, nesvi- 
jesnom svemiru, gdje je čovjek sitan i prolazan i bespomoćan. 

To još ne znači, da sam Huxley nema određenog mjerila u 
životu. Naprotiv, njegovo je mjerilo tako visoko i izbirljivo, da 
mu je skoro sve vulgarno. Kamogod se krene — a mnogo putuje 
— vidi samo sulude ili kriminalne ljude i žene. Zato mu se 
obično predbacuje, da ne voli ili čak da prezire čovječanstvo. 
Ali on u stvari mrzi samo ljudske slabosti i ne će da na njih gleda 
sentimentalno. Prigovara mu se, da je skeptik i pesimist, da su 
mu svi karakteri očajni, da je atmosfera njegovih romana bez- 
nadna. Ali i samo utvrđena dijagnoza je već početak liječenja, 
a Huxley je kao malo tko postavio dijagnozu bolesti moderne 

civilizacije. Prigovara mu se, da njegove knjige rđavo utječu 
na mladež (drugim riječima, da je uči misliti drukčije od svo- 
jih otaca), i da je nemoralan. Dovoljno je navesti samo jedan 
dokaz protiv te tvrdnje. Govoreći o Pieru della Francesca, Hux- 
ley kaže: »Privlači me njegov karakter sa svojom intelektualnom 
silom, svojom sposobnošću, da učini bez afektacije veliku i ple- 
menitu gestu; svojim ponosom na sve, što je sjajno u čovje- 
čanstvu«. 

To su i Huxleyeve osobine, ali danas ih je teže izraziti, jer 
moderni svijet, u kojem Huxley živi, ima malo razumijevanja 
za ono, što pripada intelektu, za veliko i sjajno ljudsko. Zato se 
oduševljenje za ove stvari često može očitovati samo negativno, 
u kritičnom stavu prema suvremenom društvu. Huxleyev pre- 
tjerani strah od sentimentalnosti pokazuje, da se u njemu krije 
osjećajan čovjek, protiv kojeg se bori. D. H. Lawrence je dobro 
primijetio za Huxleya, da samo jedna polovina njega piše knjige 
— neka vrsta prerano razvita dječaka (precocious adolescent). 
»Ima sigurno«, veli Lawrence, »mnogo više muževnoga u pra- 
vom Aldousu«. Taj pravi Huxley proživljava stvarni život po 
instinktima i strastima, po umjetnosti, naročito po muzici i po- 
eziji. Kad god želi izraziti harmoniju života, on pribjegava 
glazbi, a za pjesnike kaže, da samo oni mogu dati sintezu jedne 


«epohe. 


Kad mu je bilo dvadeset i sedam godina, Huxley je napisao 
svoj prvi roman »Crome Ujellow« ( »Žuti Crome«, 1921. Crome 
je ime dvorca, u kojem se zbiva roman, ali naslov je ujedno igra 
riječi; kromova žuta boja dobro pristaje bogatoj, toploj atmos- 
feri romana). Tu se pisac pojavljuje kao majstor, koji je već 
asimilirao različite utjecaje, i to u prvome redu Anatole Fran- 
cea, Baudelairea, Rimbauda i Laforguea. Huxleya su privlačili 
ironija i intelektualni prezir tih pisaca za prosti, praktični svijet. 
U ovom romanu ima tragova i knjiškog skepticizma Rćmy de 
Gourmonta, kojega u to vrijeme Huxley prevodi na engleski 
(»Coeur virginal«). Ali tradicija starih engleskih pripovjedača 

osamnaestog vijeka i finih satirika, kao što su T. L. Peacock i 
Jane Austen, jača je od svih ovih francuskih utjecaja. 

Huxley odbacuje konvencionalnu formu romana; zamjenu 
za fabulu on nalazi u društvenim sastancima, gdje se sukobljuju 
raznolike ličnosti. Zanimljivost i napetost zapleta on zamjenjuje 
sa zanimljivošću i napetošću suprotnih gledišta te sukobima na- 
stranih i ekstravagantnih pobuda. »Crome (Ujellom« je opis 
week-enda u aristokratskoj kući i zabavna parodija psihoanali- 
tičnih kompleksa pomalo fantastičnih lica. Huxley već u ovo 
rano doba gleda jasno i objektivno na svoje suvremenike. On 
nije poput većine mladih pisaca zaokupljen sobom, jer ga stra- 
hovito zanimaju ljudska bića; on ih nalazi čudnovatim i neobič- 
nim, ona ga privlače, kao što prirodoslovca fascinira otkriće ka- 
kova neobičnog kukca. 

»Crome Uellotv« kao u jezgri sadrži elemente, koje će pisac 
razraditi u svojim kasnijim romanima. U poređenju s tim dje- 
lima to je lagana i nepretenciozna knjiga, ali sama za sebe odli- 
kuje se vedrinom, elegancijom i spontanom gracijom kao ni- 
jedno kasnije njegovo djelo. 


»Antic Hay« (Groteskni ples, 1923), drugi Huxleyev roman, 


. vodi nas u London u vrijeme nemirnih godina neposredno po- 


slije Svjetskog rata. To je virtuozna slika društva u kritičnoj fazi, 
koje luta bez cilja tražeći zaborav u besmislenim razonodama, 
glupim igrama, u jazzu i alkoholu. Sve je to opisano grubim, 
gorkim i trpkim humorom. Poratna se engleska generacija osjeća 
slobodnom. Ona preskače ili ruši sve ograde i prepreke, u po- 
litici, ljubavi i religiji, naročito u religiji, o kojoj Huxley ras- 
pravlja s ležernošću, koja bi zaprepastila njegove pretke. Rat je 
iznio na površinu sve ljudske slabosti 1 one su kao ostaci poslije 
brodoloma i dalje plutale na površini poratnih godina. U ro- 
manu »Antic Hay« Huxley je fiksirao bitnost te nemirne ere. 


U romanima »Crome (jelloro« i »Antic Hay« Huxley savr- 
šeno daje sve ono, što želi dati — drugim riječima, on svijesno 
ograničuje opseg svoje umjetnosti. U romanu »Those Barren 

Leaves« (Jalovo lišće, 1925) osjeća se neka vrsta nepouzdanja i 
“nesigurnosti. Tu kao da je pisac svijestan granica, koje je sebi 
«postavio u ranija dva djela, i nastoji ih prekoračiti. Želi gledati 
Život s više gledišta. Za razliku od ranijih romana ovdje više 
ssaosjeća s ljudima, u njegova raspoloženja se miješa melanko- 
lija i nježnost. Kao da želi izaći iz stava satire i sardoničnog 
smijeha i zauzeti prema životu blaži i topliji stav. U isto je vri- 
jeme svijestan opasnosti, da ne zapadne u sentimentalnost. I 
tako čitalac stalno vidi, kako ironični Huxley promatra ovog 
osjećajnog Huxleya, gdje piše i prekida svojom ironijom njež- 
nija i strastvenija mjesta. U tom romanu neki nacereni demon 
i čovjek, koji plače, biju neodlučan boj. U riječima spisateljice 
"Thriplow kao da se osjeća žaljenje samoga Huxleya, što čita- 
telji vide obično samo demona i prečuju plač čovjeka. 

»Čini se, da uvijek sasvim krivo tumače, što se piše«, kaže 
ona. »Vole moje knjige, jer su oštroumne i neobične i para- 
.doksalne i cinične i elegantno brutalne. Ne vide, kako je sve to 
ozbiljno. Ne vide ispod površine tragediju i nježnost«. Tu kao 
da se Huxley ironički smije na svoje vlastite pritužbe, da ga 
ljudi ne shvaćaju. 

Po formi »Those Barren Leaves« podsjeća na raniji roman 
»Crome Ujellow«. Nekoliko zanimljivih lica sakupljeno u zamku 
raspravlja na dugo o različitim pitanjima, koja zanimaju pisca. 
.Često ponavljaju ono, što je već sam Huxley rekao u svojim 
esejima. U četvrtom dijelu, koje nosi naslov »Putovanje«, go- 
vori se na primjer o starim Etrurcima. Mr. Cardan se odušev- 
ljava za njihov jezik, o kojem je tako malo poznato. On se nada, 
da će etrurski zamijeniti grčki i latinski kao mrtav jezik u na- 
stavnom programu engleskih škola: »Latinski i grčki imadu neku 
infinitezimalnu praktičnu vrijednost. Ali etrurski je posvema i 
apsolutno beskoristan. Ne može se naći bolje podloge za odgoj 
gentlemana. To je veliki mrtvi jezik budućnosti. Da etrurski ne 
postoji, trebalo bi ga izmisliti«. »Pa to je baš zadaća, koja čeka 
pedagoge«, odgovara mu jedno drugo lice u romanu, »jer nema * 
etrurske literature, osim natpisa i nesuvislog niza riječi na ovoju 
mumije u Zagrebu«. 

Od zagrebačke mumije pisac prelazi na Sv. Tomu Akvin- 
skog, na Dantea, na Pika della Mirandola, na Luku Giordana, 
raspravlja u bogatom baroknom stilu s toliko duha i lakoće, da 
čitalac ostaje očaran, predaje mu se, ne zalazeći dublje u bit 
predmeta, o kojem je riječ. To je razlog, da »Jalovo lišće« još 
i danas možda ima najviše uspjeha kod prosječnog čitaoca. 


»Point Counter Point« (Kontrapunkt, 1928) je po tehnici i 
idejno najvažnije Huxleyevo djelo. On je u mladosti razvio 
odvojen stav intelektualne skepse prema životu, možda zato, što 
je od svoje sedamnaeste do dvadesete godine bio skoro posve 
slijep, te nije mogao učestvovati u običnim aktivnostima života. 
Ali uskoro se uvjerio, kako čovjek skupo plaća tu prividnu inte- 
lektualnu nezavisnost. Još prije nego se sprijateljio (1926) sa 
D. H. Lawrenceom, Huxley je bio nezadovoljan s intelektualiz- 
mom, osjećao je, da je pogrješka pretjerano razviti umnu stranu 
života na štetu fizične. U ovom romanu on nastoji od inte- 
lektualne skepse prijeći na harmoničnu koncepciju zaobljena 
života. Lawrence je Huxleyu pomogao, da svoje nezadovoljstvo 
kristalizira u doktrinu. No iako teži za potpunim materijalnim 
životom, on ne može, a da ne ostane na intelektualnoj liniji. On 
prelazi od intelektualizma do ublaženog oblika Lawrenceova 
»obožavanja života«, jer žudi za potpunijom čovječnošću nego 
mu je sam intelektualizam može dati. U isto vrijeme zna, da ni 
sama osjećajnost nije dovoljna. 


Huxley uviđa, kako je intelektualcu teško vratiti se na 
prvotni poganski način života. Ako mu to i uspije, to više nije 
sam život, već puka ideja tog života. Odatle osjećaj očaja i pe- 
simizma, koji prožimlje ovaj roman. 

Moderna naime civilizacija znači prevlast intelekta i bijeg 
od stvarnog života. Za nju je važnija zasebna funkcija, koja 
čovjeku daje mjesto u društvu nego čitav čovjek; dok je sve 
ostalo irelevantno ili čak štetno i odvratno, zato što intuitivni, 


onagonski i osjećajni dio čovjeka ne pridonosi znatno zgrtanju 


movaca ni napredovanju u industrijaliziranom svijetu. 

Život intelektualca je vrlo ograničen i jednostran. Dakako, 
lakše je znati mnogo, na primjer 0 povijesti umjetnosti, i imati 
dubokih ideja o metafizici i sociologiji, nego znati mnogo iz 
ličnog iskustva i intuitivno, o svom bližnjem i biti u dobrim 
odnosima sa svojim prijateljima i ljubavnicama, sa svojom že- 
nom i djecom. Živjeti je mnogo teže nego znati sanskrit ili 
kemiju ili ekonomiju. Intelektualni Život je pusta igra. Potisnute 
funkcije ne umiru, one se pogoršavaju, trunu, vraćaju se u pri- 
mitivnost. Ali međutim mnogo je lakše biti intelektualno dijete 
ili luđak ili životinja nego harmoničan odrastao čovjek. To je 
među ostalim jedan od razloga, zašto se toliko traži viša na- 
obrazba. Ljudi traže knjige i sveučilišta, jer hoće da utope svi- 
jest o poteškoći potpunog života, oni hoće da zaborave svoju 
vlastitu žalosnu nesposobnost u umjetnosti života. Neki utapljaju 
svoju tugu u alkoholu, ali ima ih još više, koji je tope u knji- 
gama i diletantskoj umjetnosti; neki pokušavaju zaboraviti sebe 
u senzualnosti, plesu, kinu i radiju, drugi u predavanjima i znan- 
stvenim razonodama. Knjige i predavanja su bolji surogat nego 
piće i blud. »Moram priznati«, veli Philip Quarles, »da sam do 
nedavna vrlo ozbiljno shvatao učenost, filozofiju i znanost — 
sve aktivnosti, koje se zajedno strpavaju pod naslov ,potraga za 
istinom". Smatrao sam traženje istine najvišim ljudskim zadat- 
kom, a tražitelje najplemenitijim ljudima. No za posljednjih 
par godina počeo sam uviđati, da to famozno traženje istine nije 
drugo do zabava, razonoda kao svaka druga, prilično rafinirana 
i složena zamjena za pravi život; i da tražitelji istine postaju na 
svoj način isto tako glupi, djetinjasti i pokvareni kao i pijanice, 
čisti esteti, poslovni ljudi i oni, koji trče za zabavama... Hoću 
li ikad imati duševne snage da se otrgnem ovim indolentnim na- 
vikama intelektualizma i da posvetim svoje energije ozbiljni- 
jem i težem zadatku, da živim integralno?« 

»Point Counter Point« sadrži mnogo autobiografskih eleme- 
nata, a Philip Quarles u romanu je zapravo sam Huxley. Pita- 
nje uspostavljanja ravnoteže između intelektualne i osjećajne 
strane života, između razuma i strasti, to je pitanje, koje njega 
sama najviše zanima. To nam pokazuje i motto, koji je stavio 
na čelo svom romanu: 

SL 1. Marsija 
Mramorni kip u Arheološkom muzeju u Zagrebu 


Glava s mramornoga 





Sl. 2. Apolo 
kipa u Arheološkom muzeju u Zagrebu 





O wearisome condition of humanity! 

Born under one law, to another bound; 
Vainly. begot, and yet forbidden vanity; 
Created sick, commanded to be sound. 

What meaneth Nature by these diverse laws? 
Passion and Reason, self-division's cause. 


(O mučnoga li stanja čovječanstva! — Čovjek je rođen u jednom 
zakonu, za drugi je vezan; — Tašt je rođen, taština mu se brani; — Stvoren 
je bolestan, zapovijeda mu se, da bude zdrav; — Što hoće Priroda ovako 


raznorodnim zakonima? — Strast, i razum uzrok su unutrašnje podvojenosti.) 


Ti stihovi elizabetskog pjesnika Fulke Grevillea duboko 
su se kosnuli Huxleya. On ih navodi u svojoj antologiji »Texts 
and Pretexts« i opet u najnovijem svom romanu. Tu on filozof- 
skim mirom prihvaća pitanje podvojenosti radi opreka između 
strasti i razuma. Tako mora biti! Poput Joba strpljivo prima 
nepravdu poretka u svijetu i zadovoljava se da pokaže ispre- 
pleten kontrapunkt oprečnih težnja u čovjeku. Jer, u dosljed- 
nom svemiru, kao da veli, pravedan čovjek ne bi mogao posto- 
jati. Bit vrline je nesebičnost, a to ne bi bilo u svijetu, koji 
bi automatski nagrađivao vrlinu i kažnjavao porok. Ljudi bi bili 
dobri radi neke vrste uvjetnog refleksa i proračunanosti, to jest, 
ne bi uopće bili dobri. Samo u nečovječnom svijetu može biti 
čovječnosti, samo pored grijeha može postojati krepost. Stanje 
čovjeka je zaista mučno! 

Kao što smo već spomenuli, i po umjetničkoj formi taj je 
roman novost, i to ne samo u stvaranju Huxleyevu nego u knji- 
ževnosti uopće. Od Andrć Gidea (»Les Faux Monnayeurs«) 
Huxley je naučio, kako se dnevnik glavnog junaka može efektno 
umetnuti u tok pričanja. U tom dnevniku pisac nam otkriva 
mnogu tajnu svoga umijeća. Ni u ovom romanu nema fabule u 
pravom smislu. Povezanost među licima nije povezanost umjet- 
nog zapleta, već se ona slučajno upoznavaju kao i u životu. Pisac 
se ovdje ne služi ranijom formulom društvenog skupa, da 
dovede u dodir različna lica; on postizava svoj učinak tako, što 

isprepliće varijacije na nekoliko tema, koje predstavljaju razli- 
čite skupine karaktera. KOR. 

O tom »Kontrapunktu života«, o »muzikalizaciji ot 
sam pisac na široko priča. On postupa sa svojom građom, va 
što glazbenik postupa s tematskim materijalom. maa Nara 
mjene tona, modulacije, nagle prijelaze iz jednog raspo ože Z 
u drugo. Najavlja temu i onda je razvija, preinačuje, e 
mjetno izobličuje, dok se sasvim ne promijeni, jako se još i 
prepoznati; slaže varijacije po cijeloj skali misli i aa a 
gim riječima, uzima stanovit broj lica, postavlja i : ne Đ : 
paralelnih, kontrapunktalnih situacija, 1 onda modu ida oka 
stručujući situacije i karaktere. Pokazuje, kako se nekoli o o 
nih lica zaljubljuje ili moli ili umire, — to jest, kajem al 
različiti ljudi rješavaju jedan isti problem. Ili opet pokazuje, 
kako slični ljudi rješavaju različite probleme. 

Za Huxelya je sav život glazba. »Sve je kao o e 
Lord Edward Tantamount; »harmonija, kontrapunkt, 2 ula- 
cija. Samo treba da se čovjek nauči slušati. Kineska glazba, & 
primjer, za nas nema ni repa ni glave«. M 
nom odgoju, »univerzalni koncert« je za njega kineska KE : 
I on odlazi u Berlin, da uči biologiju, kako bi mogao slušati 
glazbu života. ' mag-m 

I Huxley je biolog, te nas s pomoću znanosti uči, gs 
šamo ne samo glazbu života već i onu običnu, konkretnu glazbu. 
Lord Edward u svom laboratoriju sluša, kako iz daleke dvorane 
dopiru zvuci Bachove suite u B-mollu: 


»Bach«, reče Lord Edward šapatom. Svirka ice ne 
tresla je zrak u velikoj dvorani, stakla su na prozorima des . 
la i uzbibala zrak u odajama Lorda Edwarda, daleko na n. i 
strani kuće. Ustreptali zrak je dirnuo njegovu membranu hi 
pani; malleus, incus i stremen su se pokrenuli i potresli ag =a 
nu ovalnog otvora te podigli infinitezimalnu buru u s : a a 
rinta. Dlakavi krajevi slušnog živca su se trgli kao aluge 
uzburkanom moru; velik broj skrivenih čudesa desio se u mozgu, 
i Lord Edward je ushićeno šapnuo: »Bach!« 

Kao što sam Huxley radi, tako i njegov romanopisac Philip 
Quarles prilazi stvarima sa strogo biološkog gledišta upoređu- 
jući ljude sa životinjama. U tom poređenju ljudi slabo prolaze. 
Kad bi čovjek zadovoljavao svoje nagone samo, kad ih zaista 
osjeća, kao što to rade životinje, koje on toliko prezire, vladao 
bi se mnogo bolje nego većina civiliziranih ljudskih bića danas. 
Prirodni prohtjevi i nagoni ne čine ljude životinjskima. »Živo- 
tinjski« je kriv izraz, jer implicira uvredu za životinje... Ljude 
čini Životinjskima mašta, intelekt, načela, tradicija i odgoj. Kad 
bi oni ljubili samo, kad ih zanese strast, kad bi se borili samo, 
kad su srditi ili zastrašeni, kad bi sezali za vlasništvom samo u 
nuždi, — ovaj bi svijet bio više sličan kraljevstvu nebeskom 
nego što je u današnjem kršćansko-intelektualno-znanstvenom 
poretku. Nagon ne stvara Casanove i Byrone. Nagon za posje- 
dovanjem ne čini modernu civilizaciju bezumnom u pogledu 
novca. Treba ga umjetno dražiti odgojem i tradicijama i mo- 
ralnim načelima. Onima, koji grnu pare, treba ponavljati, da je 
zgrtanje novaca prirodno i plemenito, da su štednja i radinost 
vrline, da je nagovarati ljude, da kupuju ono, što im ne treba, 
kršćanska usluga... Civiliziran rat nema veze sa spontanom 
ratobornošću. Ljude treba siliti zakonom i škakljati propagan- 
dom prije nego će se boriti. : 

Ali nije dovoljno gledati na svijet očima biologa ili zoolo- 
ga. Bit Huxleyeva gledišta je mnogostranost. Tu su kemik, fizik, 
historik, ekonom, sociolog, »homme moyen sensuel«, i svaki od 
njih vidi, stručnjački, drugi izgled događaja, drugi sloj real- 
nosti. Huxley hoće da gleda sa svima tim očima najedamput, 


. hoće da prikaže čudesnost najobičnijih stvari. 


On sam osjeća, da je ovaj proces suviše intelektualiziran. 
Ali naglašava intelektualnu stranu baš zato, što se u sredini, u 
kojoj je odrastao, intelekt ne cijeni, i zato, što u Engleskoj biti 
suviše inteligentan nije kompatibilno s pojmom »gentlemanstva«. 

No pretjerani intelektualizam i mnogostranost nužno vodi do 
bezličnosti. Huxley ima toliku moć asimilacije, da često ne 
može razlikovati između asimilatora i asimiliranoga, da u mno- 
štvu uloga ne zna, tko je glumac, da gubi svoj identitet. On se 

neprestano mijenja. U različitim vremenskim razmacima, a po- 

nekad i u isti čas, on se zna uživjeti u različite uloge. Kao i nje- 
gov Philip Quarles, on je i cinik i mistik; humanitarac i u isto 
vrijeme mizantrop; pokušava živjeti životom stoika a drugi put 
opet teži za prirodnom egzistencijom daleko od civilizacije. A 
sve to zavisi od knjiga, koje u određeno vrijeme čita i od ljudi, 
s kojima se druži. ' 

Huxley se bori, da se riješi intelektualne bezličnosti i da se 
nauči živjeti s intuicijama, osjećajima, nagonima. Ali ne može, 
jer je to njegova druga narav. Kao ni njegov junak, ni on ne 
bi znao napisati »jednostavnu priču o mladiću i djevojci, koji se 
zaljube i uzmu i nailaze na poteškoće, ali ih svladaju i konačno 
se smire«. Jer u umjetnosti ima jednostavnosti težih od najslo- 
ženijih komplikacija. Komplikacije Huxley može da svlada bolje 
nego ma tko drugi, ali za jednostavnosti nema talenta — onoga 
talenta, koji proizlazi iz srca isto tako kao iz glave; iz osjećaja, 
simpatija, intuicija, isto tako kao iz analitičnog razumijevanja. 

A srca se Huxley boji ili stidi. Jer »srce je bilo Burlapov 
specijalitet«, a Burlap je najodurnije lice u romanu, na koje su 
uperene najoštrije strijele Huxleyeve satire. I tako se on bavi 
idejama radije nego srcem, a to mu se osvećuje kao romano- 
piscu. Prilazi ljudima u prvome redu po njihovim idejama, i 
radi toga su lica njegovih romana puki izraz jednoga stava. Kod 
njih se obično primjećuje preobilje ideja i oskudica tijela 1 
osjećaja. Jer u romanu ideja karakter svakog lica mora biti 
sadržan u idejama, koje zastupa, a to je izvedivo samo, dok su 
teorije racionalizacije osjećaja, nagona i raspoloženja duše. 
Velik nedostatak romana ideja je taj, da je namješten, izvješta- 
čen; jer ljudi, koji mogu očitati fino formulirane pojmove, nisu 
sasvim realni; pomalo su monstruozni, a s vremenom dosadi ži- 
vjeti s monstruozitetima. 

I zaista su u ovom romanu monstruozni svi ti ljudi bez vjere, 
bez oduševljenja, hladni, cinični, indiferentni. Kako je bijedan 


taj Philip, koji želi znati, »kakav je to osjećaj vjerovati u nešto. 


u tolikoj mjeri, da ste spremni za ideju ubiti ili dati, da vas 
ubiju«; i ta Lucy Tantamount, koja ne će da vuče za sobom tovar 

ideala i romantike, jer »kad se putuje aeroplanom, treba ostaviti 
kod kuće tešku prtljagu. Staromodna duša bila je na svom mje- 
stu, kad su ljudi sporo živjeli; ali danas je preglomazna. Nema 
joj mjesta u aeroplanu«. Kako su konačno jadni i taj Illidge, 
koji ubija za ideju i taj Spandrell, koji se daje ubiti. 
. Pa ipak ispod površine osjeća se kucanje onoga srca, koje 
je Huxley tako brižno i tako svijesno isključio iz svojih romana. 
On ga je izrazio putem glazbe, kojoj uvijek pribjegava, kad želi 
dočarati harmoniju, lijepo i dobro u životu. Glazba provejava 
ovaj roman kao ni jedno drugo njegovo djelo. Bez straha, da se 
»kompromitira«, s pomoću glazbe Huxley indirektno izrazuje ono, 
što se boji izraziti neposredno. To se jasno vidi u opisu čudno- 
vatog samoubojstva Spandrellova. Spandrell je žedan dobrote, 
a mrzi glupost (u tom je romanu glupost, a ne zlo, protivno od 
dobrote); i jer je u životu spoznao svu grozu gluposti, on dobro- 
voljno ide u smrt. No prije smrti traži i nalazi dokaz o posto- 
janju Boga, duše i dobrote u »Heiliger Dankgesang eines Ge- 
nesenen an die Gottheit« iz Beethovenova kasnog kvarteta u A 
moll-u, koji sluša na gramofonu. 

»To je bila glazba bez strasti, prozirna, čista i kristalna kao 


“ tropsko more, kao alpsko jezero. Voda na vodi, tišina klizeći po 


tišini; slaganje ravnih obzorja i prostora bez valova, kontrapunkt 
vedrina. A sve je bilo bistro i sjajno, bez magle, bez nejasnih 
sumraka. Nije to bio mir obamrlosti ni sna, već mir tihe i uzne- 
sene kontemplacije. Bila je to vedrina konvalescenta, koji se 
budi iz groznice i osjeća se preporođenim u carstvu ljepote. Ali 
groznica je bila ,groznica, koja se zove život', a preporod nije 
bio u ovaj svijet; ljepota je bila nezemaljska; konvales- 
dia vedrina — mir Boga; ispreplitanje lidijskih melodija 
— nebo...« ' 


U romanu »Brave New Uorld« (Novi svijet, 1932) Hux- 
ley nastavlja debatu započetu u pređašnjem romanu između 
strasti i razuma, poezije i znanosti, Boga i udobnosti. To je uto- 
pistični Inferno, gdje se iznose sve grozote moderne civilizacije. 
Radnja se dešava g. 632. »poslije Forda«, to jest, ne u buduć- 

nosti, već u svijetu mašte, koji je nastavak stvarnoga svijeta. 
Huxley se tu bavi današnjom civilizacijom, slijedeći tok njena 
razvoja i pokazujući, kakva će biti ta civilizacija, ako se razvije 
u pravcu logičnog očekivanja. I to nije nikakav san budućnosti. 
On se ostvaruje pred našim očima. »Čini se, da je mnogo lakše 
ostvariti utopije«, kaže Nikola Berdjajev, »nego što se nekad 
mislilo. Mi se sad nalazimo pred tjeskobnim pitanjem: Kako da 


izbjegnemo njihovo definitivno ostvarenje? ... Život korača 


prema utopijama. I možda počinje novi vijek, kad će intelektu- 
alci i obrazovane klase sanjati o tome, kako da izbjegnu utopije 
i da se vrate u društvo neutopističko, manje ,savršeno' i slobod- 
nije«. 


i u njoj ih razrađuje, pokazujući, kako će iznalasci znanosti do- 
nijeti tako malo sreće, da se ljudi u većini slučajeva ne će htjeti 
njima koristiti. On ne vjeruje u promjenljivost ljudske naravi, 
a ta je osuđena da trpi, razapeta između razuma i strasti. To je 
drugi oblik nauke o istočnom grijehu, i Huxley je prema tome 
bliži katoličkoj vjeri nego li intelektualnom optimizmu XVIII. 
vijeka. Engleski dominikanac Gerald Vann u svojoj knjizi »On 
Being Human: St. Thomas and Mr. Aldous Huxley«, koja je do- 
bila imprimatur od crkvenih vlasti, ide tako daleko, da i protiv 
intencija samog Huxleya identificira njegovo »obožavanje ži- 
vota« s kršćanstvom i tomizmom. On misli, da katolička vjera i 
filozofija anđeoskog Doktora iz Akvina dopunjuju »obožavanje 
života«, te da u njima čovjek nalazi ostvarenje svojih težnja u 
Huxleyevu smislu mnogo potpunije nego u poganskom polite- 
izmu. 

Predstavnik »obožavanja života« i »plemenitog divljaštva« 
John dolazi iz Meksika, do kojega još nije doprla nova civili- 
zacija, u London, gdje se kao naivni novajlija divi »vrlom no- 
vom svijetu« i ponavlja Mirandine riječi u Shakespeareovoj 
»Buri«, kad prvi put ugleda ljudska bića: 

Stvorenja krasnih li ovdje! Kako 
Lijep je čovjek! vrli novi svijete, 
Što imaš takve ljude! 
(Prijevod Dr. Kriškovića) 

Huxley stavlja te misli ruskog filozofa na čelo svoje knjige 





»Brave New World!« ironički kliče Huxley; i kao što iskusni 
Prospero patetički kaže svojoj kćeri za taj svijet: »Nov je tebi!« 
(jer ne poznaš pakost i pokvarenost tih krasnih stvorenja), tako 
i Huxley pokazuje svom Divljaku trulost i očaj civilizacije, gdje 
ljudi cijene udobnost i stabilnost više nego iskustvo i pretpo- 
stavljaju tako zvanu znanost prirodi. »Ali ja ne trebam udob- 
nosti«, veli Divljak, »ja hoću Boga, hoću poeziju, hoću zbiljsku 
opasnost, slobodu, dobrotu, grijeh«. »Ako sve to hoćeš«, odvraća 
Huxley, »onda moraš tražiti pravo, da budeš nesretan, da osta- 
riš, da postaneš ružan i nemoćan; pravo, da trpiš od sifilisa i 
raka; da gladuješ; da si ušljiv; da živiš u neprestanom strahu 
od onoga, što se može sutra desiti«. Ostatak romana je povijest 
Divljakova razočaranja, koje svršava očajem i samoubojstvom. 
U toj knjizi Huxleyev pesimizam dodiruje svoj nadir. Ona odra- 
zuje fazu krajnje hladnoće i jalovosti u njegovu osjećajnom 
životu. | 


U posljednjem svom velikom romanu »Eyeless in Gaza« 
(Slijepi u Gazi, 1986) Huxley se pojavljuje u sasvim novom 
svijetlu. Čitalac se začudi, kad nađe, da jedno lice u romanu 
kaže: »Čovjek ne može pametno suditi o ljudima, ako prije toga 
ne zauzme sentimentalan stav prema njima. Treba, dakako, uzeti 
riječ ,sentimentalan' u dobrom smislu, to jest, treba voljeti ljude. 
To je neophodni uvjet, da ih shvatimo«. Huxley je izronio iz 
swiftovske ironije i sada pokazuje kristovsku ljubav prema bliž- 
njemu. Na mjesto intelektualnog prezira došla ja samilost, koja 
sve prožimlje. 

To djelo je novost i po književnoj formi. Već su i drugi 
pisci (Joyce, Virginia: Woolf, Marcel Proust) pokušali ograničiti 


ili potpuno ukinuti značenje vremena u romanu, ali nikomu nije 
.to uspjelo kao Huxleyu. On ne priča povijest svog junaka Antho- 


ny Beavisa od početka do kraja, već isprepliće isječke iz četiri 
različna perioda njegova života, od dječaštva g. 1902. do mu- 
ževnosti u današnje doba, tako da poslije poglavlja iz g. 1988. 
slijedi jedno iz 1902., zatim jedno iz 1926., jedno iz 1912. i tako 
redom. Time se postizava, da čitalac jednim pogledom zahvati 

razdoblje od trideset i pet godina, koje po tome dobiva na cje- 
lini i jedinstvu, dok osjećaj vremena: skoro potpuno “sa 
Simfoniji prostora Huxley dodaje i simfoniju vremena, ot 2 
vajući čudesne i suptilne koe između stvari, koje su naoko 
ljene jedne od drugih. 
u kje htgjkvs djelo uzeo je Huxley iz Miltonove drame 
»Samson Agonistes«. Na početku Miltonova djela nalazimo 
Samsona slijepa i okovana, gdje razmišlja: »Obećano je, da ću 
ja osloboditi narod izraelski od filistejskog jarma; pitaj sad e 
toga velikog osloboditelja i naći ćeš ga s lijepa u Ga z : k 9 : 
žrvnja s robovima« (Eyeless in Gaza, at the mili wit 
slaves). Huxleyev junak je Samson, koji se bori, da izvojšti svoje 
unutrašnje oslobođenje, oslobođenje od novčanih briga, od po- 
rodičnih veza, od iluzija i od obaveza prema bližnjemu. I kad 
je sve to postigao, kad je odbacio svijet, izdao prijatelje, mora 
stio ljubavnicu, u muževnim godinama dolazi do spoznaje, : 
njegova neodgovorna sloboda uopće nije sloboda, da je sve to 
samo moralni kukavičluk i malodušnost, te konačno nazire spa- 
senje u aktivnom i pozitivnom pacifizmu. M Kar 
Anthony Beavis »zna, što mu je raditi, ali i dalje čini ono, 
što zna da ne bi smio raditi«. Video meliora broboque; deteriora 
sequor. "Tim riječima počima njegov dnevnik, koji se isprepliće 
s ostalim, narativnim, poglavljima romana. Njegov duševni vođa 
je filozof-liječnik Miller, koji propovijeda pacifizam, ljubav i 
dobrotu. Ako čovjek ima dovoljno ljubavi i dobrote, uvijek može 
u stanovitoj mjeri izazvati ljubav i dobrotu kod ma koga, s kim 
dođe u dodir. No Anthony zazire od neposrednog dodira s lju- 
dima; on lako zapada u nesmetano teoretiziranje i igranje s ide- 
jama. Kao i Philip Quarles u romanu »Point Counter Point«, i 
on voli »Viši Život«, koji znači mir i neodgovornost i sve blago- 
dati smrti ovdje na ovom svijetu. Učenjaci, filozofi, prirodo- 
slovci, za koje se obično misli, da su nepraktični, dobro znadu, 
da je »Viši Život« bolji način, da se izbjegnu odgovornosti ži- 


vota nego što su alkohol, blud i morfin. I u ljubavi u užem smislu. 


Anthony bježi od odgovornosti. On odbacuje Heleninu ljubav, 
jer hoće da bude slobodan za volju svoga rada — drugim rije- 

čima, hoće da ostane rob u svijetu bez slobode za volju svoje 
zabave. Voli više neodgovornu senzualnost od prave ljubavi. 

U pitanju mira i socijalne pravde Anthony Beavis dolazi 
u sukob sa prijateljem Markom i s ljubavnicom Helenom. Sar- 
kastični Mark ne vjeruje u popravljivost ljudske naravi: »Ako 
svinje hoće da se uzajamno kolju, pusti ih; i tako ih ne možeš 
spriječiti. Svinja će ostati svinja«. Anthony misli, da Svinja može 
postati čovjek. Zlomo non nascitur, fit. Čovjek se ne rađa, već 
se stvara iz gotovih elemenata i potencijalnih osobina, s kojima 
se rodio. Za Helenu, opet, vrijedi makijavelističko načelo, da 
svrha opravdava sredstva. Anthony smatra, da sredstva moraju 
biti u skladu s ciljem. Nasilnim i nepravednim sredstvima ne 
mogu se postići mir i pravda. Sredstva određuju cilj i moraju 
mu biti slična. Nasilje i rat će proizvesti mir i socijalnu organi- 
zaciju, koji će u sebi nositi sjeme novih nasilja i ratova. 

Ako se pitanje reforme promatra isključivo s političkog i 
ekonomskog gledišta, treba nužno odobriti i prakticirati nasilje. 
Ljudi načela i stvaraoci sustava ne mogu, a da ne smatraju jedni 
druge đavlima. Načelo je, po samoj svojoj naravi, dobro; 
sustav se stvara za dobro naroda. Iz tih aksioma logički 
slijedi, da su oni, koji se s vama ne slažu i ne će da vam pomognu 
ostvariti vaš plan, neprijatelji dobrote i čovječanstva. Oni više 
nisu ljudi i žene, već personifikacije zla, utjelovljeni đavli. Zlo 
je ubijati ljude i žene, ali ubijati đavle sveta je dužnost. Tako 
su nastali Inkvizicija, Robespierre, koncentracioni logori i GPU. 

Ako uzmete kao polaznu točku konkretnog čovjeka, vidite 
odmah, da je sloboda od nasilja nuždan uvjet, da se čovjek raz- 
vije u potpuno ljudsko biće; uviđate, da oblik privrednog pro- 
speriteta, koji se sastoji u posjedovanju nepotrebnih stvari, ne 
stvara blagostanje pojedinca; da dokolica ispunjena pasivnom 
zabavom nije blaženstvo; da se za udobnosti gradskog života 
plaća visoka fiziološka i duševna cijena; da društvena organi- 
cija, koja sili pojedince, da se svakih par godina uzajamno ko- 
lju, ne može biti dobra. 

Ako se, s druge strane, polazi s gledišta Države, Vjere, Eko- 
nomskog sustava, onda su vrijednosti posve obrnute. Pojedinci 

j j ijati, j raže interesi Nacije; moraju 

“e a eena da se ne osvrću na Paka 
A ke jim u gradovima, imati vremena, da idu u kino, u- 
om 3 kan stvari, jer je industrijski od a da hda 
nE i j iliti osluh i zarobljivati, j - 
PR na čao zadavati brige svojim vlasto- 
če m 
m alternativu za nasilje Anthony Beavis predlaže, e » 
ljudi bave teškom umjetnosti ljubavi prema pio ive aki : 

adatak za čitav život. Svakiput, kad se popnete his ga 
_ vidite pred sobom drugi vrh, koji niste radi ća Sl 
Totha: Idealni ciljevi uzmiču, dok im se am noi a 
mogu voljeti sve druge ljude, ali mi smo na umje : da A 

ičili ljubav putem konvencionalne mržnje 1 nasilja. gr a 
maka orodice i plemena, klase i narode. Ali Anthony ne 
ona On traži »jedinstvo čovječanstva, jedinstvo svega 
ame toji«. Fizično jedinstvo prije svega. Jedin- 
dia oma U tome zaključnom 
a opet slični motivi. 


ŽI svega, 
iga i aa u PA 
vlju romana skupljaju se različiti, a. I : 
odi su iste konstelacije prvotnih aa gaaci paeja 
na površini sunca kao i u živoj puti, toploj o s om asa 
irisnom grozdu cvijeća kao i u modrom moru i u aroma 
nama tu«. Poslije fizičnog — duševno jedinstvo. Neus raši 
E padina ee bezumniku, pretvara neprijateljskog divlja- 
: ijatelj i divlju životinju. . 
za ai ota mj iko de jel dobro pomaže jedin- 
ae ai drugim bićima. Ponos, mržnja i srdžba 
i enzifikacija ele- 
osebujnost, jer 
eživo je, da čak 
er podvojenost 


s drugim životima, ž 
ok bitnosti zli osjećaji, a zli su zato, aaa 
menta podvojenosti, jer uporno traže Ž pes 
odbacuju i niječu druge živote i bića. li . je 
i u najpotpunijoj ljubavi bude sik: S 2 E 
i raznolikost su uvjeti našeg opstanka. vjeti, poe a kaaa jena 
mo život i svijest, i spoznajemo, što je pravo, a š duda 
žemo birati između njih, prepoznajemo istinu i : o AE 
potu. Ali podvojenost je zlo. Zlo je, dakle, uvje : 
svijesti i spoznaje dobra i zla. 

»Oh, wearisome condition of humanity!« 

U tu završnu meditaciju svoga junaka, Huxley ubacuje jedan 
od stihova, koje je stavio na čelo romanu »Point Counter Point«, 
Kao da želi upozoriti čitatelja na vezu između ta dva velika svoja 
djela. Ali dok u ranijem romanu on jednostavno konstatira, da 
je čovjek rođen pod jednim zakonom i da ima obaveza prema 
drugomu, i razvio svoj talent komentirajući sarkastički tu činje- 
nicu, sada on u toj disparatnosti i podvojenosti čovjeka vidi 
dublje značenje. Hoće da pokaže koordinaciju i sklad tih naoko 
protivnih sklonosti. Iz negativne skepse prelazi u pozitivni opti- 
.mizam. Radi te spoznaje on ne može više neodgovorno živjeti, 
osjeća nove dužnosti prema sebi i prema drugima. »I sad mu 
je napokon bilo jasno«, veli za svoga junaka, 
nekog neposrednog iskustva znao, da je sve u p 
njenici, da je jedinstvo početak i da je jedinstvo kraj, a da je 
međutim uvjet života i svega postojanja podvojenost, koja je 
ekvivalent zla.« 


»sad je putem 
aradoksu, u či- 


Ali, kakve veze imaju sve te teorije s književnošću. Kakva 
im je svrha u romanu, gdje se opisuje, kako se ljudi kreću, rade, 
ljube, umiru? Ima li lijepa književnost uopće smisla? Huxley 
odgovara na to pitanje i opravdava znanstveni i propagandistič- 
ni, tendenciozni element u svom djelu. U književnosti se pret- 
postavlja, da ljudi stoje pod kontrolom, ako ne razuma, a ono 
barem shvatljivih, dobro organiziranih osjećaja. Ali to nije 
tako. U životu imaju važnu ulogu puki trzaji i tropizmi, lude i 
skrovite požude. No književnost taji tu činjenicu i propagira 
golemu laž o životu ljudi i žena. Bitno je znati sve — i to znati 
ne samo iz znanstvenih knjiga, već i u obliku, koji može pred- 
staviti činjenice čitavoj svijesti, a ne samo intelektu. To je ne- 
ophodni preliminarni uvjet svake reformatorske akcije, svakog 
ozbiljnog pokušaja, da se od čovjeka stvori ljudsko biće u pra- 
vom smislu riječi. 

Takva bića treba onda da ostvare jedinstvo čovječanstva. 
Treba da se bore neumorno i nepomirljivo protiv svih zapreka, 
Protiv unutrašnjeg nemara, gnušanja i intelektualnog prezira; a 
izvana protiv averzija i nepovjerenja drugih. Tu je i kontem- 

plativni put, napor, da se shvati jedinstvo života intelektom 1, 
napokon, možda intuitivno, u aktu savršenog razumijevanja, kao 
što se spoznaje boja, miris ili zvuk. Korak po korak prema osje- 
ćanju života, ne više odvojena, već sjedinjena u dubini s drugim 
životima, sa životom općim. Jedinstvo u miru, u tamnom, ne- 
izmjerno dubokom miru. U miru od ponosa, mržnje i srdžbe, u 
miru od čeznuća i odvratnosti, od svake mahnitosti, koja raz- 
dvaja. Mir dolazi putem oslobođenja, jer mir je izvojštena slo- 
boda i u isto vrijeme istina, istina zaista iskušenog jedinstva. 
I tako Huxleyev Samson postiže svoje pravo oslobođenje. 
U osam godina, koje dijele »Point Counter Point« od romana 
»Eyeless in Gaza«, Huxley je mnogo iskusio i mnogo se promi- 
jenio. Kraj prvog romana prožet je gorčinom i sarkazmom, osje- 
ćajem beznadnosti i pesimizma; »Eyeless in Gaza« svršava 
s akordom optimizma i vjere. Anthony se sprema da govori na 
pacifističkom zboru; u posljednji čas dobije pismo od »grupe 
patriotskih Engleza«, koji mu prijete, da će ga ubiti, ako se po- 
javi, ali on ostaje neustrašiv. Razmišlja i diže se iz tame sva- 
kidašnjice u sfere postojanog svijetla. »Na uri odbije sedam sati. 
Sporo i oprezno on se spusti iz svijetla, natrag kroz tamu u polu- 
sjenu svagdašnjeg života. Ustane i pođe u kuhinju, da priredi 
jelo. Nije imao mnogo vremena; sastanak je bio zakazan u 
osam... Bez strasti i s nekom vedrom bistrinom mislio je na 
ono, što ga čeka. Ma što se desilo, sada je znao, da će sve biti 


dobro«. 

PAUL VERLAINE 


INTIMNO BOGOSLUŽJE 


Final 


Ove pjesme složih ja nevrijedni grješnik 

O nevrijedan tako nakon svih milosti ' 
2 ih gazih ledno i na način prosti 

vojom grješnom nogom, niski gadni grješnik. 


Ja ih složih, Višnji, a na Tvoju slavu 
A na Tvoju slavu još mi i sad milu ' 
Što me vazda mami, dok u groze krila 
Čekam gnjev Ti strašni ili Tvoju slavu, 


Isuse, što prostit uzmože mi grijehe 

Moje grdne grijehe, zločinstva Bi pače 
Na silnu Ti ljubav ja pomišljah jače 

Neg na svoje strašne, svoje gadne grijehe; 


Ti, što blagoslovit znade nevrijednika 
Patit, umrijet za me, stvor, što po zlu MAKE 
Ti, što od vijeka me izbra u vremenu, ' 
Stvorac, ovog mene, trulog nevrijednika! 


Stoga, o Isuse, s grižnjom, gle, bez kraja 
I jecanja prepun, što me prijestup hara 
Vraćam. Ti se, vraćam s grčem sred o eoi 
Nogu punih rana i zlih koračaja. 


Koračaja? Srce, glava, udi moji — 

Sve ko Prikovano uzmom je i kjednu 
Razdire do u dno moju pjesmu bijednu 
Što ne strujeć više ko šinuta stoji, ' 

Nalična na krdo sred silne oluje 

S pastirom na čelu, i ipak Ti vjerno 
Tu je srce moje, klanja Ti se smjerno, 
I Ti ljubiš mene još i sred oluje. 


Moje srce krd je burom rastjerani, . 
Što se skuplja, kada pravi Pastir zvizne, 
I kad kuja dobra, Straža-Grižnja, lizne 
Koljuć ljuto bagru, koju blato hrani, 


Mene, krd, što glupo u dalj sam odlijeto 
Do nekakva puta pustog, strahotnoga. 
O evo me, Višnji, o veselja Tvoga! 
Pašnjaka Ti, kojim tu skoro sam lijeto, 


I čistoga platna, što nam vazda treba, 
I kajanja, jao, što je tako nužno, 
I hoćeš li primit moje biće tužno 


Gle me! Daj, da budem, jao, ko što treba! 


Iz »Liturgies Intimes« preveo Milan Pavelić D. 1. 

VJEKOSLAV MAJER, ZAGREB 


RATNI DOŽIVLJAJI 


FRAGMENTI IZ II. KNJIGE: PEPIĆ U VREMENU I PROSTORU 


Bilo je već podne, kad se Pepić probudio. Sav se je stresao 
od zime, naglo ustao i brzo pošao prema izlazu. Dobro da ga 
nitko nije vidio, dok je spavao. E, kako je sada lijepo ispavan 
i svjež. Tek glad se stala sve jače javljati. Hodajući ulicama, 
razmišljao je, kuda da pođe. I sjeti se svoga druga, koji je sta- 
novao u Mesničkoj ulici, u staroj kući s trošnim, drvenim balko- 
nima, koji su uvijek škripali pod koracima, kao da će se svaki 
čas strovaliti u dubinu. K njemu će poći. Nešto će se jela za njega 
već naći, pa kad njemu, Pepiću, osvanu opet malo bolji dani, 
odnijet će svome prijatelju komad slanine, jer onda prijatelj 
skuha malo zelja, Pepić skokne u susjedno vinotočje po litru 
vina, i tako su već mnogo popodne ugodno sproveli. Zgodan je 
čovjek taj njegov prijatelj, tek rado je pričao razne junačke 
zgode, u kojima je imao važnu ulogu i uvijek prednjačio, i te 
zgode su zaista bile zanimljive i vrijedne, da se čuju, tek imale 
su jedinu manu, a ta je bila, da nisu bile istinite i da su se odi- 
gravale samo u glavi Pepićeva prijatelja. No imao je dobro 
srce i bio je pripravan ne samo zaplakati nad tuđom nesrećom, 
već i pomoći takovome, iako i sam nije imao mnogo. — Eto; 
k njemu ću se uputiti — pomisli Pepić — nešto će već imati za 
mene, pa makar suhoga kruha. Prolazio je Ilicom, koja je bila 
puna ljudi, i ti su žurili kući na ručak. Kraj njega prođe čovjek 
s velikim brcima i u šubari, a pod rukom je nosio mali, bijeli, 
dječji lijes. Taj je čovjek imao blage, modre oči, s kojima je 
tužno gledao u Pepića. Njemu je bilo žao toga čovjeka, pa se 
okrenuo i dugo gledao za njim, dok nije s lijesom nestao u vrevi. 
Prođe nekoliko cigana koritaša s dugim kosama, koje su im pa- 
dale na ramena. Govorili su čudno, nerazumljivo i brzo i mahali 
rukama, pa je izgledalo, da će se svaki čas potući. Prođu seljaci 
s košarama na glavi, pa se čulo, kako im opanci stružu po 
mokrom pločniku. Naskoro zakrene Pepić u Mesničku ulicu. 

Nekako u polovici bila je kuća. u kojoj je stanovao njegov pri- 
jatelj. Pepić uđe u kuću i uspevši se u prvi kat, prijeđe preko 
trošnog balkona, na kome su tužno zaškripale daske, i stane pred 
niskim, staklenim vratima, na kojima je bila zeleno-blijeda 
isprana zavjesa. Pepić pokuca tiho na staklo, no nitko se ne javi. 


Pokuca još jednom i zovne: — Joško! — Tko je? — javi se iz 
sobe pospani glas. ' 
Pepić: — Šta me ne prepoznaješ? Ja sam. Pepić! 


Glas iz sobe: — Bog, Pepić. Odmah. Ja sam u krevetu. 

Za čas se vrata otvore i suhi, dosta visoki čovjek sa svijet- 
lim vlasima i u košulji, ukaže se nasmiješen na pragu: — Zdra- 
vo Pepić! A kud se ti klatariš? Lijepo, da si se jednom k meni 
navrnuo. Ja i onako ne znam, što bih počeo, pa u krevetu čekam, 
da prođe svjetska kriza. Ajd unutra! — Pepić uđe, njegov pri- 
jatelj se obuče i zakapčajući gumbe na hlačama uzdahne i rekne 
potišteno: 

— Znaš ti, da ja često u krevetu razmišljam: zašto da uopće 
ustanem? Posla nemam nikakova, kakvih lijepih stvari se na 
ulici ne viđa osim izloga, a šta ću tamo gledati krasote, kakve 
valjda, dok sam živ, ne ću posjedovati. Najbolje bi bilo to doba 
krize prespavati, kao što medvjed u svojoj špilji leži u zimskom 
snu. 

— Samo što bi to spavanje možda malo predugo trajalo — 
rekne Pepić — eto naše najbolje godine prošle su u čekanju, a 
tko zna, hoćemo li mi još dočekati konac toj bijedi! 

— Vrag po bijedi — odvrati Pepićev prijatelj, — ja ti 
imam čitavu zdjelu punu sarme. To mi je dala žena kućegazde, 
jer sam joj pročistio kacu, koja je bila začepljena. Njezin mali 
se u kaci igrao pomorske bitke, no njegove papirnate podmornice 
su se rastopile i začepile škulju, gdje voda izlazi. Cijelo prije- 
podne sam se mučio s tom kacom. Da, pomorske bitke se igrao. 
Upravo sam se sjetio jednog mog doživljaja sa talijanske fron- 
te, koji ti, sigurno znam, još nisam pripovijedao. To ti je vrlo 


zanimljivo. Ali čekaj, idem ja po litru vina. Birtaš me dobro. 


pozna, pa kad opet gdje svršim kakav poslić, odmah mu vratim. 
Jedi dotle! 

SL. 3 Musa Kaliope 
Mramorni kip u Arheološkom muzeju u Zagrebu 





SI. 4 Afrodita # 
Miamorni kip u Arheološkom muzeju u Zagrebu 





Prijatelj stavi pred njega zdjelu punu sarme i žlicu. 

— Hoćeš, da ti zgrijem? 

— Hvala — odvrati Pepić — naučan sam ja na mrzlu ko- 
štu. Baš sam gladan, pa bi mi bilo muka čekati, dok ti to prigri- 
javaš. 

I Pepić stane žlicom veslati Po sarmi i poslije prvih zalo- 
gaja rekne: 

— Bome je sjajno načinjena. Zna ta žena praviti sarmu. 
Zašto ne otvori menzu, kad tako divno kuha. Reci joj! 

Pepićev prijatelj, češljajući se pred okruglim ogledalcem, 
koje nije bilo veće od stakalca na džepnom satu: — Menzu da 
otvori? Pa to ti se danas također više ne isplati. Jedi Pepić, ja 
sam odmah tu. 

Pepić s punim ustima: — Ti, koliko smijem još jesti? Mo- 
ram paziti, da se slučajno za vrijeme jela ne zamislim u kakvu 
stvar, pa zaboravim na tebe, i najednom je zdjela pri kraju. 

Pepićev prijatelj: — Samo ti jedi! Ja sam već prilično od 
te sarme jeo. Eto me odmah. 

Prijatelj ode, Pepić je još neko vrijeme jeo zelje i komade 
mesa, a onda stavi žlicu pokraj zdjele, obriše rukavom usta i 
ispruži se udobno na stolcu. He, kako mu je sada ugodno ovdje 
sjedjeti! Ispavan je, i sit, a za čas će doći prijatelj i donijeti 
vino. Nekako je ožednio na sarmu, pa će malo pića upravo do- 
bro doći. Začuju se koraci po trošnome balkonu. Uđe prijatelj 


i vesela lica stavi litru na stol: — To ti je dobro vince. Znam, 
da će ti prijati. 
Pepić: — Pogledaj u sarmu, da ti nisam previše pojeo. 


Pepićev prijatelj baci prikriveno pogled u zdjelu. no kao 
da nije u nju pogledao, rekne: 

— Dobro, dobro. Ja sam ti rekao, da jedeš, koliko hoćeš. 
Tad stavi na stol jednu čašu i jednu bijelu šalicu: 

— Znaš, ja ti nemam dvije čaše. Jedan mora iz šalice piti. 
Pa to je svejedno. Glavno je ono, što je unutra. 

Pepić stavi pred sebe šalicu: 

— Mene to ništa ne smeta. Ja ću iz nje piti. Tu imam ba- 
rem lijepu ručku, pa ću si, dok Pijem, utvarati, da sam ona de- 

bela gospa, koja popodne u Korzo kavani uvijek kraj prozora. 
sjedi, u Seno ruci drži cviker na nekakovu pozlaćenu štapu, 
u drugoj šalicu. o ' ' 
' Pepićev prijatelj stao se tako smijati, da mu je boca, : o 
je točio, stala drhtati u ruci, pa se malo vina prolilo na : ća “ 
Pepiće — Pazi, šteta za vino. Baš sam danas žedan. » ka 
je to lijepo od tebe, da ti, koji i sam nemaš, podvoriš mene siro- 
z ; go navani 
aha. To ti ne ću zaboraviti, vjeruj ća 
m Pepićev prijatelj: — Ja sam veseo, da si Modea 
s nekim brbljati. Baš me zanima, što ćeš ti reći za moj doživ E 
na talijanskoj fronti. No prije nagni čvrsto, jer stvar je malo 
j ita, pa treba imati dobre živce. ' : La4 
dare ispiju do dna. Pepić je načinio malo snuždeno lice, jer 
je znao, sad će njegov prijatelj, koji je inače čovjek bez ga 
govora, početi pričati same nemoguće stvari, e mi neke 
im iti, jer ipak mu je prijatelj dao - 
moći mnogo protusloviti, jer ipa a. š 
me, pa eto, i vino je donio. No taj je smjesta Pe koša 
jea“ lo neraspoloženo: — Ne znam, zaš 
snuždeno lice, pa rekne ma o: ia 
i mrš ij i Č ričati moje ratne doživ 
e svi mršte, prije nego im započnem p loži 
ljaje Ako nemate dosta jake živce, onda se svi skupa objesite, 
rd niste dorasli ovome teškom dobu. Budite sretni, da to sve 
iste vi doživjeli. EI Da 
le Pepiću budne neugodno, da je prijatelj opazio njegovo 
ždeno lice, pa rekne: : : 
a — Ne mrgodim se ja radi tebe, Joško. Bog zna, rad čega 
sam se snuždio. Već ni sam ne znam. 


Joško: — Pa bilo bi i glupo, da se radi mene mrnjiš, jer ti 


još i š, što ću ti ja reći. Dakle čuj! 

s ba endo kod stola i daleko ispružila noge od 
de sra aa Me pred konac rata. Vojske već izmuče- 
ne, hrana slaba, a iza fronte same bolesti. Tifus, dane 
i pešku malo kolere po dalekim gorskim selima, men na 
godinu u dubokom snijegu, pa rijetko tamo nagazi jea 
noga. Bio je to poseban slučaj gorske kolere, a ta je kra E 
Znam još dobro, bilo je vrlo studeno i na časove preletj 

tisuću takvih, sjedjeli bi mi danas 





kraj naših bajuneta po koja pahulja snijega. Kapetan je doko- 
račao do našeg voda, tužno nas je pogledao, 
kako ti mene sada gledaš, a onda je rekao: — 
tajimo naš položaj! Stvari za nas ne stoje osob 
Talijani izumili nekakve nove topove, koji i 
pametno uređena taneta. Straga na tanetu je nekakva naprava, 
koja već iz velike visine namiriše ljudsku krv i onda se tane 
smjesta s užasnom brzinom spusti među naše bataljone. — Dra- 
gi momci — nastavio je komandant 
pravi pokolj među nama i zanimljivo je, da to tane namiriše 
odmah baš ljudsku krv, jer kad su, recimo, konji ili mazge pod 
njim, ne spušta se iz zraka. Zato mi treba nekoliko hrabrih mo- 
maka, kažem, samo najhrabriji među najhrabrijima dolaze u 
obzir, i ti će morati poći u neprijateljske položaje. Tko je zato, 
taj neka podigne ruku. 

— Jasno je, da sam ja odmah podignuo ruku. No pomisli, 
moja je ruka bila jedina, koja se podigla. Svi su drugi šutljivo 
gledali u zemlju, jer su po tužnom licu komandanta zaključi- 
vali, da je stvar sigurno vrlo opasna, a znaš, kako je. Ljudi imaju 
ženu, pa djecu, ili vinograde, a možda i nešto ušteđenog novca 
na dnu ormara. A šta je to meni! Ako poginem, poginem. Naj- 
prije dolazi hrabrost, a onda život, Ali šta si se ti tako snuždio?! 
Znam, teško ti je slušati o opasnostima, u kojima se nalazio tvoj 
prijatelj. Ali kako vidiš, ja sjedim tu pred tobom čitav i zdrav, 
pa nema uzroka, da se tako zabrinjuješ. 

Pepić: — Nisam ja snužden, već mene zanima, što će dalje 
biti, pa zato je taj napeti izraz u mome licu. 

— Onda dobro — rekne zadovoljnim glasom njegov prija- 
telj. — Ajde, popijmo malo. Ali brzo. Inače izgubim nit u pri- 
povijedanju. 

On natoči čaše i oni brzo ispiju. Tada Prijatelj nastavi: 

— Kad je komandant vidio, kako se samo jedna jedina 
ruka podignula visoko iz voda, nasmijao se trpko i rekao: 

— Jasno. Joško se je javio. Tko bi i drugi! Da je još barem 
u Rimu, Petrogradu i Parizu, 
i ne bi morali ginuti u ovom prokletom klancu. 


ma upravo tako, 
Momci, zašto da 
ito dobro, jer su 
madu vragometno 


— taj novi izum načinio je 


147 . 


Komandant je došao posve blizu mene, stavio mi ruku na 
rame, a onda je iz svoje zlatne doze izvadio cigaretu, metnuo mi 
je u usta, i molim, sam mi je zapalio, a onda je rekao: 

— Joško! Ti znaš, da ja u tebe imadem veliko povjerenje. 
Stvar, koju ću ti reći, ne bi mogao svatko izvesti. Ti ćeš se mo- 
rati proverati kroz neprijateljske položaje. Mi imamo od naših 
špijuna na karti crveno označeno, gdje se nalazi kuća izumitelja, 
koji je izumio ta prokleta taneta. Ti imaš dužnost, da se po noći 
uvučeš u njegovu sobu, pa da ukradeš njegove planove. Mi od 
taneta, koja panu u naše položaje nemamo nikakve koristi, jer 
to je jasno, taneta se odmah rasprsnu, pa tko će znati, kako su 
sastavljena. Dakle na posao Joško! Ako ti stvar uspije, ja ti 
jamčim, da ćeš smjesta postati oficir. Za to ću se već ja pobrinuti. 
Joško, hrabar jesi od prirode, sada samo pamet u glavu, pa da 
mi za najkasnije dva dana doneseš te planove živ ili mrtav! 


Pepić: — Kako to: živ ili mrtav? Pa mrtav ne možeš nositi 
planove kroz streljačke jarke. Oprosti, što sam te prekinuo. 
Joško: — Hvala, to sam znam, da si mrtav ne mogu više ni 


nosa obrisati, a kamoli nositi teške vojničke planove. Ali u vojsci 
se tako kaže: živ ili mrtav, pa se nemoj tome čuditi. Uostalom, 
što ćemo se ustavljati na takvim sitnicama. Tu se sada, dragi 
moj, radi o malo većim stvarima. Dakle slušaj dalje. Ali nemoj 
mi praviti tako tužno lice. Šta ti je možda od sarme zlo? Znaš, 
gdje je zahod? Tu odmah na hodniku, treća vrata od mene. 


Pepić: — Već sam ti rekao, da ne pravim tužno lice. Vidiš 
da slušam! ' 

Joško: — Dobro, primam na znanje. Idemo dalje. Dakle ja 
sam rekao: 


— Komandante, javljam pokorno, ja bih najradije smjesta 
pošao po planove. Molim litru ruma na put, a onda idem. 

Komandant me je još jednom potapšao po ramenu, ja sam 
dobio litru ruma i kako je u prosincu rano tmina, počeo sam se 
smjesta provlačiti kroz šikarje, grmlje i suhu travu, da bi čim 


prije stigao do neprijateljskih položaja. Ali molim te, Pepić, ne: 


pravi tako kiselo lice, kao da si zagrizao u limonu. Ako hoćeš, 
slušaj, ako ne ćeš, hodi doma, vino znam ja i sam popiti. 

Pepić: — Moje je lice posve mirno. Samo ti pripovijedaj. 
Stvar postaje sve zanimljivija. 
Joško: — To i ja mislim, da je stvar zanimljiva. Toga nema 


ni u novinama. Dakle dalje. Vučem ti se ja već nekoliko sati 
kroz šikarje, oko mene gusta tmina, a ja ti svaki čas gucnem malo 
ruma, i u dobrom raspoloženju dovučem se u neprijateljsku 
zemlju. I najednom ti oko mene sami strani ljudi, posve druga- 
čije govore, nego li mi, a ja ti veselo prolazim kroz vrevu i mir- 
no pušim cigaretu. 

Pepić, kojemu je već bilo dosta tih laži, koje je strpljivo 
slušao (jer čovjek mu je dao sarme, vino je na stolu, Joško inače 
nije loš), prekine ga i rekne: 

— Pa kako te nisu prepoznali po uniformi? To je čudno. 

Joško se u prvi čas nije snašao, pa je počeo nešto pentati, 
no odmah se sabrao i rekao: ' 

— Pa to si sam mogao misliti, da sam se još u našim polo- 
žajima preobukao u talijansku uniformu. Ti si zbilja još dijete, 
tebi se sve mora točno pripovijedati. Ili ti možda mene hoćeš 
zadirkivati? 

Pepić: — Ne zadirkujem ja, Joško, već to mi je malo čudno 
bilo. Oprosti... 

Joško je namrgodio lice, pa će srditim glasom: 

— Čudno! Mnogo je toga na svijetu čudno. Što to na pri- 
mjer nije čudno, da čovjek nema krila, a ptica, koja je tako 
glupa, da naleti na prozor i sva se izrani, ima krila i slobodno 
leti po svijetu. Sve je na svijetu čudno. Samo što ozbiljan čovjek 
o tome ne razmišlja. Ajd, okrijepi se malo. Jer ovo, što sada 
dolazi, još sigurno nikada nisi čuo. ' 

Joško natoči čaše i oni ispiju do dna. Pomalo je postajalo 
tamno u sobi. Sa ulice trubio je auto, a u pivnici pilio je netko 
drva, pa se čulo, kako pila tužno škripi. 

Joško protare ruke kao čovjek, koji je učinio dobar posao, 
a onda nastavi: 

— Naskoro ti ja otkrijem kuću, u kojoj je stanovao izu- 
milac tih taneta. Dobro mi je komandant nacrtao položaj, pa mi 
to nije bilo teško naći. To ti je bila kamena jednokatnica s bal- 


149 


konima; takvih kuća možeš često vidjeti u filmu, i ja sam ti još 
šetao neko vrijeme pred njom, dok se svijet nije počeo razilaziti, 
a onda sam još popio ostatak ruma, i kad nije bilo nikoga na 
ulici, ja ti brzo preskočim niski plot, i eto ti mene u vrtu izu- 
mioca. Na sreću nije nigdje bilo psa, no ja sam i slutio, da ga 
ne će biti, jer sam mislio, da bi ga taj sa svojim lajanjem si- 
gurno smetao u njegovu teškom poslu. 


Pepić: — Da, to može biti, da bi lajanje pseta smetalo izu- 
mioca pri razmišljanju, to mogu vjerovati. 
Joško: — Ti možeš mirne duše i sve drugo vjerovati. Pa 


nemam ja uzroka, da ti lažem. Što imam ja od toga, ako ti od 
mene odeš s uvjerenjem, da sam te nalagao. Ja želim ostati čist 
pred tobom. U mojoj familiji nije nikad nitko lagao. Jednom je 
majka rekla ocu, da je vani hladno, a bilo je toplo, pa je otac 
tako planuo, da sam mislio, sad će udariti majku. Dragi moj, 
to, da govorim istinu, to sam ti ja naslijedio od svoga oca. 

— A to, da lažeš, to si sigurno naslijedio od majke, — 
rekne Pepić, koji nije imao namjere, da mu tako odgovori, no 
naletjelo mu je to nekako na jezik, pa mu je poslije i samome 
bilo žao, no ipak se i srdio, da ga Joško drži za takova glupana, 
koji sve vjeruje. 

Joško se za čudo nije rasrdio na Pepićeve riječi, već se 
snuždio i rekao tihim glasom: 

— Ja sam ti, Pepić, htio prirediti veselje s mojim pripovi- 
jedanjem, a ti meni kažeš, da lažem. No mislio ti o meni, kako 
hoćeš, ja ću sve ispripovijedati do kraja, jer ako sada prestanem, 
ostat će to sve u meni, pa će me mučiti nekoliko dana. 

Pepić: — Oprosti, nisam tako mislio, tako šale radi sam 
to rekao. ho 

Joško, udobrovoljen: 

—To sam i mislio, da si ti to šale radi rekao. Dakle, gdje 
smo ono stali? Aha, u vrtu izumioca. Ja ti se tiho dovučem do 
njegova prozora i pogledam unutra. Kraj velikog stola, koji je 
bio pun papira, knjiga i bočica s tintom, sjedio je čovjek s du- 
gom crnom bradom i nešto sračunavao. Tu si ti, ptico ribolovna, 
pomislim ja, ti lijepo sjediš tu u toploj sobi i nama krojiš smrt, 

a mi ginemo vani u jarcima i sve radi tih tvojih taneta! I ja ti 
stao razmišljati, kako da ga najbolje napanem. Ako počnem pu- 
cati u njega, čut će susjedi, pa ode moja glava. Nekako bih prije 
došao do odluke, da sam još imao sa sobom ruma, jer rum osvje- 
žuje, no boca je bila prazna. Ja još brzo stavim bocu na usta, 
još nekoliko kapi je bilo u njoj, i odmah sam stao brže i laganije 
razmišljati. : 

Dakle, kako da ga napanem? Kako? 

I ja ti odlučim, da ga stanem zvati pred prozorom. Sakri- 
jem se kraj prozora i stanem tiho i vrlo ljubazno zvati: 


— Sinjore! Sinjoore! — 'To je sve, što sam znao talijanski. 
Čovjek s crnom bradom prene se ko iz sna i priđe k prozoru, 
Ja ti stao dalje zvati: 

— Sinjore! Sinjooooore! 

On otvori prozor i nagne se van. A ja ti brzo skočim iza 
zida, čvrsto ga povučem za bradu, i prije nego li je imao prilike, 
da se snađe, izvadim munjevitom brzinom iz džepa krpu natop- 
ljenu kloroformom, da, to sam također zaboravio reći, da mi je 
komandant tu krpu stavio u džep, i brzo ga tom krpom udarim 
po nosu. Izumilac je bez riječi pao preko prozora i ispružio ruke 
u vrt. Ja skočim u sobu, povučem ga unutra i položim na pod, 
onda ajde brzo do stola, no kako ćeš između tih stotinu planova 
naći onaj pravi, kad ne znaš talijanski! Ali srećom da su i slike 
bile na planovima i najednom ti ja uskliknem od veselja. Na 
jednom planu bilo je naslikano veliko tane, kako juri zrakom. 
A duboko pod njim ležali mrtvi vojnici u dugim redovima. Iz 
usta im je tekla krv, koju je izumilac nacrtao crvenom tintom. 
To je taj plan, reknem ja radosno, brzo ga smotam, pa s njime 
u džep. Izumilac je nepomično ležao na podu, ja ti pregazim 


preko njega, pa opet kroz prozor u vrt. No sad je već počela sjati 


mjesečina, pa je stvar za mene postala sve opasnijom. Ali sre- 
ćom nije nitko opazio, kako sam preskakao plot. Pepić, Pepić, 
nemoj mi praviti takvo lice, ako ti je zlo, ajde malo na zrak, 
znam, da već slušanje ovakova događaja uzbuđuje. No što bih ja 
rekao, koji sam to sve doživio?! 

Pepić se u sebi srdio, da sluša tako mirno te laži, no sarma 
je počela tako lijepo da probavlja u želucu, vino je dobro, toplo 
je tu u sobi, pa opet i čovjek ne smije biti nezahvalan, i tako 
Pepić samo rekne: 

— Vrlo zanimljivo, vrlo zanimljivo. Samo dalje. Ja slušam. 

Joško: — Sad je i onako skoro gotovo. Iako će tebi možda 
biti žao, da je već gotovo, ali ja ti ne mogu pomoći, ja mogu 
samo ono pripovijedati, što je istina. Ja sam se opet morao ve- 
rati kroz šikarje, i već sam ćutio umor u nogama, pa umalo da 
nisam zaspao, no velika radost, da nosim taj plan, održala me 
budnim. I tako sam ti ja došao zdrav i čitav opet u naše polo- 
žaje. Ja odem komandantu, dadnem ga smjesta probuditi i on 
još onako sanen, nikako nije mogao vjerovati, da sam donio 
plan. No kad ga je na stolu razmotao i vidio, da je pravi, počeo 
je po sobi skakati od veselja, dapače me je i zagrlio, i mi smo 
do jutra u njegovoj sobi pili, a malo smo i zapjevali. I vidiš to, 
da smo mi onda stali pobjeđivati, moja je zasluga. 

— A kako to, da nisi postao oficir? — upita Pepić, koji se 
je u sebi opet stao ljutiti. 

— He, he, heee — počeo se Joško smijati — pa naskoro 
nakon toga prestao je rat, pa moje promaknuće nije više došlo 
na vrijeme. Alaj si ti mudar! No sad pijmo opet, da se malo 
oporaviš od straha. 

Pepić srdito: — Pa ne plašim se ja. Čega bih se plašio? 

Joško: — Znam ja, da ti meni ne ćeš priznati, da te stvar 
zaplašila. No kako vidiš, sve je dobro svršilo, a meni je to naj- 
ljepša uspomena moga života. Kako ti vino prija? 


Pepić: — Vrlo je dobro. Pravo, nepatvoreno. 
Joško: — Da, vino je dobro. A kako ti živiš? 
Pepić: — Kao uvijek. Slabo, onda još malo slabije, a kad 


već mislim, da ću otići k vragu, opet se nekako spasem i veselim 
se, da sam živ. Nešto malo jela se nekako nađe, no sad je zima, 
pa mi je teško s noćenjem. Ne da se više vani spavati. 

Joško: — No to si mogu misliti. Ti znaš, da ja uvijek na 
večer idem pred vlakove na kolodvor, da nekoga nađem, koji bi 
htio kod mene za par dinara prespavati. Često ne nađem niko- 

ga, pa divan ostane prazan. Onda bi mogao ti na njemu prespa- 
vati. Je li divan prazan, ili je netko na njemu, meni je svejedno. 

Pepić pogleda u polumračni kut i spazi neki stari, razderani 
divan, iz kojega su virile dlake na sve strane, no spavati na 
takovu divanu za njega bi bila prava sreća. 

Pepić: — Ne mislim ja tebi pasti na teret. No molio bih te, 
za vrijeme, dok ti odeš na kolodvor, mogao bih malo prodrije- 
mati, pa ako ti koga dovedeš, idem ja smjesta van, a ako nitko 
ne dođe s tobom, onda bih te molio, da smijem ostati ovdje. Ali 
ako ti to zbilja nije teško. 

Joško: — Zašto bi mi to bilo teško? Ja i onako skoro idem, 
već je vrijeme. Idem samo u pivnicu po drva. 

Pepić: — Radi mene nemoj trošiti drva. Meni je ovdje do- 
sta toplo. 

Joško: — E, moram ja ložiti radi ljudi, koji dođu prespa- 
vati. Kad netko već plati deset dinara za noć, onda hoće imati i 
toplu sobu. Ljudi su ti razmaženi. Odmah ću se vratiti. 

Joško je otišao po drva, a Pepić je stao o njemu razmišljati. 
Eto, tako dobar čovjek, a ima samo tu prokletu manu, da tako 
gadno laže. Možda je tu manu ipak naslijedio od majke, kad i 
sam kaže, da je ona lagala. Bog zna, što se to u Joškovu mozgu 
događa? To ne može nijedan doktor znati. Rentgenom se dok- 
tori sigurno ne ufaju prosvijetliti glavu, jer na glavi su vlasi, a 
te bi sigurno stale gorjeti. I tako doktori ne mogu saznati, što je 


ou glavi. Vratio se Joško s punim naramkom drva, koja je s gla- 


snom bukom bacio na pod kraj peći. Metne dva komada u malu 
Peć, jer više u nju nije stalo; tad rekne: 

— Molim te, Pepić, ja sad moram otići, prije nego legneš, 
metni još par komada drva u peć, jer ako koga dovedem, taj će 
se ljutiti, ako je soba hladna. 

Joško obuče nekakav kratki ogrtač, koji mu je sezao jedva 
do trbuha, navuče kapu skoro do ušiju, i reknuvši Pepiću zbo- 
gom, ode prema vratima. 

— Bog, Joško — odvrati Pepić — želim ti, da nađeš koga 
za spavanje. 


153 


Joško na vratima: — Za tebe bolje, ako nikoga ne nađem, 
barem ćeš moći cijelu noć spavati. . 

Pepić: — E, najprije dolazi posao, a onda ja. Bog! 

Joško: — Bog! Samo ti legni! 

Vrata se za njim zatvore i Pepić ostane sam u sobi. Legne 
i ispruži se na starom divanu. Već se ne sjeća, kad mu je zadnji 
puta tako ugodno bilo. Soba je topla, želudac je pun, a noge se 
voljko odmaraju. Naskoro ustane, da prigleda u peći, stavi još 
dva komada drva u nju, zatvori pomno klimava vratašca, da ne 
bi žeravka ispala na pod, a onda opet legne. Naskoro mu se stale 
zaklapati oči. Toplina je još povećavala njegov umor i za ne- 
koliko časova usne. Iz obližnjeg stana padao je trak svijetla u 
sobu i osvjetljivao bocu na stolu, prazne čaše i naslon stolca. 
Naskoro se začulo, kako škripe trošne daske balkona. Stanari: 
muž i žena išli su u svoj stan, koji je bio na istom balkonu i 
glasno razgovarali. KE 

Muž: — Ja sam ti rekao, da odeš prije k njemu, dok je još 
doma. Ne da se njemu vratiti tih pedeset dinara. Zato bježi pred 
nama. ' . 
Žena: — Pa njegova soba je bila otvorena, ja sam unišla 
unutra, no nikoga nije bilo. ' . 

Muž: — On ti je lukav. Jesi li dobro pogledala, da se nije 
gdje u sobi sakrio. Taj ti je sve u stanju. : : 

Žena: — Pa kud će se sakriti? Nije miš, da može stati u 
svaku škulju. ' 

Muž: — On se morao negdje u sobi sakriti. Jer njegova soba 
ima samo jedan ulaz, kako znaš. U toj dvorišnoj kući su same 
male sobe. Pet ih ima. A u prvom katu je magazin. Ja sam ja- 
sno vidio, kako je čas prije ušao unutra. To ne vjerujem. . 

Žena: — Ti, meni se čini, dok sam stajala u sobi, da je 
ormar nekako čudno zaškripio. A i vrata od ormara nisu bila po- 
sve zatvorena. Da se nije taj vrag sakrio u ormar? 

Muški glas se resko nasmijao, a onda je rekao: 


— Pa to je jasno, da se je sakrio u ormar, a sad se negdje: 


u svojoj sobi smije, kako te je nasamario. Čekaj, sutra ćemo 
: : ; : 
bolje urediti stvar. Ja idem s tobom sa batinom. Ne će nam više 

uteći. Još prije nego ja uđem u sobu, stražarit ćeš ti već sa ki- 
šobranom pred njegovim prozorom, da on u isti čas, kad ja 
otvorim vrata, ne skoči kroz prozor. Istjerat ćemo mi miša iz 
rupe. Pedeset dinara je danas veliki novac za nas siromahe. 
Muž i žena su, glasno razgovarajući, pošli dalje po balko- 
nu, koji je nemirno škripio, no Pepića sve to nije moglo pro- 
buditi, jer je pao u jaki san i njegovo disanje postajalo je sve | 
glasnije i glasnije. 


Noć kod Joška 


Pepićevo lice bilo je u snu posve mirno. No naskoro se stao 
smiješiti, jer je sanjao, da sjedi na nekoj livadi, koja je sva bila 
puna sunca, a nedaleko njega tekao je potok, na kojemu su bili 
sami mlinovi, ali maleni mlinovi, kakove mu je otac davno pra- 
vio, kad je još kao dječak išao s njim na izlet. Te su onda mli- 
nove postavljali u vodu, kotači se stali brzo: vrtjeti i voda se 
zaista počela pjeniti kao kod pravih mlinova. Sjedi Pepić u snu 
na osunčanoj livadi i gleda, kako se ti maleni mlinovi vrte, oko 
njega tiho leprše leptiri, zuje pčele, a nedaleka šuma šušti mirno 
i ozbiljno. Ali Pepićevo lice prestalo se smiješiti, jer najednom 
je osjetio, kako nekuda duboko pada, nestalo je osunčane livade, 
mlinova i šume, i on se našao u nekakvoj grabi, koja je bila puna 
kaljave vode, a opet je ta graba ličila i na kacu. I on je u strahu 
htio izaći iz te grabe-kace, no sve je oko njega bilo tako sklisko, 
da se on uvijek odskliznuo natrag u kaljavu vodu. No pomalo 
se njegovo lice stalo razvedrivati. Nestalo je kaljave vode i on 
je veselo koračao po Medulićevoj ulici, a nad glavom je držao 
bijeli svileni suncobran, koji je u suncu sav blistao od bjeline, 
kao da je od snijega. Hoda on veselo s tim bijelim suncobranom 
po Medulićevoj ulici, sunce je visoko na nebu, a nebo je divno 
modro i ni oblačka na njemu nema. No najednom se Pepićevo 
lice namrgodi. Suncobran se stao naglo taliti i naskoro mu je 


samo držak ostao u ruci. A onda je Pepić opet stao tonuti u neke 


mračne prostore i jedno vrijeme nije ništa sanjao, već su duša 

i tijelo postali nepomični kao kamen, panj u šumi ili komad 
željezne rudače, koji nepomično spava u utrobi gore. Lice je 
opet poprimilo miran izraz i u tome miru ostalo je nekoliko mi- 
nuta. No najednom se stalo trzati. Pepić se u snu našao u ne- 
kakovu šikarju, koje ga je bolo po licu, rukama, leđima. Kraj 
njega klečao je Joško, a u rukama je držao topovsko tane, koje 
se stalo strašno pušiti. Pepić je u snu vikao: — Baci to, Joško, 
sad će prsnuti, pa ode nama glava! — Joško se samo smijao i go- 
vorio: — Ne razumiješ ti to, Pepić, ne razumiješ ti to, samo oni, 
koji su hrabri, to razumiju. — Tane se već tako pušilo, da su 
obojica već bili zavijeni u gusti dim. Tada je tane stalo zviždati 
kao lokomotiva prije ulaska u stanicu, i najednom nije Pepić od 
gustog dima ništa više vidio, tek samo se čulo to zviždanje, koje 
je postajalo sve glasnije i očajnije. — Propali smo, prooopali, 
— stao je stenjati, rukom pipajući bolno mjesto. Prokleti Joško! 
Te njegove laži su krive, da tako glupo sanjam, a i nogu sam si 
natukao. Vrag odnio te njegove doživljaje! I Pepić se srdito 
okrene na drugu stranu. No trebao je još neko: vrijeme, dok je 
opet usnuo. Sanjao je o kutu kraj pivnice, u kojemu je danas 
prije podne spavao. I u snu je ćutio, kako je tamo bilo tvrdo 1 
hladno. I šojku je u snu čuo, kako viče i zviždi, no za čas se nje- 
govo lice opet počelo trzati. Stao se u snu hrvati s izumiocem. 
Bilo je to na nekakovu strašno dugom mostu, ispod kojega je 
glasno i prijeteći šumila rijeka. Natezao se s izumiocem, vukao 
ga za bradu i vikao: — Planovi! Gdje su planovi?! Oni pravi! 
Oni pravi! — No izumilac ga uhvatio za grlo i stao ga gušiti. 
Pepićevo lice iskrivilo se u snu; počeo je glasno, isprekidano di- 
sati, pa je vikao: — Joško! Joško, — no s velikim naporom. I 
najednom se most stao ljuljati, on i izumilac pali su s mosta, i 
on se probudio. 


Sad osjeti, da ga i ruka boli. Sigurno je u snu udario njo- 
me po stijeni. Noga ga je također još boljela. 


— Joško! Vrag te odnio, — stane stenjati. — Još jedam- 


puta mi takove laži pripovijedaj! Hvala lijepa za sarmu i vino, 
ali tko će to slušati. 

Sjedne u krevetu, i dok je opipavao čas nogu, čas ruku, raz- 
mišljao je: pa nisam ja tako plašljiv čovjek i dosta sam toga 
preturio preko glave, ali ovaj Joško čovjeka tako smota, da mu 


omisli stanu kojekako trčati mozgom, pogotovo u snu. Čudna 


stvar, ti naši snovi. Oni su kao zrcalo, u kojemu se zrcali mnogo 
toga, što smo po danu doživjeli. Ali iskrivljeno zrcalo, slično 
onima, koja je jednom vidio u nekoj daščari na Sajmištu. Kad 


se postaviš pred njega, ugledaš se u njemu posve iskrivljeno, 


pa je to i za smijeh. 'Tako je i s tim zrcalom naših snova. Da- 
pače i istinit doživljaj, koji si po danu doživio, to zrcalo iskrivi, 
a kako tek ne će iskriviti lažni doživljaj, koji je već sam po sebi 
iskrivljen, kao na primjer to Joškovo pripovijedanje o ratu i 
planovima. Nema više smisla spavati, šta će se opet uznemiri- 
vati u snu. Spavanje mora služiti odmoru, a ne da se u snu uzru- 
java još više nego u životu. Jer ako je već život nemiran, i san 
također nemir sije, pa kuda će onda uteći iz toga svijeta? Ima 
još samo jedan put, a taj je smrt, a on Pepić je veliki neprija- 
telj smrti, i da mu je moguće, on bi joj zazidao najljepšu grob- 
nicu na Mirogoju i nametao na tu grobnicu čitavo brdo kaime- 
nja, tako da smrt više nikada ne bi uteći mogla. 

A kako bi on postao bogat! Svaki čovjek u gradu dao bi mu 
barem deset dinara, jer je jednom za uvijek zakopao smrt, a 
bogatiji dali bi sigurno i više. Ali vrag je s bogatima. Oni daju 
manje od siromaha. Ali on bi ih zaplašio. Ako ne bi htjeli dati 
novaca, on bi im zaprijetio, da će opet odvaljati kamenje s grob- 
nice, i smrt će se opet dići, jer žilava je ona, žilavija od svoga 
brata đavla, i opet će s najvećim mirom kositi ljude. No kad bi 
bogati vidjeli, da će smrt opet ustati (a bogati tako rado žive), 
odmah bi pripravno izvadili svoje lisnice, banke bi se stale re- 
dati pred Pepićem i za čas bi se stol šarenio od samih banki, 
kao da je na njemu prostrta velika, šarena zemljopisna karta. 
I Pepić je, sjedeći u krevetu, i zijevajući stao računati, koliko bi 
on u gradu skupio novaca, ako siromašniji daju, recimo, svaki po 


. deset dinara, a bogatiji, recimo, svaki po tisuću dinara. No tko 


bi to sračunao?! Zna on računati, ali nikad nije računao s tako 
velikim brojkama, jer ih nikada nije trebao. A kad bi slučajno 

u novinama pročitao kakve strašno velike brojke, recimo, u ka- 
kovu članku o zvjezdoznanstvu, pred njegovim bi očima te broj- 
ke nemirno skakale, kao da ima vrtoglavicu, i on bi stao dalje 
čitati, preskačući retke, u kojima su velike brojke, jer iako ih 
nije razumio, vjerovao je gospodi profesorima, da je sve zaista 
tako, kako je u članku napisano, jer profesori to moraju znati. 
Oni imaju najveće ispite i ti ispiti traju po nekoliko mjeseci, 
dapače po nekoliko godina. On pozna u jednom vinotočju u Ju- 
rišićevoj ulici nekog sveučilištarca, dugog, uvijek neobrijanog 
čovjeka od jedno četrdeset godina, kojega tamo često pitaju: 
— Gospodine doktore, a kad će opet ispiti? — On uvijek odgo- 
vara: — Opet na jesen. I to traje već nekoliko godina. A gazda 
vinotočja kaže, da je taj sveučilištarac vječni študent. Ali valjda 
vječno ne traju ti ispiti, iako je istina, da vrlo dugo traju. 
Opasni su ti ispiti, razmišlja Pepić i pipa naizmjence čas 
bolnu ruku, čas nogu. Jednom je čuo, kako su na ulici mladići 


zadirkivali svog druga: — Pao si na ispitu! Nije te stid! — Mla- 


dić, koga su zadirkivali, pravio je vrlo snuždeno lice, i od tuge 
vukao se cijelo vrijeme za nos. 

Pao je na ispitu. To znači, da su tamo tako stroga gospoda, 
koja te sigurno muče sate i sate, dok od umora ne padneš na pod. 
Ili možda se onesvijestiš, jer od tih tisuću i tisuću pitanja zavrti 
se čovjeku u glavi, i on, kako je dug i širok, padne pred gospodu 
ispitivače. Onda ga sigurno polijevaju mrzlom vodom, ili mu 
naliju u usta malo borovičke, pa kad se oporavi, nastave oni da- 
lje s ispitivanjem, dok ne načine od njega ili profesora ili lje- 
šinu. Toga Joška bi trebalo postaviti pred gospodu ispitivače. 
On bi ih tako obasuo svojim lažnim pripovijetkama, da bi u tom 
slučaju svi oni pali na ispitu pod stol, i on bi ostao jedini pro- 
fesor u gradu. Pepić se tiho nasmijao svojoj dosjetci, a onda 
ustane, da prigleda peć, koja je postala nekako mirna, a i nika- 
kav odraz nije više iz nje izlazio. Otvori klimava vratašca i 
ugleda još dovoljno žeravke. Metne na nju dva oveća komada 


drva, zatvori opet pomno vratašca i ponovno legne. Ovako > 


umornu javljale mu se pred zatvorenim očima razne slike, ne- 
mirne i raskidane. Ugleda, kako krabulje u strašno šarenim odi- 

jelima trče preko željezničkog nasipa, tad ugleda bradato lice 
prodavača novina, koga često viđa na ulici, tad ugleda plot u 
Botaničkom vrtu i škulju, kroz koju se provlačio. Sve se to zbi- 
valo u izmorenom stanju između sna i jave, i sva ta raskidanost 
i nemir ličio je na bitku u mozgu. Svijest se je borila i htjela da 
ona dalje vlada, pa je zato viđevao pred sobom slike iz svoga 
svakidašnjeg života. A opet iz podsvijesti izlazile slike sna, ša- 
rene, čudne, unakarađene ili lijepe. Iz toga bunovnog stanja 
prenu ga glasni koraci po drvenom balkonu. I za čas se otvore 
vrata i uđe Joško, sam: 


— A ti si budan? Zašto ne spavaš? Nisam nikoga našao. 
Bogatiji putnici spavaju u hotelima, a siromašniji valjda kao ti, 
po sjenicima. Prokleto doba! Već mu crijeva van vise! 


Pepić: — Nemoj tugovati. Možda sutra koga nađeš. 
Joško: — A zašto ne spavaš? 
Pepić: — Oprosti, meni je ovdje vrlo lijepo, ali ti si me 


tako uzbudio tvojim pripovijestima, da sam se svaki čas budio, 
dapače sam u snu rukom i nogom stao udarati po zidu, pa još i 
sad ćutim bol. 

Joško, vrlo ozbiljno: — Kakvim pripovijestima? Ti valjda 
misliš ono o planovima? To ti je, brate, krvavo istinita stvar, pa 
vjerujem, da ti se tako usjekla u pamet. Ne čuje se to svaki dan. 
Tu već valja Joška potražiti, ako se želi nešto takovo čuti. Šteta, 
da si se radi toga tako uzrujao, jer upravo mi je na putu došao 
na um jedan moj drugi ratni doživljaj, možda još zanimljiviji, 
pa ako se malo oporaviš od straha, mogu ti ga sada ispričati. 
Noć je duga, možemo još malo drva metnuti u peć, a i sarme 
još ima. Vina sad više ne možemo dobiti, jer je vinotočje već 


zatvoreno. Dakle hoćeš li, da ti to pripovijedam? 


Pepić sa splašenim izrazom lica: — Hvala lijepa, sutra, .su- 
tra. Suviše sam još pun prijašnje pripovijetke, danas ne bih 
podnio. 

Joško srdito: — Ja sam ti već rekao, da to nije pripovijetka, 
to je krvava istina, krvava istina. Ili ti vjerovao ili ne. 


159 


Pepić je dobro čuo, da je Joško čas prije spomenuo sarmu, 
a i opet bi bilo vrijeme, da se nešto pojede, a i nezahvalno bi od 
njega bilo, da Joška zadirkuje, i on rekne: 


— Ne mislim ja tebe vrijeđati. Ali to se tako kaže pripo- 
vijetka. 


Joško je kratko vrijeme razmišljao, a onda, svlačeći svoj 
kratki kaput, rekne: 


— Samo ti Pepić legni, ako danas nisi sposoban slušati. Ja 
ću već pripaziti na peć. Znam, da si umoran. Ajde legni. 
Pepić: — Pa i meni se baš ne spava. Ima još vremena. 


Joško sve energičnije: — Legni samo, Pepić. Ja ću još neko 
vrijeme ostati budan, a onda ću i ja leći. Ne daj se smetati. 


Pepiću nije preostalo drugo no da legne, i on se opet ispru- 
Žžio na divanu. 


Joško: — Ja sad ne ću ništa razgovarati, tako da ti uzmog- 
neš čim prije usnuti. Samo spavaj. 

Pepić: — Eto, skoro ću usnuti. 

Pepić je zatvorio oči i mislio, kako je taj Joško ipak ču- 
dan čovjek. Zato jer on sad ne će slušati njegove ratne doživ- 
ljaje, ne će dobiti sarme, a sutra je sigurno više ne će biti. No 
milije mu je bez sarme usnuti, nego opet te laži slušati, poslije 
kojih teško da bi mogao usnuti. 


Ne može ga on siliti da sluša, ako on nije raspoložen. Nije 
on njegov rob. Radije će spavati u kakvoj šupi, pa makar i 
zebao, ali siliti se ne da. I Pepić stane zatvorenih očiju lagano, 
odmjereno disati, ne bi li na taj način nekako dovabio san. Di- 
sao je tako neko vrijeme i ćutio, kako se umornost razlijeva po 
tijelu, a svijest mu je pomalo tonula u neke mračne, duboke 
krajeve sna. No u to ga prenu lagani štropot. Pogleda prema 
stolu i opazi Joška, koji mu je bio okrenut leđima. Joško je u 
ruci držao žlicu i tiho, da Pepić ne bi čuo, vadio je njome sarmu, 
oprezno pazeći, da žlica ne bi udarila o zdjelu. Pepić je dalje 
glasno disao i u tome disanju zaista je naskoro usnuo. Joško je 

pojeo čitavu salamu, tad je još metnuo komad drva u peć, i svu- 
kavši se, legnuo u svoj krevet. Pepić je već tvrdo spavao i gla- 
sno disao. Ovako umoran pao je u teški san bez snova, i lice mu 
je bilo mirno, tek gornja usna se malo, skoro neprimjetno mi- 
cala. Joško je u košulji stajao kod petrolejke i upravo se spre- 
mao, da prstima zavrne šaraf na njoj. No prije još pogleda na. 
zaspalog Pepića i tiho promrmlja: — Da si slušao moje doživ- 
ljaje, dobio bi sarme. Bez novaca nema muzike. — A onda utrne: 
polagano petrolejku, počeše se pred krevetom po leđima, zijevne 
dugo, otegnuto i legne. Naskoro je i on usnuo. 

ANTE PETRAVICĆ, SPLIT 


MATIJA PETAR KATANČIĆ (1750—1825) 


Trebalo je da prođe još jedno stoljeće, da dobijemo prvi pokušaj 
i teorijski i primjerima unošenja više klasičnih obrazaca u hrvatsko 
pjesništvo, a napravio ga je Matija Petar Katančić sa zbirkom pje- 
sama Fructus auctumnales (Zagreb, 1794). Ta knjižica, koja opsiže 
nekih osamdeset strana, sadrži u prvih trideset i šest strana Katan- 
čićeve latinske pjesme, većinom prigodnice ispjevane u raznim klasič- 
nim metrima. Ostalih preko četrdeset strana sadrže pjesme u hrvatskom 
jeziku, i to podijeljene u više odjeljaka sa latinskim nazivima u »sa- 
držaju djela«, koje nazive Katančić prevodi: 1) Peto i šestonoge (Elegia- 
ca et heroica), t. j. elegijski distisi i heksametri — 2) Tamburne ino- 
stranske (Lyrica peregrina), to su safična strofa i »metrum asclepia- 
deum primum« — 5) Popivke narodne (Trochaica patria; in choreis), 
a to su pjesme ispjevane pod punim utjecajem erotičke narodne lirike 
u osmercima i desetercima, da se mogu uzeti za narodne i 4) Proste 
(Vulgaria lyrica); to je već umjetno pjesništvo rimovano. 

Pred ovim pjesmama stavio je Katančić uvod u latinskom jeziku 
pod natpisom »Brevis in prosodiam Illyricae linguae animadversio« 
(Kratak uvod u prozodiju ilirskoga jezika). Ovo je prvi put, da je 
netko kod nas razvio metrička pravila uopće, a pogotovu pravila, po 
kojima treba sastavljati pjesme u klasičnim razmjerima. Kako je u 
vrijeme Katančićevo svaki školovan čovjek dobro poznavao latinsku 
prozodiju i metriku, Katančić razvija pravila ukratko i sažeto, jer 
pretpostavlja, da su uglavnom pravila klasične prozodije i metrike 
svakome poznata. Stoga on iznosi propise, po kojima je spjevao une- 
sene klasične obrasce. Kako su ovo prvi put razvijena neka pravila za 
umjetnu versifikaciju u hrvatskom jeziku, u ovom slučaju klasičnu, to 
donosim u prijevodu taj uvod:!) 

>$ 1. U »Ilirskoj metrici«, kojoj smo razvili pravila bez ijednoga 
prethodnoga primjera, gledat ćemo poglavito na duh jezika, dakako 
služeći se načinom Grka i Latina, koji su zadnji od prvih pozajmili. 

1) Dakle, srednji i prvi slogovi riječi, koji su duboko i oštro na- 
glašeni, po naravi, su dugi. Na pr. gizsta, liska (lijeska) naglašuju oštro 
prvi slog; suša, biva jačaju (duboko naglašuju) predzadnji slog. 

2) Položajem dugi su oni predzadnji slogovi, kada vokal stoji 
ispred dva konsonanta kao što su u riječima prsten, mislim (jer za 
dvostruke jednake konsonante, kojih u našem jeziku ima malo, van 
sumnje je, da su slogovi, koji pred njima stoje, dugi). 


.") Teškoće pri prijevodu ovoga uvoda pomogao mi je svladati prof. 
Marin Rabadan. 

5) Ovdje se može uzeti u obzir, da kao i kod Latina bezvučni 
(muta: b, e, d, g, k, p, 1) sa slitnima (liquida: 1, r), kao u riječima to- 
plo, srebro, srcem, njedra, pogled, oklop, poprug, netresk, u kojima 
prvi slog, koji nije ni duboko ni oštro naglašen, smatra se neodređen 
(anceps *), t. j. može po potrebi da bude dug ili kratak. 

4) Ali ako se pak namjeri jedno od toga, da je duboko ili oštro 
naglašen, slog prema pređašnjem pravilu treba produljiti, kao u rije- 
čima mag|la, mudra, debjlo, kod kojih prve slogove ne možeš nikada 
skratiti. 

5) Kod vrsta izvedenih riječi, kod kojih osnovne imaju dugi slog, 
često se mijenja naglasak; na pr. ljzba, diva, lipa oštro naglašuju pred- 
zadnji slog, koji u ljubica, divica, lipota postaje kratak. Mi ga upotre- 
bljavamo kao neodređen (anceps *), t. j. sada za dug sada za kra- 
tak slog. 

$ II. 6) Jednakosložne riječi, koje se sastoje od jednoga vokala, 
kao što su ponajviše uzvici, prijedlozi i veznici, pa iako za njima do- 
lazi vokal, duge su. Na pr.: 

U onomii dvčra ja 1 čn bismo zajčdno. 

7) Ako je pred vokalom konsonant, kao u partikulama (čestica- 
ma) da, ne, ni, po, pošto nijesu otegnute, t. j. ne produljuju glas, 
uzimlju se kao neodređene (anceps *), naime mogu biti i duge i krat- 
ke. Na pr.: 

To da ne bi škodilo, po zlomu putu ne pojdi. 

8) Ako slijedi poslije ovakvih jednakosložnih riječi vokal, onda 
se pokraćuju (kratke su); kao što i one, koje svršuju na konsonant, 
sad, nad, nut, od, pod, koje se prilagođuju pravilu, koje slijedi (Š III). 
Među diftongima (dvoglasima) navode se ao, au, ei, ie, kao jao, znao, 
pauk, neima, liepo, nije; ovi su dugi, ako se ne dijele. 

$ III. Kod višesložnih riječi na koncu vokali a, e, uvijek su kratki, 
ako na njih ne pada dug glas, t. j. ako nijesu otegnuti kao žene u 
drugom padežu i čuje se u vezi (u kontekstu). Vokali i, 0, u, jesu ne- 
određeni (dugi ili kratki *), ako ne priječi prvo pravilo (š 1). Na pr.: 

Ja kozu s dvim jarići dadem tebi, samo posviraj. 

Riječi, koje svršuju na konsonant, drže se latinskih pravila: ako 
je u riječi, koja slijedi, vokal, kratke su; ako slijedi konsonant, otežu 
se (t.j. duge su) — naravno, ako je konsonant jednostavan ili prost 
(x i z su složeni), i ako ne priječi prvo pravilo (5 I). Na pr. Ja ću pi- 
vat, ti ćutit imaš. Tu pazi, da su konsonanti ć, č, dž, đ, lj, nj, š jedno- 
stavni ili prosti (Katančić bilježi u tekstu latinskom ove konsonante 
mađarskim pravopisom, op. prev.), i da im se drugi nadodava u po- 
moć (subsidii gratia). U izvedenim riječima dj, nj, tj izgovaraju se kao 
đ, nj, ć, koje držimo neodređenim (dugim ili kratkim c), uz održava- 
nje prvog pravila (Š I): kao u riječima mladjan, krinjen, okčćen. I 

radi toga kod osnovnih riječi upotrijebili smo y, da kod izvedenih 
bude razlika, prema nauci odličnih gramatičara. (Katančić naime služi 
se mađarskim pravopisom, pa konsonant lj bilježi ly, kad je prost, na 
pr. lyba; ali ako je izveden, na pr. opkoljen (part. perf. pas.) od opko- 
liti, onda piše 1j). 

$ IV. Elizija uobičajena kod Latina smeta harmoniji, naročito u 
pjesmi (pjevanju). Mi smo joj se prema grčkom običaju uklanjali, 
osim u »Samoborskoj odi«. Ekloge sastavismo u elegijskom distihu, 
da pjesma lakše ispadne, makar znamo, da se one običavaju pjevati 
u herojskom stihu (heksametru), kao što smo učinili u trećoj eklogi. 
Čitava ilirska poezija (narodna) ispjevana je u trohejskom stihu, a 
ona se pak običava izvoditi uz glas gusala (Lirae). Primjere pružamo 
u trećem odjelku ovoga dijela knjige (jer su u prvom dijelu latinske 
pjesme); i najprije u čistom stihu alkmanijskom: u ostalima prvi i 
zadnji slogovi, koji se običavaju produljiti, održani su. Ali o ovome 
drugi put, kad budemo govorili o Ilirskoj poeziji.« 


Katančić je doista napisao teoriju o hrvatskom pjesništvu u latin- 
skom jeziku, ali je ostala u rukopisu, kako kažu, s ostalim njegovim 
rukopisima negdje u Budimpešti. Alkmanijskim stihom zove Katančić 
čisto podražavanje narodnoj lirici, koja se pjeva u kolu. Zašto tako 
zove, ne znam odgonetnuti. Uopće nije lako dovinuti se svemu, što 
ovdje gore donosi kao pravila za prozodiju klasične lirike u našem 
jeziku, a nije ni jasno njegovo shvaćanje akcenata. Regbi da on drži, 
da su samo tri akcenta u našem jeziku. Ja sam ovdje propustio nje- 
govo bilježenje naših tako zvanih složenih konsonanta (ć, č, š, lj, nj, 
dž, d), od kojih neke bilježi na dva načina: kao proste (ly) ili složene 
(13). 

Za ovu njegovu prozodiju napisao. je Adolfo Veber ovo: »Kod nas 
se obično viče na staroklasično mjerilo, kano nepristojno našemu je- 
ziku. Ali to se krivo mnijenje ima pripisati tomu, što su pjesnici, koji 
su dosada kušali pjevati u starom mjerilu, pravila o hrvatskoj me- 
trici uzimali iz klasičnih jezika, pa što su ovi posve druge naravi od 
hrvatskoga jezika, morali su se i naški stihovi činiti siloviti, nespretni 
i neugodni. Dokazom neka mi služi ovdje slavni Katančić, kod koga 
imaju između ostalih ovi stihovi, kojih neugodnost da tim laglje u oči 
udari, pobilježit ću im slovke (slogove) po naravi hrvatskoga jezika 
prema mojim pravilima: ' 


Glas oni | slatko sla|ššt, viltrić kada | punč zalpadni, 
Listje kad | ustrepiti, | grančica | kid sč vije. 

I kadi |joca slajvilj gnjstoj milčiljabnč | nš liski, 
Grlicš | kšd tulži, | kadli | koslić fićujka 

Ova dva distiha imala bi u heksametrima ovakovo lice imati: 
Slatko je | slušat | glas, kad | vjetrić sa | zapada | puhne, 
Listje| kad usitrepti, |kad se | grančica | vije, 
II slajvulj jolca gulstoj milojljubno na | liski, 
Grlica | kad tulži, ili) kad no | kosić filćuka. 

Sada mislim, da ne će nitko reći, da su ovi stihovi naškom uhu 
neugodni.« ' 

Ovako Veber ispravlja Katančića. Međutim i lajik može lako opa- 
ziti, kako i Veber nije na pravom putu slažući heksametre dijelom 
na osnovu akcenta, a dijelom na osnovu kvantiteta, jer je dovoljno 
upozoriti na neskladnu diobu stopa u zadnjim dvjema stihovima, koja 
je isto tako neprirodna kao i Katančićeva. K tomu Veber, koji zna, da 
je drugi stih elegijskoga distiha pentametar, naprosto ga briše, valjda 
što ne umije napraviti pentametar. Ako je Katančićeva teorija o pro- 
zodiji za klasične stope u našem jeziku zamršena, teška, i ne odgovara 
duhu našega jezika, iz navedenoga bilježenja dužine i kračine slogova 
vidi se, da je i Veberovo naučanje neprilagodivo našemu jeziku, jer 
se ni on ne drži akcenta, nego miješa principe o slaganju stopa po 
akcentu s principima o slaganju stopa po kvantitetu (dužini i kračini 
slogova). 

Prema ovoj teoriji, uglavnom osnovanoj na pravilima latinske 
metrike, ispjevao je Katančić osam pjesama u četiri vrste klasičnih 
obrazaca: elegijski distih, heksametar, safična strofa i metar asklepija- 
dejski drugi (metrum asclepiadeum secundum). 

Najprije dolaze tri pastirska razgovora, od kojih su prva dva u 
elegijskom distihu (heksametar i pentametar), a treći u heksametrima. 
To su pastirske ekloge, ali ne više u maniri italijanske renesanse, koja 
je prenijela u Dubrovnik čitav niz t. zv. pastorala, već pod punim 
utjecajem Teokritovih Idila i Vergilijevih Bukolika. Dr. Franjo Maix- 
ner!) dokazuje podrobnim poređivanjem, kako je sve to prepjevano 
prema gornjim pastirskim idilama Teokrita i Vergilija; k tomu pri- 
dodavanjem iz Ovidija. : 

Evo jednoga primjera kako Katančić prepjevava: 


Ovdi bijaše zdenac neglotni, kog voda bistra 
prosvitliva; nikad taknula marva njega. 

Nit vodu muti zvirad, bližnjeg nit grančica stabla; 
stabla daju hladnost, trava priželjnu sladost. 

Ovdi dite došav morno tirajući zviradi, 
spusti se na travicu blizu do zdenca meku. 


1) Pastirski razgovori u Katančićevih »Fructus auctumnales« — Rad 
Jugoslavenske akademije, 65, str. 71—91. 

I kad hoti žedju protirat, nova žedja priraste, 
prignuvš' usta k vodi priliku lipu vidi. 
I što tilo ne bi, ljubeć on tilo činjaše; 
sam se čudi sa sobom, pak stade motrit oči, 
Obraz bili, čelo svitlo, vrat čisti, obrve 
crne, vidi rumenom gizdava usta bojom. 
Original u Ovidijevim Metamorfozama glasi (III. 407. —425): 
Fons erat inlimis, nitidus argenteus undis, 
quem neque pastores neque pastae monte capellae 
contigerant aliuđdve pecus, quem nulla volucris 
nec fera turbarat nec lapsus ab arbore ramus. 
CGramen erat circa quod proximus humor alebat, 
silvaeque sole locum passura tepescere nullo. 
Hic puer et studio venandi lassus et aestu 
procubuit, faciemque loci fontemque secutus 
dumque sitim sedare cupit sitis altera crevit, 
Dumque bibit visus correptus imagine formae 
spem sine corpore amat, corpus putat esse quod umbra est. 


Adstupet ipse sibi vultuque immotus eodem 
haeret, ut e Pario formatum marmore signum, 


spectat humi positus geminum, sua lumina, sidus, 
et dignos Baccho, dignos et Apolline crines, 
impubesque genas et eburnea colla decusque 

oris et in nives mixtum candore ruborem. 


U prijevodu Maretićevu: 


Bez gliba izvor imade srebrolikih, bistrijeh vala, 
Kojeg ne taknuše nikad pastiri ni koze, što brdom 
Pasu, ni druga stoka; pomutila nije ga nikad 
Ptica nit ikakva zvijer ni grana padnuvši s drva. 
Okolo rastaše trava i bujaše imajuć vlage; 

I šuma bješe, što nije sunčane propuštala žege. 
Narkis izvorom jednoć i mjesta ljepotom privučen 
Od lova trudan buduć i pripeke onamo leže. 

Hoće da ugasi žeđu, al nova žeđa mu raste. 

Pijući krasan ugleda lik i opčinjen njime 

S nadom ljubi čeg nema držeći za tjelo sjenku. 
Samome sebi se divi, nepomično motri i stoji 
Sličan istesanom iz parskoga mramora kipu. 

Oči svoje ko dvije zvijezde gleda ležećke 

T kosu, koje se Bakh ni Apolon stidjeli ne bi, 
Sleda golobrado lice, bjelokosni vrat i ljepotu 
Usta i crven, koja s bjelinom se snježanom mješa. * 

Jedino je svoga tu dodao Katančić, što je pohrvatio imena pa- 
stira i njihove pastirske razgovore prenio u Slavoniju. O kakvoj pje- 
sničkoj vrijednostih ovih njegovih pokušaja nema ni govora, i već je 
pred pć vijeka Maixner izrekao nepovoljan sud o Katančićevu pjesni- 
kovanju usprkos Šafašikovu protivnom mišljenju: »Dapače morat ćemo 
protivno suditi, da u Katančića nije bilo ni pravoga uzleta ni tvorne 
sile i izvornosti pjesničke, te da spada među slabije između onih pje- 
snika, koji su se u ono vrijeme pojavili u Slavoniji. Taj svoj sud ne 
temeljimo u ostalom na opažanjima svojim o pastirskim razgovorima 
pego također na drugim njegovim pjesmama u »fructus auctumnales«. 
Latinske bo pjesme njegove, akoprem pokazuju veliku vještinu i okret- 
nost u latinskom slogu, većim se dijelom prislanjaju na staroklasične 
uzore, najpače na Horacijeve ode, a hrvatske ili su imitacije narod- 
nih — a te su mu još najbolje uspjele —, ili se povađuju također za 
staroklasičnima, ali nešto samostalna, što bi po strogim zahtjevima za- 
služilo ime prave poezije, stvorio nije.« 

Iznijevši ponajprije pravila Katančićeve klasične metrike, evo po 
nekoliko stihova iz raznih razmjera. Elegijski distih već smo donijeli 
na dva mjesta (citat iz Vebera i iz Maixnera), a evo par heksametara 
iz one poznate »Satir od kola sudi«: 

P&n sviral6m jednoć zapovid na Feba, potočne 

Sestre kupi na gori Fruškoj kod Srima ponosnog; 
>U kolo, Nimfe,« veli, »svetac valja Cinta današnji 
Proslavit i starom poigrat po načinu, znate. i t. d. 

Kako je safična strofa po konsirukciji najbliža prozi, uspijeva mu 

najbolje: 
I!' se po lugu Patarea Febe 
I! po Parnaskim šumami prohađaš, 
K nam se prislatkom citarom požuri, 
Divo Talija. 

Dao je i jedan pokušaj u obrascu »meirum asclepiadeum secun- 
dum«: 

U društvi kolik6ć Cintija mlađanih 

Sćstric4, tirajuć zvirke dug6, zahod 

Hladit sinčani k4d pćčme tihi šumu, 
Žudi lik položit doli... 

Katančić postavivši svojim pokušajima u klasičnim obrascima za 
osnov pravila staroklasičnoga pjesništva grčkog i latinskog, on ga je 
proveo dosljedno u svih osam pjesama spjevanih po pravilima svoje 
metrike. Tako je nastalo ono naglašavanje u našem jeziku neprirodno, 
koje, i kad bi sadržaj u pjesmama imao kakvu pjesničku vrijednost, 
ubija svaku poeziju svojom neskladnošću sa duhom našega jezika, 
jer poezija nije samo u sadržaju, nego u sadržaju koji se je porodio 

harmonično s formom. Potpuno je točan izneseni sud Franje Maixnera 
o Katančiću glede pjesnikovanja u klasičnim metrima, ali je ipak red 
nešto istaći o ostalom Katančićevu pjesnikovanju, koje je ispjevano u 
formama narodne metrike. Tu treba razlikovati dvije vrste pjesama, 
koje je već i Katančić podijelio: 1) Popivke narodne (alkmanska u 


kolu) i 2. Proste. Prve zove latinski »trochaica patria; in choreis«, a“ 


druge »Vulgaria Lyrica«. One prve nijesu drugo nego čiste imitacije 
narodnih lirskih pjesama: 


O! jabuko bilorujna, 

Krasan ti si rod donila; 

Dvi jabuke na dvi grane, 

A na trećoj soko sivi. 

Soko gleda u bosilje. 

U bosilju kolo igra, 

U iom kolu lipa Mara, 

I na njoj je zlatna parta, 

I svilena povezanka, 

I dva pera kalopera, 

I četiri miloduha, 

I dva traka suha zlata. 
Ili ona druga: 


Rosna, bosna, oj košutko, — oj, rosna, bosna! 

Kud si rosom putovala? 

»Pratila sam braca dragog.« 

A što ti je bratac davo? 

»Dav6 mi je devet ključev, 

Otvaram da devet gradov. 

Otvorih ja prva grada, 

Al u gradu kolo igra, 

U kolu je seka Mara. 

Mara bi se jurve dala 
za junaka za oblaka; : 
kuma zove žarko sunce, 

a miseca svata starog, 

a vlašiće barjaktare, 

svate zove sitne zvizde.« 

Treba uvažiti, da je Katančić počeo slagati stihove, kako on sam 
bilježi, god. 1779., a pjesme štampao god. 1794. U to vrijeme postoji 
doduše neki pokret u smjeru, da se umjetno hrvatsko pjesništvo pri- 
bliži narodnom stihu i izričaju (Kačić, Reljković), ali je to približa- 
vanje nastalo iz pobude, da se stvori štivo za narod, koje će narod 
odgajati i poučavati ili oduševljavati za izvjesni cilj. Katančić je pro- 
tiv takvoga tendencioznog pjesništva, on je u shvaćanju pjesništva či- 

sto protivan didaktičnom pjesništvu, on je za čistu poeziju. U to ime 
otvoreno ustaje posebnom pjesmom u heksametrima (>Satir od kola 
sudi«) protiv Reljkovića i njegovih napadaja na narodne običaje, a 
naročito na kolo. Treba pak istaknuti, da je Katančić svojim pokuša- 
jima, da podražava narodnoj lirici, za čitave decenije preteča kasnijih 
imitatora narodne pjesme, koji će kod Hrvata početi tek za »ilirskog« 
pokreta, a kod Srba još i kasnije, kad će četrdesetih godina prošloga 
vijeka Vukova borba srušiti »slavenosrpštinu« u srpskoj književnosti. 
Dakako da danas ono nekoliko Katančićevih pokušaja u duhu narod- 
ne lirike nema većeg značenja, ali za ono vrijeme pri kraju XVIII. 
vijeka znači utiranje nove staze u našem pjesništvu. 

No još jedan pjesnički pokušaj treba spomenuti kod Katančićeva 
pjesnikovanja. Pri kraju zbirke »Fructus auctumnales« nalazi se odio 
pod natpisom »Proste« (Vulgaria Lyrica). Tu je napravio pokušaj, 
koji odaje, da je ipak bio na putu da pogodi pravi način: spoj narod- 
nog stiha i izračaja sa duhom klasične poezije. Da je kasnije nastavio 
s ovakvim radom, nije isključeno, da je takvo nastojanje moglo uro- 
diti kojim uspjelijim plodom. Ali se je Katančić dospjevši u zrele go- 
dine okanio pjesništva i prešao nauci, gdje je stekao veliko ime. Me- 
đutim zaslužuje da navedemo jedan od takvih pokušaja, koji se iz- 
dvaja iz čitavog Katančićeva pjesnikovanja i zavrjeđuje naročitu paž- 
nju s obzirom na vrijeme, u kojemu je ispjevan: 

Vinobera u zelenoj Molbice dolini prikazana Vilam samoborskim 


O! zelena gorice, Molbice, lipa, ugodna! 

Tebe štuju Snašice, Divice, gizda i plodna; 

Ti si svakoj Divi mila, tebe želi svaka vila: 
Ti si dobrim, vinom i sadom rodna. 


U tebi je baščica, grančica kitna, zelena; 
A po sridi travica, ljubica šumskog plemena 
Oko iebe loza vita i gorica kano kita; 

Po tebi se Diva šetka ljubljena. 


Amo šumski mladići, ditići hode veseli, 

S njima hitrih Snašica, Nimfica kolo bit želi; 

Uhvate se skladno skupa, stoji nogu lakih lupa: 
Pan pribira svirku, hop! Satir veli. 


U kolu je Milica, Ljubica sestrice mile. 

Izvan kola Danica, Ančica i druge Vile; 

Tu Milica pismu piva, a Ljubica njoj odpiva: 
Nimfe igru pismom uredno dile. 

Strane Bakus mlađani, kićeni na šest pardusa, 

U ruci mu dvojnica kupica, slatkoga kusa; 

Na glavi mu grožđa vinčac, oko boki lista lančac, 
Kite kola grozdi lipog mirisa. 


* Pored NimfA prolazi, njeg pazi Sestra vesela; 
Slide Bake vijane, pijane, strumavog čela; 
Satirim se podruguju, rukam, nogam posprduju; 

To gledaju Vile, gledaju sela. 


O zelena dolino, planino, lipa si dosti; 

Ti si kratke prilika, ti slika svita radosti: 

Zbogom, Vile, misto:vaše! Spomente se pisme naše; 
O Molbice! Zbogom, raju mladosti. 

Teško je utvrditi, što je Katančića potaklo na sve ove novotarske 
pokušaje. Nema sumnje, kasniji arheolog i profesor arheologije, uče- 
njak, čije se ime i danas spominje u nauci, stajao je u prvom redu 
pod utjecajem klasike, u kojoj se je odgojio, ali mora da je na Ka- 
tančića utjecao i pokret romantike u drugoj polovini XVIII. vijeka, 
koji je dolazio sa sjeverozapada Evrope, jer je to vrijeme, kad se teži 
za odvajanjem od klasike, a svraćanjem narodnoj romantici. Ja bih 
i još jednu stvar nabacio: nijesu li na Slovenca Bartolomeja Kopitara, 
“ latinista, a inače štovatelja narodne poezije, djelovati Katančićevi pje- 
snički pokušaji u maniri narodne lirike, na onoga Kopitara, koji će 
dvadeset godina poslije »Fructus auctumnales« oikriti talenat Vuka 
Karadžića i uputiti ga putem, koji će preporoditi književnost u našem 
jeziku? 


(Ulomak iz oveće književne studije o klasičnoj metrici kod nas.) 

DR. JOSIP NAGY, ZAGREB 


PUCIĆ I STARČEVIĆ OISTOČNOM 
PITANJU | 


I 


Za istočno pitanje primijetili su njegovi najbolji poznavaoci, da 
je zapravo tako staro, kao što je i povijest svijeta i da će, sad u jed- 
nom, a sad u drugom obliku stajati na dnevnom redu, dok bude svi- 
jeta. Kao što je Istok, po svom čaru i svojim tajnama stvoren za: 
beskonačna maštanja, tako će ne samo pjesnici nego i politički pisci: 
uvijek naći nešto, što će moći svesti pod naslov Istočnog pitanja. 

Bilo kako mu drago, treba imati na umu, da se ovo, u politič-- 
kom smislu vrlo škakljivo, a u naučnom vrlo zanimljivo pitanje sa-- 
stoji ne iz jednog jedinog, nego iz velikog broja različitih elemenata.. 


“Nitko ne može potpuno točno navesti sve njegove komponente, ali se“ 


svako može lako uvjeriti, da se Istočno Pitanje može na jednoj stra-- 
ni shvatiti kao političko pitanje, a na drugoj kao kulturni 
problem. 


U političkom smislu bio bi to skup problema, koji se u: 
glavnome kreću oko Turskog carstva, dokle je god dopirala ili dopi- 
re još i danas vlast Turske. Tu su pitanja o istočnoj Europi, Balka- 
nu, istočnom dijelu Sredozemnoga mora, Aziji i Africi. Prirodno je,. 
da se sve ono, što se kreće oko ovog prostranog područja, nije ni- 
kada javljalo na jedan put, a niti u jednom te istom obliku, i da _se: 
nije moglo riješiti na jedan te isti način. Kako se pak često dogodilo, 
da se za to rješenje nijesu uvijek izabirala najprikladnija sredstva,. 
tako se često događalo, da se postavljanjem istočnih problema na. 
dnevni red podjedno stvaralo novih poteškoća, koje su Istočno pita- 
nje u cjelini učinile još zapletenijim, nego što je samo po sebi. Dok. 
je jedan interesirani faktor pospješivao rješenje, drugi ga je suzdr- 
žavao; dok je jedna država tražila načina, kako bi za sebe dobila 
koje istočno područje, druge, koje nisu imale što da osvoje ili nisu: 
mogle ništa osvojiti, protivile bi se bilo kakvim promjenama na Isto- 
ku, i zalagahu se za to, da se postojeće stanje ne mijenja. Odatle se: 
rodila dobro poznata formula o status quo. Javi li se jedna stra- 
na s bilo kakvim pretenzijama, druga će stalno poći u potragu za 
načinom; kako da joj ih osujeti, Ima država, koje uopće nijesu pomi-- 
šljale na istočna osvajanja, pa su ipak radile na tome, da njihov 
utjecaj na Istoku bude i što ekstenzivniji i što intenzivniji. : 

Istočno pitanje, u političkom smislu, sastoji se faktično od ova 


tri glavna momenta: od neprirodnih političkih i kao e = 
samom Istoku, od političko-diplomatskih pa i ea : mu 
evropskih država prema Istoku, i iz političko-dip omats 7 : & a <= i 
strategijskih pojava između pra oeste veze s istočnim podru- 
čiima, ali pojava, kojima je klica u 1stoć LNij 
o da se a bi bije navesti i još koje PE . manje 
to mogla biti jedina definicija Pa pitanja. Definicija danas ima 
iko, da ih .je teško nabrojitu. m aK ' 
spoje pitanje bj kulturnodistorijsko De kud i 
kamo je manje zamršerlo nego kao političko, pena je zato I 
mnogo širi. Moglo bi se reći, da mjesto, koje lsto i deu u m skoj 
povijesti, ispunjava kulturno-historijsku uo s ai pi . 
S Istokom u uskoj vezi stoje velike kulturne epolić 1 odlučne fuslo- 
rijske pojave; iz njega proizlaze ili se k njemu m aaa 
prošlih i naših dana, koje oko sebe okupljaju vece orakr svije S 
i Povijest kulturno-historijskog Istočnog pitanja Su : i a 
ili već s početkom svijeta ili barem s prvim np iea ao 
raona u Egiptu, da se zatim nastavi u negda s odr: “a: da 
skim pokrajinama u Aziji, u Bizantu i moa ini! : Ke 3 
masku i Bagdadu. Istok je sjao u svijetlu kulture 7 > . I E. 
ostali svijet bio zastrt tamom barbarstva. To kon o s a; Na 
ista u povijest Istoka, ali ne ulazi u povijest is I P be š je 
ge lako odlučiti, da se njegova povijest protegne zač oba Ž : som 
stoljeća do prijelaza šesnaestog vijeka u doom : id . - 
nja političke i vjerske snage Islama. Nije kk nahokae e sim 
je to doba prilično jednolično, pa kao da je m p : : svojoj : u 
ličnosti u kontrastu s ostalim glavnim razdob jima ie deine ka .. 
koja su ispunjena kontrastima i degćpnne živa ia .. 
povijest Istočnog pitanja, uzme li se kao zasebna kae. ć tai 
započne sa šesnaestim i sedamnaestim vijekom, a ae ašnjeg a. 
da tamo i amo uzme po koji elemenat, koji će biti lijepa paralela 
događajima kasnijih vremena. I 
U 16. i 17. vijeku otvorilo se Istočn 


segu, jer je tada s istočne strane zaprije Pa | , 
na redu Austriji. Tursko carstvo, nasljednik Bizanta, imalo je 


sve pozitivne i negativne crte ovog nasljedstva. Pijao a . ne 
predšastnik, isticaše svoju vlast nad obim ji o s Z 
Dardanela, držaše čvrsto u svojim rukama sve itene A ea ča& 
Europe u Aziju, a snagom svog oružja vršila ža oragdnoji ne 
maciju čak u centralnoj Europi. Neprijatelji > regi dola se Pais 
prijatelji, a među ove spadaju 1 Slaveni i oko .. rek do 
zanja puteva u Istočnu Indiju za svjetsku trgov j 


o pitanje u svom punom op- 
tila opasnost čitavoj Europi, 

m interesima. Nije reče-. 


političkim načelima. Pred turskom silom strepilo je i samo kršćan- 
stvo. : 


II 


Svi narodi, koji su na jedan ili drugi način bili interesirani ili 
su to još i danas u Istočnom pitanju, pokazali su to i literarno-pu- 
blicističkim djelovanjem. Interes Hrvata je doista drukčiji nego inte- 
res velikih sila. Pred široki svijet, na međunarodnim kongresima i 
konferencijama nisu mogli iznositi svoje prijedloge za takovo njega- 
vo rješenje, koje bi odgovaralo njihovu položaju na raskrsnici izme 
đu Istoka i Zapada i njihovu području, na kome se ukrštavaju na- 
rodi, vjere, kulture i civilizacije. Ali su barem studijama na svom i 
na tuđim jezicima mogli posvjedočiti, kako ga sami poimaju i kako- 
vo rješenje smatraju najprikladnijim. 

Dubrovački pjesnik, historik i publicist-političar Medo  Pucić, 
čovjek, koji je vrlo rano i vrlo točno shvatio značenje Gajeva Ilir- 
skog pokreta i kasnijega realističkog programa o sjedinjenju Dalma- 
cije s Hrvatskom, pozabavio se Istočnim pitanjem g. 1867. u studiji 
La Serbia e Fimpero d'Oriente, koju je objelodanio u talijanskoj re- 
viji Nuova Antologia. 

Markantna je već godina, kad je izašao ovaj Pucićev članak. To 
je doba, kada se stanje Istočnog pitanja osnivalo na Pariskom ugo- 
voru g. 1856., koji mu je dao evropsku međunarodno-pravnu podlo- 
gu, kada su konvencijom od 15. travnja 1858. Austrija, Francuska i 
Engleska garantirale Turskoj integritet, i kad je engleski parlamenat 
tu konvenciju tako protumačio, da tri ugovorene stranke imadu pru- 
žiti zaštitu Turskoj protiv vanjskih neprijatelja, dok ne žele stati na 
put težnjama za neovisnost pojedinih naroda, koji stajahu pod tur- 
skom vlašću. Vanjskim neprijateljem Turske smatrala se u prvom 
redu Rusija; zapadne su velike sile često pokazale svoju volju, da 
suzbijaju porast njezina upliva na Istoku. Rusija se ne zadovoljava- 
še sa stanjem, koje bijaše stvorio Pariski ugovor, koje je išlo njoj na 
štetu, a drugima u korist, i spremaše onaj svoj istup u svrhu, da se 
oslobodi nametnutih spona, koji je učinila u doba prusko-francuskog 
rata g. 1870/71. To je doba, koje je vrlo blizu formiranju Kraljevine 
Italije, formiranju, koje je veliki talijanski državnik Cavour mogao 
sretno provesti, jer je, usprkos različitim mnijenjima svojih zemlja- 
ka, talijansko pitanje poput istočnog formulirao kao međunarod- 
no, i za svoje ciljeve dobio Francusku i Englesku, 

Medo Pucić, koji je u talijanskim listovima Osservatore Dal- 
mato i La Favilla izdavao svoje Studi sugli slavi, prosudivši točno 
političke koncepcije Cavourove,. ispravno je povezao istočno pitanje 
uz talijansko. Veličanstveno rješenje talijanskog pitanja, kaže Pucić, 

predstavlja najveći triumf načela nacionalnosti. Time je dan jak po. 
riv slobodi pojedinih naroda u Euvropi. Istočno je pitanje u očima 
političara prava neman; pojednostavnit će se odmah, čim se “postavi 
na onu istu bazu, na kojoj se rješilo talijansko, na bazu nacionali- 
zma. Ne može biti sumnje, da će odatle prije ili poslije slijediti uni- 
štenje dvaju carstva, turskog i austrijskog. Pucić gleda na geograf- 
sku kartu evropskog Istoka, obara se na umjetno povučene političke 
granice (»i limiti politici che la prepotenza, la diplomacia e la barba- 
ria vi hanno tracciato«) i pobliže se zadržava na području, koje na- 
stanjuju Bugari, Srbi, Hrvati i Slovenci ili, kako zove ove zadnje, 
“Carni. Skup svih naroda, koji ispunjuju evropski Istok, dođe li svaki 
«do svog političkog života i do vlastitog oblika države, može jedino 
putem konfederacije dati evropskom Istoku prikladan oblik, a Istoč- 
“nom pitanju legitimno rješenje (»E questo nesso di nazioni, tratta che 
:sara ognuna a vita politica ed a forma di Stato proprio, puš solo 
con una spontanea conferedazione dare allOriente europeo il suo 
“vero assetto ed alla Questione Orientale la sua legittima soluzione«.). 
Kako bi od rasula Turskog carstva i od koristi, koju bi odatle mo- 
:gla za sebe izvući Austrija, najveća opasnost mogla nastati za Itali- 
ju, tako joj se nameće neminovna potreba, da nikakvim sredstvim 
ne sprječava prirodan tok događaja na bližem Istoku. 

Pucić povlači paralelu između toka talijanske i srpske povije- 
"sti, zadržava se pobliže kod glavnih povijesnih događaja kod Srba 
do mohačke bitke g. 1526., kod Hrvata do napoleonskih vremena, ha- 
ca letimičan pogled na povijest i književnost dubrovačku, opisuje 
borbe slavenskih naroda, u prvom redu Poljaka, protiv Turaka, pre- 
lazi na događaje devetnaestog vijeka u Srbiji, Crnoj Gori, Hercego- 
vini, Bosni. Zadržava se kod djelovanja konzulata stranih država pri- 
godom pobuna kršćana u Bosni i Hercegovini, talijanskog, ruskog, 
engleskog, austrijskog, pruskog i francuskog, i zaštite, koju su pru- 
žili kršćanima, dok za bijednu raju upotrebljava oznaku tailable 
et corvćable a volontć. Prelazi na Bugare, tumači njihovo 
ime, crta njihovu povijest, zadržavajući se osobito na djelovanju Ći- 
rila i Metoda i njihovih učenika, na crkvenoslavenskom jeziku i 
književnosti, nastoji vjerske razmirice i vjerska pitanja novijih vre- 
mena učiniti shvatljivim zapadnom svijetu, ističe poznatu marljivost 
Bugara, koja da je osobito cijenjena u Engleskoj. 

Pucić govori pobliže o Srbima u Austriji i Ugarskoj pa i tim 
povodom naglašava potrebu sjedinjenja Dalmacije s Hrvatskom i 
Slavonijom (... Dalmazia che per titolo, legitimo e antico dovrebbe 
essere congiunta al sopradetto regno unito...). Nadovezuje nekoliko 
primjedaba o sukobima između Madžara, Hrvata i Srba, i o pothva- 
tima za madžarizaciju različitih naroda u Ugarskoj. Nakon što je po- 


174 


bliže prikazao pokrete u Hrvatskoj u doba između g. 1848. i 18067., 
pokrete ne samo političke nego i kulturne, primjećuje, da se Hrvati 
s gradom Zagrebom u doba istočne krize predstavljaju kao vrlo va- 
žan elemenat za civilizaciju i za nauku. Preko Hrvatske Austrija, 
istisnuta iz Njemačke i Italije, može da se obrati Istoku, ne birajući 
nikakav novi program, nego služeći se tradicijom borbe s Turcima u 
uvjerenju, da Slaveni sačinjavaju većinu njezinih podanika (»e quindi 
il programma croato dovrebbe parergli ragionevolissimo»). Austrija 
se na to ne odlučuje iz bojazni, da Rusija ne bi zaposjela Bugarsku 
i pružila ruke na Carigrad. Antagonizam između Austrije i Rusije 
može postati fatalnim, i zbog toga nastaje potreba obrazovanja Kra- 
ljevine Srbije kao potrebit uvjet sigurnosti Europe. »E questo Stato 
— završuje Pucić svoje razmatranje — che oramai diventa condizio- 
ne necessaria alla sicurezza dell' Europa, non puč essere, per tutto il 
nostro discorso, che un Regno di Serbia.« 


Već iz ovoga letimičnog pregleda sadržaja Pucićeva spisa vidi 
se, da je pred očima imao dva glavna cilja. Na jednoj je strani htio 
prikazati zapadnom svijetu prilike slavenskih naroda, a da bi svijet 
znao nešto pobliže o narodima, kojima je krojio pravdu i kojih je 
sudbina imala doći pred međunarodni forum itu biti prikladnije 
riješena nego u prošlim prilikama. Na drugoj Srbija, koja čl. 28. Pa- 
riskog ugovora iz g. 1856. bijaše postavljena pod kolektivnu garan- 
ciju evropskih država, trebala je postati samostalnom državom, a da 
se iz rusko-austrijske opreke zbog Balkana i Bližeg Istoga uopće ne 
bi uskomešalo evropsko ravnovjesje. Pucić kao da je dobro uvidio, 
da zauzimanje velikih sila za Tursku na Pariskom kongresu i časo- 
vito; i to samo relativno, poboljšanje turske uprave nakon g. 1856. ne 
će ispuniti nade, koje se polagahu u ovoga najmlađeg člana evrop- 
ske zajednice. Predvidjeti nije, naravski, mogao događaje sedamde- 
setih godina, slabo upravljanje Porte Bosnom i Hercegovinom, pobu- 
ne, koje se, zbog toga, razmahaše u tim zemljama, i zahvatiše čitav 
Balkanski poluotok, Reichstadski sporazum između Rusije i Austrije 
od 8. srpnja 1876., zahvat Rusije u Istočno pitanje, Sveto-Stjepanski 
mirovni diktat Rusije Turskoj, englesko-austrijsku opoziciju Rusiji, 
Berlinski Kongres i potporu, koju je u Istočnom pitanju Austriji 
pružila Njemačka. Još je manje mogao predvidjeti vezu Italije s Nje- 
mačkom i Austro-Ugarskom putem Trojnoga saveza i ulogu Istočnog 
pitanja u doba velikih političkih saveza, na jednoj strani njemačko- 
austro-ugarsko-talijanskog Trojnog saveza, a na drugoj rusko-fran- 
cusko-engleskog 'Trojnog sporazuma. 

Dr. Ante Starčević održao je u hrvatskom saboru velik govor 
baš povodom zaključaka Berlinskog kongresa 14. listopada 1878., a 
1899. izašao je štampom njegov spis Istočno pitanje, koji je prošle 
godine 1956. objelodanjen u drugom izdanju. Starčević se već prema 
vremenu našao u drugom odnosu prema Istočnom pitanju od Pucića, 
ali mu je i cilj drugi. Pred njegovim očima ne stoji Istočno pitanje, 
kojega pravu bit treba prikazati stranom svijetu, nego pitanje, ko- 
je je, po svom ukusu i po svojim interesima definitivno (tako se 
mislilo g. 1878.) riješila Austro-Ugarska, kojoj politika ne bi smjela 
biti na štetu Hrvata. Starčević je na početku svoga saborskog govo- 
ra izrazio uvjerenje, da su za habsburšku dinastiju isto tako opasni 
Sveto-Stjepanski i Berlinski ugovori, koji su zahvatili u Istočno pita- 
nje, kao i ugovori u Villafranca i u Zirichu, kojima je udaren temelj 
Kraljevini Italiji. Opasnost dolazi i iz nutarnjih i iz vanjskih prilika. 

Po njegovu mnijenju gospodarsko i moralno stanje u monarhiji, 


nakon uvođenja dualizma bijaše takovo, da je morao čisto i bistro ' 


reći, da se država ili mora iz temelja preurediti ili da će neminovno 
propasti. S obzirom na vanjske prilike uzima Starčević Bosnu za po- 
laznu točku i hoće da dokaže, da je sa strane Austro-Ugarske do- 
šao poticaj za rat između Turske i Rusije, da je _ ova država bila 
istodobno i za Tursku i protiv nje, da je upravo ona dovela Tursku 
u nepriliku i konačno, da je zahvat u Bosnu za monarhiju velika 
opasnost. 

Prvi problem, kojega se Starčević dotiče, jest problem Crnoga 
mora i Dardanela. Po njegovu mnijenju, Rusija, izvojštivši za sebe 
prolaz kroz Dardanele i Bospor, otvorila je Crno more svim narodi- 
ma. Analizira sva utanačenja, koja se odnose na to pitanje, tako 
Kučuk-Kajnardžski ugovor g. 1774, konvenciju g. 1840. o zatvaranju 
Dardanela i Bospora, Pariski ugovor g. 1856. Za taj posljednji pri- 
mjećuje, da ga je Rusija lojalno poštivala, iako je za nju bio vrlo 
težak, Austrija da ga je poštivala do dualizma, a zatim ga stala 
obraćati prividno u korist Turske, faktično na njezinu štetu, kao i 
na štetu Rusije. Kad je pak Rusija poznatom notom kancelara Gor- 
čakova od 31. listopada 1870. objavila svijetu, da se ne smatra obve- 
zanom odredbama Pariskog ugovora, ukoliko skučuju njezinu  slo- 
bodu kretanja na Crnom moru, i kad je na Londonskoj konferenciji 
g. 1874. dobila prikladnu zadovoljštinu, potpuno se umirila, dok je 
Austro-Ugarska preko svog ministra vanjskih posala grofa Julija 
Andrassyja neprestano šarala, bila za Tursku i protiv nje, za Rusiju 
i protiv nje. Starčević primjećuje: »Vladar, kojega najsvetije pravo, 
pravo izvanjskih odnošaja, tako se upravlja, ne može imati onaj 

ugled, kojega bi imati morao i narod, kojega su izvanjski odnošaji 
tako zastupani, ne može imati onu sigurnost i čast, koje spadaju 


.među uvjete državnoga opstanka« Povodom bune u Hercegovini 


konstatira, da se Turska nije tužila na Rusiju nego na Austriju, koja 
je na jednoj strani Turskoj zajamčila neodvisnost i cjelokupnost, a 
na drugoj određivala, kako ima trošiti prihod Bosne. Za rusko-tur- 
ski rat i za uvjete mira, koje je Rusija objavila na zahijev Engleske, 
primjećuje: »Nikada država nije tako iskreno i tako stalno rat vo- 
dila ni uvjete mira obdržavala.« 

Prelazeći na Berlinski kongres Starčević prati njegov tok Kam 
od dana na dan, od sjednice do sjednice, zadržava se kod svih pita- 
nja, koja su došla na red, a naročito kod pitanja Bosne i Hercego- 
vine. Starčević je vrlo točno uvidio značenje odredbe čl. 25. Berlin- 
skog ugovora, da će Bosna i Hercegovina biti »zaposjednute i uprav- 
ljane« »od Austro-Ugarske (Les provences de Bosnie et d'Herzegovine 
seront occupćes at administrćes par F'Autriche-Hongrie), i posljedice, 
koje su nastale od tumačenja ove odredbe. Kao paralelu ovom zau- 
zeću naveo je činjenice, da je Austrija bila zauzela Napulj, Toskanu, 
Piemont, kasnije Moldavsku i Vlašku, da je Rusija dva puta zauzela 
Moldavsku i Vlašku, Francuska Španiju, Siriju, pa čak i Rim. Voj- 
ska je samo bila od pomoći domaćoj vlasti, a na svoju ruku nije ni 
gospodarila ni upravljala. Austro-Ugarska se morala sporazumjeti 
s Turskom u pitanju uprave u Bosni i Hercegovini, kao i o tome, 
čiji će zakoni biti odlučujući. Kako Austro-Ugarska nije Turskoj na- 
vijestila rat, Bosna i Hercegovina nisu prestale biti podložne Turskoj, 
njihov je zakoniti vladar sultan, a ne austrijski car. Znači li zauze- 
će Bosne i Hercegovine početak podjele Turskog carstva, onda će iza 
ovog prvog zahvata slijediti drugi, kao što se zbilo i.s Poljskom. 

Svoje razlaganje završava Starčević ovako: »Tako ja smatram 
taj korak s kojega mu drago stanovišta protuzakonitim i on zbilja 
nikakova dobra ne obeća niti dinastiji niti narodu. Jer dok je Turska 
tako slaba, ja ne znam, tko može pomisliti, da će Crna Gora i Srbija 
pod ovim uplivom, pod kojim su, ikada dopustiti, da itko drugi ove 
zemlje dobije. Da bude na onu mojih prijatelja ili na moju, dakako 
da bi stvari posve drukčije stajale. Dok je bilo vremena, mi smo gle- 
dali, da se u našoj domovini zakonito stanje povrati. I samo kralje- 
vina Hrvatska ima pravo na one pokrajine, i kako Grčka svojata 
svoja odnosna prava, uz priznanje Europe, tako bi kraljevina Hrvat- 
ska mogla svojatati one pokrajine. Ali pošto nema u međunarodnom 
Pravu kraljevine Hrvatske, za to nema osebna kralja Hrvatske.« 

Mnoge misli ovoga govora: vraćaju se, prirodno, u spisu Istočno 
Pitanje, i to s tim više, što prvi zametak ovoga spisa pada u godinu 
1876., dakle u doba prije govora. Ali, kako je definitivno redigiran g. 
1892., ima i razlika i novih misli. Starčević sada izričito ističe, da Ru- 

sija mora dobiti otvoreno more, u prvom redu Sredozemno, jer joj je 
bez toga nemoguć pravi razvoj. Dok joj ovo po što po to treba, Cari- 
grad joj nikako ne treba. Turska, ne slažući se s Rusijom, ne poznaje 
svoj pravi probitak i postaje igračkom Zapada. Balkanskim Slaveni- 
ma bilo bi gore pod Rusijom nego pod Turskom već po tome, što 
bi se Zapad, ako bi i dopustio ovaj prijelaz, uvijek uplitao. Kad bi 
ih podijelili između Rusije, Italije i Austrije, onda bi se ove tri dr- 
žave klale za Istok, a druge bi im vlasti pomagale. Starčević ospora- 
va mogućnost, da bi sve zemlje mogle postati neovisnima, kad su po 
narodnostima izmiješane. Kršćanima se dakle najlakše može pomoći, 
a podjedno i riješiti Istočno pitanje, ako Turska izvrši uvjete, koje 
može dati, i ako to hoće velike vlasti. 


U ovome svom spisu Starčević, mnogo više nego u saborskom | 


govoru, zalazi u povijesne događaje, gospodarske, socijalne, kulturne i 
vjerske prilike u Turskoj uopće, a posebno u Bosni, zadržavajući se 
podulje kod muslimanstva. Konačan je njegov zaključak, da bi pri- 
kladno rješenje svih gospodarskih, socijalnih, vjerskih i kulturnih pi- 
tanja bilo najbolje rješenje Istočnog pitanja u cjelini. A, nadovezu- 
jući u neku ruku na svoj govor, i kretajući se u krugu Istočnog pi- 
tanja kao međunarodnog, naglašava, da, kad bi Rusija zauzela Ca- 
rigrad, a skupa s njim i sve okolne pokrajine evropske Turske, to ne 
bi značilo rješenje Istočnog pitanja, nego njegovo pretvaranje u 
evropsko. Takovim osvojenjem Rusija, kad bi to_ mogla učiniti, dok 
je Engleska gospodar u Egiptu, na Malti i na Gibraltaru, ne bi ništa 
dobila, nego bi naprotiv izgubila. Ostala bi zatvorena na Bosporu, 
kao što je na Baltiku i na Crnom moru, pa bi ju čak i Italija mogla 
ijerati, da svoje snage uzaludno troši. A da bi Rusija mogla pobolj- 
šati svoj teški geografski i trgovački položaj, trebalo bi, da se združi 
s Francuskom protiv Njemačke. »Tako dakle — završava Starčević — po 
mom mišljenju, niti jednom današnjom kombinacijom ne može se 
riješiti Istočno pitanje, nego samo još više zamrišiti i pretvoriti u 
evropejsko.« 

Pucić je svoj talijanski članak napisao i objelodanio u doba, 
kad je Istočno pitanje stajalo u sjeni Pariskog ugovora g. 1856., a 
Starčević svoj saborski govor održao u doba, kad se definitivno 
rješenje ovoga pitanja putem Berlinskog ugovora g. 1878. bijaše po- 
kazalo samo privremenim, dok je svoj spis Istočno pitanje na- 
pisao i objelodanio u doba, kad su se mogle opaziti konture rusko- 
austro-ugarskih opreka zbog njihovih divergentnih interesa na Bli- 
žem Istoku, i kad se dobro znalo, da je rješenje Istočnog pitanja 
putem međunarodnih utanačenja, a bez velikih kulturnih, gospodar- 
skih, socijalnih i vjerskih reforma samo zgrada podignuta na pijesku. 
Već samo doba, kad je Starčević o svemu tome vodio računa, dalo 
mu je mogućnost, da pogleda u budućnost dalje od Pucića, 

ULOGA HRVATA U HERCEGOVAČKOM 
USTANKU 


I 


Katolički, zapravo hrvatski puk zapadne Hercegovine mnogo puta 
i s puškom u ruci ustajao je i borio se protiv turske vlasti. Takvih 
buna u ovom kraju bilo je i u 17. vijeku. 

Još prije velikog turskog poraza pod Bečom digao je katolički 
puk zapadne Hercegovine (između Gabele i Mostara) 1682. godine (1095, 
po hidžri) veliku bunu protiv Turaka. Razlog buni bilo je 
nasilno utjerivanje filurije t.j. dukatnog poreza, 
što ga mjesto zemljišnih poreza i desetine plaćahu kršćani, koji su vršili 
pionirsku službu filurdžija. Mostarske paše slali su svoje pobirače u 
godini po dva i više puta, da kupe taj dukat, a kad to narodu dodija, 
pobuni se i plane ustanak.) 

Ali glavni ustanak protiv Turaka planu u Hercegovini istom u 
19. vijeku. U 8. deceniju 19. vijeka stanje seljačkog naroda u Herce- 
govini bilo je neizdrživo zbog rđavih i žalosnih gospodarstvenih, agrar- 
nih i socijalnih prilika. Desetina (trećina) ubirala se silom od naroda. 
Narod — seljaštvo — je besplatno radio (kulučio). Tursko činovništvo 
— upravno pa i sudsko — u to je doba korumpirano, ono ne drži 
mnogo do sultanskih naredaba, već gleda da napuni svoje džepove, pa 
je vlast izgubila svaki ugled u narodu. Sve je to stvaralo u narodu 
nezadovoljstvo. 

Istina, gospodarstveno i materijalno stanje bilo je žalosno, ali nije 
ni ono bilo jedino uzrokom, da je došlo do oružanog ustanka. Hrvat- 
ska narodna svijest budila se u Dalmaciji s velikim mahom 
i počela zalaziti i u siromašne seoske kućice: pjesme se pjevale, novine 
se čitale, pune zanosnih rodoljubivih misli, što je sve prelazilo i u 
Hercegovinu. Udomila se bila veći u prostog pučanina 
ideja, da se valja riješiti Turaka i njihove uprave. 
S druge opet strane novinstvo, domaće i strano, napunjalo je svoje 
stupce člancima i dopisima, većinom iz pera franjevaca, o bijedama 
i nevoljama u zemlji i poticalo rodoljube i narod na otpor, a vlasti 
pozivalo, da se raji pomogne. Neki su opet rodoljubi putovali zapad- 
nom Evropom, prikazujući u žalosnom svijetlu stanje u zemlji. Tu su 
misiju vršili i franjevci bosanski, a osobito hercegovački, koji su između 
god. 1860. i 1876. putovali Europom i skupljali milodare u nabožne 
svrhe. Tom zgodom znali su zainteresirati mogućnike i vlastodršce, 

kao i strano novinstvo za tamošnje prilike. U tome se odlikovao osobito 
okretni i umni pisac i političar, Hercegovac 0. fra Petar Bakula, koji 
je zborom i tvorom neumorno djelovao u tom smislu. Neki su putovali 
po Francuskoj i Belgiji, drugi po Njemačkoj i Ugarskoj. Bakula je 
sebi odabrao Italiju i Austriju. God. 1862. izda u Rimu djelo »Muče- 
nici u franjevačkoj misiji u Hercegovini«: prava jeremijada njegova 
žarkog i rodoljubivog srca. To je djelo pobudilo pravu senzaciju, pa 
su se mnoge talijanske novine na nj osvrnule i upozorile, osobito uva- 
žena katolička smotra »La Civitta Cattolica«. On je sam mnogo pisao 
po talijanskim i hrvatskim novinama, a osobito u tadanjem »Nazio- 
nalu« u Zadru i »Nar, Listu«, u kojem su članci »Gjuro i Andrija« od 


1871. g. silno djelovali i svratili na se pažnju same vlade, koja je na < 


svaki način htjela doznati za pisca i u tu svrhu odredila ucjenu od 
stotinu dukata. U istom su smislu djelovali i drugi franjevci, od kojih 


se je za ustanka uz druge istakao fra Martin Ljubić. Sve to kao i 


mnoge druge prilike podžigale su vatru, koja je imala ubrzo buknuti.?) 

U rano proljeće 1875. god. dolazi car Franjo Josip u Dalmaciju. 
Čim je stupio na to hrvatsko tlo, odmah se počelo među katoličkim 
hrvatskim narodom u Hercegovini glasnije šaputati, kako je ćesar 
pravi kralj i vladar, koji sam od sebe ide k svojim narodima, da se 
vlastitim očima uvjeri o njihovu napreiku i da osobno sasluša njihove 
molbe i žalbe, pa da u svakom pogledu podupre i unaprijedi dobro 
svojih naroda.) 

Dolazak carev donosio je velike nade za čitav hrvatski narod 
Dalmacije, Banovine, a naročito zemlje patnice — Bosne i Hercegovine. 
Još tada se govorilo, da to carevo putovanje ima važnu 
političku tendenciju, osobito glede Bosne i Herce- 
govine, gdje je već počimalo vreti.“) 

U vojnim krugovima dunavske monarhije odavno se ira- 
žilo zaleđe za Dalmaciju; od 1871, god. od proglasa Njemač- 
kog carstva, kada je postalo jasno, da je Austrija konačno istisnuta 
iz Njemačke, bečka je vlada bila upućenasamona istok. 
Prilikom careva puta poluslužbeni Fremdenblatt je otvoreno 
govorio: otkada se Austrija u zadnjih devet godina rastavila sa svo- 
jim njemačkim i talijanskim političkim predanjima, nijedna po- 
krajina carevine nije zadobila. toliko važnosti, 
koliko upravo Dalmacija) : 

Ali ni katoličko svećenstvo nije stajalo skrštenih ruku. Franjevci, 
koji su bili u stalnom dodiru s dalmatinskim i banovinskim hrvat- 
skim rodoljubima, shvatili su zamašaj toga putovanja, te se oprezno, 
ali odlučno dadoše na to, da tu lijepu priliku korisno upotrijebe. Spre- 
me se, da otvoreno iznesu svoje mišljenje, potrebe, te da zato na svima 
pograničnim mjestima dočekuju cara i podastru mu svoje zahtjeve i 
želje.#) 

Turska vlada dobro je znala i razumjela, što je cilj careva puto- 
vanja, pa je vrlo budnim okom pazila na svoje podanike. Franjevci su 
na zgodan način obavijestili narod, o čemu se misli i radi. Narod je 
to shvatio, ali je trebalo velike opreznosti i taktike, da ne izbije na 
površinu prava misao.7) 

Već na prvoj pograničnoj postaji, u Sinju, predstave se 18. itrav- 
nja caru tri franjevca iz Bosne, i to: 00. fra Anđeo Ćurić, gvardijan 
u Livnu, fra Lovro Karaula i fra Miho Marijanović, te mu prikažu 
svoje i svoga naroda tegobe i potrebe. Caru ih preporuči preko ravna- 
telja franjevačke gimnazije u Sinju, fratra Matesa, dalmatinski na- 
mjesnik Rodić. Car ih primi vrlo milostivo, i saslušavši njihove pri- 
tužbe, koje iznesoše, otpusti ih vrlo ljubazno s riječima: »Nesretni 
narode! Učinit ću sve, što je moguće.) 

U Imotskom, dne 24. travnja predstavi se caru devet hercegovačkih 
franjevaca, na čelu im kustos, a kasniji biskup o. fra Paškal Buconjić 
sa svojim tajnikom o. fra Augustinom Zubcem. Kustos Buconjić pro- 
čita u audijenciji pismenu adresu kralju. U adresi izloži najprije eko- 
nomske i materijalne nezgode naroda, a onda istaknu virtualna 
prava habsburškoga doma na Bosnu i Hercegovinu, 
a ktome dosljedno i odnosnu brigu za narod. Car sve 
primi milostivo, kustosa Buconjića pozva na objed i odlikova ga ko- 
mandom Franje Josipa l., a njegova tajnika Zubca viteškim krsiom 
istoga reda, pa ih otpusti s riječima: »Vrlo mi je ugodno, što 
vidim moje drage franjevce, uvijek tako neumorne 
za dobro narodno.) 

U Vrgorcu dana 25. travnja predstave se caru u ime svoga naroda 
opet četiri hercegovačka franjevca: 00. fra Nikola Šimović, Luka 
Begić, Miho Rubić i fra Marko Herceg, te mu izlože sve bijede i ne- 
volje svoga kraja. Car se s jednakom naklonosti s njima oprosti s po- 
zdravom: »Nastavite činiti uvijek dobro za vaš narod, 
kako ste činili idosada ija sam upravo došao, da 
dobro činim, koliko je moguće. Bit će bolje.) 

Na hercegovačkom zemljištu kod Neuma, koje presijeca Dalma- 
ciju blizu Kleka, čekalo je cara na putu šest hercegovačkih seljaka, da 
predadu pismenu izjavu o svojim jadima i bijedi. Predstraža ih hijede 
odstraniti, ali oni posve mirno i odlučno rekoše: »Mi idemo našemu 
gospodaru i kralju, ne može nam. nitko zabraniti bar moliti.« Kad je 
kralj, koji se u kočiji vozio, opazio, da oni nešto hoće, naredi, da mu 
se seljaci pripuste. I kad je seljak Pećko koji je predvodio tu pravu 
narodnu deputaciju, istakao sve tamošnje potrebe, zaključio je ovim 
riječima: »Vaše Veličanstvo. Ove su zemlje bile vaših djedova i pra- 
djedova, pak su i vaše i ničije druge, valja da se o njima pobrinite. 
Dalje ovako ne možemo i ne ćemo, pa makar svi izginuli.« Car je na 

to rekao: >»Budite mirni, nastojat ću svakako, da vam 
bude bolje.«!) 

Stolački župnik i vikar don Lazar Lazarević organizirao je po- 
klonstvo hercegovačkih franjevaca caru u Dubrovniku. U toj poklon- 
stvenoj deputaciji bilo je sedam katoličkih svećenika: don Lazar La- 
zarević, stolački župnik, don Nikola Lazarević, župnik Hrasna, don 
Mijo Jeremić, župnik iz Graca, don Stjepan Putica, župnik iz Dubrava, 
don Ivan Vlahinić, župnik iz Trebimlje, don Ivan Musić, župnik iz 
Ravnoga i fra Oracio Torino, župnik iz Gabele. Dobro je bilo, što su 
navedene župe kao ostaci stare trebinjske biskupije spadale onda pod 
biskupa dubrovačkog, pa su se župnici, ako bi bilo od potrebe, mogli 
izgovarati, da idu u Dubrovnik biskupu po službenom poslu. Oni su, 
naravno, išli biskupu, u tu svrhu, da im on isposluje audijenciju kod 
cara. Biskup Zafroni ih uputi dubrovačkom okružniku Pavlu Reše- 
taru, koji im za volju biskupovu isposluje audijenciju, Kad su stupili 
pred cara, predstavi mu vikar don Lazar Lazarević sebe i ostale sve- 
ćenike redom, i pozdravi ga u ime kršćanskoga katoličkog svećenstva 
i naroda u Hercegovini. Car se naklonio prema svakom od njih i rekao 
im doslovno: >»Gledat ću da poboljšam vaše stanje.<?) 

Iako su franjevci i seljaci šutke i s najvećom opreznošću doče- 
kivali austrijskog cara u pograničnim dalmatinskim mjestima, ipak to 
nije moglo ostati nezapaženo od strane turske vlasti. Naprotiv te de- 
putacije, tugaljive izjave i pritužbe bosanskih i hercegovačkih izasla- 
nika zabrinu tursku vladu, pa su radi toga svi učesnici poklonstvenih 
deputacija pali u nemilost kod turske uprave, osobito kustos Buconjić 
i Karaula: Buconjić zato, što je bio učen čovjek i kao franjevački star- 
ješina u imotskoj deputaciji izložio kralju ne samo bijedno ekonom- 
sko stanje ovih zemalja, nego još više, što je spomenuo, iako oprezno, 
ali ipak dosta prozirno, historijski državno-pravni odnošaj zemalja 
prema habzburškoj dinastiji, istaknuvši pravo habzburške dinastije 
na Bosnu i Hercegovinu; Karaula opet zamjeri se turskoj tajnoj poli- 
ciji osim drugoga i zbog toga, što je preko primasa Simora predao 
kralju pismenu spomenicu o nevoljama livanjskoga kotara. Učesnici 
deputacije znali su, da na njih vrebaju turske vlasti, pa su se radi 
toga pomno čuvali sve do same okupacije (1878.). Iz najvećeg meteža 
iznesoše gotovo svi ovi živu glavu, samo Karaula bi potajno umoren, 
a fra Mijo Marijanović ranjen.!) Neki su od njih morali bježati u 
Dalmaciju. Tako je stolački župnik i vikar Don Lazar Lazarević osta- 
vio Stolac i nastanio se u Dubrovniku (i. srpnja 1875. g.). U Dubrov- 
niku je ostao više od 3 godine t. j. do svršetka okupacije, jer se po- 
vratio u Stolac istom 1. studenoga 1878. god. 

Odlučne careve riječi: da će učiniti sve, što je moguće za hrvat- 
ski puk Hercegovine, da je upravo došao, da ovom narodu učini do- 

bro, i njegovo odlučno i uvjerljivo obećanje, izraženo u riječima: bit 
će vam bolje — pojačalo je borbenost u ustaškim redovima hrvatskoga 
puka zapadne Hercegovine. | 

Vrijedno je, da na ovom mjestu iznesemo i mišljenje engleskog 
spisatelja W. J. Stillmana, koji je za ustanka bio u Hercegovini, taj 
narodni pokret pomno proučavao i o tome napisao čitavo djelo. Still- 
man iznosi ova važna opažanja i činjenice: 

Pohod austrijskog cara dalmatinskoj obali, koja je također i oba- 
la Hercegovine, jasno interesovanje, koje je pokazalo slovensko (op. 
hrvatsko) stanovništvo ovoga kraja, potaklo je stalno previ- 
ranje i ponukalo katolike Hercegovce, da traže austrijsku inter- 
venciju. U svome začetku ustanak je u glavnom obu- 
hvatio stanovništvo između Popova i Gabele, koje je 
bilo isto tako podjarmljeno, samo je bilo bolje nadzirano od svećen- 
stva (ovi su veoma podozrivi prema svakom pokretu, 
koji se osniva srpskim, ruskim i crnogorskim intri- 
gama...) 

Poslije careva puta razvija se neobičnom živošću akcija u kato- 
ličkim kotarevima Hercegovine, u Stocu i Ljubuškom, da se digne 
ustanak. O tome živo rade katoličke svećenici svjetovni i franjevci.!5) 
Uz svećenstvo počeše i mnogi uglednici organizirati u narodu ustaške 
odbore za odlučnu i krvavu borbu. Đuro Kristo, zvani Pećko (kapetan) 
iz Trebimlje obilazio je katoličke seoske kućice i potajno sazvao na 
dogovor u svoju kuću sve ustaške prvake od Trebinja pa onamo do 
Gabele: Mišu Tomaševića iz Zlatmorja, Nikolu Puticu iz Prapratnice, 
Lovru Maslaća iz Donjega Hrasna, Ivana Konjevoda iz Hutova, An- 
driju Raića iz Dračeva, Miju Ljubane iz Bajovaca, Tomu Menela iz 
Žabe, Stjepana Vujinovića iz Gornjega Hrasna, Lazara Previšića s Pre- 
viša, Grgu Konjevoda iz Pušića i dr. S toga sastanka ponuđeno je Don 
Ivanu Musiću vrhovno zapovjedništvo nad svim hrvatskim ustašama. 
I Musić se primio toga. Drugi tajni sastanak ustaških prvaka održao 
se u Hutovu u kući Iviše Konjevoda. Hrvatskim ustaškim prvacima 
pridružiše se i dva pravoslavna prvaka: Jovan Džombota iz Dabra i 
Jefto Kalajdžić iz sela Ivice, istočno od Ljubinja.!*) Tako je već mje- 
seca svibnja i početkom lipnja 1875. god. bila provedena organizacija 
među katoličkim ustašama zapadne (donje) Hercegovine; sve je bilo 
svrstano u tabore i pod oružjem, ustaše su zaposjele glavne klance i 
prolaze, sve je bilo gotovo i spremno za borbu, pa se čekao samo zgo- 
dan čas. 

Do prve borbe između Hrvata i muslimana došlo je 19. lipnja 
1875. g, kad su pali prvi hitci kod Dračeva, blizu Metkovića. Već 21. 
lipnja stigle su u pomoć ustašama odjeljenja iz Hrasna i drugih strana 
sa stotinjak ljudi. U brzojavu od 22. lipnja, koji su poslali fratri Sti- 

pan Naletelić, Marijan Ćorić i dr. dalmatinskom namjesniku Rodiću, 
svi kršćani Gabele, Dračeva, Hrasna i sve Luke traže od Austrije po- 
moći: »ne puštajte, da nas Turci kolju, nemamo džebane nit oružja, 
prosimo proviđenja.«!") 

Istom sada je ustanak zabrinuo tursku vlast. U ime mostarske 
oblasti (turske) upućeno je na Krupu posebno izaslanstvo, kojemu je 
dat zadatak, da vodi pregovore s ustašama o prekidanju ustanka. Ali 
izaslanstvo nije moglo postići nikakova uspjeha, jer ustaše ne htjedoše 
ni čuti u polaganju oružja i o mirnom razlazu sa Krupe. Malo kasnije 
— na zahtjev turske vlasti — dođe ustašama i drugo izaslanstvo sa 
biskupom fra Anđelom Kraljevićem, Sijepanom Grabovcem, Blaškom 


Zelenikom i dr. Izaslanici su vodili pregovore između katoličkih ustaša, 


i vlade, obećavali ustašama, da će im se izići u susret svima njihovim 
opravdanim željama i zahtjevima. Hercegovački biskup Kraljević svo- 
jim okom i držanjem sokolio je ustaše i bodrio ih na daljni otpor. Ni 
to izaslanstvo ne postiže nikakova uspjeha. I borba je nastavljena. 


Tako jedana 19. lipnja 1875. g. pukla puška u Ga- 
beli, koju je još iste godine ovjekovječio i opjevao August Šenoa u 
pjesmi »Munja od Gabele«: 


Tišina pusta. — Gledaj! Bljesne! 

Sa juga puče grom! 

Evropa skoči — pita: Munja 1 kresne? 
Il sipa Eina? Gori I' crkva, dom? 
Evropo, gospo — jeka odgovara, 

Aj varaš mi se, nije munje žar. 
Oluja opet planula je stara 
Iz Ercegove zemlje oberdar! 


Treba reći koju i o »Nevesinjskoj puški« i ustanoviti točan da- 
tum, kad je planula. 


Dne 5. srpnja 1875, g. oko 9 sati prije podne napala je iznenada 
hajdučka družina Pere Tungare jedan turski karavan na Bišini u ko- 
taru nevesinjskom, ubila 7 turskih kiridžija i opljačkala njihove tovare. 
Taj hajdučki napad registrirao je i ondašnji službeni turski list »Bosna« 
u svom broju od 26. srpnja 1875. g. Iz izvještaja njegova vidi se, da su 
bajduci napali turski karavan, ubili 7 kiridžija i oteli 50 tovara kave, 
šećera i pirinča. Hajduci su s plijenom umakli Bileću i Pivi, ali im ga 
je oteo i vratio Turcima Peko Pavlović.15) 

Taj napadaj kod Bišine ne može se smatrati, i ne smatra se »Ne- 
vesinjskom puškom« iz ovih razloga: Iznenadno ubijanje kiridžija nije 
bio sukob između kršćana i Turaka. To je bilo samovoljno djelo haj- 
duka, a ne ustaša; napad je izvršen bez odobrenja i protiv volje neve- 

sinjskih glavara!*), a nije utjecao niti je imao važnijeg značaja za od-« 
sudnu borbu ustaša i Turaka.?) 

Ta je počela istom onda, kad se ustaše susretoše i sukobiše s Tur- 
cima na brdu Grebenu (Krekovi) 8. srpnja (p. st. 27. lipnja) 1875. g. 
Toga dana Jovan Gutić, Trifko Grubačić, Kiko Stevanović, Dragić Ra- 
dović, Anto Gutić i Trifko Vukotić s ostalim ustašama zametnu boj 
s domaćim Turcima, koji se bjehu skupili na Krekovima, da gone od- 
metnike careve. Taj prvi odsudni sukob ustaša i Turaka 
izove se Nevesinjska puška!) Pa i svi historiografi Neve- 


sinjske puške i Hercegovačkog ustanka (pravoslavci) — Dr VI. Ćoro- 


vić, Vas. Popović, D. Vuksan, Dr. Žerajić i dr. — smatraju sukob na 
Krekovima Nevesinjskom puškom.??) Zbog toga ne treba nikakve važ- 
nosti davati osamljenom diletantskom pripovijedanju Danila Tunguz- 
Perovića, koji neopravdano preuveličava kult svoga hajdučkog pređa, 
kad kaže, da je Nevesinjska puška pukla iz ruke Pere Tunguza, i da 
je ta hajdučka puška zapalila cijeli Balkan.. 25). 

Između hrvatskih ustaša i turske vojske došlo je do nove druge 
borbe. Da se osveti ustašama, turska vojska zapali 17. srpnja sela: Go- 
ricu, Dračevo i Doljane. Radi toga dođe do oštrog sukoba između 
ustaša i turske vojske. Turska vojska prijeđe (preveze se) noću ispod 
Sjekose i kriomice zaposjedne glavicu Kosovac iznad Varde. Osvitkom 
dana opaziše ustaše Turke niz Blato — a za one iza njihovih leđa nisu 
znali — pa ne sluteći, što se skriva na Kosovcu, i što ih tamo čeka, 
počnu sipati vatru na Turke, koji su se kretali niz Blato prema Krupi. 
U isti mah oboriše vatru iz potaje Turci na ustaše s glavice Kosovca. 
Drugi ustaški odred s Popine dođe u pomoć opkoljenim ustašama, i 
jedino tako omogućiše Tomi Menalu, zapovjedniku ustaša, da sa svo- 
jim drugovima umakne očitoj smrti. Sada Turci udare na ustašku 
stražu na mostu Krupe. Osam ustaša borilo se kao lavovi. Kad im ne- 
stade praha i olova, onda svi s golim sabljama udare na Turke. Od 
njih četvorica padnu mrtva, a četvorica iznesu žive glave; od Turaka 
pade jedan. Odmah iza toga krvavog pokolja posla turska vlast jedan 
bataljun nizama, da zaposjedne most na Krupi, a pola bataljuna uta- 
bori se kod đumrukhane, na granici 1 km daleko od Metkovića.?*) 

Bilo je svakome jasno — što su i turske vlasti uvidjele — da će 
u ovom sveopćem narodnom ustanku samo oružje odlučiti. A da je to 
bilo tako, vidi se i po tome, što su ustaški odredi čvrsto odlučili voje- 
vati sve dotle, dok ne istjeraju Turke iz onih krajeva. Borbe katoličkih 
ustaša s Turcima nastavile su se sve do same okupacije (1878.). 


TI 


Gotovo uporedo s ustaškom borbom išla je i diplomatska akcija. 
Europske vlasti su uvidjele, da turska vlada ne može mirnim putem 

skloniti ustaše od daljne borbe. Stoga narediše svojim konzulima, da 
posreduju između ustaša i turske vlade. I u mjesecu rujnu 1875. g. 
sastanu se konzuli europskih vlasti u Mostaru, da vijećaju, što se može 


učiniti, da se poboljša stanje kršćana. Bili su prisutni: austrijski kon- | 


zul Vasić, njemački Lichtenberg, francuski Douson, ruski Jastrebov, 
talijanski Durando i engleski Frieman, a turski punomoćnik bio je 
Serverpaša. Kustos Buconjić u posebno štampanoj knjizi »Kratak pre- 
gled pritužaba, glavnih povoda ustanka kršćanskog pučanstva u Her- 
cegovini« — koju je podastro konzulima — ističe sve materijalne ne- 
volje, koje biju narod; tu su razni i teški nameti, njihova utjerivanja, 
pritisak i nepravde sa strane aga i pojedinih silnika, nepravde okruž- 
nih vijeća (medžlise) i dr. U ime kršćanskog pučanstva iznosi četiri 
zahijeva: 

1. Kršćani su odlučili radije umrijeti, nego li podnositi toliko 
ropstvo, stoga moraju tražiti svoje oslobođenje oruž- 
jem. Pa ako ih ne će da pomognu velevlasti, neka im se barem zapreke 
ne stavljaju u njihovu pothvatu i neka se ne pomaže onaj, koji ih 
tlači i protiv koga su se digli. 

2. Inače smo prisiljeni, da zamolimo koju kršćansku vlast, du 
nam pripusti koji kraj zemlje, kamo ćemo se svi iseliti i napustiti ovu 
nesretnu zemlju, na koju padaju tolika prokletstva. 

5. Ili neka se velevlasti zauzmu kod sultana, da se od Bosne 
i Hercegovine učini jedna autonomna država, koja bi 


sultanu plaćala danak. Na čelu države neka se postavi jedan strani ' 


knez, ali nipošto turski podanik. 

4. Ili na kraju — što je najmanje — neka se dogovore velevlasti, 
da jedna obližnja vlast postavi u glavnije gradove jake odjele u ovu 
pokrajinu. I neka zastupnici velevlasti imaju pravo, kao suci u glavni- 
jim medžlisima, dok se stvari tako ne urede, da bude osiguran život, 
čast i imetak kršćana sa svim pravima vjerskim i građanskim.25) 

Sakupljenim konzulima svidjela se treća točka, ali o tom nije htio 
ni čuti turski izaslanik. I konzuli se razišli neobavljena posla. 

To sve potaknu austrijsku vladu, da preduzme druge mjere. Grof 
Andrassy obrati se na austrijske zastupnike u Londonu, Parizu i Rimu, 
označivši (50. prosinca 1875.) reformatorni program t. zv. »bečki me- 
morandum«, koji bi se predložio porti, ali bi bio poduprt i od strane 
vlasti. Taj znameniti diplomatski spis crta potanko jadni položaj raje 
u Bosni i Hercegovini, osvrće se na dosadašnje portino nastojanje oko 
poboljšanja, i priznaje, da je to nastojanje bilo znatno, ali je ostalo 
samo na papiru; nadalje obrazlaže, zašto su evropske velevlasti bile 
do sada više puta prisiljene, da se miješaju u poslove turske vlade, i 
napokon istražuje i predlaže sredstva i način, kako da se zlo ukloni 
i dođe do mira u spomenutim zemljama.25) 

Kroz pola godine dana iza sastanka konzuia u Mostaru, a tri mje- 
seca iza »bečkog memoranduma« upute ustaše 7. travnja 1876. god. 
iz Sutorine memorandum grofu Andrassyju, u kojem odobravaju nje- 
govu diplomatsku akciju. Tekst toga memoranduma je ovaj: 

>Mi zahtijevamo: 

4. da kršćanski narod u Hercegovini dobije u potpuno vlasni- 
štvo bar trećinu zemlje i to ne samo stoga, što se ta zemlja 
nalazi u nezakonitom posjedu i uporabi Turaka, već još i zato, što bez 
njih kršćanski narod u Hercegovini ne može živjeti, i jer volimo radije 
poginuti nego opet ostati živjeti nemogućim životom; 

2. da Turska zauvijek povuče svoju vojsku iz Hercegovine i ostavi 
u zemlji samo toliko posade, koliko je potrebna za obranu gradova 
Mostara, Stoca, Trebinja, Nikšića, Plevlja i Foče. 

5. da Turska pogradi iznova kršćanima njihove kuće i crkve po- 
paljene, te im dadne živeža bar za jednu godinu; da im nabavi oruđe 
za obrađivanje polja i da obitelji kršćanske ne plaćaju nikakva poreza 
za tri godine počevši od dana njihova povratka svojim kućama. 

4. da narod kršćanski u Hercegovini ne položi oružja prije nego 
su im muslimani dali dobar primjer i sve dotle, dok ne stupe u kre- 
post obećane reforme; 

5. da poglavari narodni — u slučaju povratka naroda kršćansko- 
ga u svoja kućišta — budu pripušteni te s oblastima zemlje zajedno 
raspravljaju o provađanju tih reforma i da s njima zajedno sačinja- 
vaju upravu (upravno tijelo) prema načelima izraženim u nacrtu re- 
forama Nj. Preuzvišenosti grofa Andrassyja. Samo se po sebi razu- 
mijeva, da smo prisiljeni tražiti, da se odmah provedu te reforme na 
cijelom području Bosne i Hercegovine, ne izuzimajući onih plemena, 
koja se nijesu još na oružje digla; jer ćemo samo tako dobiti za se i 
za Turke dragocjenu garanciju u tom smislu, što ne će onda imati da 


'u onim plemenima gledaju razvitak događaja sličan ovima, što se u 


ovaj čas u nas zbivaju; 

6. uvaživši, da se ustaše ne mogu pouzdati u pusta obe- 
ćanja turske vlade, koja, sve dosad, još nikad nije 
držala svoga obećanja; uvaživši nadalje, da je porta jedva 
u stanju, da prehrani svoju vlastitu vojsku, i jer se dosljedno ustaše 
boje s punim pravom, da će novce, koji će turska vlada odrediti za 
kršćanski narod u Hercegovini, pasti u ruke turskih činovnika, u ko- 
jem slučaju narod kršćanski u Hercegovini ne samo ne će ništa dobiti, 
već bi mogao još i od glada poumirati; uvaživši napokon, da ustaše 
dobro znadu, da iza takva postupka ne će apsolutno ništa natrag do- 
biti; pa makar i protestovali kod vlasti; zato tražimo u ime naroda, da 
briga oko toga novca bude stavljena pod neposrednu kontrolu jedne 
europske komisije; da sama ta komisija direkino primi cijeli taj novac 

određen za podignuće razorenih kuća i crkava, i da ona podigne ne- 
koliko središnjih magazina svih potrepština — još prije povratka obi- 
telji svojim kućama; 

7. naposljetku zahtijevamo, da vlada austrijska i ruska postavi 
u ovih šest mjesta, gdje su turske posade, svaka po jednog agenta, koji 
bi imao zadaću, da pazi, hoće li se reforme u svim točkama potpuno 
provesti. 

To su naši zahijevi. Vaša Preuzvišenost neka bude uvjerena, da 
oni ne sadržaju ništa pretjeranog i da ne možemo manjih zahtjeva 
staviti za našu sigurnost i kao garanciju bolje egzistencije, na koju kao 
narod imamo neosporivo pravo. 


Moleći Vašu Preuzvišenost, da preporuči naše čedne želje veliko- 


dušnoj zaštiti Austrije.. .«27) 

Austrijski ministar grof Andrassy nije s vida puštao Bosnu i 
Hercegovinu. On izrazi svoje mnijenje u brzojavima engleskoj i nje- 
mačkoj vladi (27. lipnja 1876.), u kojima se protivi mišljenju lorda 
Derby-a i kneza Gorčakova, da se Bosni i Hercegovini dade 
autonomija, dokazujući, da te pokrajine nisu još zrele za to, a 
Srbija i Crna Gora da rade samo u svom interesu, da ih naime zapo- 
sjednu (Srbija Bosnu, a Crna Gora Hercegovinu), a ne oružaju se za 
rat iz čisto humanitarnih obzira; stoga računa Andrassy na velevlasti, 
da tone će dopustiti.) 

G. 1876. došlo je do tursko-srpsko-crnogorskog ratovanja radi 
toga, što Turska nije htjela ustupiti Srbiji Bosnu, a Crnoj Gori Her- 
cegovinu. Katoličko pučanstvo na čelu s franjevcima javno prosvje- 
dovaše protiv tih zahtjeva. Biskup Kraljević i kustos Buconjić u ime 
katolika-Hrvata brzojavno prosvjedovaše kod turskog ministarstva 
vanjskih poslova i hercegovačkog valije Alipaše protiv nezakonitih i 
neopravdanih zahijeva Srbije i Crne Gore. Prosvjed je glasio: 

Na naše veliko iznenađenje dočuli smo, da je Srbija zatražila od 
visoke porte priključenje Bosne. Katoličko pučanstvo biskupije herce- 
govačke uslijed takovog zahtjeva prinuždeno je izjaviti koliko visokoj 
otomanskoj porti, toliko i visokim vladama jamčećih vlasti, da je nje- 
gova tvrda volja ne pristati na to priključenje, koje se izvanredno 
protivi njegovim interesima moralnim i materijalnim. U slučaju pak 
da bi današnja vlada hijela ili morala napustiti Bosnu, katolici pro- 
svjeduju svečano protiv priključenja njihove otadžbine Srbiji ili Crnoj 
Gori, te izjavljuju, da se žele u tom slučaju sjediniti sa narodima 
austrijskoga carstva, s kojima su vezani svojom historičkom prošlosti, 
kao i mnogobrojnim drugim interesima moralnim i materijalnim.?9) 

U tursko-ruskom ratu Rusi pobijediše Turke i prisiliše ih na sra- 
motan ugovor, koji bi sklopljen u San Stefanu (3. ožujka 1878.). Tim 
ugovorom Rusija prisili Tursku, da Bosna i Hercegovina do- 

bije autonomiju. Kad se saznalo za tekst ugovora, evropske se 
velevlasti nisu zadovoljile takvom redakcijom (Njemačka, Engleska i 
Austrija). Naročito je time bila pogođena Austrija, jer joj tim ugo- 
vorom nije pripala Bosna i Hercegovina. Na inicijativu grofa Andrassy- 
ja, a sporazumno s ostalim velevlastima sazove Bismarck Berlinski 
kongres sa zadaćom, da korigira čl. XIV. Sanstefanskog ugovora, a u 
stvari da odluči Bosnom i Hercegovinom. Kongresu, koji 
je trajao pun mjesec dana (od 15. lipnja. do 15. srpnja 1878.), predsje- 
dao je njemački kancelar Bismarck. 

Govorilo se u to vrijeme zasjedanja Berlinskog kongresa, da će 
Srbija zatražiti na kongresu za sebe Bosnu. Zato bosanski biskup Vui- 
čić, svi franjevački samostani i župnici u ime katoličkog puka u Bosni 
i Hercegovini otpreme preko svog zastupnika fra Grge Martića prosvjed 
na Andrassyja u Berlin protiv zahtjeva Srbije. Bosanski prosvjed, što 
ga je sam Martić stilizirao, glasio je: 

Pošto se glasa, da kneževina Srbija na tom slavnom kongresu ište 
aneksiju Bosne za sebe, mi potpisani od strane svega bosanskog kato- 
ličanstva svečano i svestrano protestiramo pred svim poslanicima ve-, 
levlasti, na tom kongresu se nalazećih, protiv tome nezakonitom i ne- 
opravdanom zahtjevu kneževine Srbije.?*) 

Budimpeštanskom vojnom i bečkom naknadnom konvencijom 
(15. siječnja i 18. ožujka 1878. g.) Austrija je sklonila Rusiju na pri- 
stanak. okupacije Bosne i Hercegovine od strane Austrije; a i Engleska 
je obećala, da će podupirati svaki prijedlog Austrije na Berlinskom 
kongresu. Kod takova stanja stvari već se unaprijed znalo, da će se 
Austriji povjeriti mandat nad Bosnom i Hercegovinom. Na sjednici od 
28. lipnja pretresano je pitanje Bosne i Hercegovine. Prvi je uzeo riječ 
austrougarski ministar grof Andrassy. On je uglavnom rekao: 

Austrija je kao pogranična vlast najviše zainteresirana, t. j. Bo- 
sna i Hercegovina spadaju u interesnu sferu Austrougarske. Začetak 
orijentalnom pitanju treba tražiti u Bosni i Hercegovini, u tamošnjim 
ustancima, Austrija je za vrijeme od tri godine (1875.—1878.) primila 
i izdržavala 200.000 izbjeglica (ustaša) i za njihovo izdržavanje izdala 
20,000.000 kruna. Stoga su te pokrajine nanijele veliku štetu Austriji. 
Porta ne može da sredi gospodarske niti agrarne prilike, koje su uglav- 
nom uzrok svim potresima. To može učiniti samo jedna jaka strana 
sila. Autonomija Bosne i Hercegovine nije moguća zbog jakih socijal- 
nih i vjerskih razlika pučanstva. Isto bi se desilo, ako bi se Bosna i 
Hercegovina predala pod upravu Srbije i Crne Gore. A to sve samo bi 
štetilo trgovačkim interesima Austrougarske monarhije. 

Iza grofa Andrassyja nastupa glavna diplomatska akcija. Britan- 
ski izaslanik lord Salisbury stavio je prijedlog: Neka Austro- 
ugarska okupira Bosnu i Hercegovinu. I ruski izaslanik 

Gorčakov kao i njemački, Bismarck poduprli su engleski prijedlog, te 
je nakon tih pristanaka evropskih velevlasti — i pored protesta tur- 
skih izaslanika — grof Andrassy svečano izjavio, da je Austrougarska 
spremna da okupira Bosnu i Hercegovinu. Istom 4. srpnja 1878. pri- 
stade i sultan na privremenu okupaciju. Na osnovu tih ovlaštenja 
Austrija je s vojskom zaposjela Bosnu i Hercegovinu 1878. godine. 


HI 


Treba koju reći i o vojvodi don Ivanu Musiću, vođi Hrvata u 


Hercegovačkom ustanku. 

On se rodio u selu Klobuku, kotaru Ljubuškom 24. prosinca 1848. 
g. što se utvrđuje matičnim knjigama župe Veljačke (knj. III. od 
1847.—1878. g. str. 21, br. 748). Najranije svoje djetinjstvo proveo je u 
svom selu Klobuku (mahala šiljevište). Nastojanjem ondašnjeg herce- 
govačkog biskupa i ujaka Musićeva fra Anđela Kraljevića (1864. do 
1879.) mali Ivan dođe na široki Brijeg. Svršio je pučku školu i poče 
pohađati bogosloviju. G. 1868. jedan ili dva hercegovačka franjevca sa 
osam klerika bez znanja svojih starješina ostave samostan. Fratru je 
bilo ime fra Grgo Skarić, a mladi klerici svi su gotovo rodom iz ko- 
tara Ljubuškog: Ivan Musić, Lovre Čuljak, Tome Hrstić, Ante Čutura, 
Ivan Mikulić, Stipeš Buconjić, Martin Primorac i Bajo Božić. Svi su 
skinuli sa sebe redovničko odijelo i pošli u goru, kušajući, ne bi li se 
kako provukli do srpske granice, odakle bi lakše mogli spremati usta- 
nak. Taj mladenačkim žarom nepromišljeni korak bude spriječen od 
turskih vlasti, jer ih prije nego su mogli umaći, povrate natrag.?!) 

Taj odlazak, zapravo bijeg mladih klerika i fratara neki su pri- 
pisivali srpskoj propagandi i agitaciji. No da ti klerici i fratri nisu 
imali nikakve veze sa Srbijom, vidi se iz pisma, koje je pisao jedan 
od spomenutih mladih hrvatskih rodoljuba, a glasi: 

Glede slučaja 1868. ja vas tvrdo i istinito uvjeravam, da ga ni- 
kakva spoljna nagovaranja niti ikakvi utjecaji vanjski nisu prouzro- 
čili. Sve predpostavke, koje su se o njemu pronosile, jesu proste gatke. 
Ni jedan od nas nije imao ni najmanje relacije sa hrišćanima do dana 
istupa iz samostana. Njega je donio duh vremena. Među nama čitali 
su se Martićevi »Osvetnici«, Jukića »Pjesme« i drugo, a prodirao je i 
onovremeni dalmatinski »Narodni List«. — Zatim izgon turskih posada 
iz srbijanskih gradova. Mi nijesmo točno opredijelili se, kamo ćemo, 
dok nijesmo izvadili u Mostaru putnice za Srbiju. Tada su nas neki 
građani, ali ne hrišćani, podgovorili, da se obratimo na ruskog kon- 
zula Iariona, ne bi li štogod novaca od njega dobili, samo da rekne- 

mo, da ćemo ići u Rusiju ili u Srbiju. Otišli smo k njemu i dobili smo 
po 5 turskih lira (50 for.), a da smo rekli, da ćemo u Rusiju, dobili bi 
sve potrebne novce za put do u Rusiju.) 

Nastojanjem biskupa Kraljevića primljeni su ponovo u bogoslo- 
viju Ivan Musić i Lovro Čuljak. Ivan Musić po želji biskupovoj otide 
u bogosloviju u Ostrogonu (Madžarska), koju kroz kraiko vrijeme i 
dovrši. Po svršetku nauka zaredi se i otada nosi ime don Ivan Musić. 





Don Ivan Musić 


Po pripovijedanju njegove žive rodbine služio je Musić mladu misu 
baš u svojoj rodnoj kući u šiljevištu (Klobuku). Iste godine (18753.) bi 
imenovan župnikom u Ravnome. Dužnost župnika vršio je oko 2 i pol 
godine, t. j. sve do Hercegovačkog ustanka 1875. godine. 

I kao župnik u Ravnom Musić stupa 1875. g. u ustaški red. Sva- 
kako se može vjerovati, da je sam nastojao da preuzme zapovjedništvo 
svih hrvatskih ustaških odbora, jer je bio uvjeren, da za taj položaj 
nije bio nitko sposobniji od njega. Bio je školovan čovjek, u narodu 

mnogo cijenjen i poštivan, te se moglo očekivati, da će hrvatski puk 
zapadne (donje) Hercegovine rado izabrati Musića za ustaškog vođu. 
Tako je i bilo. Hrvatski ustaški glavari iz čitave zapadne Hercegovine 
(od: Gabele do Trebinja) na svom sastanku u Trebimlji jednoglasno 
izabraše svojim zapovjednikom don Ivana Musića.) Otada on nosi 
naslov vojvoda popovski ili vojvoda donje Hercegovine. 

Don Ivan Musić zauzimao se za narod i njegove potrebe, te je 
sudio kršćanima i muslimanima naročito u agrarnim stvarima. Treba 
posebno naglasiti, da se je zauzimao za narodne poglavare i za svaku 
narodnu stvar. Turci su jedamput uhvatili i odveli u Trebinje 7 kršćan- 
skih ustaša. Po Liepopiliu su to bili: Petar Kudur iz Poljica, Jovo Lu- 
čić iz Mrkonjića, Risto Čičković iz Šćenice, Antun Zejčić iz Orahovog 
Doda, Ivan Tomičić i Pero Vukasović. Za njih se zauze don Ivan Mu- 
sić: ode Dželaludin paši u Trebinje i zamoli ga, da pusti ustaše. Paša 
je udovoljio Musićevoj želji i ustaše otpustio svojim kućama. Utjecaj 
Musićev bio je u narodu osobito velik; narod ga je upravo obožavao.) 
Musić se je i dopisivao s mnogim odličnicima, koji su svaki pokret 
ustanka budnim okom pratili, Tako je utvrđeno, da je bio u korespon- 
denciji s ondašnjim dalmatinskim namjesnikom Rodićem. Tu kores- 
pondenciju u ime njegovo vodio je njegov tajnik Ivan Vukasović. 

Kroz kratko vrijeme sakupio je Musić pod svoju komandu oko 
tisuću ustaša. A da je imao toliki broj ustaša, potvrđuje se austrijskim 
vojnim dokumentima, Musićevim pismom od 17. kolovoza 1878. g. i 
suvremenim iskazima naših kroničara.#%) U svojim ustaškim odredima 
Musić je imao komandire, podkomandire i kapetane. Komandiri su mu 
bili: Miše Tomašević-Kukica iz Zlatmorja i Andrija Raić iz Gabele; 
podkomandiri: Lazar Previšić iz sela Previša i Nikola Krmek iz Hu- 
tova. Kapetana je bilo najviše: Đuro Krišto, Iv. Pećko, Lovre Maslać 
iz Krupe, Jovan Nadaždin iz Bjelojevića, Nikola Putica iz Praprat- 
nice, Šćepan Vujinović iz Gornjeg Hrasna, Ivo Rudimica, Pero Vuletić 
iz Pećine, Vidak Bukvić, Jefto Kalajdžić iz Ljubinja i Jovan Džom- 
bota iz Dabra. Musićevu tjelesnu stražu sačinjavali su: Vukić Mato, 
Tomo Menalo, Nikola Potrebica, Božo Soldić, Lazo Ružić i Spasoje 
Vujević. Za izdržavanje tolikog broja ustaša trebalo je mnogo nov- 
čanih izdataka. U tu svrhu je Musić primao prije i za same okupacije 
s raznih strana novčane potpore u prilično velikoj visini (po njegovom 
vlastitom iskazu do 500 franaka mjesečno).?5) 

Mnogi historiografi dali su opširne opise ličnosti Don Ivana Mu- 
sića. Jedan očevidac izvješćuje o osobi vojvode Musića ovo: 

Još bijaše štab u blizini grada (op. Stoca); iznenada iskoči k na- 
ma jahač, čija pojava i pratnja doista bijaše kadra izazvati čuđenje. 
Na lijepom visokom i sjajno opremljenom vrancu sjedi vitka, snažna 
ljudska pojava više od srednje visine, odjevena u fantastično, zlatom 

vezeno odijelo, koje je po kroju još najviše bilo nalik crnogorskoj 
nošnji, Sjajna, dragim kamenjem ukrašena sablja, visi o bedru jahača, 
koji plemenitom uljudnošću skida kalpak, što pokriva fino izrezano, 
suncem opaljeno lice. Pred nama stoji vojvoda Musić, sada vođa jedne 
čete kršćanskih ustaša i strah svih Turaka. 

Taj čovjek među svojim »kapetanima« bijedno odjevenim pra- 
tiocima, na rđavim konjima, ljudima, koji logoruju na cestama (We- 
gelagerer), sjaji kao pojava iz tisuću i jedne noći. Smatrao je svojom 
životnom zadaćom pobijati Turke — pa se potpuno stavio na raspo- 
loženje austrijskom vrhovnom zapovjedništvu uz jedini uvjet, da bude 
upotrijebljen protiv omraženih Turaka. 

Zanimljivi došljak otprati divizionera u logor, gdje je prisustvo- 
vao ratnom objedu u divizijskom glavnom stanu.37) 

I suvremenici opisuju Musića kao uzornog konjanika i junaka: 
binjedžija, da mu nema para u Stocu, niti se tu našlo austrijskog voj- 
nika, koji bi se s njim okušao. Musić se rodio za konje i oružje, a ne za 
trebnik. Imao je vjernu svoju bedeviju, koja mu je bila ranjena u kre- 
ševu u Bregavi; on je draguje uvelike, jer mu je ona jedini spomen 
vojvodinstva.?5) : 

Još riječ, dvije o kućnom životu i domu, u kojem je Musić sta- 
novao. I o tome imamo zanimljive podatke: 

Musić živi napola evropski. Kuća mu je u Stocu napram glavne 
džamije na rijeci Bregavi; ispod kuće mu patke gaču; u avliji mu je 
podrum i kuhinja, a na prvom su mu katu tri sobe. Na otvorenom 
svodniku blagovalište drži pod evropski. Jednu glavnu odaju ima za 
sebe i za glavne prijatelje, a ta je parketirana po istočnom. Uz zid je 
velika sprema, a u njoj su pokrivači, dušeci i drugo ruho. Naokolo 
soba je urešena sabljama, puškama, samokresima, handžarima i dru- 
gim oružjem; svatko kad dođe tu, vidi, da je kod junaka.) 

Vojvoda Musić kao čovjek bio je vrlo energičan, slobodar i vrlo 
požrtvovan. Mnogo puta je i svoj život stavio na kocku za drugoga. 
Valja istaknuti i to, da je bio društven i dobra srca, pa je baš zbog 
toga bio mnogo poštivan od svih ustaša bez razlike vjere. Bio je podat- 
ne i darežljive ruke. Osim toga je bio lijep čovjek (vanjštinom), pa je 
u licu bio ljepši od svake djevojke. Uza to bio je inteligentan. Pozna- 
vao je čitiri jezika, a govorio je perfektno hrvatski, madžarski i latin- 
ski.40) 

I ponovno zauzeće (opsada) grada Stoca je važan historijski doga- 
đaj, u kojem se je istakao vojvoda Musić sa svojim ustašama. Od 14. 
do 24. kolovoza 1878. austrijska posada u gradu Stocu bila je opkoljena 
muslimanskim ustašama, koji su se digli protiv Austrije. Golemi broj 
ustaša stalno je vrvio oko stolačke tvrđave i dobacivao austrijskoj po- 
sadi: »Izlazi, dronje, iz careva grada!« Za to je saznao u Ravnom i 

vojvoda Musić. I 17. kolovoza 1878. g. uputi pismo komandantu sto- 
lačke tvrđave i od njega zatraži odobrenje, da može sa svojim ljudima 
krenuti prema Stocu i napasti ustaše. Doslovni tekst toga pisma glasi: 

Uzvišeni gospodine! 

Već tri do četiri dana u Stocu i oko njega čuje se pucnjava. Kako 
se ovo događa u blizini moje vojvodine, a u istoimenom strahu od ne- 
vjernih Turaka, koji su ovom siromašnom narodu već mnoge nevolje 
nanijeli, ja sam sakupio oko tisuću ljudi, da zaštitim ovaj kraj od 
običnog pustošenja sa strane nevjernika, koji se na bestidan način usu- 
diše pucati i na same vojnike Nj. Veličanstva velikog austrijskog cara, 
a kako ne će meni to učiniti, kad bi im se zato pružila prilika. 

Da ne bi opaki neprijatelj i dalje nanosio štetu našoj visokoj, 
austrougarskoj vladi, pitam i molim najpokornije naređenje (odredbu) 
Vaše Preuzivešnosti kao c. k. komandanta Stoca: hoću li se odavle — 
iz Ravna — sa svojim ratnicima približiti Stocu, da što prije potučem 
i raspršim neprijatelja? 

Zato najpokornije molim Vašu Preuzvišenost, da mi pismeno ili 
usmeno odgovori u afirmativnom ili negativnom smislu. 5 


Ostajem sa najdubljim naklonom 


: Iskreni sluga Vaše Preuzvišenosti 
Popovo polje, 17./8. 1878. Don Ivan Musić s. r.*!) 

Pomoć vojvode Musića austrijskoj posadi u Stocu bila je neop- 
hodno potrebna. Ali komandant posade nije mogao primiti ponuđenu 
pomoć Musićevu, jer bi njegovi nasrtaji doveli do pravog pokolja u 
gradu... Musić je bio obaviješten jednim pismom, da bi njegova. po- 
moć bila rado primljena, ali komandant grada Stoca nije ovlašten, da 
mu daje takva naređenja... Na kraju primjećuje oberst Pachner (ko- 
mandani posade), da do riješenja komandanta c. i k. trupa Stolac od 
strane Musićevih ustaša ne smije biti zaposjednut. I svaki takav po- 
kušaj bit će odlučno odbijen (zapriječen) od strane c. i k. trupa.*) 

Pripovijeda se, da se generalu Jovanoviću (komandantu austrij- 
skih trupa 1878. g. u Hercegovini) nije sviđao rad vojvode Musića. Zato 
nije htio odmah da primi Musića. Istom na povratku prema Crnici 
primi ga komandant divizije i s njim utanači, na koji način i u kojoj 
mjeri će učestvovati vojvoda pod vodsivom komandanta mjesta na 
razoružanju i osiguranju tamošnjeg kotara.) 

Za učinjene usluge austrijskoj vojsci imao je vojvoda Musić biti 
nagrađen. I on se toj nagradi i nadao. Kažu, da je Musić pitao za sa- 
vjet ondašnjeg hrv. političara don Mihovila Pavlinovića, kakvu bi na- 
gradu tražio od austrijske vlade. Tada mu je Pavlinović rekao: Dragi 
don Ivane! Ne traži od Austrije ni nagrade, ni obilježja, ni plaće; 
ostani ono, što jesi: župnik Ravnoga i kao takav silno ćeš koristiti svo- 

me narodu.) Musić nije poslušao Pavlinovića.. No historiografi ne 
mogu nikako da se slože u tome, što je Musić tražio od austrijske vlade. 
Neki vele, da je htio postati biskupom ili vojvodom.) Drugi pak, da 
je želio biti žandarmerijski oficir u austrijskim službama, ali to nije 
mogao postići“) Međutim općenito je mišljenje, da je želio postati 
vojvodom donje Hercegovine ili čitave Hercegovine. A kako se je od- 
lučio ženiti, a za to je kao svećenik morao imati odobrenje od sv. Sto- 
lice, to je tražio, da car Franjo Josip zamoli papu, da bi mu dopustio, 
da se ženi.t7) 

Iza okupacije (1878. g.) živio je Musić u Stocu sve do 1880. go- 
dine. Krajem 1878. ili početkom 1879. g. dolazio je u Mostar, Široki Bri- 
jeg i Ljubuški (Humac). Hrvatski puk pod vodstvom franjevaca na 
lijepo osedlanim konjima dočekivao bi vojvodu na mnogim mjestima, 
a za to vrijeme su zvona na katoličkim crkvama dugo zvonila. Takovih 
svečanih dočeka nije narod priređivao ni svome biskupu. 

U Stocu je vojvoda Musić živio u kući Boška Vukasovića. Od 


prije je poznavao Boškovu kćer Cviju, s kojom je počeo potajno aši- 


kovati. Za to vrijeme (od okupacije pa do 1880. g.) vršio je, čini se, duž- 
nost sličnu žandarmerijskom vodniku, premda je tada taj posao vodio 
neki poručnik.“) Doskora mu dođe nagrada i odlikovanje: stalna go- 
dišnja plaća od 1200 kruna i carsko odlikovanje. Musić je sve odbio. 
Iza toga odmah počne pisati po novinama protiv austrijske uprave u 
okupiranim krajevima, radi čega je bio ukoren, ali bez uspjeha.) 

Jedne noći 1880. g. ostavi Musić Stolac i odvede sa sobom Cviju 
Vukasović. Otišli su u Crnu _ Goru. U Cetinju su mislili, da je on 
austrijski špijun, pa su ga poslali u Podgoricu, gdje je ostao čitavu 
godinu dana. Fra Grga Martić veli, da je Musić htio prijeći na pravo- 
slavlje, i da je molio crnogorskog vladiku, da ga vjenča, ali da to vla- 
dika nije mogao učiniti, a i knez Nikola se tome protivio.5% Koliko je 
u tome istine, ne može se pouzdano utvrditi. Ali već početkom mje- 
seca ožujka 1881. rodi mu Cvija u Podgorici kćer Delfu, koja kao je- 
dini potomak Musićev i danas živi. Već g. 1881. otputuje Musić sa 
svojom Cvijom i malom Delfom u Beograd, gdje bude namješten kao 
poštanski činovnik. Dugo nisu zajedno živjeli, jer su rano oboje umrli. 
Cvija g. 1887., a Ivan godinu dana kasnije u 40. godini svoga života. 
Popokan je u negdašnjem novom beogradskom groblju, ali mu se danas 
za grob ne zna. 

Zavišit ćemo o njemu s riječima našeg neumrlog fra Grge Mar- 
tića: Zaslužan je bio dosta, držao i naoružao krajinu, a zato sam ga 
uvrstio, da se zna, da je bilo i katolika u Hercegovač- 
kom ustanku, da ne reknu hrišćani: sami smo izvo- 
jevali5l) 

*% *% * 

Povijesnim izvorima i iskazima očevidaca utvrđeno je, da je usta- 
nak u svome začetku obuhvatio hrvatsko stanovništvo između Popova 
i Gabele, i da je taj kraj duž granice bio najoduševljeniji za ustanak.??) 
Dne 19. lipnja 1875. g. došlo je do prvog sukoba između Hrvata i Tu- 
raka oko Gabele. Dvadeset dana iza toga pukla je Nevesinjska puška 
8. srpnja 1875. Kad je prva puška Hercegovačkog ustanka pukla oko 
Gabele, a druga u Nevesinju, onda je ona prva morala djelovati na 
drugu, pa je druga samo odjek prve puške.5%) Sa Gabelskom bunom 
buknuo je i Hercegovački ustanak; Gabelska je buna digla onaj veliki 
pučki ustanak. Tako su Hrvati (katolici), — a ne pravo- 
slavci Nevesinjci — poveli krvavo kolo u Hercego- 
vačkom ustanku. dj 


Donja Hercegovina pod jedinstvenim vrhovnim zapovjedništvom. 


vojvode don Ivana Musića radila je i borila se za Austriju, koja je 
pokazivala vanrednu naklonost prema katoličkim ustašama.5*) A gor- 
nja Hercegovina (pravoslavna) bila je pod utjecajem Crne Gore; ona 
nije imala jedinstveno vodstvo, radila je i borila se za Crnu Goru. 
Bilo je slučajeva, da su katoličke ustaše zajednički s pravoslavnim 
ustašama napadali na odrede turske vojske (29. rujna 1875. g. vojvoda 
don Ivan Musić i Peko Pavlović), ali za to se nikada nije desilo, da su 
katoličke ustaše radile za račun pravoslavnih ustaša. Katoličke ustaše 
i njihove vođe (franjevci) bili su veoma podozrivi prema svakom po- 
kretu, koji se osnivao srpskim, ruskim i crnogorskim pothvatima, što 
priznaje i engleski spisatelj Stillman.55) Što više može se reći, da su 
katoličke ustaše zapadne (donje) Hercegovine čuvali svoj. kraj od na- 
srtaja i pljačkanja bilo turskih ili crnogorskih.5%) Katoličke ustaše u 
Hercegovini uvijek su upirali svoje poglede samo svojoj braći preko 
Save, a nikada preko Drine.57) 


Bilješke: 


1) Glasnik zemalj. muzeja u Bosni i Hercegovini 1918. g., str. 168 
do i17i; — 2) Fra Radoslav Glavaš (Philadelphus Philalethes): Politika 
bos.-herceg. franjevaca u prošlosti i sadašnjosti, sir. 91.—92;.— $) Nikola 
Buconjić: Povijest ustanka u Hercegovini, str. 76; — *) Fra Radoslav 
Glavaš: sp. dj. str. 88; — 5) Spomenica o Hercegovačkom ustanku, str. 
XII.; — 9) Fra Radoslav Glavaš: sp. dj. str. 88; — 7) Ibidem; — %) Ibi- 
dem, str. 89; — 2) Ibidem; — 1%) Ibidem; — "!) Ibidem, str. 89—90; — 
12) Nikola Buconjić: sp. dj. str. 79; — 15) Glavaš: sp. dj. str. 90; — ") W. 
J. Stilman-Gvozdenović: Hercegovina i posljednji ustanak, str. 8; — 
15) Spomenica o Hercegovačkom ustanku, str. XI1.; — 1%) Buconjić: sp. 
dj. str. 81—82; — 17) Spomenica o Herceg. ustanku, str. XIV—XV; — 
18) Vaso Čubrilović: Bosanski ustanak, str. 55; — 1%) Ibidem; — 20) Spo- 
menica o Hercegovačkom ustanku, str. 77; — 2) Ibidem; — **) Ibidem, 

str. XV, 14, 27 i 77; — 2%) Ibidem, str. 54; Danilo Tunguz-Perović: Odjek 
Nevesinjske puške, str. 37; — 2“) Buconjić: sp. dj., str. 105—104; Glavaš: 

2%) Glavaš: sp. dj., str. 94—95; — 26) Dr Mihovil Mandić: Okupacija 
Bosne i Hercegovine, str. 11; — 27) Buconjić N.: sp. dj., str. 119—121; — 
28) Dr M. Mandić: sp. di., str. 15; — 2) Glavaš: sp. dj., str. 98; —' 
0) Ibidem, str. 99; — #1) Ibidem, str. 87; — %%) Ibidem; — %5) Buconjić: 
Sp. dj., str. 82; — %*) Fml Emil v. Voinovich: In der Hercegovina 1878., 
sv. IIL., str. 75; — %) Die Occupation Bosniens und der Hercegovina, 
str. 354, 344 i 348; fra Grga Martić: Zapamćenja, str. 56; — 2%) Voino- 
vich: sp. dj., str. 75; — 2%) Die Occupation, str. 349; — 38) Mladi Her- 
cegovac (kalendar) 1882. g., str. 42—43; — %) Ibidem; — *%) Ibidem; 
Voinovich: sp. dj., str. 75; — *) Die Occupation, str. 544; — 2) Ibidem, 
sir. 346—347; — *%) Ibidem, str. 348—549; Voinovich: sp. dj., str. T4; — 
en »Obzor«, od 10. I, 1934. br. 7 str. 4; — *#) Martić fra Grga: Zapam- 
ćenja, str. 58; — *#) Voinovich: sp. dj., str. 75; — *7) »Obzor« od 10. I. 
1954. br. 7 str. 4; — “5) Voinovich: sp. dj., str. 75; — *%) Ibidem; — 
50) Martić: sp. dj., str. 58; — 51) Ibidem; — 5%) Stillman: sp. dj., str. 
8—16; — *) Čubrilović: sp. dj., str. 54; Glavaš: sp. dj., str. 92 i Djur- 
djević: sp. dj., str. 54; — 5) Stillman: sp. dj., str. 16; — 55) Ibidem, str, 
8; — 56) Martić fra Grga: Zapamćenja, str. 56; — 57) Glavaš fra Rado- 
slav: sp. dj., str. 87. ' 

Hiljadudevetstotridesetšesta je prošla kao tužan zvuk 
stare neke razdrte harmonike. 

Ona je minula. I muk 

prosjekla resko su silvestarska zvona 

crkava, gdje sanjaju svetačke slike. 


Prošla je u znaku abesinskog rata i novinskih senzacija, 
u znaku krvavih španskih barikada. 

Čuli smo stalno: kako vrijednostima cijena pada, 

i koliko je mrtvih, i kako se desila avionska katastrofa. 
Čuli smo, kako je tužan život i plačno mu lice 

kao ova strofa, 

kao ispalo oko gnjijuće ptice. 


Španija, Španija! — novinski stupci kričahu. A starci su zdvajali. , 
Penzionirci su korupcionaške afere zbrajali 

i u čudu vrtili vratom i česali lubanje gole, 

zgrčenih lica od spoznaja, koje bole. 


A na banketima i skupštinama ječale su kao pijana fanfara 
riječi o potrebi rješenja hrvatskog pitanja; 

i avanturisti, željni mekih fotelja lutahu ko mudrost prastara 
po praznini naših lubanja, gdje nema svitanja... : 
Politički kameleoni brbljahu tri i pol sata, 

kako se brinu za budućnost naroda Hrvata, 

a u šušnju novca i svilenih svojih kravata 

žuđahu za udobnim apartmanom drugoga sprata. 


Beštija podmukla ita 1956. prošla je kao bludnica, 

i odnijela mnogo života, mnogo je mladosti skosila 

s paragrafom o zaštiti neke fikcije, koju je izmislio đavo, 
mnogim je majkama oči suzama orosila. 

Grobne je podigla humke. Donijela crvene procese, 

gdje su mitraljezima strijeljali lopovi, hulje, 

ia blažena, žuđena i slavljena 1956. — 

što nas je ranila na hiljadu mjesta. 


Došla je nova s novim nadama i novim jadima. 
I umiru starci i kunu i spominju mladost 
i ostavljaju sve na nama mladima. 
Neka se mi koljemo i grizemo i bodemo, 
sve dok, kao i oni, sa bine ne odemo. 
Ivo Balentović 

U LICE 


Upili su trotoari naše korake 

i ulice mirišu našim hodom i pokretom, 
tuđa lica cvatu našim pogledom, 

koja će nas pratiti do posljednje rake. 


Tu sve su naše žudnje i naše ljubavi, 
ukradeni pogledi ispod trepavica, 
prvo crvenjenje djevojčice u ljubavi 

i prva strast, što prelijeće preko lica. 


Desno gore, desno opet dolje 

i tako uvijek i tako neprekidno 

i svaku večer tako i kao bez volje, 
a u stvari svijesno, ali nepredvidno. 


Mirisi, boje i sjaj djevojačkih očiju, 

uvijek isti ritam muških i ženskih nogii. 

Tu mnoga se i mnoga ljubav začima, 

čiji strasni grčevi traju mnogim bludnim noćima. 


Krzna, šeširi i kose spremno zaglačane 

za sastanke obećane i neobećane, 

održane i neodržane, a onda razočarane, 

ljubavi rane, što kasnije sve dane krvare ko rane. 


I pomiče se, i giba se i ziba tako ulica 

i prima ljude sve nove i nove 

sve do trube proroka Jerihonove: 

za nekoga milosnica, a za nekog ubojica. 


ŽIVOT ZRIKAVCA 


Sasma sitan i slabačan, 
uzdignutih krila zelenih, 
zriče čitave jeseni. 

Oči zamišljene, velike, 


i ticala duga, zelena. 
Ne zriče, kad se ga metne zatvorena. 

Živi oko klijeti, 
kada grožđe žari. 
Ne zriče ljeti. 


Inače je zelen ko list trsov. 
Dok njegovi drugovi šturci zemljani 
zriču, kad su od sunca pijani, 


on zriče, kada vjetar duva južni 
i kad je zrak jesenski, otužni 
i žalni, i kad sunce u jagodi zori. 


Kad neko priđe, zrikanje prekine. 
Hrani se rosom i vjetrom jesenjim. 
Nostalgičan je mnogo: zato pred zimu premine. 


POVRATAK U PROVINCIJU 


Polja draga, kuće zemljane i sivi majuri, 

vlastelinstva, ribnjaci, četveroprezi spremni i šumarci suri, 
stakleni cvjetnjaci, zemlja agrarna i pospani špani. 

Ujutro kava sa vrhnjem i izgled na farof i groblje na strani. 
U odijelu lovačkom zelenom, nakon pijanke mnoge, 

mladi baron ide poljem sa dvije vitke doge. 


Kartanja, jela mnoga i bdenja noćna, 
Kasni dvoprezi i oproštaji uz glas ćuka ponoćna 
i voze se domu kuratori crkve i sigurni izabranici neba. 


Dotle sluge i lakaji gledaju gore u preostale zdjele mesa i hljeba. 


Lovovi, srne i gosti iz Graza, Monte Carla i Nizze. 
Mladi grof voli seljačkih djevojak4 crveno i glatko lice. 


Tu pase se sad skupa blago grofovsko i krava muška, 

A gone ih potomci zelenih kadraša, što jedan na drugog huška, 
što su za dva seksera išli hmelj grofovski brati 

i krijući se španu znali se u ribnjaku toplom kupati. 

Sada: tisuće jutara grofovskih idu sve manja i uža 

i sve više agrarno muža se pruža. 

Pijani nokturni i mnoga bludna svitanja! 

Dražbe u izgledu: ogromna zemlja postaje sve manja i tanja. 

Bršljan ovijen i mahovina stara, 

a zid se runi polako sa duvara, 

odaje nijeme i pokućtvo trune i bespomoćno šuti, 

portreti mrkih predaka sivožuti 

i oklopi viteški, bez volje da se biju više, 

gledaju žalno kroz prozor gotski na meki pejsaž zagorski, što se dolje 
riše. 


Divlji kesteni, aleje bijelokorih platana. 

Satovi biju sobama mnogim godine premnoge i mnoge tisuće dana, 
pojava neka stara izmiče u: bršljanu dubokom. 

Lopoč jedan plače na ribnjaku svojim žutim okom. 

Vrijeme ko kornjača stara polako ide svojim hodom, 

i preostala markiza neka sama plače nad ribnjaka zlatnom vodom. 


Kasno je, crven se mjesec nad krovom sam u svojoj krvi guši: 
Sažaljenja da li imaš? Svršit će ko i svi — »bogečko«, 
i primit će ih groblje viničko, maruševečko. 


U selu pas laje na mjesec, jer ne može da ga njuši. 


Ivo Ladika 


UMOBOLNICA 


Drvije-tri stanice, pa ću zamišljen saći 

na malom peronu kod čuvara pruge. ' 
Ja sam posve sam, i ne ću suputnika naći — 
amo se dolazi. tek od tuge. 


Pomislim, kako ne znam, ni kuda ću. s ovog mjesta. 
"Onda se sjetim: treba proći kroz dvorede. 

Tamo me, u žutoj tamnici, čeka sužnjeva dvjesta, 
a oni su, više no itko, sinovi bijede. 


Jer kad me vide iz potkrovnice ili niže, 

oni se jadaju jedan drugom, da sam ja sretan. 

Iza zaključanih vrata do mene im razgovor siže, 

a kad se udaljim, prati me pogled im zagonetan. 
Gdjekoji mi rupcem mahne, misleći, da idem u slobodu, 
Drugi, u mržnji, broji kroz aleju moje stope. 

Jedan plače, jer moje ga vedre oči bodu. 

Neki se, da me bolje vidi, na tavansko okno pope. 

Moji siromasi, vaša mi srca zaviđaju, ili me žale. 
Pa ipak, plačite za mene, nemojte plakati za se. 
O da su moje tuge, bar na čas, mračne, male 

i da mi se boli, bar katkad, gase, gase. 


Požalite me, moja braćo, vi, koje zatvaraju i vežu, 
vi robovi najveći u omeđenim prostorima, 

odakle tek vaše zjene do neba, ko zvijezde, sežu 
i gdje su najgorče suze porasle kao plima. 


Jer kada odem kroz ovaj perivoj bez ptica, 

ja ipak ne znam, kuda se vraćam — i najglasnije pitam: 
Kuda to idem za lijetom prepelica? 

I kome, kroz žita, neznanom, ususret hitam? 


Žuta će kuća i dalje stajati, samotna, na kraju staza 
i do nje će voditi kobna zelena cesta. 

O recite mi, recite mi, kuda me vodi ekstaza? 

I zašto mi na srcu leži tih čudnih sužnjeva dvjesta? 


BEZBOLNO JUTRO 


Slutim, da je kasno i da već padaju zvijezde. 
Breze na dvorištu šume o skorom suncu. 
Pijetli se, prije pjevanja, nemirno gnijezde, 
Noć nariče (zao duh na vrhuncu). 


Badava spuštam zavjese na mom prozoru. 

Dani se. Kroz polumrak razaznajem redosljed kuća 
i kako se zlatni pramen njiše ko ures na boru 

i kako sva krajina drhti od tiha čeznuća. 


Čekam. Uzbuđen sam. Htio bih sklopiti oči 
umorne, teške, odmoriti strte ruke. 
No tko to po meni svijetle slapove toči? 

. Dižem ponjavu ko jedro sred neznane luke. 


Badava, besnen, hoću da usnem; propet 
da utonem u jastuke, pod bjelinem plahte. 
O, iko će se to do moga ležaja popet 

i tko mi to maše s daleke, rujne jahte? 

Sunce... Ja sada susrećem sve ove stvari: 

moje odijelo, staru uru, nad glavom madonu 

i njenu sliku (smirene, dobre čari) 

i jučerašnje cvijeće, još svježe, u staklenu zvonu. 


Ljulja se moja soba, ožarena, u prvom sjaju 
Htio bih jutros umrijeti u ovom kraju. 

i vjetar ponovno luta po blizom vrtu. 

Ptice pjevaju ko anđeli na drugom rtu. 


Zvonko Kuhar 


HODOČAŠĆE IZVAN SEBE 


Svanljiva radost snova svježi lice 
pričom o duši vjernoj vjetrokazu. 
Ročište čulnog juga putokazu 

šaplje: kaži mu put gdje plove ptice. 
On nema stana ni u sebi istom, 
pjesnik je cesta što mrzi konake, 

On nujno žive u oku vjesnika 

novih zemalja i vrućih obala, 

njemu je tuga pluća pozobala, 

tuga budala i umor pjesnika. 
Najvoli tutanj dalekih gromova, 
bezdan, pod krošnje skriva zlatnu glavu, 
olovkom hvata obrise domova 
kroz prisan san i kroz kišu plavu. 
Kiše izgleda okom dalekozora 

niz mutne lokve oktobra memljiva, 
dugu zazivlje na jutra dremljiva 
pred jasne plohe opranih prozora. 
Zaveden čudom skitačkih drumova 
na svakoj lađi on je proklet Žid. 
Vjetrokaz čuje s vrha svih humova. 
Počesio puši uz Kitajski Zid. 


Dinko Štambak 

RASPJEVANO LJETO KORI ME NA ŠETNJI 


Tu si se rodio, sjećam se, na grudima te zemlja odnjihala, 
mladost je tvoja pjevala o suncu, koje si volio — 

a sad su usne zašutjele, ko slijepac poljem prolaziš, 

i ne vidiš, kako je sve isto ko u drugom djetinjstvu: 
sunce putuje plavim stazama i spava u planini, 

žita šumore, mirišu sijena i kukuruzi mašu radosno; 

sve tebe voli, a ti tmuran prolaziš, a ti ludo tuguješ 

(tihi su tvoji koraci, stope vonjaju hodom žalosti), 

i svakog dana lik tvoj biva sve pognutiji, sve turobniji, 

i svakog dana polja uzalud mole i dozivaju: 

napusti lađu, što tone i vrati se k nama. 

— Slušam ljeto, i knjigu bacam bolesnom kretnjom u žito. 


ČOVJEK SANJA O BIJEGU 


Plahi koraci u strahu žure alejom opustjelom; 

zbogom grade turobnih sivih pločnika i kućerina, 

zbogom hladna tamnice (lijepa, zlatna krletko), 

iz tebe bježim pobjedonosno, jer čovjek u meni umire, 
kako su mekane staze, što u krilo zemlje putuju 

(modro se polje zavilo maramom mraka i usnulo), 

sanjiva šuma me čeka; u njoj ću sazdati kolibu 

od granja zelenog i postelju od žutog lišća jesenjeg, 

i ne ću čitati novine (kroniku bolova), ni venuti u brigama, 
zdravlje će u meni pjevati o suncu i slobodi bez granica, 
seoska zvona ću slušati i pričati stablima o sužanjstvu, 

al — iko to moje slomljene ruke u lanac nemoći vezuje? 
Preni se čovječe: već se jutro prvim tramwayem gradom provezlo. 
To samo oblaci svu noć plakahu roneći suze žalostivo. 


(Iz knjige: »Pjesme seoskog sina«) «Stjepan Jakševac 

ZA PROLJETNIM GLASOM 


U divljem bijegu se razlijeva proljetna rijeka, 

da poplavi snijeg i zimu, haljinu pustoši mrtve. 

Sve šumi, diše i buja, sve pjeva veselim krikom; 

u svakom biću nemirna snaga obijesno budi 
vječitu ljubav, čežnju i strasti za rađanjem ploda. 

I šumi nabujala rijeka glasom novog života, 
strastveno ludom pjesmom budi uspavanu zemlju, 
lomi joj okove hladne, nosi slobodu i sunce. 

Opijeni vjesnik donesen jugom prilazi šutke 

domu stoljetnog uznika, gdje prigušen jecaj čuje 

i grli snažno, tješi krotko vjernog zemljinog sina. 

A zatim je s oniskih brda odjeknula proljetna himna 
tužnom, strpljivom srcu, već davno čekani zov. 

... Ustaj seljače dragi, ustaj, budna te zemlja čeka; 
željna je tvoga rada, pluga, sjemena, žuljeva, znoja, 
ljubavi, suza, veselja, molitve, strepnje i straha. 
Željna je ljetnih kiša, oluja groma i vjetra! — — 
AT ne ćeš pred ovom burom ko plašljivo dijete klonut, 
jer kada će sve to nesmiljeno proći ustrajna leđa, 
tvoja će slomljena nada dobiti lik života! 


Josip Tursan 


ŽETVA 


Zablistaše oštri srpovi na mutnoj sparini popodnevnog sunca 
i zapjevaše svoju pjesmu neumoljivi (tužne psalmove). 
Čupaju neutješni klasovi zlatne pramove žalostivo 

i pognutih glava nemilosrdne žetelačke ruke čekaju, 

a marne žetelice u bezglavom ritmu oznojena leđa svijaju 
i krupne snopove žita po crnim rukama pretakaju. 

Žanje se tako do kasnih večernjih sati (mutno zbivanje), 
nekad se orila pjesma; danas su polja ušuijela, 

samo skitalac vjetar u tihe sumrake zbori. 


Ivica Mežnarić 

DIDI ODMARAJU TRUDNE KOSTI 


Prid Božjin blagdanon — crkvon o" ruševna kamenja, 
Usiđana stoji signica o' izlizani' ploča i tikula. 

To crkva je stara više neg prababa šta puna lipi je znamenja, 
Prid njon gajete pristaju, ciko nje je dolačka skula. 


Sa kanpanjela malog osinj baš pri' nju pada, 
Pa se u nježinon miru odmaraju stari didi. 

Po vazdan božji sidu u lipoti debelog lada. 
Kad jedan odmoren ode, drugi dođe i sidi. 


Tako se obredali nisci — svi u jednomen redu: 

Jedne su odnili u skupnu kuću, šta je o" kamenja bili' — 
Di čimpresi mrtvačku pismu kano na žicaman predu — 
A drugi su došli iz poja i na njiovo misto su sili. 


Tako je jučera jedan: s nagrišpanin licon, sa štapon, 
Glava mu je dršćala a ruka se sa španjuleton tresla; 

Kose ritke kano o' srebra su virili po crjenon kapon, 
Stajao malko pognut, umoran o" motike i vesla. 


Popodne jošter je sidija na signici i odmara kosti svoje — 
Sinoć već je i za njega zvonilo zvono svetoga Marka. 

A kad su gajete došle, sija je drugi, da do božje ostane voje. 
Jednog su odnili u kapsi — drugog je donila barka. 


Didi na signici sidu, a unuci iđu u poje: 
Trudni didi su naši, al prošli su oni zemani 
Njiove mladosti lipe, kad baš sve bijaše boje 
— Njiman se tako čini — a nama paru romani 


Njiove priče o prošlon ka lipon, jer sve je isto i isto, 
Samo su judi drugi i nove nosu očale, 

I kroz nji gledaju crno ol bilo — a misto 

Lipog — njiman se čini ružno, i s našin se šale. 


I sve se sa njiman minja. Oni ne razumu dicu, 

A dica ni ne mogu njiju, jer vrimena su nova; 

Pa jedni uz druge iđu: jedni po imenu.i licu — 

Svaki za svojin puton — ne razumu se ka ni mi kineška slova. 

Cakavski i čakavski — 'rvaski divan su govorili oni, 

A sinovi sad govoru štakavski, šta svakako nije isto. 
Unuci već divanu štokavski, a njiman to u duši ne zvoni, 
Pa s jezikon sve in je tuđe, pa i njiovo rođeno misto. 


Sadarce i niku robu drugu svi redon oblaču i nosu: 

Nema crjene kape, tek jošter su košuje bile, al nestalo modri' je gaća; 
Ne pričaju opanke o" pričke. Po modi češjaju i kosu. 

Pa njiman je ža i teško — to 1 stoji i plača. 


Pa u podne kad unuke čuju: Djede, zove te mama, 
Objed je gotov, pođimo kući, djede moj stari! 
Njiman je pri srcu tisno, na oči pada in tama 

O' gorki' suza i tuge, jer sve se starinsko kvari. 


* 


Pri crkvon Božjega blagdana naši didi odmaraju kosti: 
Trudni, sidi i ćelavi — suvi ka polomjena grana. 
I tute ostaju da za greb se spremu sve do Božje milosti, 
I želu što bržji konac, jer nema in lipi' zemana. 
Vinko Nikolić 

BOŽO LOVRIĆ, PRAG 


NEVINI ZLOČINAC 


Soba je tijesna, a dim gust, da ga možeš rezati nožem. Padaju do- 
sjetke i neslane šale. Govori se o svemu i' svačemu, pa 1 0 krvavim 
namjerama Njemačke. ' 

— Vi ste dakle protiv rata. Ali rat ima i svoje dobre strane. 

— Za trgovce, mešetare, lešinare! 

— I za junake! 

— I kukavice! 

— Onaj, koji gine, heroj je! ' s: 

— Heroj? To je za me rob, koji nema snage, da se odupre kojeka- 
kvim glupim frazama i lažnim konvencionalnostima. 

— A otadžbina? . E 

— A život? pitam ja. Pišu se knjige protiv samoubojica, a što je 
rat, ako ne srtanje u očitu smrt? 

— Baš naprotiv. Za mene je živoi svet, pa prema tome prosuđu- 
jem razne stvari, pojave i ustanove. Da ste bili u ratu, drugačije biste 
govorili. 

— A vi jeste? 

— Svakako! 

— To može svatko kazati... 

— Ali ne i dokazati, kao ja! 

. Nato antimilitarist razgali košulju na prsima i uskliknu: 

— Gle, ovdje su tri ožiljka, široka i duboka kao moj palac. 

— To su pečati ognja i olova, a ha, ha! 

— I ljudske gluposti! . 

I govornik jednim naglim pogledom obujmi čitav stol i sve pri- 
sutne, pa još naglije nastavi: 

— Slušajte! Doživio sam jednu jedinu bitku nedaleko od Lavova. 
Sreća za me, što sam bio ranjen, inače bih sigurno poludio. 

— Slabi živci! 

— Osjetljivo srce, humanost, dragi gospodine. Da sam krvnik, ra- 
dovao bih se kasapljenju, ali ja sam čovjek... 

— Ne tako patetično! 

— Mir! 

— Stidite se! 

— Pustite ranjenika, da se izgovori. Da mu odlane. 

— Nema dana, što se ne sjetim te strašne bitke. Progoni me u 
snu i na javi. Nije to bila bitka, već kaos ognja, orljavine, urlikanja 
i krvi! Jedna granata je nedaleko od mene na komadiće rastrgla mog 
.dobrog druga Paju, sirotana, koji je s teškom mukom svršio svoje 

nauke. Nikad nije bio posve sit. Tam&n doktorirao, kad je buknuo rat. 
Iz sveučilišta u rov, u smrt! Što velite? Šutite! I ja bih na vašem mje- 
stu! Kakva je to pravednosi, da ginu mladi životi, dok se matori ga- 
dovi tove kod kuće i pri čašici vina čitaju vijesti s ratišta... Pfui, tri 
puta pfui! 

— Ta vi ste rođeni glumac! 

— Buntovnik! 

— Boljševik! 

— Čovjek, ponavljam čovjek — — 

i da još više dade snage svojim riječima, na dušak ispi punu čašu 
rumenike i tresnu njom o stol. 

Rasuše se krhotine stakla. 

— Bomba! 

— Šrapnel! : 

— Mir, kad govorim! Bitka je trajala sve do zore. U onoj orlja- 
vini tresao sam se kao golo, ostavljeno dijete među aždajama... Zvao 
sam u pomoć majku, molio se Bogu, i plakao, da, plakao nad sobom, 
ljudima i sudbinom čovjeka. 

— Opet on čovjekom! 

— Suze mi teku, nikako ne mogu da ih zaustavim. Grčevito se dr- 
žim puške i jurim naprijed. Kuda? Kamo? Ni sam ne znam. Jedino 
sam svijestan, da ću ubiti, zaklati, probosti svakog onoga, koji ne ute- 
če preda mnom. Oči imam uperene na bod, nož, i uživam u pomisli, 
kako neprijatelj ne će odoljeti mom udarcu. Jak sam kao orijaš. Da 
nogom udrem, pukla bi zemlja; da viknem, strah bi spopao moje duš- 
mane; da zamahnem, svemu bi bio konac!.., I u tom najsnažnijem 
naletu, kad sam već zaboravio na sebe, život i pogibelj, kad me već 
za grlo držalo ludilo, nešto se u mojoj blizini sori, buknu, rasprsnu, a 
ja glavom udarih o zemlju i izgubih svijest. 

... Kako sam dugo ležao, ne znam. Pamtim jedino, kad sam 
se osvijestio, da je do mene jaukao jedan vojnik u ruskoj uniformi, 
ranjen kao i ja, zapušten kao i ja, jadan kao i ja! Približili smo se 
jedan drugome, da se bolje vidimo. On mi je ponudio konjak, a ja 
njemu cigarete. Na rane nismo ni mislili. Gledali smo se i čudili straš- 
nome snu. U našoj blizini nekoliko iznakaženih lešina. Razbacani, ras- 
trgani udi leže na oštrim žicama. Smrad prosutih utroba i miris krvi! 
Gdje smo to, da li u paklu ili na dnu nekog otpornog sna? 

— Nisam znao, da i san ima dno... 

— I te kako, gospodine moj, dno bez dna... 

— No to je vrhunac! 

bam Jesi, treba što takva da se doživi, da svijest pronikne u tajnu 
Yječita ponora, koji se neprestano otvara i nema kraja... 

A Jest, jest, tek kad smo se malko okrijepili i ispušili cigaretu, opa- 
Zili smo, da smo ogrezli u krvi. Lijeva ruka mi je krvava, ali desnica 

mi je zdrava i snažna! Od radosti sam je poljubio, tako mi Boga. Ne 
lažem! Moj drug Rus, neprijatelj, mnogo je gore prošao. Ima iznaka- 
ženu nogu, ali može njom micati, znači, da kosti nisu slomljene. Ja 
sam rasparao svoju košulju i privezao mu ranu, kako sam mogao i 
umio... 

Jauče jadnik, kad mu se dotaknem rane. 

Tješim ga i nudim čokoladom, pa se polako dižem, da u nedale- 

kom potoku umijem svoju iznakaženu ljevicu. Od boli mi cvokoću zubi 
kao da me drži groznica. Rus mi je svojim rupcem stegao nadlakticu. 
I tako udešeni kao dva krvava mladoženje idemo i posrćemo po ne- 
ravnu tlu. Ja ga više nosim nego li držim. Svaki je korak za njega 
strahovita muka. Kune i psuje. Teturamo kao pijani i pomalo se — 
nakon jedne nagle nizbrdice — približujemo širokom drumu, kuda su 
prošla kola naše pukovnije. U velikoj daljini juri teretni auto. Zvati 
u pomoć bila bi ludost, nitko nas ne bi čuo... 9 
 _— Gazimo po sklisku blatu i šutimo. Da barem kiša ne pada, ali 
i ona se urotila proti nama. Sipi, sipi i kvasi naša jadna odijela, koja 
su puna gamadi i nečistoće. Gospode Bože, dao bih za opranu košulju 
i kupelj godinu dana života. Njušim miris sapuna i čujem žubor vode, 
koja teče u kadu. ; 
; — Na putu, kuda prolazimo, sami kućerci. Razlupana vrata, raz- 
bijena stakla i pokošeni dimnjaci! Na jedan prozor nagnula se lešina. 
Iznakažena glava naslonjena je na rame, a mrtva ruka visi niz krvav 
žid... ' 

— Na. pragu jedne na p6 srušene potleušice, sjedi moj kapetan, 
naopak čovjek, koji je po noći bančio, a po danu mučio svoje vojnike. 
Kapetan mi maše kapom, da se požurim. Obje su mu noge krvave, a 
lice musavo kao u dimnjačara. Jedva može govoriti. Tresu mu se ruke 
i glava, a jezik ne će da ga sluša. Najednom, kad sam mu se posve 
približio, uspravi gornje tijelo i glasom, koji ne zna, što je šala, 
vrisne: 

 — Nosi me! : 

— Ne mogu, iznemogao sam. 

— Moraš! 

— A šta će moj drug.... 

— Neprijatelj je! 

— Čovjek! 

— Kakav čovjek, pas,. Rus, gad! I onako srdit izvadi revolver, 
pruži ga i odape. Da mu se desnica nije tresla, bio bi ubio mog pri- 
jatelja. ' ' 

"Ja skočih i bez riječi kundakom razmrskah glavu svom kapetanu, 
koji me je, kad sam bio dobrovoljac, progonio, kadgod je mogao... 

— To ubojstvo. nas je ojačalo. Bojali smo se, da nam iko ne uđe 


u trag... 

JEK njiga snagom krećemo dalje. Koračamo, očajno kora- 
a us me se sada jedva drži! Ne mari, što mu rana krvari! Glavno 
je, da su mu kosti na nozi cijele i da ga kapetan nije usmrtio. 

, I orok idemo, tvrdi i nesmiljeni kao bog osvete! Što nam 
god u blizinu dođe i ugrozi naše živote, oborit ćemo, uništiti, pre- 
gaziti, satrti, kao da su to crvi, a ne ljudi... 

. — Kad smo drugi dan stigli do naše privremene bolnice, obezna- 
nili smo se, svalili smo se pred vratima na tlo kao dva debla, kad im 
prerežu korijenje. ; 

a . PE smo bolovali i jedva jedvimice iznijeli živu glavu. Rane 
ile upaljene i pune nečistoće. Liječni iči i 
le . Liječnik, dobričina Čeh, spas 

od očite smrti... ' PRINT 

: — Zašto me nije pustio da crknem? Zašto mene, pravednika, mora 

a muči savjest, što sam u obrani života razmrskao glavu onom svom 


okrutnom kapetanu, koji se i bi i i 
. ne bi bio smilovao ni svom Ćaći j 
bio u službi?... DEM 


— Čemu sve to, pitam ja V. j i 
— Čen ' Ž ja Vas, kad sam ja protiv rata i prolije- 
u rab Ni kokoš ne bih zaklao, a bio sam prisiljen, da eia 
skam glavu svom zapovjedniku. I do svoje i ć ' i 
M LL E voje smrti ne ću sam sebi opro- 
j — No vrhunac je svega bio, kad sam kasnije listajući stare no- 
vine čitao, da je taj kapetan slavno poginuo. Heroj, kakvih je malo 
Pisao je dopisnik jednih bečkih novina. U članku je opisao i bitku = 
kojoj su vojnici oduševljeno umirali za cara i dom! Pa da čovjek p* 
poludi i odmetne se u hajduke... ć 3 
Bete do o de , : MOME 
ma j on izmislio viknu neki zlobnik, da ga još više raz- 
— Čuješ li ti, ne šali se svoj idiš li 
m. ; jom glavom! Vidiš li ovu flašu? 
je i teška, a moja ruka sigurna. Ne dršće! sudi 
— Ubojico! 
— Muk! jer inače teško tebi i tvojima! 
Nasta dug, tjeskoban tajac, pun zla očekivanja. Netko od prisut- 


nih gromovito kihnu tri put i i si ij 
1 puta redom, i to spasi situaciju. Napet - 
mah popusti. Struna je pukla, i nikom ništa. g kina 


KE odrasti PG Er ' mla 
Ro ravlje! U zdravlje! klicalo se, kao da je u toj riječi 


O + « PTENIJEKI « x +. xx DI = F2 
, > 
naj prkosica naruci JOS tri flaše. napuni čaše 1 zavika što ga 
grlo nosilo: 


— Da živi život! 
— Da živi! 

Prisutni se gromko odazvaše. Jedan dugonja, kisela lica i malih, 
žmirkavih, zelenkastih očiju, prihvati jednu bećarsku pjesmu. Stakla 
se tresla od pustog pjevanja, a prosuto, gusto dalmatinsko vino crve- 
nilo se kao netom prolivena krv... : 

Do zore se bančilo i razbijale se čaše i vrčevi. Gazda se Toma, 
krčmar na glasu, veselio, da će gosti skupo platiti svoje veselje. U broj- 
kama je bio obilate ruke, i što je na dobroj mjeri kome oteo, to je 
pridodao u računu... Njih to ne će upropastiti, a on će na taj način 
sazidati drugu kuću za svog jedinca, Ivu, koji je taman isprosio dje- 
vojku. Sve će ih pozvati u svatove, da vide, kako gazda Toma slavi 
pir... 

ALBERT HALER, DUBROVNIK 


DVA SOCIOLOŠKA KNJIŽEVNA 
TEORETIKA 


GUYAU I PLEHANOV 


Mnogo se danas govori o socijalnom karakteru književnosti i 
umjetnosti, ali malo tko vodi računa o tome, kako je i zašto nastala 
ova teorija. I zato će biti najbolje, da proučimo shvaćanja J. M. Gu- 
yaua, koji je bio mnogo slavljen kao osnivač sociološke estetike. 

Guyau polazi u svom teoretiziranju sa gledišta, koje se u ono 
vrijeme uzimalo kao jedino moguća znanstvena metoda, sa gledišta 
psihološko-pozitivističkoga. Ovako, po prilici, shvaća on prirodu umjet- 
ničkog stvaranja: Umjetnost slijedi dva određena cilja: ona nastoji 
izazvati, s jedne strane, ugodne osjetne dojmove (bojama, tonovima itd.), 
a s druge strane nastoji izazvati pojave psihološke indukcije, koje 
dovode do ideja i osjećaja složene prirode (simpatija za prikazane lič- 
nosti, zanimanje, saučešće, negodovanje itd), ukratko sve socijalne 
osjećaje. Te su indukcijske pojave ono, što daje umjetnosti izraz života. 
Uvijek, kad umjetnost ide za osjetnim dojmovima, susreće se sa znan- 
stvenim zakonima, od kojih se mnogi ne mogu oprovrgnuti. Estetika, 
na tome mjestu, pruža ruku fizici, matematici, psihologiji i psihofizici. 
Kiparstvo se oslanja osobito na anatomiju i fiziologiju; slikarstvo na 
anatomiju, fiziologiju i optiku, graditeljstvo na optiku; glazba na fizio- 
logiju i akustiku; poezija na metriku, kojoj su zakoni sigurno u vezi 
s akustikom i fiziologijom!). Umjetničko je uzbuđenje, na kraju kra- 
jeva, socijalno uzbuđenje; umjetnik izaziva svojim djelom suosjećanje 
s izvjesnim životom, koji je analogan našemu životu?). Umjetnost je 
proširenje društvenih odnosa na sva bića prirode. Umjetnički doživ- 
ljaj uglavnom je socijalnog značaja; on teži za proširenjem individu- 
alnog života, stapajući gas jednim širim i univerzalnim životom. Naj- 
veći je cilj umjetnosti proizvođenje estetskog uzbuđenja socijalnog 
karaktera?). Umjetnostima, koje su dostojne toga imena, nije cilj jedno- 
stavni i prosti osjetni dojam; on je samo sredstvo, koje neko duševno 
stanje dovodi u vezu s nekim više ili manje sličnim duševnim stanjem; 
on je dakle u bitnosti reprezentant života, kolektivnog života“). Već 


2) J. M. Guyau: Die Kunst als sociologisches Phinomen. Deutsch 
von Paul Prina und Dr Guido Bagier. Leipzig 1911. str. 96. 

2) Ibid. str. 52. 

8) Ibid. str. 55. 

%) Ibid. str. 50. 

su davno grčki filozofi uvrstili lijepo među pojmove harmonije ili 
barem harmoniju smatrali jednom od najbitnijih značajnih crta lje- 
pote; ta harmonija, koju su stari shvatili odviše apstraktno i mate- 
matički, znači za modernu psihologiju organsku solidarnost, tajan- 
stveni savez živih stanica, socijalnu svijest i kolektivnu svijest u unu- 
trašnjosti pojedinca"). ; 

Kao za sve estetičare, koji polaze.od osjetnosti, i za Guyaua je 
bitni elemenat umjetničkog doživljaja — ugodno. Ali shvaćajući svu 
frivolnost čisto eudajmonističkog gledišta, i naslućujući dublje zna- 
čenje umjetnosti, Guyau nastoji da osjetno sublimira višim duševnim 
doživljajima. Njemu se čini, da se estetska emocija sastoji u svojoj bit- 
nosti u nekoj vrsti rezonance od strane osjetnosti kroz cijelo naše biće. 
To je suglasje, harmonija između osjeta, misli i osjećaja. Estetska 
emocija ima općenito za osnovu, za pedal, kako bi se u glazbi reklo, 
ugodne osjete; ali ti osjeti potresaju cijeli nervni sustav: oni postaju u 
svijesti izvor osjećaja i misli*). Emocija, izazvana umjetničkim djelom, 
bit će to življa, što će više nastojati, mjesto da se poziva jednostavno 
na ravnodušne vidne ili slušne slike, da otkrije u nama, s jedne strane, 
najdublje osjete bića, a s druge strane najmoralnije osjećaje i najuzvi- 
šenije ideje duha"), »Lijepo« se može definirati kao percepcija ili akcija, 
koja potiče u nama život u obliku osjetnosti, inteligencije i volje, te 
proizvodi užitak strjelovitom svijesti o tom općem poticaju. Užitak, 
koji bi bio samo osjetne, ili samo intelektualne, ili samo voljne prirode, 
ne bi mogao dobiti estetski značaj. Ništa nije u nama odijeljeno, i 
svaki uistinu duboki užitak neodređena je svijest o toj općoj harmo- 
niji, o toj općoj solidarnosti, koja sačinjava život: ugodno je samo pod- 
loga lijepoga*). 

Onome, koji je pošao s gledišta osjetila, zakrčen je put do sinte- 
tičnog mišljenja. Guyauova harmonija osjetnih dojmova i viših soci- 
jalnih duševnih doživljaja samo je nejasno naslućivanje estetske čuv- 
stveno-fantazijske sinteze s neadekvatnog senzualističkog gledišta. I 
baš u tome je srž Guyauove drame. On uviđa nemogućnost čisto sen- 
zualističke interpretacije umjetnosti; te hoće da joj podigne važnost 
pridavanjem  >»socijalnih« elemenata; ali između osjetnih dojmova 
s jedne, i čuvstava i misli s druge strane ne može biti harmonije, ne 
može biti sinteze. Oni pripadaju različitim duhovnim područjima ili, 
bolje, različitim spoznajnim područjima, koja imaju svoju zasebnu 
zakonitost. Osjetni dojmovi su praktično-pasivni doživljaji, dok su 


5) Ibid. str. 40. 

9 M. Guyau: Les problčmes de lesthćtique contemporaine. 
Deuxičme ćdition. Paris. F. Alcan. 1891. str. 74. 

T) Ibid. str. 81. 

8) Ibid. str. 77. 

čuvstva i misli aktivno-dinamičkog karaktera. I zato je prirodno, da se 
ta harmonija kod Guyaua često razbija, te se javlja gola fizička ugod- 
nost. Na nekoliko mjesta to je očito: >Ljudskim životom vladaju četiri 
velike potrebe ili želje, koje odgovaraju bitnim funkcijama bića: di- 
sanje, kretanje, hranjenje i plođenje. Mislimo, da sve te razne funkcije 
mogu dobiti estetski karakter. Prva izgleda ravnodušna na prvi pogled; 
međutim ima malo dubljih i slađih emocija nego li je ona, kad se pre- 
lazi iz pokvarena uzduha na vrlo čist zrak, kao što je onaj visokih 
planina. Široko disati, osjećati, kako se krv čisti na dodir uzduha, i kako 
čitav organizam preuzima svoju djelatnost i svoju snagu, to je radost, 
koja gotovo opaja, i kojoj je teško poreći estetsku vrijednost). Ovdje 
je očevidna pogrješna identifikacija ugodnoga s estetskim. Čisto fi- 
zička ugodnost širokog disanja i osjećanja, »kako se krv čisti na dodir 
uzduha«, nije i ne može biti identična s duhovnim aktom obnavljanja 
umjetničkog stvaranja, u čemu se sastoji bitnost estetskog doživljaja. 

Razumljivo je, da je i Guyau, sa svoga gledišta identifikacije 
ugodnoga s estetskim, morao doći, kao i mnogi drugi pozitivistički este- 
tičari, do apsurdnog vjerovanja u »kuhinjsku umjetnost«: »Svaiko od 
nas vjerojatno, s malo pažnje, sjetit će se užitaka okusa, koji su bili 
istinski estetski užici. Jednog ljetnog dana, kako sam jurio Pirenejima 
do iznemoglosti, susreo sam nekog pastira i zatražio'od njega mlijeka; 
on je otišao u svoju kolibu, pod kojom je tekao potočić, i uzeo posudu 
mlijeka, uronjenu u vodu, koja je bila gotovo ledene temperature: pi- 
jući ono svježe mlijeko, u koje je čitava planina usula svoj miris i ko- 
jega mi je svaki gutljaj povraćao duh, doživljavao sam sigurno niz 
osjeta, koje riječ »ugodno« ne bi mogla označiti. Bila je to kao neka 
pastoralna simfonija, primljena okusom mjesto uhom«"). I onda Gu- 
yau nadovezuje: ra utažena žeđa prouzrokuje delikatniji, este- 
kad se žeđa i glad nađu diše. i kad je svaka pojedina bi: ša sd 
uživanje se popinje do maksimuma. Osjeti okusa imaju također este- 
tičan značaj, i oni proizvode jednu vrstu niže umjetnosti: kuhinjske 
umjetnosti (art culinaire)!!), Guyau je ovdje u običnoj senzualističkoj 
zabludi. Koliko god tvrdio, da se estetski doživljaj nalazi u harmoniji 
osjetnoga i psihološko-socijalnoga, on ponovno pridava i samim osje- 
tima estetski karakter, pa bilo i >»niže« vrste. Kako je već rečeno, 
osjetno i duhovno pripadaju različnim spoznajnim područjima, te se 
ne daju harmonizirati. Doživljaj Guyauov u Pirenejima nije bio este- 
tičan, nego samo niz osjeta, jer estetični doživljaji su dinamične kre- 


9) Ibid. str. 21. 
10) Ibid. str. 62. 
11) Ibid. str. 64. 

acije, dok su osjeti mehaničko-pasivnog karaktera; ali naknadni 
Guyauov opis toga doživljaja — potpuno je estetičan. Pa- 
sivnost osjeta u njemu je potpuno iščezla u viziji planine, njenih mi- 
risa, njene ledene vode i njena mlijeka. Pastoralna simfonija, o kojoj 
govori Guyau, nije u nizu osjeta, nego u fantazijskoj aktivnoj kreaciji. 
i baš zato, što nije više niz mehanično-pasivnih osjeta — ona je poezija. 

Izvanjsko — osjetno stanovište dovodi Guyaua i do nekih drugih 
predrasuda, zajedničkih svima pozitivističkim estetikama, koje vjeruju 
u izvanjsku >»ljepotu« stvari kao stvari. Ljepota grbavca, naslikana ili 
isklesana od majstora, ljepota je u samoj ružnoći, ona je život, koji 
uspostavlja izvjestan red u krilu nereda!?). Ocalno pero, koje ima iz- 
vjesnu dražesti, kad lagano klizi preko papira, mnogo je manje este- 
tično od guščijeg pera, koje, ako i zaostaje za prvim u pogledu traj- 
nosti materijala, ipak ima veliku prednost, što je ono bijelo, prozirno, 
gotovo živo ptičje perol*). Govoreći o predviđanjima nekih pozitivista, 
da će u budućnosti tehnika uništiti umjetnost, Guyau ističe »ljepotu« 
lokomotiva i balona; priznaje, da su željezničke tračnice »ružne«, ali 
one ipak čine estetski ukus, davajući ljudima prilike da putuju i da 
vide lijepa mjestal4). Grotlo topova, koje zjapi iz tvrđava i bojnih bro- 
dova, onaj ocal, koji ima sjaj oka, što vreba, sačinjava ljepotu moder- 
nih topova, ljepotu, u koju se uvlači izvjestan osjećaj užasa'?). 

Ne treba gubiti mnogo riječi dokazujući neodrživost toga estet- 
skog gledišta. Grbavci, ocalna ili guščija pera, lokomotive, baloni, to- 
povi itd. nisu, s gledišta umjetničkog stvaranja, ni lijepi ni ružni; oni 
postaju >lijepi«, to jest dobivaju umjetničku vrijednost tek onda, kad 
se zagriju u umjetnikovoj osjećajnosti, kad se odraze u umjetnikovoj 
mašti, kad postanu simboli izvjesnoga umjetničkog doživljaja, Tako, 
na primjer, ljepota grbavca nije »život, koji uspostavlja red u krilu 
nereda«; njegova je ljepota u izvjesnom čuvstvenom stavu: u ironiji, 
komici, sažaljenju, ili bilo kojem drugom osjećaju, kojim ga je umjet- 
nik doživio i izrazio. 

Ali kako je Guyau bio obdaren živim umjetničkim osjećajem, on 
ne ostaje do kraja kod tih estetskih zabluda, nego ih i nehotice na mo- 
mente svladava, tako da u njegovu teoretiziranju nastaje zanimljiv 
unutarnji sukob između njegovih pozitivističkih predrasuda, sa svim 
njihovim posljedicama, i njegova podsvijesnog revolta protiv scijen- 
tifičke shematičnosti, s vrlo lucidnim konstatacijama. Guyau, koji inače 
tvrdi, da estetika pokatkada pruža ruku fizici, matematici, anatomiji, 
fiziologiji, optici itd., prodire, čudesnom intuicijom, u najbitniju srž 


12) Ibid. str. 35. 

18) Die Kunst als... sir. 44. 
14) Les problčmes... str. 119. 
15) Ibid. str. 120. 

umjetničkog stvaranja, s jedne i pozitivnih nauka, s druge strane, ja- 
sno ih razlikujući. Pozitivističko nedistingviranje zamjenjuje kod 
njega najednom ošira distinkcija: »Umjetnost ne će dakle nikada moći 
postati stvar čiste nauke, jer je ona jedna vrsta kreacije, a znati ne 
znači stvarati«1%). Potpuno mu je jasno u tim momentima, da nauka i 
umjetnost pripadaju različitim područjima. Nauka je shematizacija 
života, apstraktna analiza, koja uništava životnu konkretnost. Nauka 
je — kaže Guyau — velika opsesija našega vijeka, mi joj iskazujemo, 
a da nismo o tom pokatkada svijesni, u dubini svoje duše izvjestan 
kult, te se ne možemo uzdržati, da ne pokažemo neki prezir prema 
poeziji. Spencer poređuje nauku poniznoj Pepeljugi, koja je ostala 
tako dugo vremena u kutu ognjišta, dok njene sestre izlažu svoje 
lažne nakite pred očima svih. Danas se Pepeljuga osvećuje; jednoga 
će dana nauka, proglašena najboljom i najljepšom, vladati kao kra- 
ljica1"). Guyau ne daje pravo Spenceru. On razumije, da nauka svo- 
jom shematičnošću i apstrakinošću ne može zadovoljiti čovječju tež- 
nju za živim i konkretnim, te spominje Stuarta Milla, koji je u svojoj 
autobiografiji priznao, da znanstvena analiza ima neku »razornu moć«, 
koja je u njemu izazvala krizu očaja: »analiza ubija osjećaj«. Toj krizi 
Stuart Mill nije mogao naći drugog lijeka nego u umjetnosti, najuda- 
ljenijoj od analize razuma i pozitivne realnosti, — u glazbi!s). 
Otkrivajući Guyau apstraktnost pozitivnih znanosti otkriva 
ujedno i apstraktnost druge glavne osnovice svoje estetske pretpostavke 


. — empirijske psihologije ili, kako je on zove, psihološke indukcije, 


poričući tako i svoje socijalno, bar u pozitivističko-psihološkom smislu. 
Guyau je uvidio glavni razlog, zbog kojega psihologija ne može biti 
spoznajna nauka duha u njegovoj realnosti, jer je u nemogućnosti da 
zahvati individualno-konkretno. I zato on točno shvaća esteisko stva- 
ranje kao područje spoznavanja konkretnosti, pretičući tako kasnije 
estetske sustave. Apstraktna analiza — kaže Guyau — s tim manje 
može zahvatiti život, čim je on individualiziraniji; individualnost je 
dakle predmet, koji najviše zanima pjesnika, romanopisca i umjetnika. 
Psihologija individualnog karaktera, na koju bi se mogao osloniti 
pjesnik, ne postoji, te je treba tek stvoriti; i upravo su pjesnici ili 
romanopisci oni, koji pridonose njezinu stvaranju, prikupljajući 
instinktivno njezine elemente!?), Da nađu trajno u umjetnosti, Nisard 
i Saint Marc Girardin predložili su ovaj put: treba tražiti općenito; u 
književnosti samo su najopćenitiji osjećaji jedino instinski. Na nesreću, 
veli Guyau, osjećaji se ne mogu odvojiti od individua, koji osjeća, Ono, 


16) Ibid. str. 140. 
17) Ibid. str. 90. 
18) Ibid. str. 144. 
19) Ibid. str. 97. 

što upravo. razlikuje osjećaj od čiste ideje, koja ne može biti posljednji 
cilj umjetnosti, to je činjenica, da se u osjećaju nalazi jedan veliki dio 
individualnosti, što je ujedno i njegova osebujna značajka. Stil je za- 
pravo sam čovjek, prema tome individuum?). Maštu, stvaralački 
instinkt i osjećaj označuje Guyau kao tri bitne umjetničke funkcije?!). 

Kad je jednom došao do tih točnih konstatacija, Guyauu nije bilo 


teško zauzeti ispravan stav i protiv nekih drugih zabluda, osobito | 


s obzirom na naturalističko-pozitivističke vanestetske kriterije u knji- 
ževnoj historiji i kritici. On odlučno ustaje protiv Tainova naturalizma. 
Guyau priznaje, da je Taine napisao divne studije o umjetnosti u 


Grčkoj, Italiji, Nizozemskoj; ali kad bi čovjek htio iz tih studija o 
raznim milieu-ima upoznati osobni i lični genij ovoga ili onog kipara,, 
ovoga ili onog slikara, to bi isto bilo, kao kad bi netko htio odrediti . 


- starost nekoga čovjeka prema presjeku neke statistike ili glavne doga- 
đaje nekog života služeći se poviješću jednog stoljeća??). Jednako se 
Guyau izražava i protiv Taineove rase kao umjetničkog kriterija. Ni- 
jedna rasa nije čista. To je činjenica, koju je dokazala antropologija. 
Osim toga nepoznate su nam naučno intelektualne i psihičke značajke 
pomiješanih rasa. Pita se s pravom, tko je Normanđanin, Corneille ili 
Flaubert, i koja veza postoji među ovom dvojicom; tko je Bretonac, 
Chateaubriand ili Renan?). Točna su Guyauova opažanja o pogrješ- 
nosti biografskog shvaćanja umjetničke ličnosti. Je li čovjek prodro u 
bitnost Balzacova genija, kad pozna borbu, koju je ovaj morao voditi 
sa svojim vjerovnicima, s bijedom, s otporom publike? Često je, i to 
baš kod najboljih umjetnika, praktična ličnost vanjština, površina; 
umjetničko djelo najbolje otkriva umjetnikov moralni karakter. Gdje 
se pokazuju znatne razlike između djela i života, kao kod Bacona ili 
Seneke, u prvom redu treba obratiti pažnju djelu; tu se nalazi ono, što 
je najbitnije i najglavnije u čovjeku“). Odobrava Flaubertovo shva- 
ćanje kritike. U doba La Harpeovo — kaže Flaubert — kritičar je bio 
gramatik, u doba Saint- Beuveovo i Tainovo on je historik. Kada će 
kritičar biti umjetnik, ništa nego umjetnik, ali pošten umjetnik? Je li 
vam igdje poznata kakova kritika, koja se brine iskreno i strastveno 
o djelu kao takovu? Analizira se vrlo vješto i duhovito milieu, u kojemu 
je djelo sazrelo i rodilo se, i uzroci, koji su ga priprarili; ali gdje ostaje 
kompozicija, stil, polazna točka piščeva? Nigdje i nikada ništa od svega 
toga. Za takovu kritiku potrebita je velika fantazija i velika dobrota, 
to jest velika zaliha snažnoga i čistog zanosa, koji je uvijek spravan 


20) Die Kunst als... str. 112. 
21) Les Problčmes... str. 125. 
22) Die Kunst als... str. 68. 
23) Ibid. str. 71. 

24) Ibid. str. 69. 


218 








da se ispolji, a na kraju je potreban odabran ukus, koji je i kod naj- 
boljih vrlo rijetko svojstvo?5). ' 

Guyau, zastranjujući od svojih ispravnih shvaćanja, vjeruje na 
momente, da su poezija i znanost u međusobnoj borbi, koja mora 
svršiti porazom jedne ili druge. Pripovijeda, kako je pjesnik Keats, 
na kraju jednog ručka kod slikara Haydona, podigao svoju čašu kli- 
čući: »Neka je sramotna uspomena Newtonova!« Kad su prisutni vrlo 
začuđeni, zatražili objašnjenje, Keats je odgovorio: »On je uništio po- 
eziju duge svodeći je na jednu prizmu«26. Mi znamo danas, da New- 
tonova prizma nije uništila poeziju duge; prizma je produkt praktično- 
empirijskog aspekta, koji ima svoje značenje i svoju svrhu, dok je 
poezija duge rezultat pjesničko-konkretnog stava. Oba ta aspekta uro- 
đena su čovjeku, te je krivo mišljenje, da se oni moraju neprijateljski 
sukobljavati, kao što je i nemoguće da jedan odnese pobjedu nad dru- 
gim. Zanimljivo je, da je Guyau i tu istinu naslutio, ponovno oprovr- 
gavajući svoj scijentizam: »Mi ne možemo otrgnuti svoje srce od svi- 
jeta, kao što ne bi mogli otrgnuti svijet od svoga srca. Sve astronomske 
teorije ne će nikada spriječiti, da pogled na neizmjerno nebo ne pro- 
budi u nama neku vrstu neshvatljiva nemira, neku čežnju, nezahva- 
ćenu znanjem, koja sačinjava poeziju neba?"). Na drugom mjestu još 
jače naglašuje vječnost poezije, ističući ujedno apstraktnost znanosti 
i intimnu konkretnost poezije: »Matthew Arnold je rekao u svom eseju 
o Mauriceu de Gućrinu: >Poezija kao i znanost interpretacija je svi- 
jeta; ali interpretacija znanosti nikada nam ne će dati onaj intimni 
smisao stvari, koji nam daju interpretacije poezije, jer one se obraćaju 
jednoj ograničenoj djelatnosti, ne čitavu čovjeku: eto zašto poezija 
ne može poginuti«?). I zato Guyau, koji je raspravljao o estetici to- 
pova i željeznica, na mjestima kida sa svojim predrasudama, te pre- 
nosi estetski doživljaj iz vanjskoga svijeta u unutrašnjost umjetnikovu: 
>Da može ljubiti prirodu, čovjek već mora biti pjesnik u svom srcu: 


suze stvari, lacrymae rerum, naše su vlastite suze«2). 


Guyau kaže na jednom mjestu: »Mi kažemo ja, a mogli bismo 
isto tako reći mi. Ugodno postaje lijepim, ukoliko uvlači u svoj krug 
više solidarnosti među sve dijelove našega bića i među sve elemente 
naše svijesti, ukoliko se onome mi, koje se nalazi u našem ja, može 
pridodati više sadržine«*%). Na drugom mjestu: >Na dnu svakog indi- 


25) Ibid. str. 85. 

2) Les problčmes... str. 89. 
27) Ibid. str. 126. ' 

28) Ibid. 

29) Die Kunst als... str. 48. 
%0) Ibid. str. 40. 

vidua i svake epohe nalazi se bez sumnje neka jezgra živih osjetnih 
dojmova i iskonskih osjećanja, koji su zajednički svima drugim indi- 
viduima i svima drugim epohama; to je ilo i zemljište, gdje se izgra- 
đuje svaka egzistencija; to je mjesto i vremenska točka, gdje čovjek 
dolazi do potpune svijesti, da može postati jednim od svojih bližnjih, 
gdje u svom vlastitom srcu razumije duboki i besmrini puls života«?!). 
Prema predrasudama svoga vremena, koje nije poznavalo druge spo- 


znajne metode osim metoda empirijskih nauka, polazi Guyau u svom. 


teoretiziranju s empirijskog gledišta. Videći, da se umjetnički akt ne 
iscrpljuje cio u osjetnom, nastoji pridati mu neke psihičke sadržine. 


Naravno, prema njegovu stanovištu, ove ne mogu biti nego pojave 


»psihološke indukcije«, to jest pojave empirijske psihologije, koje on 


naziva socijalnim osjećajima, Ali se tu događa nešto vrlo zanimljivo. 


Guyau, u toku raspravljanja, otkriva apstraktnost obiju svojih pret- 
postavaka, i pozitivnih nauka i empirijske psihologije, nalazeći kon- 
kretnu intimnost u poeziji. Dakako, on ne opaža, da je tim oprovrgao 
cijelu svoju metodu, ukoliko scijentifičke apstrakcije ne mogu za- 
hvatiti individualnu konkretnost umjetničkog akta; i zato, podliježući 
neprestano predrasudama te metode, njegova su oikrića samo časoviti 
bljeskovi, koji ne izviru organski iz same metode, zbog čega i nisu 
mogli dobiti definitivnu sistematsku zaokruženost. Ali uza sve to, 
Guyauova su otkrića vrlo važna. Najvažnije je njegovo otkriće (koje 
će kasnije filozofije izrazitije istaknuti i sistematizirati) individualno- 
konkretnog karaktera umjetničkog akta u opreci s apstrakinošću po- 
zitivnih nauka. I baš to spoznanje sačuvalo ga je od toga, da svome 
»socijalnome« dade uski klasni značaj, omogućujući mu da ga proširi 
na univerzalni život. A drukčije nije ni moglo biti: pravo konkretno 
je ujedno i univerzalno. što bi bilo umjetnikovo ja, kad ono ne bi bilo 
ija svih drugih ljudi, to jest i mi (treba naglasiti: i ja svih drugih 
ljudi, a ne pripadnika jedne ekonomske klase). Guyauovo sociološko 
gledište nije u stvari drugo do interpretacija općeljudskoga ili, bolje, 
općeljudsko označeno jednom  pozitivističkom  verbalnom oznakom. 
Kako je Guyau, i ne znajući, porekao pozitivističku metodu, njegovo 
je socijalno, neosakaćeno klasnom isključivosti, izronilo iz njegovih 
razmatranja u svoj svojoj toploj čovječanskoj integralnosti. Dokaz 
više, da je socijalno-klasni mentalitet produkt  pozitivističke ogra- 
ničenosti. 

preže da raskine mreže apstraktnoga i da zahvati život u njegovoj 
neposrednoj i intimnoj konkretnosti, začela se je u atmosferi opće tež- 
nje ka konkretnome, koja je bila karakteristična za zadnje decenije 


31) Ibid. str. 112. 

XIX.-.i za početak XX. vijeka, i koja je došla do jakog izraza u Berg- 
sonovoj filozofiji u Francuskoj, u spiritualističkim sustavima Crocea 
i Gentilea u Italiji, kao i u previranju u krilu samih empirističkih su- 
stava u Njemačkoj. Svjetski rat i poratna zbunjenost zaustavili su taj 
prirodni tok stvari, obnavljajući već napola svladane scijentifičke 
predrasude u pogoršanom obliku. Pozitivizam i materijalizam opet 
dižu glavu, isprsavajući se kao najzreliji plodovi vjekovne evropske 
misli i kao jedini predstavnici progresa i civilizacije. 
* 

I kod nas se javljaju ti pravci, kao jedino moguće ideologije u 
današnja vremena, u kojima su socijalni problemi na prvom planu. 
To stanovište odrazuje se naravno i u književno-umjetničkim teori- 
jama. Jedan od socioloških književnih teoretika, koji je mnogo cije- 
njen i kod nas, jest Georgij Plehanov sa svojom raspravom »Umjet- 
nost i socijalni život«. Prevodilac tog djela na naš jezik kaže o ovoj 
raspravici: »lako starijeg datuma, ovo je i danas jedna od najboljih 
studija o literaturi.« Potrebno je zato da se zaustavimo kod tog teore- 
tičara književnosti, i to upravo poslije Guyaua. Možda ćemo na taj 
način bolje objasniti neke probleme, koji nisu bez značenja za naš 
kulturni život. ' 

Plehanov misli, da je traženje čiste umjetnosti (l'art pour Vari) 
s jedne, ili utilitarne književnosti s druge strane, određeno socijalnim 
prilikama izvjesne sredine. I zato postavlja ova pitanja: »Koji su naj- 
važniji od onih socijalnih odnošaja, u kojima se, kako kod umjetnika 
tako i kod osoba, koje se živo interesiraju za umjetničko stvaranje, 
razvija i učvršćuje tako zvano utilitarističko posmatranje umjetnosti, 
to jest sklonost svojim: djelima davati značenje suda o pojavama 
života<«??). Plehanov odgovara na ta pitanja ovako: »Umjetnici i osobe, 
koje se živo zanimaju za umjetničko stvaranje, stavljaju se na stano- 
vište Part pour lVart-a, kad nastane beznadni raskid između njih i so- 
cijalne sredine, koja ih okružava.« Naprotiv, »tako zvano utilitarističko 
posmatranje umjetnosti, t. j. namjera, da se svojim djelima dade zna- 
čenje suda o pojavama života i da se pripravno i s radošću učestvuje 
u borbama života, nastaje i učvršćuje se tamo, gdje postoji uzajamna 
simpatija između znatnog dijela društva i onih osoba, koje se manje 
ili više aktivno interesiraju za umjetničko stvaranje«*?). Odmah udara 
u oči, da za Plehanova — i to je njegova kardinalna pogrješka, kao i 
pogrješka svih utilitarističkih književnih teoretika — ima samo dvije 
mogućnosti umjetničkog stvaranja: ili art pour Vart, to jest besadr- 


32) Georgij Plehanov: »Umjetnost i socijalni živote. Preveo Milan 
Durman. Zagreb 1955, str. 5. 
83) Ibid. str. 9. 

žajna umjetnost, ili. sadržajna umjetnost, ali u smislu utilitarističke 
borbe za izvjesno socijalno shvaćanje. Koliko je to stanovište ispravno; 
vidjet ćemo kasnije. 

Plehanov nas ne ostavlja nimalo u sumnji, što je njegovo socijalno: 
»Već sam jednom rekao, da nema umjetničkog djela bez idejnog sadr- 
žaja. Dodao sam, da ne može svaka ideja da posluži kao osnov umjet- 
ničkom djelu. Samo ono može stvarno oduševiti umjetnika, što je od 


općeg interesa za ljude..Granice ovoga ne određuje. umjetnik, nego vi-: 


sina kulture, koju je postigla socijalna cjelina, kojoj umjetnik pripada. 
U društvu, koje je podijeljeno na klase, ovo još ovisi o međusobnim odno- 
sima klasa i od toga, u kojoj se fazi razvitka nalazi svaka od njih u 
određeno doba. Kad se buržoazija istom oslobodila jarma svjetovne i 
crkvene aristokracije, t. j. kad je još sama bila revolucionarna klasa, 
vodila je ona čitavu radnu klasnu, sa kojom je zajedno obrazovala 
treći stalež. Tada su i vodeći ideolozi buržoazije bili također vodeći 
ideolozi ,čitave nacije, sa iznimkom privilegiranih'. Drugim riječima, 
tada su granice onog zajedničkog između ljudi (čemu djela umjetnika 
služe kao sredstva), koji stoje na građanskom stanovištu, bile razmjer- 
no vrlo prostrane, Ali kada su interesi buržoazije prestali biti interesi 
čitavog radnog naroda, a naročito kad su došli u neprijateljski sukob 
sa interesima proletarijata, postale su granice ovog, ,zajedničkog* vrlo 
uske«3*). ' 

Plehanovljevo socijalno nije više Guyauovo otkriće svečovječan- 
skoga, nego čisto klasno-marksističko shvaćanje društva: građanski i 
proleterski stalež oštro su kod njega odijeljeni, i ne samo odijeljeni, 
nego su shvaćeni u stavu međusobne borbe. Već je Marks smatrao 
čovjeka apstrakcijom; za njega je bio realan samo čovjek klase. 
Međutim ekonomska klasa nije drugo do naturalistička apstrakcija, 
jer ne shvaća. duhovne funkcije kao ljudske imanenine vrijednosti, to 
jest kao imanentne u čovjeku, jer je čovjek, bez obzira na eko- 
nomsko-klasnu pripadnost. Kao da klasna pripadnost određuje kva- 
litet duhovnih akata! Boli i radosti proletera i kapitalista kvali- 
tativno su jednake. Samo je realan konkretno-univerzalni čovjek: 
čovjek kao konkretni individuum i ujedno kao nosilac univerzalno čo- 
vječanskih kvaliteta. Gledan naprotiv kroz prizmu ekonomskih klasa, 
on gubi svoj individualno-univerzalni značaj, jer se njegova individu- 
alnost rasplinjuje u kolektivnosti ekonomske klase, a zajednički čo- 
vječanski kvaliteti potpuno su brisani u neprijateljstvu klasne borbe. 
Dok Guyaua smisao za poeziju spasava od scijentifičkih apstrakcija, 
jer, otkrivajući njenu konkretnost, oikriva ujedno i univerzalnost sve- 
čovječanskoga, Plehanov, potpuno apoetičan temperamenat, čvrsto. vje- 


34) Ibid. str. 20. 

ruje u klasne apstrakcije te prenosi praktične ekonomške borbe, kao 
što to uopće rade marksisti, na teoretsko područje. 

Do čega dovodi miješanje teorije i prakse, pokazuje već njegova 
antiteza: Part pour Vart — ili utilitaristička umjetnost. Nešto treće za 
Plehanova ne postoji. Ili prazna umjetnost kao tašta igra s vanjskim 
oblicima — ili sadržajna umjetnost »kao sud o pojavama života«< ili 
čak kao »učestvovanje u borbama života«. Plehanov nije znao, da uti- 
litarizam znači namjernost, a namjernost znači negaciju osjećajne 
spontanosti, dakle znači i negaciju umjetnosti, jer je ona spontano- 
osjećajnog karaktera. I zato Plehanov shvaća sadržaj umjetničkog djela 
čisto idejno: »Pjesnička i umjetnička djela uvijek nešto pripovije- 
daju, jer uvijek nešto izražavaju. Naravski ,pripovijedaju' u vla- 
stitoj maniri. Umjetnik izražava svoju ideju u slikama, dok publicist 
prikazuje svoju misao s pomoću logičkih zaključaka... Nema umjet- 
ničkog djela bez idejne sadržine... Vanredna brižljivost za formu 
bila je uslovljena socijalnom i političkom ravnodušnošću... Djela, čiji 
autori cijene samo formu, izražavaju izvjesni, kako sam već to prije 
izjavio, beznadni negativni stav svojih autora prema socijal- 
nom milieu-u koji ih okružava«%) Doduše Plehanov govori i o osje- 
ćaju u umjetnosti, ali ga potpuno identificira s idejom, što je vrlo 
karakteristično za njegov scijentifičko-apstraktni mentalitet. Za pot- 
krepu svoje tvrdnje, da umjetnosti nema bez idejnog sadržaja, na- 
vođi Ruskinovo mišljenje, da je vrijednost umjetničkog djela određena 
veličinom u njemu izražena — osjećaja. »Drukčije i ne može biti«, 
zaključuje mirno Plehanov**). 

Zanimljivo je, da Plehanov ipak naslućuje zasebni značaj umjet- 
ničkog stvaranja, tvrdeći, da umjetnička djela nešto pripovijedaju »u 
vlastitoj maniri«; on govori čak i o »slikama«, kojima se umjetnost 
razlikuje od »logičkih zaključaka« publicista; ali, kako nije sposoban, 
zbog suhoće svoga temperamenta, da razlikuje ideju od osjećaja, slike 
su za njega samo simboli ideja. Dakako, Plehanovljeva idejna sadržina 
nije drugo do interes za socijalne struje izvjesnog vremena, to jest za 
borbu ekonomskih klasa: »Huysmansov primjer nam opet dokazuje, 
da umjetnička djela ne mogu odbaciti idejni sadržaj. Ako to pak čine 
umjetnici, koji ostaju slijepi za najvažnije socijalne struje vremena, to 


se tim znatno smanjuje unutrašnja vrijednost ideja izraženih u njiho- 


vim djelima, a od toga heminovno štetuju i sama djela<97). 
Čisto dakle marksistički mentalitet, koji cijeli duševni život, i afek- 
tivni i misaoni, svodi na ekonomski momenat i na borbe, koje ovaj 


35) Ibid. str. 12. 
36) Ibid. 
87) Ibid. str. 19. 

izaziva, dižući ga na kriterij umjetničkih djela. Iako Plehanov pri- 
znaje »vlastitu maniru« umjetnosti, ne uzima je kao mjerilo u proma- 
tranju i prosuđivanju umjetničkog fakta; za njega je odlučan socijalni 
piščev stav. On osuđuje dramu Knuta Hamsuna »Na“ vratima carstva«, 
jer je u njoj zastupana jedna kriva ideja: Hamsunov junak bori se 
protiv proletarijata*). »Lažna ideja mora da škodi umjetničkom djelu, 
pošto unosi laž u psihologiju osoba koje djeluju«??). »Eksiremni indi- 
vidualizam građanske periode. zatvara umjetnicima sve izvore prave 
inspiracije. On ih čini potpuno slijepima za ono što se događa u goci- 


janom životu, i osuđuje ih na neplodno natezanje sa potpuno besadr-. 


žajnim ličnim doživljajima i bolećivo fantastičkim mudrovanjima. U 
konačnom rezultatu dobiva se nešto, što ne samo da nema nikakvog 
odnosa prema bilo kakovoj ljepoti, nego je direktno glupost, koju se 
može braniti samo pomoću smicalica idealističke spoznajne teorije«*?). 
»Kao što je to uvijek bilo, može se sa sigurnošću reći, da svaki, ma kako 
značajni umjetnički talenat, u velikoj mjeri povećava svoju snagu, ako 
prihvati velike oslobodilačke ideje svoga vremena... Vladajuća klasa 
nalazi se sada u takvom položaju, da je za nju koračanje napred jed- 
nako silaženje u dubinu<*!). Odatle dekadentni pravci u umjetnosti. 
Tako u kubizmu pobjeđuje idealistička reakcija: »To je uostalom je- 
dan dokaz, da je unutarnja dijalektika socijalnoga života teoriju | art 
pour Varta dovela potpuno do apsurda«*?). I pojedine pisce sudi Ple- 
banov prema njihovu odnosu sa socijalizmom. Prigovara Flaubertu, 
što je bio protiv općeg prava glasa, i što mu je socijalističko društvo 
izgledalo kao »ogromno čudorvište«. »Iz ovoga vidimo — kaže Pleha- 
nov — da se ovaj mrzitelj ,buržuja' potpuno slaže sa još ograničeni- 
jim ideolozima buržoazije u svom negativnom stavu prema demokra- 
ciji i socijalizmu«**). ' 

Tu je jedno očito: marksističko stanovište, svojim apstraktnim 
shemama >buržuja« i »proletera«, ne može da zahvati čovjeka u 
njegovoj realnosti. što je buržuj, a što je proleter? Gdje počinju i gdje 
svršavaju ti pojmovi? Koja je razlika između njih u teoretsko-kvali- 
tativnom pogledu, u pogledu bitnih čovječanskih oznaka? Kako je gore 
rečeno, umjetničko je stvaranje čovječanska funkcija, zajednička i 
buržuju i proleteru, dakle neovisna o ekonomskom stanju umjetnika. 
Kriterij u prosuđivanju nekog umjetničkog djela ne može biti ni »bur- 
žujski« ni »proleterski« položaj umjetnikov, nego naprosto realizacija 


38) Ibid. str. 24 i 22. 
3%) Ibid. str. 26. 
40) Tbid. str. 54 i 35. 
41) Ibid. str. 58. 
42) Ibid. str. 54. 
43) Ibid. str. 16 i 17. 


224 








' Sl. 5. Rođenje Dionisovo 
Relijef sa mramornoga dječjega sarkofaga u Arheološkom muzeju u Zagrebu 
















































































Sl. 6. Apolo 
Mramorni kip u Arheološkom muzeju u Zagrebu 





ili nerealizacija umjetničkog doživljaja. Plehanovljeva tvrdnja, da 
lažna »ideja« kvari umjetničko djelo, ima svoj izvor u njegovoj ne- 
ispravnoj pretpostavci, da je jezgra umjetničkog djela idejne prirode. 
Jezgra je umjetničkog djela afektivne, čuvstvene prirode; i zato Ham- 
sunova drama, iako polazi sa stanovišta, koje marksističkoj ideologiji 
izgleda lažno, mogla je ipak da bude umjetničko djelo prvoga reda u 
slučaju, da se je piščeva antipatija protiv proletarijata (recimo, protiv 
nečovječnih metoda njegove revolucije) konkretizirala u živu dra- 
maitsku akciju. I taj piščev osjećajni stav, koji s ideološkog gledišta 
može biti i lažan ne može unijeti laž u psihologiju osoba, koje djeluju; 
umjetničke ličnosti otjelovljenja su osjećajnog središta, iz kojeg se suče 
akcija, te su one žive ili mrtve, to jest umjetničke ili neumjetničke, 
prema većoj ili manjoj stvaralačkoj moći osjećajnog doživljaja. Kad bi 
ispravnost ili neispravnost idejne strane u književnim djelima odlu- 
čivala o njihovoj umjetničkoj vrijednosti, trebalo bi izbaciti iz histo- 
rije književnosti mnoga najveća djela, koja je stvorio pjesnički genij 
ljudski. Osim toga, s čisto idejnog gledišta, poriče se u njima baš ono, 
što im i daje stalnu vrijednost i stalnu svježinu: konkretna toplina 
srca. 

I upravo je taj momenat, momenat srca, koji nedostaje marksistič- 
kom pogledu, što daje toj nauci nehumani karakter. Uzimajući čovjeka 
kao isključivo ekonomsko biće, marksizmu ostaje zatvoren cijeli ostali 
njegov duhovni život. Zato je Plehanov mogao doći do čudne tvrdnje, 
da nemar za socijalne pokrete svoga vremena čini umjetnike »>slijepim 
za ono što se događa u socijalnom životu«, i da ih »osuđuje na neplod- 
no natezanje s potpuno besazdržajnim ličnim doživljajima i bolećivo 
fantastičnim mudrovanjima«. To su za Plehanova čisto građanske 
mane, jer je ekstremni individualizam plod »građanske periode«, koji 
»zatvara umjetnicima sve izvore prave inspiracije«. Ta je tvrdnja 
vrlo karakteristična za marksističku ideologiju. S jedne strane indivi- 
dualizam građanski — s druge altruizam proleterski (Plehanov izričito 
ivrdi, da se buržoazija nije nikada odlikovala altruizmom*“)); s jedne 
strane građansko natezanje s ličnim besadržajnim doživljajima — 
s druge, proleterske, strane »prava« inspiracija. Ali, ponavljam, gdje 
počinje i gdje svršava altruistički proleter ili egoistički buržuj? Jesu 
li granice tih pojmova, s odnosnim karakteristikama, tako sigurne, kako 
misle marksisti? Nisu li i egoizam i altruizam čisto ljudska svojstva 
zajednička i »proleterima« i »buržujima«? Osim toga, čovjek nije samo 
»homo oeconomicus«, nego i »homo humanus«. Koliko god ekonomski 
momenat bio jak u njemu, taj ne iscrpljuje cijelo njegovo duhovno 
zbivanje. Njega interesiraju, i te kako, i druga pitanja, koja prelaze 


44) Ibid. str. 26. 

okvir »onoga što se događa u socijalnom životu<. Plehanovu svi ti inte- 
resi izgledaju »besadržajni lični doživljaji« i »bolećiva fantastička mu- 
drovanja«. Naravno, lični doživljaji i bolesna fantazija dekadenata ne 
proizvode umjetnička djela; individualnost pravih umjetničkih doživ- 
ljaja sasvim je druge prirode. Ali sa gledišta tobože prave, socijalne 
inspiracije — i u tome je glavna pogrješka marksističkih književnih 
teorija —, književna djela, ukoliko izražavaju ljudske osjećajne do- 
življaje u njihovoj najprisnijoj konkretnosti, moraju izgledati kao 
izraz »besadržajnih ličnih doživljaja«. I tako socijalno stanovište po- 
riče najvitalniji momenat umjetničkog stvaranja. Kad ovo ne bi bilo 
lično, to jest kad ne bi bilo izraz konkretnih, intimnih doživljaja ljud- 
skih, ne bi uopće imalo nikakva razloga postojanja. Jer zašto da baš 
umjetnost bude sredstvo marksističke propagande? Ne može li tu ulo- 
gu obavljati i publicist? Marksisti naprosto zamjenjuju hiroviti i 
ekstravagantni >»individualizam« dekadentne umjetnosti s univerzal- 
nim individualizmom pravih umjetničkih djela. 


Za Plehanova dekadentna umjetnost je proizvod građanske, vla- 
dajuće klase, koja se nalazi u fazi propadanja. Ona nije sposobna da 
daje velika umjetnička djela, jer umjetnički talenti povećavaju svoju 
snagu prihvatajući »velike oslobodilačke ideje svoga vremena«. Soci- 
jalna dijalektika dovela je teoriju Vart pour Varta do apsurda — kaže 
Plehanov. Istina je, glavna je oznaka dekadentne književnosti nestaši- 
ca sadržaja, ali ne socijalnoga nego ljudskog sadržaja. Ona je po- 
sljedica praznine duhova, koji su izgubili, u najezdi pozitivizma, svaki 
moralni oslonac i svaku vjeru u ideal; ta praznina proizašla je dakle 
iz istog mutnog izvora, iz kojega su proizašle i utilitarističke marksi- 
stičke teorije i njene negacije čovječanskih vrijednosti. A tome je naj- 
bolji. dokaz, što se najveći broj marksističkih književnika regrutirao 
baš iz dekadentnih redova; poricanje i skepsa olakšavaju im brisanje 
svih idealnih dobara, a nemir, koji se iz toga rađa, vuče ih u fantastič- 
ke sfere komunističkih obećanja. Socijalni je kriterij u umjetnosti ne- 
održiv. što znači Flaubertovo mišljenje o socijalističkom pokretu ili o 
općem pravu glasa, koje mu predbacuje Plehanov, s obzirom na nje- 
gov književni rad? Flaubertova  »Madame Bovary« prvoklasno je 
umjetničko djelo, iako ono nije nikako nadahnuto oslobodilačkim po- 
kretima svoga vremena; ono je zato umjetničko djelo, jer je Flaubert 
u njemu otjelovio vlastitu dramu unutrašnje rastrganosti i romantičke 
nemogućnosti prilagođenja tragičkim oprekama životnog bivanja; i ne 
samo da je on ovu dramu otjelovio, nego se njenom umjetničkom 
objektivacijom uzvinuo do čisto čovječanske katarze smirenja u ne- 
izbježivom i nužnom. Marksistički kriterij, u svojoj jednostranoj 
isključivosti, nije u mogućnosti da razumije ove trzave peripetije du- 

hova, i odatle ono surovo sakaćenje duhovnosti svođenjem njenih 
novrsnih akata na »socijalno«, to jest na > | Vaaliće some s ča 
Karakteristično je kako Plehanov sudi o Flaubertovoj M biketać 
Bovary«. Za njega je to djelo bolje od Augierova >Le gendre de mo 
sieur Poirier«, jer »dramatska praznina Augiera, koji je prava a ia 
teoza građanske umjerenosti i pedantnosti, pretpostavlja nužno ZZ , 
druge metode stvaranja od onih kojima su se služili Flaubert aa 
court i drugi realisti, koji su se prezrivo odvraćali od ove umjereno ti 
2 ina Pisao Plehanov nema za intimnu dramu Flaubertovu ni 
san sala : S zala 3 
: m. kN“ s dah nego je tumači izbjegavanjem građanske umjere- 
Za Plehanovljevo apstraktno shvaćanje umjetnosti značajna je 
njegova tvrdnja, da je francuskim realistima nedostajao socijalni inte 
res, i radi toga je prikazivanje »ljubavnih odnošaja prvog boljeg n$ 
narskog trgovca sa prvom boljom sitničarkom postajalo na Monat die 
interesantno, dosadno i dapače odvratno. Pripovijesti o takovim adi: 
sima mogle su samo tada pobuditi interesa, ako su osvjetljavale izvjes 
nu stranu socijalnih odnošaja, kao što je to bio slučaj kod rusko & : 
alizma«*9). Međutim, ljubavni odnošaj prvoga boljeg vinarskog tr da a 
s prvom boljom sitničarkom, zahvaćen umjetnički u njegovoj irudskoj 
Sai a da bude umjetničko djelo; bez umjetničkog zahvata, ima 
E x; vo osvjetljenje socijalnih odnošaja ne može da stvori 
Za Plehanova »ideal ljepote, koji vlada u izvjesno doba, u izvjes 
nom društvu ili u izvjesnoj društvenoj klasi, osnovan je djelimično ti 
biološkim razvojnim odnosima ljudskoga roda, koji uostalom stvaraju 
i rasna obilježja, djelomično pak u historijskim uvjetima nie i 
opstanka dotične klase ili društva. Stoga je on raznovrstan i odredljiv, 
a ne apsolutan, tj. nema nikakav bezuvjetan sadržaj. Tko se La 
»čistoj ljepoti«, ne postaje s tim neovisan od onih bioloških i dia 
historijskih odnosa, koji određuju njegov »estetski ukus, nego anis 
ili više zatvara oči pred uvjetima, koji taj ukus određuju") stete 
ljepote«, u smislu apsolutnog, transcendentnog 'ideala, istina, . ali 
.. ne znači, da je »ljepota«, to jest umjetničko stvaranje i umjekni. 
o doživljavanje, biološki i socijalno determinirana. Takove teorije 
proizlaze iz miješanja umjetničkog stvaranja i umjetničkog doživlja- 
vanja, s jedne, i umjetničkih teorija izvjesnog vremena, s druge mem 
Ni estetsko stvaranje, ni estetsko doživljavanje ne ovise o estetskim 
teorijama nekog vremena. Ove su manje ili više sretan pokušaj inter- 


45) Ibid. str. 12. 
45) Ibid. str. 19. 
47) Ibid. str. 15. 


























pretacije umjetničkog fakta. Umjetnost je bila uvijek — umjetnost, uko- 
liko je bila uspjela ili neuspjela realizacija jednog umjetničkog doživ- 
ljaja. Biološki zakoni i zakoni socijalne sredine nisu pritom imali nika- 
kove uloge. Sugestija izražajne snage uvijek je djelovala na umjetnički 
osjetljive ljude, pripadali oni bilo kojem vremenu ili bilo kojoj soci- 
jalnoj sredini, bez obzira na to, kako su oni naknadno teoretski tuma- 
čili umjetnički doživljaj, adekvatno ili neadekvatno. = Naturalističke 
teorije uzimaju u obzir baš ova naknadna tumačenja bez obzira, da li 
su adekvatna ili neadekvatna, pretpostavljajući naivno, da je o njima 
ovisilo umjetničko stvaranje i umjetničko doživljavanje, te ih na taj 
način moraju interpretirati u biološkom i socijalnom pravcu. ' 

Ni na jednom se području duha ne očituje neplodnost intelek- 
tualističkog shvaćanja, a osobito marksističkog, kao upravo na po- 
dručju umjetničkog aktiviteta. Intelektualizam poriče a priori auto- 
nomnost osjećajno-fantazijskog doživljavanja, te sve njegove teorije o 
umjetničkom stvaranju nužno su u potpunoj protivnosti s faktičnom 
realnosti. Marksizam pak sa svojim shemama građanina i proletera, 
manje je sposoban za interpretaciju umjetničkog fakta od svih drugih 
intelektualističkih pravaca. Kako je više puta ovdje naglašeno, izme- 
đu građanina i proletera nema kvalitativnih razlika u njihovu 
duhovnom biću. Zar je plač ili smijeh proletera drukčiji od smijeha i 
plača građanina? Ako umjetnost proizlazi iz plača i smijeha, to jest 
iz čovječjeg čuvstvenog života, kao što zbilja i proizlazi, što onda 
može značiti klasno-socijalno shvaćanje umjetnosti? Kao uvijek u em- 
pirističkom pozitivizmu, i ovdje empirijsko-praktički pojmovi buržuja 
i proletera donose zabunu na čisto teoretskom području, stvarajući 
prazne fantome i zastirući pogled u duhovnost čovječju. Kao da bur- 
žuj i proleter nisu ljudi, to jest nosioci istih čovječanskih duhovnih 
funkcija! 

I onda sve Plehanovljeve distinkcije moraju pasti, Njegova opre- 
ka između l'art pour larta kao besadržajne umjetnosti svojstvene 
građanskoj klasi i utilitarne proleterske umjetnosti, koja crpe svoje so- 
kove iz socijalnih oslobodilačkih nastojanja, nema nikakova značenja. 
L'art pour Fart nije nastala iz nedostataka interesa za socijalne po- 
krete, nego iz nedostataka osjećajnih doživljaja. Ona nije umjetnost 


svojstvena jednoj ekonomskoj klasi, nego pojedincima, bez razlike. 


klasa, kojih duševnost ne funkcionira kako bi trebalo da funkcionira. 
Utilitarna umjetnost, sa tendencijom klasne borbe, koja daje »sudove o 
pojavama života«, također ne može da bude umjetnost jedne klase — 
jer ona naprosto i nije umjetnost. Ako umjetnost proizlazi iz osjećaj- 
nog doživljavanja, onda ona ne može da daje »sudove o pojavama 
života«, jer je sud čisto mislena funkcija; iz istog razloga umjetnost 
ne može da bude utilitarnog karaktera, jer utilitarnost znači na- 

mjernos t, a namjernost znači negaciju osjećajne spontanosti. Čovjek 
osjeća, to jest sia se, strahuje, ushićuje se, ljubi, mrzi itd., pa do 
osjeća, a ne jer hoće da tak jeć i 
nimo j o osjeća, prema programu nekog klasnog 

Svi književni i umjetnički sudovi Plehanovljevi, sve njegove ka- 
rakteristike buržujske i proleterske umjetnosti potpuno su neispravni 
jer su posljedica krive intelektualističke pretpostavke. Plehanovu kan 
pristaši marksizma, za kojega se cijela duševnost iscrpljuje u Klasno« 
ekonomskim borbama, moralo je estetsko područje duha ostati potpuno 
nepristupačno. A on je mogao do kraja ostati vjeran svojim marksi- 
stičkim uvjerenjima i na terenu književne teorije, jer mu nedostaje 
svaki umjetnički instinkt. Kod njega nema intimne Guyauove .. 
(tragovi te drame naziru se i kod nekih komunističkih književnih teo- 
retika, kao na pr. kod Lunačarskoga), koja ovoga, kroz mrtve apstrak- 
cije, dovodi do konkretnih i intimnih »suz4 stvari«, »lacrymae rerum« 
i preko njih do univerzalnog čovjeka; Plehanov je bez sumnji bag 
unutrašnjih borba, dosljedan do kraja, uvijek intelekinalistički 
apstraktan i klasno fanatičan. I baš zato je njegovo »socijalno« moglo 
dobiti potpuno ekonomsko-utilitaristički značaj za razliku od Guy- 
auova »socijalnog«, koje ima univerzalno-čovječanski sadržaj. 


229 




















LJUBOMIR MARAKOVIĆ, ZAGREB 
UMJETNOST FILMA 


I 


Nakon projekcije »Divlje djevojke« i »Alahova vrta«, većina film- 
ske kritike (a pogotovu publike) stala se »superiorno« podrugljivo smi- 
ješiti ili bar skeptički slijegati ramenima: ta nova tekovina, film u 
bojama, kvari samo dojam onoga, što je dosad bilo stečeno. Boje gne: 
taju plastici sjena, a one same izlaze kričljivo, neživo, »razglednički« 
itd. I čemu ta novotarija, kad je film baš svojom igrom svijetla i sjene, 
svojom nenadmašivo krepkom i čudesno živom crno-bijelom tehnikom 
dobivao onaj svoj naročiti čar, onu transpoziciju realnosti u neku ne- 
odoljivu lucidnost vizija i onu posebnu, sasvim svoju sugestiju ritma! 
T. zv. >audioskopik«, plastični zvučni film, još je gore prošao, to više 
što je on donio samo odlomke, dokumentarne kratke vrpce, a uz to je još 
trebalo dati svakom gledaocu posebne naočale s raznobojnim (crvenim 
i zelenim) staklom odn. celofanom. Sve se to, dakako, pričinja tako 
djetinjasto i tako primitivno, ali se pri tom zaboravlja, da je proteklo 
tek četrdeset godina, otkad je sam film uopće važio kao neka djeti- 
njasta vašarska senzacija, koja je hodala od sajma do sajma, i u impro- 
viziranim šatorima ili drvenjarama  »zadivljavala« neobrazovanu pu- 
bliku svojim >»jeftinim« čarolijama. 


Nema ni deset godina (1928.), otkako su projicirani prvi zvučni 
filmovi. A valjda nam nije pamćenje tako slabo, te se ne bismo sjećali, 
kako je naivan i bezvrijedan bio dojam tih prvih projekcija. Ponajviše 
se radilo o glazbenim točkama, kod kojih su se do dosade gledali prsti, 
kako prebiru po instrumentu, usta, kako se otvaraju kod pjevanja, uz 
sve one sporedne kretnje čitavoga tijela, koje umjetnik viši refleksno 
ili iz razloga tehničkih, a ovi gledaocu često nisu jasni, te izazivaju 
groteskni dojam. A sve to nije prikladno da ilustrira sam glazbeni ko- 
mad, koji se izvodi, ili da uveća umjetnički dojam izvedbe. 5 osobitom 
nasladom zatvarala su se vrata u sasvim neznatnim prizorima, samo 
da se osjeti, kako se i taj štropot čuje — a čuo se gotovo kao prasak 
puške! Zveket posuđa, glas električnog zvonca ili bilo kakav najspo- 
redniji zvuk hvatala je kamera požudno, samo da pokaže, kako joj ne 
može izmaknuti ni najmanji šum. A još je tragičnija bila poplava 
besmislenih operetnih filmova, koji su se dočepali poznatih imena i 
trpali nemilice, u bilo kakvu nemoguću radnju, operetne motive, »šla- 
gere« i ulomke opera, iskorišćene do mile volje, uz divnu nepokretnost 
radnje i potpunu otupjelost svake psihologijske motivacije. 

a ipak, da je iko onda, recimo, kamenovao tu »sramotu civili- 
zacijek, da spase toliko rječiti i plemeniti nijemi muk dotadanjeg fil- 
ma, bio bi zauvijek onemogućio nezaboravna djela, kao što je »Casta 
Diva« (Božanstvena žena), film o Bellinijevu životu, koji je »Revue 
Musical (jedno od najozbiljnijih sovjetskih muzičkih glasila) analizi- 
rala na pune dvije stranice, dokazujući zanimljivost interpretacije jedne 
stvaralačke muzičke ličnosti (Bellinija), superiornost reproduktivne 
inspiracije jedne suverene umjetnice (Marta Eggerth) i savršenost ton- 
ske izražajnosti u onom, što je u tako malo godina (1935.) postigao novi 
pronalazak. Bili bismo lišeni onog poraznog, fatalno tragičnog osjećaja, 
koji izaziva u nama promuklo hrapavi i banalno cinični glas Marlene 
Dietrich u »Plavom anđelu«, ne bismo mogli doživjeti, kako škljocanje 
ključa u bravi naviješta mračnu katastrofu u Ophulsovoj »Liebelei« 
(Ljubakanje) ili kako, u majstorskoj igri Frangoise Rosay, panični 
muk nad razbacanim kartama, proričući smrt, govori više nego ikoja 
riječ, ikoji znak. Ali taj se muk može samo zato tako porazno osjetiti, 
što znamo, da se film može poslužiti i riječju i zvukom, ali ih se, u 
tragičnom času, svijesno odriče. 

Napokon oni, koji su pred četrdeset godina bili djeca ili čak mla- 
dići, znaju dobro i iz vlastitog iskustva, da ni sam početak filma uopće 
nije bio superiorniji nego što je svako djetinje tepanje i mucanje bilo 
kojeg novog pronalaska. To više, što se ovdje radi ne samo o epohalnoj 
tehničkoj tekovini, nego i o nastojanju nove umjetnosti, kojoj dotad 
nije bilo ni traga. Istina, ta se umjetnost poslužila i gotovim elementi- 
ma onih umjetnosti, koje su već postojale, ali je trebalo tek _ mnogo 
okolišavanja i stramputice, dok ona nije konačno našla svoju bit i 
svoj pui. 

Kad su, o Božiću 1895., braća Lumičre prvi put prikazala pariskoj 
publici svoj »filmski program«, bilo je to upravo tako primitivno i 
naivno, kao što su sada pred našim očima prvi filmovi u bojama ili 
»audioskopske« projekcije. Štaviše, Louis Lumičre je i sam bio čvrsto 
uvjeren, da njegov izum vrijedi samo kao tehnička tekovina ili poma- 
galo u naučne svrhe, i odlučno se odupre pomisli, da bi kinematograf 
ikada mogao poslužiti u umjetničke svrhe, »Izlazak iz tvornice Lu- 
mičre« i »Dolazak vlaka u stanicu Ciotat« zaista i nisu bili drugo nego 
ono, što se danas naziva dokumentarnim filmom ili filmskim žurnalom, 
a kod filma »Morska kupka« isticao je dnevnik »Le Radical« u svom 
referatu »divnu istinitost toga mora, koje je tako pravo, tako valovito, 
tako puno preljeva i pokreta«. Istina, našao se čovjek, koji je, i ne do- 
čekavši svršetka programa, pojurio Lumičreu i ponudio mu deset ti- 
suća, dvadeset tisuća, pa pedeset tisuća franaka .za njegov izum. Ali 
mu je ovaj, svijestan, da čini neko dobročinstvo, čuvajući ga od zla, 
odgovorio neumoljivo: »Mladiću, budite mi zahvalni. Moj izum nije na 

prodaju, a vas bi on upropastio. On može da se neko vrijeme jskori- 
šćuje kao naučni kuriozitet, ali, izvan toga, on nema nikakve komerci- 
jalne budućnosti.« / 

Georgesu Mćličsu bile su tada trideset i četiri godine i bio je pravo 
govoreći, »svega pomalo«<. Još u liceju bio je konstruirao u svom pultu 
marionetsko kazalište, a sada je bio ravnatelj teatra Robert-Houdin, 
mehaničkog kazališta, u kojemu je, s pomoću kojekakvih vlastitih elek- 
tričnih majstorija, prikazivao »čarolije«, kao što je »Čarobna girlanda« 
ili »Fantastična slika«. Bio je industrijalac, mehaničar, rezbar, crtač, 
slikar, karikaturist i izdavač »Pandže« (La Griffe), koja je izlazila za 
vrijeme boulangizma. Bogat fantazijom, živahna duha, bio je dosta 
smion i naivan, da se upušta u svašta, uz naročitu sposobnost, da ne- 
vjerojatnom brzinom konstruira bilo šta, što je bilo potrebno za nje- 
gove fantastične osnove. »Bio sam«, rekao je jednom sam o sebi, »u 
isti mah intelektualni i manuelni radnik. Po tomu se može razumjeti, 
zašto sam strastveno zavolio kinematograf.« 

Ako dakle braću Lumičre i Edisona zapada zasluga, da su: pro- 
našli ,gotovo istovremeno i nezavisno jedni od drugih, sam tehnički i 
naučni izum kinematografa, Georges Meličs, inače toliko nepoznat i 
gotovo zaboravljen, stekao je prvi zaslugu, da je film pošao putem 
stvaralačkim. Mćličs, čarobnjak-komedijaš, pjesnik-mehaničar, slikar- 
glumac poveo je novi izum na polje stvaralačko, na područje mašte. Ne 
samo vjerna slika zbilje, čudo, da se sve to da tako točno i tako živo 
»uhvatitic«, nego daleko više produkt smionog kombinovanja, fantastič- 
nog prebacivanja, preoblikovanja, imitovanja, iskrivljivanja i ireali- 
ziranja zbiljnosti — to je, pod njegovom rukom, ubrzo postala tajna 
filma. Šaljive scene s fotografskim »trikovima«, kod kojih su kao glum- 
ci sudjelovali članovi Mćličsove porodice, bile su tek najmanja od tih 
čudesa. Mćličs je ubrzo došao na to, da aktuelne događaje snima »u 
vlastitoj režiji«, te je Eduard VII. sam s velikim zadovoljstvom kon- 
statovao, da je Mćličs u svom atelijeru snimio njegovu krunidbu pot- 
puno točno i vjerno, a španjolsko-američka pomorska bitka kod Fili- 
pina s propašću admirala Cerveire bila je snimljena u kadi za kupanje, 
s malim mehaničkim brodovima, i ispala je tako vjerno, da se (kako 
su govorili zlobnici) u arhivu španjolske mornarice čuvao film kao 
historijski dokumenat bojnog događaja. Mćličs je, što se danas sasvim 
zaboravilo, pod firmom >Star-filma«, stvorio i prve crtane filmove, 
davno prije Walta Disneya, sa šaljivim fantazijama; on je čak bio i 
preteča zvučnog filma, sinhronizirajući gramofonsku reprodukciju 
s igrom na platnu. , 

Koliko je taj dobroćudni fantast bio zaista umjetnik, nesebičan 
i lišen svakog spekulativnog duha, vidi se najbolje iz činjenice, da su 
ga g. 1924. pronašli u dućanu kolodvora Montparnasse, kako prodaje 

bombone i čokoladu. Vojska je, za vrijeme rata, rekvirirala njegove 
radione i sav celuloid, i on bi jadno završio stare dane, da ga nisu po- 
štivači konačno otkrili i smjestili u dom za ostarjele umjetnike. Koliko 
su daleko od toga pusti milijuni, koje su zgrnule američke firme kori- 
steći se Mćličsovim radom i shvativši film kao jednu od najkrupnijih 
industrija svijeta, što je on u rukama Amerike zaista i postao. 


LI 


Predaleko bi nas odvelo, da i dalje pripovijedamo povijest filma, 
koja ima svojih vrlo uzbudljivih i neobično zanimljivih poglavlja. 
Američka borba malih kinematografskih vlasnika i producenata s Edi- 
sonom, koji se odjednom sjetio svoga patenta i stao nemilice progoniti 
sve svoje konkurente; otimanje za prve »starove«, kao što je bila Mary 
Pickford, koja je, uporedo s Charlie Chaplinom, prva dosegla mili- 
junski honorar; uvođenje morala u filmske krugove, po diktatu forma- 
lističkog američkog shvatanja, nakon jednog sasvim sumnjivog tragič- 
nog slučaja — sve su to neobične dramatične zgode s peripetijama, 


iako je svaka takva zgoda povezana tako rekavši i nehotice s kojom 


* većom ili manjom tekovinom u napretku kinematografije, moramo se 


ovdje ograničiti tek na bitne i presudne rezultate. ' 

Čitavo prvo razdoblje, sve do 1918., u biti je u znaku pronalaže- 
nja i usavršivanja tehničkih mogućnosti, koje emancipiraju film pot- 
puno od literature, od kazališta, od slikarstva — od svih dotada po- 
znatih umjetnosti, iako se njima u izvjesnom smislu izdašno služe. 
Ubrzo se uvidjelo, da su pravi kazališni glumci, kao na pr. i sama 
velika Sarah Bernhardt, na platnu nemogući, jer su izvori njihova re- 
produktivnog stvaranja znaino različiti na pozornici, i da film, iako se 
služi kazališnim glumcima, njima nameće svoje zakone, koji preobra- 
žavaju stil i način njihova umjetničkog djelovanja. 

Nakon Mećličsa, bez obzira na samu ulogu glumca, film je osjetio 
svoju naročitu snagu u tom, da može dematerijalizirati zbiljnost, da 
može pravoj slici realnog predmeta oduzeti ili dodati elemente, koji 
omogućuju filmu, da vidnim pojavama može izraziti imaginarne i ire- 
alne procese i pojave. Ti su postupci (po L. Moussinacu, Naissance du 
Cinćma) ovi: 4. Fondu t. j. slabljenje ili jačanje slike predmeta su- 
zivanjem ili širenjem otvora objektiva, čim se omogućuje zamjenjiva- 
nje jednoga lica drugim, stapanje i slijevanje slika, koje, kao fondu 
enchainć, omogućuje neprekinut slijed slika, čak i kad one ne pri- 
padaju istom prizoru. S pomoću »sljepica« (Blende, cache) postizava 
se i mogućnost, da se jedan pokret jače fiksira, a da se ostala slika 
ipak sasvim ne izgubi. A napokon, najpopularniji i najvulgarniji efe- 

kat toga tehničkog sredstva jest taj, da se na platnu vidi na pr. pušač, 
koji sam sebi pripaljuje cigaretu. 2. Usporavanje ili ralenti, kod 
kojega se prizor snima ubrzanim tokom, a sama projekcija teče nor- 
malno, tako da svi pokreti izlaze neprirodno polagani. Taj je postupak 
naročito poznat iz komičnih i sportskih filmova, ali u svom protivnom 
polu, ubrzavanju (acećlćrć), s abnormalno brzom jurnjavom slika, 
on postizava vanredne psihološke efekte u umjetničkom smislu, pri- 
kazujući uzbuđenost, uzrujanost i grozničavu abnormalnost doživlja- 
vanja. 3. Diorama ili panoramique, kod koje, okrećući kameru 
oko svoje osi okomito ili vodoravno, dobivamo neobično snažne doj- 
move prostora u visini, dubljini ili širini. 4. Zamagljenost ili flo u, ne- 
jasnost kontura izvrsno osvjetljuje duševna uzbuđenja, čuvstvena 
poremećenja, ili daje dojam, da je neko lice u mislima daleko od ono- 
ga, što se u prizoru oko njega zbiva. Slične su tomu i ostale plastične 
deformacije, izobličavanje lica i predmeta u smislu duševnog doživ- 
ljaja. 5. Surimpession, snimanje dviju scena na istoj vrpci, s raz- 
ličitim intenzitetom, tako da jedna »naslaga« slike ima karakter real- 


nosti, dok druga svojom prozračnošću izaziva dojam nematerijalnosti, , 


irealnosti. Ovaj postupak omogućuje ono, što A. Ryder naziva »kontra- 
punktom vizuelnosti« t. j. neprestano prepletanje dviju radnja, od kojih 
jedna znači normalni tok stvari, a druga, kao naslućena ili osjećana iz 
daljine, nagoviješta njezin simbolički smisao ili njezin fatalni rasplet. 
6. Tour de manivelle t. j. preskakanje posrednih faza, tako da 
se na pr. u nekoliko sekunda vidi, kako biljka nikne, procvate i do- 
nese plod. S tim je u vezi i crtani film, koji je, zajedno s reprodukcijom 
.glasa, postigao tako velik uspjeh u Silly-simfonijama i u Mickeyjevim 
šaljivim filmovima. 7. Grosplan, višestruko povećana i iz radnje 
izolirana slika jednoga lica ili jednoga stvarnog detalja. Protivno od 
onoga, što se obično misli, da je naime snaga filma prema pozornici 
naročito u postupcima dematerijalizacije, kao što su flou ili surimpre- 
sija, najjača je prednost filma baš u ovom nevjerojatno sugestivnom 
približavanju ljudskoga lica, na kojem se vidi svaka bora, svaka ni- 
jansa osmijeha, svaka trepavica i čitavo ono preobražavanje lica, koje 
stvara radost, bol, očaj i patološka duševna stanja. 

Svi su ovi postupci dali filmu njegov vlastiti govor, njegove izra- 
žajne mogućnosti, koje, zajedno s činjenicom, da film može zahvatiti 
pravu i živu prirodu, a ne kulise i draperije, da može slijediti sve i 
najsuptilnije nijanse svijetla i zraka, čine čarobni dojam filmske pro- 
jekcije, koji čini, da se nakon dva sata sjeđenja u polumračnoj kine- 
matografskoj dvorani probudimo na drugi život, ne znajući pravo, šta 
je realnije: ono, što nas je na platnu osvojilo elementarnom snagom 
životnog zbivanja, sažetog i zgusnuitog tako, da nas opija svojom sna- 
gom — ili ono, što nas svaki dan okružuje svojom opipljivom real- 

nošću, ali i svojim polaganim, često nezamjetljivim ritmom, koji teško 
oikriva tajni i duboki smisao stvari. 


. . Bardčche i Brasillach u svojoj, do sada najboljoj i najzanimlji- 
vijoj povijesti kinematografije, dijele razdoblja u razvoju filmske teh- 
nike i umjetnosti ovako: 1. Prvi koraci kinematografa 1895.—1908., pod 
vodstvom Francuske; kraći filmovi dokumentarni i šaljivi, kriminalni 
i »dramatski« motivi. 2. Predratni film 1908.—1914., sudjelovanje Ru- 
sije, Danske, Švedske i Njemačke, izgrađivanje glumačkih ličnosti, tra- 
ženje psihologijskih momenata, dok u produkciji sve više rao tvajti 
maha dugi filmovi s karakterom roman-feuilletona. Dvije znamenite 
pojave: Max Linder i Charlie Chaplin, ovaj drugi tek u počecima. 5. 
Film za vrijeme rata, 1914.—1918.: Italija i Amerika preotimaju prven- 
stvo; stvara se monumentalni historijski film (Quo vadis i sl.), prona- 
laze se različiti tehnički postupci, koje smo gore naveli i kojima režij- 
ski prvoborci kao Cecil B. de Mille, Thomas Ince, David Grifftih i dr. 
iznenađuju svijet. Film je postao trećom svjetskom industrijom. 4. Film 
postaje umjetnošću, 1919.—1925.: Francuzi Lherbier, Baroncelli, Delluc 
Epstein, Feyder, Gance daju filmskoj radnji pravi ritam, a tehsitet 
umjereniju ulogu. Šveđani Sjčstr&m i Stiller unose u film život prirode 
i bogatstvo istančanog psihologijskog izražaja u ljudskom liku. Ni- 
jemci stvaraju propagandističku i fantastičnu uzbuđenost ekspresio- 
nizma, nerealnost vizije svijeta. Wieneov »Caligari« jedinstven je 
uspjeh svoje vrsti. Ruski emigranti (Možuhin, Volkov i dr.) produhov- 
ljuju platno u stilu Dostojevskoga, donose preciznost hudožestveničke 
prorađenosti, čar misterioznih i simboličkih motiva, 5, Klasično doba 
nijemog filma, 1925.—1929.: Abel Gance (Napoleon), G. V. Pabst (Uli- 
ca bez radosti), E. A. Dupont (Varićtć), Fritz Lang (Nibelungen), S. M. 
Eisenstein (Oklopnjača Potemkin), Pudovkin (Majka, Oluja sad kele 
jom), Charlie Chaplin (Jagma za zlatom) znače vrhunce nijemoga 
filma, potpunu suverenost umjetnosti, koja je našla svoj sadržaj, svoj 
smisao, svoj izražaj, nezavisno od svih ostalih umjetnosti, izgradivši 
ostalo omeđeno samo na jednu zemlju ili jedno mjesto, a u filmskoj 
su projekciji, snagom šutljive crno-bijele sugestije i dubljinom svoje 
bogate čovječnosti, osvojili čitav svijet; počevši od Aste Nielsen, prve 
filmske umjetnice velikog stila, pa do Janningsa, Douglasa Fairbanksa 
Charlie Chaplina ili Grete Garbo. ' 


II 


K Koliko je god filmska umjetnost dosad kratka vijeka, ona je pro- 
živjela i svoju veliku revoluciju, dolaskom zvučnog i govornog filma 

(1928.). Ne samo fotogeničnost nego i fonogeničnost postala je mjero- 
davna kod izbora ljudskog materijala. Neisporedivi i neprežaljeni 
umjetnici, kao Nazimova ili Milian Gish, izgubili su se potpuno, ne 
mogavši se prilagoditi glasovnim zahtjevima. Osim toga, akustika je 
iznijela nove uvjete okoline i prostornosti, te donekle sapela filmu kri- 
la. A što je najgore, film je, naročito u prvi mah, zapao u sasvim ko- 
mercijalno iskorišćivanje priznatih opernih i operetnih pjevača, u 
banalne rekonstrukcije i filmske realizacije opereta, koje su upravo 
poplavile i preplavile produkciju. Tek postepeno i polaganim traže- 
njem, emancipiranjem od bučnih uspjeha, počela se stvarati umjetnost 
govornog filma. Spoznalo se, da pronalazak reprodukcije glasa ne 
smije biti gospodarem, nego samo poslušnim oruđem, Spoznalo se, da 
zvučni film nikad ne će nadoknaditi opere ili operete na pozornici, 
nego da će svojim mogućnostima preobražavanja, preinačivanja tonova, 
stvoriti svoje naročite zvučne vrednote. Lupanje vrata postalo je manje 
gromko, ali je ono u filmu zamjetljivije i u fatalnim situacijama da- 
leko efektnije nego na pozornici. A dosjetka nekog stručnjaka, da film 
može s pomoću otvorenog pipca na vodovodu stvoriti šum Niagare; 
pokazuje široke perspektive zvučnih koncepcija. »Muzika iz konserva«, 
kojoj su se isprva superiorno rugali stručni muzičari, donosi ne samo 
zvukove nego i zvek, šum, štropot, a još k tome može sve to pojačati 
ili oslabiti, preobraziti i preoblikovati do fantastičnih efekata. U filmu 
»Pod krovovima Pariza« (Sous les toits de Paris) Renć Clair, jedan od 
avantgardista modernog filma, na vanredan način s pomoću pjesme 
spaja pojavu uličnog pjevača s poezijom malih i neznatnih ljudi u 
potkrovljima, a prilikom tučnjave u mračnoj uličici, štropot teretnog 
vlaka živo sugerira atmosferu periferije, dok oštri zvižduk policijske 
zviždaljke para misterij tmine napetošću zloslutnog sukoba. U filmu 
»Igra strasti« (Le grand jeu), majstorskom djelu Feyderovu, Marie Beli 
igra dvostruku ulogu, te izmijenjeni tonalitet glasa u svakoj figuri 
daje još kud i kamo veću uvjerljivost, nego što je donosi samo alte- 
riranje vanjskog lika odijelom, šminkom itd. 

Ni nijemi film nije, u stvari, nikad bio bez glazbe, jer je za vri- 
jeme projekcije svirao pijanist ili orkestar, a prema kraju epohe sve 
se više počela usklađivati pratnja s radnjom na platnu, štaviše, za po- 
jedine filmove skladane su čak i posebne kompozicije. Zvučni je film, 
naprotiv, omogućio ne samo manifestacije zvuka u samoj radnji (dija- 
log, pjesma, prirodni zvukovi itd.), nego je i ondje, gdje nema mjesta 
dijalogu ili pjesmi, točno i organski sinhronizirao adekvatnu muzičku 
ilustraciju radnje, koja pojačava osjećajni elemenat. Tako Granowski 
u »Tarasu Buljbic na prekrasan način iskorišćuje kozački pjev, gdje 
zaista pjevanje odgovara situaciji (naročito na samrti Tarasovoj), dok 
naprotiv, ljubavno očitovanje Andrijino prati, umjesto riječi, vanredno 

fini muzički motiv. U »Ljubakanju« orkestar na pokusu izvodi prvi 
stavak Beethovenove patetične simfonije, a glazbeni se motiv u svojoj 
veličajnosti nastavlja dalje i kad je samoga prizora nestalo ispred naših 
očiju, tako da teški udarci »motiva sudbine« padaju u početak scene 
dvoboja, i tako naviještaju njegov fatalni svršetak. Vidi se dakle, da 
kolikogod je osjetljiva upotreba glasa i glazbe, film neosporno dobiva 
tom tehničkom prinovom, i filmovi, koji se, bez glazbe, osnivaju na 
izdašnoj upotrebi dijaloga, bili bi sasvim nemogući. A ipak je film o 
svoje sezone, nego je on, ne odstupajući nimalo od estetskog shvatanja 
filma kao umjetničkog djela, donio mnogo koristi svojim interpreti- 
ranjem stvarnog sadržaja, poput modernih romansiranih biografija u. 
književnosti. 


Možda je i to nemala zasluga zvučnog filma, što je on znatno 
ograničio upotrebu čisto tehničkih sredstava (surimpresije i sl.) i, ape- 
lirajući na glas kao na organ ljudskoga govora, još jače naglasio du- 
hovnost, čovječnost i unutrašnjost kao pravo obilježje svake umjet- 
nosti, pa tako i filmske. Iako se film po potrebi služi i onim sredstvima, ' 
koja mu pruža čista filmska tehnika, ipak je, već u posljednjem periodu 
nijemoga filma prevladalo kao najglavnije i najbitnije pravilo za snažni 
i pravi umjetnički učinak filma: fotogeničnost i ritam zbivanja. »Foto- 
geničnim nazivam«, kaže Jean Epstein, »svaki vid (aspekt) stvari, bića 
ili duša, koji pojačava njihovu moralnu kakvoću kinematografskom 
reprodukcijom. A svaki vid, koji nije uvećan kinematografskom repro- 
dukcijom, nije fotogeničan te ne pripada u kinematografsku umjet- 
nost.« Fotogenična su ne samo na pr. mnoga čovječja lica, koja na 
platnu očaravaju, a u zbilji teško razočaravaju svoje bezuvjetne »obo- 
žavatelje«, nego i pejsaž, koji magijom svijetla i objektiva dobiva drugi 
izražaj; odijelo, kod kojega reakcija filmske vrpce (kao i kod foto- 
grafske ploče uopće) na različite boje daje sasvim druge efekte negoli 
u zbilji. Fotogenična je, da navedemo jedan naročito slavni primjer, 
ona debela knjižurina, koja pred našima očima izgara u Pabstovu 
>Don Quijotu«, u teškoj alegoriji poput živog bića, neodoljivo nas osva- 
jajući dojmom ništetnosti i prolaznosti mnogih ljudskih djela. 

Što se tiče ritma, kojim teče filmsko prikazivanje radnje, to je u 
tom bila redovno jedna od najtežih pogrešaka evropskog filma. Preveliko 
zadržavanje na pojedinim momentima ne donosi nikakve koristi, jer 
je bit filma u tom, da on govori pokretom, a pokret mora biti živ i 
jasan i određen. Radnja ne smije biti razvučena psihologiziranjem ili 
preopširnim crtanjem detalja, jer vizuelni dojam filmskog prizora mora 
biti takav, da: zajedno s glavnim licem i radnjom, neosjetno i nepo- 
sredno ulaze u našu svijest sve pojedinosti kraja, prostorije, okoline itd. 

Amerika, zemlja neprestane jurnjave i otimanja za svaku minutu vre- 
mena, naučila je tek film živjeti životom svoga vlastitog ritma. Dakako 
da su tomu znatno pridonijeli i tipski motivi američkog života: cow- 
boyi i wild-west, policijske potrage i gangsterski pothvati, utrka za re- 
kordima na svakom području i pustolovne bravure u stilu Douglasa 
Fairbanksa. Otud je, dakako, stečeni ritam prešao i na sve područje 
filma. A danas, kada je naročita opasnost u tom, da dijalog (koji nije, 
nikada tako brz kao vizija samog pokreta) zategne brzinu radnje, često 
progovorena riječ daje boju glasa i intenzitet uzbuđenja, a sam govor, 
nedovršen i nepotpun, ima da se sugestijom popuni u svijesti gledaoca, 
Međutim, u ritam radnje ne: pripada samo njezina pravo odmjerena 
brzina, nego i vještina, kojom režiser prekida jednu nit radnje, da na 


nju, neposredno i bez štete po dramatiku zbivanja i razumijevanja eje-' 


line, nadoveže drugu, te stvori ono neprekidno prepletanje prizora i 
motiva, koje sugerira sam život, a zadržava u potpunoj vlasti cjelinu 
umjetničke kompozicije djela. 

A dakako da, pored ova dva specifična sredstva samog filmskog 
izražavanja, ostaje kao glavni uvjet ono, što je svima umjetnostima 
zajedničko: lično i duboko gledanje svijeta, snažna i cjelovita inter- 
pretacija ljudskog života, i prirodnost, neposredna i prava čovječnost 
kod svih, koji sudjeluju na izgradnji filmskog djela, a naročito kod 
glumaca kao njegovih najočitijih nosilaca. 

Od pojave zvučnog filma, a još i prije, otkad je Amerika prepla- 
vila svjetsko tržište svojom golemom fimskom industrijom, izgubio se 
na žalost vrlo vrijedni prinos nekih zemalja, koje su nekad i te kako 
mnogo pridonijele umjetničkom razvoju filma. To vrijedi naročito za 
skandinavske zemlje, dok je i u Rusiji diktatura sovjetske vlasti, kako 
se čini, postepeno sputala jače individualnosti. Danas više nema ljudi 
ravnih Eisensteinu i Pudovkinu, kojih je produkcija crpla svoju ne- 
čuveno snažnu dinamiku iz eksplozivnih uzbuđenja revolucije. Osim 
toga ekonomski i politički prekid s Njemačkom oslabio je znatno teh- 
ničku stranu sovjetskog stvaranja. Amerika ima prednost nepregled- 
nog ljudskog rezervoara, koji omogućuje sjajnu fotogeničnost njihovih 
glumaca, ali je shvatanje svijeta u Americi nerijetko ukalupljeno u 
američki naivni a često i nasilni optimizam, u dosta površno i plitko 
shvaćen problem ličnosti, tako da od prvoga prizora lako prepoznajete 
različite kategorije lica: dobre i zle, naivne i prepredene, smione i ku- 
kavice. Taj je tipizam pomogao doduše stvoriti ono nepregledno mno- 


štvo prosječnih američkih filmova, koji u Evropi osvajaju osrednju. 


publiku, željnu da zaviri u svijet dolara, da se divi sjaju lijepih žena 
i dirljivoj plemenitosti gentlemana-farmera, ali je inače karakteristično, 
da je Amerika, za svoje jače kreacije, morala preotimati Evropi prvo- 
razredne glumce, od kojih je nerijetko učinila marionete i modne lutke. 

Ali kako je Amerika neiscrpna u materijalnim sredstvima, to ona ima 
najviše mogućnosti za stvaranje velikih historijskih rekonstrukcija i 
monumentalnih filmova uopće, U tom u novije vrijeme i uspijeva, iako 
Evropa američkih historijskih filmova nije baš uvijek sasvim »evrop- 
ska«. Njemačka je do dolaska nacionalno-socijalističkog režima pred- 
njačila u Evropi. Ona je crpla sjajan ljudski materijal iz čitave sred- 
nje Evrope, raspolagala je glumcima, koji su, kao kazališni glumci, 
prošli kroz školu psihologijski istančane moderne dramatike, te su 
stvarali magistralne kreacije filmske umjetnosti. Osim toga, njemačka 
oštrina objektiva, prvorazredna tehnika i spremnost na uvijek nove 
eksperimente na tom polju, učinila je, da su njemački snimci savršeno 
lijepi, te da osvajaju već svojim fotografskim vrednotama. Pod novim 
režimom, Njemačka se lišila velikog broja svojih režisera i glumaca, 
a film je prešao potpuno u službu političke propagande, koja može 
samo tehnički donositi vrednije tekovine. Njemačka vještina snimanja 
udomila se u Austriji i Češkoj, koje su preuzele ulogu Njemačke, ali 
s daleko manje materijalnih sredstava. Austrija s poezijom svoje no- 
stalgije za nekadanjom slavom i za minulim sjajem Beča, sa svojom 
napola slavenskom mekom sentimentalnošću, u kojoj ima toliko isti- 
nitih i duboko: ljudskih akcenata, donijela je vanredno usklađenu i 
suptilno prorađenu igru svakoga pojedinog glumca, prema slavnoj tra- 
diciji bečkih kazališta. Tako su omogućena djela, koja pripadaju naj- 
sretnijim tekovinama posljednjih godina, kaošto su: »Ljubakanje«, 
»Maskarada«, »Mazurka«. Francuski film se oporavio od katastrofe, 
koja ga je bila zadesila ratom i naglim porastom Amerike i Njemačke 
i unatoč tomu, što je danas područje francuskog jezika manje nego 
nekada, francuski se govorni film sve više učvršćuje na svjetskom po- 
prištu, Neobično jasni instinkt za stvarnost, za težinu konflikata real- 
nog života, spojen sa snažnim lirizmom katastrofalnog tragičnog osje- 
ćaja, koji ne poznaje nikakvih koncesija jeftinoj sentimentalnosti ili 
slađunjavom optimizmu, daje francuskim filmovima neodoljivu snagu 
fatalnog doživljaja (»Igra strasti«, »Vrtlog«, »Mayerling«, »Maternitć« 
i dr.).!) Pa čak i u veseloj igri, kod koje sjajno dolazi do izražaja spe- 
cifični francuski temperamenat najboljih glumaca kao što su Danielle 
Darrieux, Simone Simon, Raimu i dr., smisao za teškoće realnog ži- 
vota daje komici neki opori, krepki i zdravi prizvuk, koji je diže iznad 
prosječnosti »vesele« filmske dramatike (»Lijepi dani«, >Le club de 


1) Film »Maternitć« preveden je kod nas, valjda radi »pikante- 
rije«, posve promašeno »Slobodna ljubav«, a »Club de femmes« (koji 
spominjem nešto dalje) besmisleno »Klub ljubavnica<«. Zato prvi, izvr- 
stan film, nije bio pravo ni zapažen, a kod drugoga je težište shvatanja 
palo na posve drugu stranu. 

femmes« i dr.). Italija, koju je u doba nijemog filma do temelja bila 
upropastila namještena teatralnost, koja je imala značiti monumental- 
nost, izgrađuje sada snažno svoju filmsku industriju, ali osim propa- 
gandističkih filmova dosad nije ništa prešlo granice Italije. Film >»Ca- 
sta Diva«, koji je režirao Carmine Galone, nije talijanska produkcija. 

Napokon, kaošto književnost ima svoju teoretsku podjelu u »knji- 
ževne vrste«, tako se i filmovi po karakteru i motivima mogu svrstati 


u kategorije; i ta podjela omogućit će možda još i više prijegled teko- 


vina i vrednota, koje je donio film u svom umjetničkom nastojanju. 
Prikazujući tako filmove od prvog početka, i ubrajajući ovako i one, 
koji nisu umjetničkog karaktera (naučne, dokumentarne i dr.), Paul 


Rotha u djelu »Movie Parade 1956« dolazi do ovih vrsta i podvrsta: 


I. Filmovi fikcije: 1. Pustolovni i melodramski: a) najraniji filmovi i 
kratke serije (»serials«, naročiti pojam nekadanjih igranih filmova); 
b) Westerns (filmovi iz Wild Westa i sl); c) kriminalni i gangsterski; 
d) pustolovni i egzotični, e) ratni. 2. Komedije: a) lakrdije, b) društve- 
ne komedije (Comedy of Manners), c) satire. 5. Romance (t. j. drame 


osjećajnih sukoba): a) moderne, b) u kostimu, c) muzičke (operetni i. 


operni motivi). 4. Historija i kronika. 5. Fantastički: a) narodne priče 
i bajke, b) slike budućnosti, c) makabreskni (sablasni) motivi. 6. Dra- 
me: a) lične, b) socijalne. 7. Epski (monumentalni) filmovi. II. Filmovi 
stvarnosti (films of fact): 1. novosti, sport i filmovi u stilu »magazina« 
(moda, zanimljivosti itd); 2. putovanja; 5. instruktivni (poučni); 4. 
dokumentarni filmovi. III. Avantgardistički (eksperimentalni) filmovi 
i filmovi »trikova«. 


Ovaj pokušaj, da se označe umjetnička nastojanja i estetske vred- 
note filma, nema nikakovih stručnih pretenzija u smislu filmske teh- 
nike, nego ima poslužiti u prvom redu iome, da se ukloni i kod nas 
stara predrasuda, kao da je film samo neka besposlica ili čisto tehnič- 
ka, industrijska stvar. A drugo, da utvrdivši činjenice, da je film zaista 
umjetnost i to posebna umjetnost svoje vrsti, upozori na činjenicu, 
kako se, dosljedno, često puta kod nas krivo postavlja problem »kon- 
kurencije« između knjige i filma, ili kazališta i kinematografa. Pra- 
vilno razgraničenje umjetnosti, iako je stvar teoretska, ipak je oduvi- 
jek služila tome, da se rasterete i očiste pojedina umjetnička područja 
od elemenata, koji ne pripadaju organski njima, te ih samo smetaju u 
njihovu pravilnom razvoju. lako se na pr. u filmu govori, nikada nitko 
ne će citirati filma, kaošto citira Shakespearea ili Racinea, jer u filmu 
riječ samo služi, a na pozornici ona gospoduje. Stoga, ako hoće knji- 
ževnost i pozornica, da se riješe »konkurencije« filma, treba da se sjete 
svojih vlastitih sredstava, svoje vlastite snage, svoje biti. U tom je i 
oduvijek bilo jedino pravo jamstvo njihova uspjeha. 


240 








St. 7. Imperator 
Torso mramornoga kipa u Arheološkom muzeju u Zagrebu 



































nqoišez n nfoznu woygoposqiy n pes *euwog zj 


oguvljung VAVjš vupasnod "8 "18 





A u drugu ruku, treba da prodre u redove gledalaca svijest, da, 
kaošto su u književnosti, slikarstvu, kiparstvu i drugim umjetnostima 
velika i prava umjetnička djela rijetka, tako ni kod filma ne mogu 
nicati preko noći, to više, što ova najmlađa umjetnost postoji tek četr- 
deset godina, dakle ni pola stoljeća. A još je teže predviđati njezin 
razvoj, kad se uzme u obzir, da tehničke prinove postavljaju čitavo 
stvaranje svaki put na novu osnovicu, kaošto je to bilo kod zvučnog 
filma, a kaošto će, čini se, biti i kod filma u boji, ili kod plastičnog 
filma, Mora se, doduše, kazati, ne prejudicirajući eventualnim uspje- 
sima, da se ne može pravo shvatiti, dali će potpuno trodimenzionalna 
reprodukcija, u bojama, dakle upravo potpuna slika realnosti, zaista 
moći značiti nešto stvaralački umjetničko. Možda se tu još i obistini 
ona duhovita riječ nekoga šaljivdžije: »Pazite, ljudi će napokon izu- 
miti još i kazalište!« Ali do takva postavljanja problema čini se da je 
ipak još dosta daleko. 

Literatura: M. Bardčche et R. Brasillach, Histoire du Cinć- 
ma, Paris 1935., Denočl et Steele. — G. Charensol, 40 ans de Cinćma, 
Panorama du Cinćma muet et parlant, Paris 1955., Ed. du Sagittaire. 
— L'Art cin&ćmatographique, enciklopedijska serija u više zasebnih sve- 
zaka, uz saradnju prvih stručnjaka, Paris, Felix Alcan. — Lćon Mous- 
sinac, Naissance du Cinćma, Paris, 1925, Povolotzky et Cie. — G. 
Bagier, Der kommende Film, Stuttgart-Berlin-Leipzig 1928., Deutsche 
Verlags-Anstalt (s mnogo reprodukcija) — R. Kurtz, Expressionismus 
und Film, Berlin 1926., Verl. der Lichtbiihne. — A. Nicoll, Film and 
Theatre, London 1956., George G. Harrap (s opsežnom bibliografijom). 
— Paul Rotha, Movie Parade, London 1956., The Studio Ld. (historij- 
ska retrospektivna i kategorizirana slikovnica, s uvodom). 

NIKOLAJ FEDOROV, ZAGREB 


PUTEVI SUVREMENE RUSKE 
KNJIŽEVNOSTI 


1917.—1957. 


POVIJEST — ANALIZA — PROGNOZA ' 


Što je sa suvremenom ruskom književnošću? Od čega ona živi, 
kako radi, o čemu misli? Kakav je njezin odnos prema staroj ruskoj 
književnosti? Kakovi su putevi njezine bliže budućnosti? — Ta će 
uglavnom pitanja zanimati svakoga, komu su bliski interesi, život i 
stvaranje velike ruske književnosti, jer je ona unatoč svoje mladosti 
postala istaknuti faktor svjetske kulture. 

Boljševici, kada su se u listopadu 1917, dočepali vlasti nad bes- 
krajnom Rusijom, odmah su postavili sebi za cilj, da od temelja refor- 
miraju Rusiju, a kasnije preko nje i čitav svijet u političkom, socijal- 
nom, ekonomskom i kulturnom pogledu. Zamišljenu veličanstvenu 
zgradu blještave svijetle budućnosti htjeli su graditi na ruševinama 
stare buržoaske prošlosti. I evo već dva decenija traje taj njihov oda- 
no naporni rad. Razumije se, da je sa kalendarskog gledišta to vrijeme 
prekratko, da bi se mogli tražiti konačni rezultati toga boljševičkog 
rada, zamišljenog u »planetarnom« opsegu. Ali djelomične rezultate 
možemo ipak već danas barem ukratko iznijeti. Boljševici su u svoj rad 
odmah uložili golem napor i nevjerojatan zamah, te su za dvadeset 
nekih godina izvršili posao, koji bi inače u normalnim prilikama zahti- 
jevao više decenija. Za to je vrijeme ruska književnost prošla neodre- 
đeni put i pokazala nekoliko karakterističnih crta i izrazitih pojava, 
tako da smjelo možemo govoriti o jednom, izvana točno omeđenom, 
a s nutarnje strane zaokruženom periodu. . 

Boljševici daju uvijek svojim ciljevima i planovima neki »plane- 
tarni« opseg, nekakvu fantastičnu veličanstvenost; oni vole efektne 
poze i gizdave riječi, te oko svog rada stvaraju uvijek nekakvu ne- 
zdravu senzaciju i vašarsku buku, te vatrometan sjaj i dim s nešto 
neizbježivoga zagušljivoga smrada. Time oni stiču doduše brže i lakše 
izvjesne simpatije onih, koji su podvrženi hipnozi riječi i slikovitih 
boja, ali odbijaju ujedno one objektivne posmatrače, koji vode računa 
samo o točnim i čvrstim činjenicama. Zato je možda i jedan od teme- 
ljitih poznavalaca ruske književnosti, koji jednako pažljivo ocjenjuje 
i pozitivne i negativne strane boljševičke djelatnosti, ipak bio doveden 
u zabludu baš onom bukom i galamom. Na pitanje, da li sada uopće 

postoji ruska književnost i, ako postoji, da li u SSSR ili u emigraciji? 
— on je, izgubivši sasvim orijentaciju, iskreno odgovorio, da sada ruske 
književnosti uopće nema, ni u SSSR ni u emigraciji. No taj je odgovor 
(kao djelomično i samo pitanje) načelno i faktično pogrješan. Ne ispri- 
čava ga naime ni ono, što je dodao o SSSR, rekavši, da u SSSR postoje 
doduše pisci, ali da književnosti nema. (Tu je ponovio poznatu kri- 
laticu V. G. Bjelinskoga, koju je taj izrekao primjerice pred sto go- 
dina). 


Listopadska je revolucija 1917. g. razdijelila Rusiju na dva poli- 
tički nepomirljiva tabora. A ta se razrožnost još više povećala i pri- 
mila sasvim jasan i određen izraz 1919.—1920. g., kad se pojavila 
nacionalna ruska emigracija. I književnost se je ruska podijelila na 
sovjetsku i emigranisku. Svaka je od njih pošla svojim vlastitim putem. 
U emigrantskoj se književnosti odmah jasno ispoljile karakteristične 
crte: mržnja prema boljševicima, koji su uništili prošlost, za mnoge 
toliko privlačivu, glorificiranje prošlosti, i istaknuta ljubav k svemu 
nacionalno-ruskom. Tuga za prošlošću i mržnja na sadašnjost dva su 
glavna raspoloženja emigrantske književnosti u prvim godinama nje- 
zina postajanja. Sovjetsku pak književnost obilježuju crte: mržnja 
prema prošlosti; ushit prema boljševizmu; slavospjevi svjetskoj revo- 
luciji i internacionalnom ujedinjenju svijeta pod komunističko-boljše- 
vičkom zastavom. Sovjetska je književnost žestoko pošla za potpunim 
uništenjem svih i posljednjih ostataka prošlosti, i za stvaranjem novih 
prilika za svijetlu i prekrasnu budućnost. Tako je već na prvi pogled 
razlika između sovjetskoga i emigrantskog tabora bila golema, a pro- 
valija, koja ih je dijelila, nepremostiva. Uistinu ona obuhvata ideo- 
Joška, materijalna (ekonomska) i stručno-književna (tematska, meto- 
dološka) pitanja, t. j. osnovna pitanja života i rada. A ipak u svojoj 
pravoj, organskoj bitnosti i sovjetska i emigrantska književnost nisu 
posve različite, međusobno tuđe i samostalne, već su to samo dva 
pravca, dvije škole jedne i jedine ruske književnosti. Istina, među 
njima je velika razlika, i one vode među sobom oštru načelnu borbu. 
Ali je ruska književnost (kao i svaka uopće književnost) uvijek imala 
nekoliko različitih pravaca i škola, koje su bile među sobom u nepre- 
kidnoj, živoj i napetoj borbi. I baš u tim je borbama bio siguran zalog 
njezina brzog rasta i bujnog procvata. Mržnja je bila (ako je uopće 
bila!) samo između pisaca sovjetskih i emigrantskih, a nikako među 
pojedinim književnim pravcima i školama. Sovjetsku i emigrantsku 
književnost zbližuju međusobno one upravo fantastične prilike, u 
kojima one žive i rade. Bit, karakter, pa čak i opseg te »fantastike« u 
SSSR i emigraciji posve je različit, no jednaka je sama ta neobičnost, 
nevjerojatnost, koja potpune sličnosti sebi nema u čitavoj povijesti 

čovječanstva. Zbog toga je i razvijanje sovjetske i emigrantske knji- 
ževnosti išlo neobično kompliciranom krivuljom. 

Ruska se je književnost za minula dva decenija razvijala snažnim 
i nervoznim skokovima. Bezbrojne i vrlo različne zapreke, kojih je bio 
pun njezin put, nisu joj davale, da se mirno i postepeno razvija. Poput 
morskih valova uspjesi su se izmjenjivali neuspjesima, ali nikad pri 


tom nije bilo močvarnog zastoja i nepomičnosti, u kojoj je uvijek nešio | 


mrtvog truljenja. Srednja linija razvoja dizala se neprekidno gore, i 
sada je već postigla zamjernu visinu. A to jasno i uvjerljivo pokazuje 
svu golemu snagu ruskoga stvaralačkog duha, kojega nisu mogle-uga- 
siti ni najburnije oluje teškoga sovjetskog i emigrantskog bezvremenja. 


Na koje sve zapreke nailazi na svome teškom putu emigrantska , 


književnost, odnosno emigraniska grana ruske književnosti? — Sve te 
zapreke i poteškoće mogli bismo podijeliti u dvije skupine: idejne i 
materijalne u širem smislu. Na prvome mjestu valja spomenuti odvo- 
jenost od rođene grude — gubitak domovine. Poznato je doduše, da je 
Turgenjev, iako je proveo veći dio svog života u inozemstvu, ipak u 
svojim djelima sačuvao karakteristične crte nacionalnoga ruskog duha 
te ih uvjerljivo utjelovio u svojim književnim junacima; poznato je 
također, da je Gogolj svoje besmrine »Mrtve duše« napisao daleko od 
domovine, kao što je i Tjutčev, jedan od najnacionalnijih ruskih pje- 
snika, znatni dio svog života proveo među istaknutim zastupnicima 
stranih kultura. Poznato je i umjetničko stvaranje francuske emigra- 
cije poslije velike revolucije XVIII. stoljeća. A ipak valja podertati, da 
prilike, u kojima živi i stvara sadašnja ruska. emigracija, nemaju 
premca u međunarodnoj povijesti, One su upravo fantastične i moral- 
no i materijalno. I ruska je emigracija (kao i svaka druga) lišena ne- 
posredne veze sa svojom materom-zemljom, koja je neiscrpivi izvor 
životne i stvaralačke snage. Osjećaj osamljenosti, napuštenosti i bes- 
pomoćnosti osnovna su obilježja ruske emigracije, radi čega se neizbje- 
živo oslabljuje njezina stvaralačka energija. Dospjevši u tuđu nacio- 
nalnu sredinu ruska emigracija koliko i vrši na nju neki utjecaj, nalazi 
se u isto vrijeme i sama pod još snažnijim utjecajem ove sredine. Taj 
se strani utjecaj osjeća u temama, metodama, a donekle i u samom 
duhu stvaranja, koje se očito ponešto otklanja od osnovnih puteva kla- 
sične ruske književnosti. Točnije bih rekao, da emigrantska književ- 
nost unosi u riznicu ruske književnosti nešto novo, u ovom slučaju baš 
ono, što je primila od strane književnosti. Emigraniski pisci posvećuju 
glavnu svoju pažnju starome ruskom predrevolucionarnom životu, pa 
građanskom ratu i prvim godinama sovjetskog života, dakle onomu, 
što su sami neposredno promatrali, ili u čemu su sami sudjelovali. 
Kako je poznato, jedna grupa ruskih pisaca bila je zajedno sa zastup- 
nicima drugih slobodnih profesija 1922. g. od boljševika protjerana u 

inozemstvo u prisilnu emigraciju. Daljnjih godina sovjetskog života 
emigrantski pisci ne opisuju. I to je vrlo karakteristično. To jasno po- 
kazuje, da su oni ostali vjerni osnovnim i najboljim tradicijama ruske 
književnosti. A ta je baš tražila od pisca, da prije svega bude pošten 
i savjestan, te govori samo o onome, što dobro znade, i to najprije iz 
vlastitog iskustva i neposrednog opažanja. Starije pokoljenje emigrant- 
skih pisaca stoji još i sada pod starim literarnim dojmovima, koje su 
pobrali u Rusiji u ondašnjem ruskom životu i ruskoj prirodi. Te su 
zalihe goleme te oni pisci nikad ne će osjetiti pomanjkanje toga 
»ruskog« materijala. Zato u djelima starijih emigraniskih pisaca pre- 
vladavaju baš ruske teme. Ali katkada, kao na primjer kod I. S. Lu- 
kaša, ili još više kod I. S. šmeleva, ljubav prema staroj Rusiji poprima 
nešto zaoštren, nekako strastven ton, valjda i zato, što ti pisci naročito 
jasno osjećaju, da one vjekovne »svete« Rusije pomalo nestaje, te se 
pretvara u maštu, simbol, historiju. Emigrantska literarna omladina 
nema takovih uspomena, te je gotovo potpuno lišena neposrednih doj- 
mova iz svoje daleke, srcu mile domovine. I zato kod njih glavno mje- 
sto zauzimaju teme iz tuđega, stranog života. To postepeno književno 
(samo književno, odnosno uopće umjetničko!) udaljivanje emigraniske 
književnosti od Rusije, ta književna denacionalizacija emigraniske 
književne omladine razumljiva nam je, jer je naravna i neizbježiva, 
i mi je možemo samo s dubokom tugom zabilježiti. 

Utjecaj strane sredine i prilika na stvaranje emigracije u pogledu 
samog karaktera stvaranja, karakterističnih crta stila, vrši se mnogo- 
strano i originalno, te se katkada očituje u sasvim protivnim prav- 
cima. Osjećaj osamljenosti i udaljenosti od prave sredine sili pisce, 
da od slikanja vanjske strane života i doživljaja prelaze u svoja vla- 
stita preživljavanja, da se udubljuju u psihološke probleme, u ono 
»prekopavanje« u duši, koje ide neposredno od Dostojevskoga. Na-. 
ravno da to »psihologiziranje« sada prima ponešto drugi izgled i vrši 
se u drugom aspektu, no što je to bilo kod Dostojevskoga. Naročito 
se zanimljivo to pokazalo kod B. Poplavskoga (pripovijest »Apolon 
Bezobrazov«), koji je pred kratko vrijeme izvršio samoubojstvo, pa i 
kod S. Šaršuna (roman >Dolgolikov«). No isto se je vrijeme kod tih 
pisaca radi proživjelih teških udesa revolucije i emigracije ojačao duh, 
učvrstila se volja. A neposredno i duboko upoznavanje evropskog 
života i književnosti, na osnovi trijeznih, teških zamišljenosti i senti- 
mentalnosti, dalo je stvaranju emigraniske literarne omladine neku 
novu suhoću, jasnoću i bodrost Te note snage i bodrosti, koje su sada 
počele zvučiti u mlađoj emigrantskoj književnosti, otkrivaju zadiv- 
ljenom Zapadu sasvim nove, potpuno nepoznate: crte ruske nacionalne 
duše, pa će se možda i Evropa uskoro potpuno odreći svoga jedno- 
stranog i upravo anegdotskog shvaćanja čuvene >! &me russe« alias 
»l &4me slave«. 

Između drugih glavnih zapreka na putu pravilnog razvijanja i 
uspjeha emigraniske književnosti moramo spomenuti i teške materi- 
jalne uvjete, u kojima živi i radi ruska emigracija. Ta se činjenica 
dosada nekako podcjenjivala, i po prvi je puta o njezinu golemom 
značenju tek nedavno otvoreno progovorio M, A. Aldanov, jedan od 
najboljih zastupnika srednjeg pokoljenja ruskih emigraniskih pisaca. 
Prema njegovim riječima, popraćenim temeljitim dokazima;. emigrant- 
ska književnost »prije svega i najviše strada od siromaštva, i to ne u 
nekakovu simboličkom, duhovnom smislu te riječi, već u svakodnev- 
nom, najobičnijem i vrlo strašnom značenju« (O položaju emigrantske 
književnosti. — Savremenyja Zapiski, 1956, knj. 61). Emigracija nema 
zapravo ni dostatne količine organa štampe, ni izdavačkih poduzeća, 
ni čitalaca. U emigraciji se nalazi nekoliko hiljada književnika i no- 
vinara, od kojih su mnogi na svjetskom glasu. Na čitavu tu vojsku 
pisaca došlo je 1925. g. tek nekoliko desetaka izdavača i 364 periodičkih 
izdanja. Tih je organa i izdavača premalo, da mogu izdati sve njima 
ponuđene rukopise; osim toga oni se i sami nalaze u materijalnoj osku- 


dici (da se blago izrazimo!) te plaćaju upravo siromašne honorare. U - 


pisaćim stolovima pisaca i uredništva nalazi se na hiljade rukopisa, 


često prvorazrednih, koji tamo beslavno irunu. Pisci ne mogu živjeti . 


od književnog honorara, te su prisiljeni tražiti druge zarade, i to 
obično teškim fizičkim radom. Radi toga strahovito opada njihova pro- 
dukcija i kvantitativno i kvalitativno. Emigrantski je čitalac sav 
obuzet upravo grozničavom voljom za čitanjem te upravo gramzi za 
knjigama svojih dragih, naravno ruskih pisaca. Ali se kupovna »moć« 
(zapravo nemoć!) čitalaca nalazi u strahovitom stanju. Mjesečni pro- 
račun srednjeg, običnog emigranta koleba se poprečno između 400 do 
500 din. Da li je onda čudo (a možda je baš pravo čudo!), da se knjige 
emigrantskih pisaca unutar same emigracije izdaju približno u 500 do 
400 primjeraka. Emigrantska se književnost tako guši u bezbroju tih 
i takovih zapreka i poteškoća. 

Unatoč tomu ona ipak živi, pače se i razvija. 

Emigrantska književna omladina po svojim se temama, sižejima, 
donekle i metodama udaljuje postepeno od stare ruske književnosti, 
ali sa Rusijom zadržava čvrstu, neporušivu duhovnu vezu. Talentirani 
pjesnik N. P. Gronskij, koji je pred kratko vrijeme tragički poginuo, 
vrlo je lijepo i izrazito rekao: »Sjećam se Rusije tako malo, sjećam se 
Rusije uvijek«. 

A zapreke i poteškoće, koje stoje na putu razvitka sovjetske knji- 
ževnosti, možemo sumarno razdijeliti ovako: 1. strogi i budni nadzor 
vlade i stranke nad književnošću; 2. neposredno utjecanje na stvaranje 
pisaca putem tako zvane »socijalne narudžbe«; 3. ukidanje stvaralačke 
slobode pisca i pretvaranje ovoga u poslušnog propagandistu vladinih 

ideja i pothvata; 4. labavost i vijugavost ideologije vlade (naravno i 
stranke, jer u SSSR su to nerazdjeljivi pojmovi), koja se neprekidno 
mijenja u vezi s novim zahtjevima i interesima političkog dana; 5. 
oštra cenzura, koja nadmašuje sve, što je dosad bilo i u najreakcio- 
narnijim državama. Boljševici su podvrgli književnost službi svojih 
političko-socijalnih, ekonomskih i drugih ideja, te su stvorili od nje 
umjetnički komentar čitave djelatnosti sovjetske vlade i komunističko- 
boljševičke stranke. Boljševici su gotovo potpuno izdvojili sovjetsku 
književnost iz područja »čiste« umjetnosti, te su od nje učinili društve- 
nu kategoriju i vješto maskiran vladin organ propagande i agitacije. 
Sputavši književnost u gvozdene škripce boljševici su uz to pokazali 
prema njoj istu dvoličnost, licumjernost i naklonost provokacije, kojima . 
se služe i u svima drugim stvarima. Tako su naprimjer tražili »sha- 
kespeareaciju književnosti«, koji su izraz uzeli od svoga duhovnog 
oca K. Marxa. Taj je pod tim izrazom razumijevao ono svestrano i 
iscrpivo slikanje čovjeka sa svim bogatstvom njegove duhovne bit- 
nosti, koje je bilo tipično za Shakespearea, te mu je suprotstavljao 
Schillerovu tendencioznu jednostranost. Ali je u isto vrijeme A. V. 
Lunačarskij, koji je kroz nekoliko godina beskontrolno rukovodio cije- 
lom sovjetskom umjetnošću, tražio od književnosti, da bude »gorivo za 
vatru mržnje«, uglavnom, razumije se, klasne mržnje. I radi obligatne 
propagandnosti beletristike većina sovjetskih književnih likova nisu 
živa lica, nego voštane figure iz panoptikuma za ilustraciju boljše- 
vicima potrebnih ideja, lozinka i shema. 

Ali uza sve te svoje strašne mjere, koje su gasile duh i ugnje- 
tavale volju, boljševici su ipak katkada licumjerno pokazivali prividan 
liberalizam. Na svesovjetskom kongresu pisaca u jeseni 1954, g. knji- 
ževnost je dobila od vlade nekakve, iako minimalne slobode. Izne- 
mogli su pisci rado primili i taj danajski dar boljševika. Oni su s. ve- 
seljem odbacili propagandu stranačko-vladinih osobina i poslova, te 
se svom snagom dali slobodnom stvaranju. Književnost se počela oživ- 
ljavati; pojavila se — doduše u slabim još plodovima — čista, ljubavna 
lirika, koja je dotada bila pod strogom zabranom kao nepotrebna i 
štetna »buržoaska izmišljotina«. Ali su se boljševici odmah prestrašili 
svježih zrakova slobode. jer su jasno opazili, da književnost izmiče 
ispod njihova nadzora, da će moći zakoračati Bog zna kakvim prav- 
cem, pa bi možda došlo čak i. do slobodne kritike djelatnosti vlade i 
stranke. Već početkom g. 1956. na poznatom kongresu sovjetskih pisaca 
u Minsku autoritetno je bilo javljeno, da književnost nije oslobođena 
obaveze propagirati vladino-stranačka djela i planove. Dodano je bilo 


i to, da se ta propaganda mora voditi u formi pristupačnoj širokim čita- 


lačkim krugovima. Osim toga pisci, koji su dobronamjerno i ozbiljno 
shvatili one vladine riječi, te se odrekli propagande i lakomisleno se 

dali čistoj umjetnosti, t. j. mjesto ideja svu svoju pažnju poklonili stilu 
i formi, — svi su ti bili optuženi zbog formalizma. Po svom običaju 
boljševici su i oko tog isključivo književnog pitanja stvorili nezdravu 
atmosferu političke buke. Nekoji su pisci bili i proglašeni neprijate- 
ljima naroda i sovjetskog sustava. Morali su se podvrći nemilosrdnom 
javnom žigosanju, te su bili prisiljeni, da se javno pokaju zbog svih 
svojih tobožnjih grijeha i zločina. 


Sovjetska se književnost gušila u nesnošljivo teškim prilikama | 


boljševičkog terora. Književna produkcija je (ovaj izraz uveden po 
boljševicima tu je bio potpuno opravdan) doduše kvantitativno bila 
golema, jer je znatno porastao broj pisaca. Boljševici su regrutovali 


među pisce svakoga, koji je mogao unositi njihove poglede u široke 


mase, Prema službenoj sovjetskoj statistici pred nekoliko je godina u 
samoj Moskvi bilo registriranih 15.000 pisaca. — Broj upravo katastro- 
falan. Boljševici su u prvom redu tražili od pisaca vjernost boljševič- 
koj ideologiji i stranačkom programu, a i pripadnost nižim socijalnim 
slojevima, nimalo se ne brinući za njihovu stvaralačku nadarenost. 


Zbog toga je strahovito pala umjetnička razina sovjetske književnosti.. 


Boljševici su predobro znali za pravi uzrok te tužne i opasne pojave, 
a ipak su s besprimjernom licumjernošću i provokacijom napadali ne- 
sretne pisce, te su od njih tražili odgovornost. Poznato je, da boljševici 
s lakoćom i brzinom proljetnog vjetrića mijenjaju svoje političke po- 
glede i lozinke. Pisci nisu kadri odmah slijediti te promjene i pravo- 
vremeno utjeloviti ih u svojim umjetničkim djelima. Zato njihova 
djela i junaci uvijek i osjetljivo zaostaju za političkom sadašnjošću te 
većinom gube svoju aktuelnost, a s tim i svaku vrijednost, jer umjet- 
ničke njihove kvalitete obično su vrlo slabe i ne dolaze u obzir. Silom 
tih teških prilika pisci ne prikazuju živi život i pravu zbilju, nego tek 
onaj umjetni život, koji se sadržava u vladinim lozinkama i dekre- 
tima. Formalno su boljševici bili u pravu, kad su sovjetskoj književ- 
nosti predbacivali, da zaostaje za životom, da mu je tuđa, da ga ne 
održava u svojim djelima. No isto tako su dobro znali, da pisci nisu 
tomu krivi, da su jedino tome krivci oni sami. Odani vladi i stranci 
pjesnik I. Seljvinskij kao ne znajući, o čemu se radi, okrutno predba- 
cuje sovjetskoj književnosti da »izmišljavanje, mudrovanje po shemi 
smetaju stvaralačkoj intuiciji, smetaju sintetiziranju životnih crta ju- 
naka<«. Njegova izlaganja nadopunjava. poznati sovjetski kritičar N. 
Ždanov: >Živi ljudi su daleko nadmašili ove literarne junake, — oni 
su kompliciraniji i s više sadržaja« (Literaturnyj| Sovremenik, IX, 
1935). A drugi sovjetski kritičar 1. Ležnev u svom cinizmu i moralnoj 
okrutnosti ide još dalje pa veli: »Pisci izmišljavaju sasvim protuna- 
ravne sižeje, obilno ih zalijevaju sentimentalnim potocima sladunja- 
vosti, pa sve to još garniraju lukavošću socijalnog ulagivanja i pre- 

tvaranja« (Pravda, 1955, br. 554). Sovjetska štampa nemilosrdno žigoše 
i pomanjkanje umjetničkih uspjeha i opadanje literarno-profesional- 
nog morala, Prema njezinim optužbama gotovo u svim organizacijama 
književnika, u svim uredništvima revija i dnevnika gospodare pisci, 
kojima nedostaje talenta, kulture; gospodari nekolegijalnost, birokra- 
tizam, protekcionizam, ljenčarenje itd. (Izvjestija, 5. IV. 1957). | 
Ovaj dugački popis svih mana sovjetske književnosti, sastavljen 
i iznesen u sovjetskoj štampi, mogao bih bez kraja nastavljati. Ali to 
nema smisla, jer je slika i onako dosta jasna i izrazita. Spominjem 
samo još jednu, ali dosta važnu crtu, koju je sovjetska kritika po svo- 
jim najboljim zastupnicima bezuvjetno opazila, ali je nije smjela izni- 
jeti. Prema intencijama vlade i stranke sovjetska se književnost bavi 
gotovo isključivo problemima »planetarnog« opsega: rušenje staroga 
buržoaskog svijeta i građenje na njegovim ruševinama novoga, blje- 
štavo krasnog, i to prema planovima i receptima marksizma-ljenini- 
zma-staljinizma, toga novog božanstvenog komunističko-boljševičkog 


trojstva. Ali unatoč svih tih svemirskih tema sovjetska književnost u 


svojoj biti je reakcionarna i provincijalna. Mrtvi fanatizam, suhi she- 
matizam, stranačka ograničenost, koja ne dopušta gledati išto dobra 
izvan stranačkih programa i formula, slijepa tendencioznost, naivna 
ushićenost i čvrsta vjera u svoju odabranost (mesijanizam!) — to su 
karakteristične crte sovjetske književnosti, koje nju po temama i na- 
strojenjima bacaju mnogo decenija unatrag, u ona sada već prahisto- 
rijska vremena, 40—50 i više godina prošlog stoljeća. Ondašnje po- 
znati ruski pisci i društveni prvaci, kao što su Černyševskij, Levitov, 
Rješetnikov, Nikolaj Uspjenskij, Zasodimskij, nisu samo idejni učitelji 
mnogih sovjetskih pisaca, nego su i njihovi umjetnički uzori. Čitajući 
umjetnička djela goleme većine sovjetskih pisaca dobivamo dojam, da 
je sve to pisano za popularna poučna pučka predavanja. Glavni se 
tomu razlog krije u nevjerojatno maloj kulturnosti pravih sovjetskih 
pisaca, t. j. onih, koji su počeli pisati tek za boljševizma i samo radi 
boljševizma. Za njih je sve novo, sve zanimljivo. Sav svijet oni gledaju 
tek kroz prozorčić stranačkoga programa. Sva vjekovna mudrost čo- 
vječanstva za njih je sadržana u stranačkim lozinkama i krilaticama. 
Pa ako to i ima svoju prosvjetnu i možda društvenu vrijednost, umjet- 
ničkoj strani sovjetske književnosti zadaje ipak težak udarac, Može- 
mo priznavati i cijeniti kulturnu i socijalnu funkciju i vrijednost knji- 
ževnosti, ali prednost dajemo ipak umjetničkim kvalitetama. 
Boljševička štampa i društvenost mnogo govore o sadašnjem te- 
škom položaju sovjetske književnosti. Oni brižno traže uzroke tome, 
žele naći krivce. Progone nesretne i nespretne pisce, ako još ne znaju 
sretno izbjeći svima bezbrojnim opasnostima, što se kriju na svakom 
koraku i svaki čas mogu da se neočekivano sruše na glavu takova 

pisca. Štampa i društvenost zovu na odlučnu borbu s tim neprijate- 
ljima, koji su stvarno samo žrtve boljševizma. A pravi i u bitnosti je- 
dini neprijatelj sovjetske književnosti jest sam boljševizam i po njemu 
stvoreni sovjetski sustav, koji je književnost pretvorio u bespravnu 
sluškinju politike. Sovjetsku književnost guši i ubija ono strašno po- 
manjkanje zraka, što je tako odlučno i junački istaknuo još čuveni 


pjesnik Aleksandar Blok u svome poznatom govoru (O zadaći pjesni- | 


ka. 11. IL—29. 1. 1924). I ako hoće: povratiti sovjetskoj književnosti 
“ život, i udahnuti joj stvaralačku snagu, morat će boljševici dati du- 
hovnu slobodu. A kad ona dobije tu slobodu, ostavit će sama tuđe joj 
interese praktične politike i obratiti se visokim zadaćama ljepote i 


pravde, jer jedino njima može služiti prava umjetnost. U sovjetskoj , 


se književnosti od prvih dana njezina postajanja pojavila osjetljiva 
pukotina, koja se postepeno širila, dok nije sada primila opasan raz- 
mjer. Pisci su se podijelili u dvije grupe: članovi prve pripadaju 
isključivo pravim sovjetskim piscima. Oni su ušli u književnost zahva- 
ljujući samo boljševicima, i zadržavaju se u njoj samo po svojoj bez- 
graničnoj odanosti vladi i stranci. A od svojih drugova-pisaca traže, 
da se sa svima svojim »umjetničkim« silama slijepo drže tako zvane 
»socijalističke izgradnje«. Članovi druge grupe hijeli bi se osloboditi 
željeznih pandža boljševizma i približiti se pravome, živom životu. 
Oni hoće, da se život iznosi objektivno i da mjesto šablonizira- 
noga stranačkog funkcionara pisci pokažu živog čovjeka sa svima nje- 
govim interesima i brigama, Do zadnjih dana u sovjetskoj književ- 
nosti nije bilo prave ljubavne lirike, a u cijeloj toj književnosti nije 
uopće bilo ljubavnih tema u općečovječanskom shvaćanju tog izraza. 
A to je uzrokovalo u sovjetskoj književnosti nekakvu posebnu suhoću, 
koja je bila na putu, da svu sovjetsku književnost pretvori u policajne 
izvještaje ili u stranačke zapisnike. No druga se spomenuta grupa po- 
stepeno pojačava, i njezina se pobjeda očekuje kao kiša za ljeine 
sparine. 

Osnovna je značajka sovjetske književnosti sirašna dosada, ona 
silna dosada, što suši srce, oslabljuje volju, te može nagoniti na samo- 
ubojstvo, kako je to bilo sa Smerdjakovim. Valja pamtiti, da je riječ 
»dosada« neobično raširena u sovjetskoj književnosti, baš kao i u sa- 
mom životu. Ona iserpivo i izrazito karakterizira bit pravog proživlja- 
vanja nesretnih sovjetskih podanika. Sjetimo se samo, kakve neobične 
nijanse toj riječi daje Zoščenko, veliki ljetopisac mračnih sovjetskih 
dana. To stanje duboke ravnodušnosti i duševne iznemoglosti jest pa- 
sivna reakcija sovjetske književnosti na nesnošljivo teško ugnjetava- 
nje fizičko i psihičko, što ga boljševici provode na tijelu i duši svojih 
robova, okićenih doduše gizdavim imenom slobodnih građana najslo- 
bodnije demokratske države. Ta pasivna reakcija prima postepeno 

aktivniji karakter, i već se očituje u tome, da sovjetski pisci napuštaju 
mrtve sheme, koje im zadaje stranka, te se obraćaju umjetničkoj abjeke 
tivnosti. Spomenimo samo nedavno izašli roman N. Virte oOramlje. 
nost« (Odinočestvo). Tu je klasni neprijatelj prikazan kao živa o 
ličnost, razumije se, u prilikama, koje dopušta skroman imjekniči 
talenat piščev. Ta je činjenica od golemog značenja te je vrijedna 
naše pažnje. Značenje je njezino u tome, što ona pokazuje, kako težnja 
za oslobođenjem od stranačkog nadzora i vodstva obuhvaća sve šire 
krugove sovjetskih pisaca. Njihovu će složnom naporu uspjeti konačno 
srušiti glavnu, zapravo jedinu zapreku slobodnom razvijanju sovjet- 
ske književnosti, mislimo onaj stranačko-vladin nadzor. I tada će ona 
pokazati, kakove su goleme stvaralačke snage u njoj sakrivene, jer 
talentima sovjetska književnost upravo vrvi. Usprkos mesnat 
teških uvjeta, materijalne bijede i moralnog ugnjetavanja pojavilo se 
u zadnjih nekoliko godina više prekrasnih, čak i prvorazrednih djela 
kao što su: »Peiar I« Alekseja Tolstoja, »Ispunjenje želja«: (Tepolte- 
nije želanij) V. Kaverina, »Osamljena jedra« (Bjelejet parus odinokij) 
V. Katajeva, »Naši znanci« (Naši znakomyje) J. Hermana, »Na Istoku« 
P. Pavlenka, »Odabrano« (Izbrannoje) S. Budanceva i niz drugih nji- 
a ki DK maj vrijednosti ravnih djela. Možemo onda zamisliti 
ako bi se bujno rascvala j již i i ' 
do a iden sovjetska književnost, kad bi dobila potpunu 
U posljednje se vrijeme javlja u sovjetskoj književnosti naciona- 
lizam, kao izraz uzvišene i vatrene ljubavi sovjetskih pisaca prema 
svojoj domovini i svome narodu. Taj nacionalizam istiskuje mahom 
onaj prijašnji od vlade i stranke nametnuti internacionalizam. Ali i tu 
odmah valja naglasiti, da to vraćanje k Rusiji nije ni u najmanjoj 
vezi s onim nacionalističkim pravcem u unutarnjoj i vanjskoj politici 
SSSR, što ga sada licumjerno vode boljševici, jer je to za njih samo 
taktički potez. Taj nagli i temeljiti preokret sovjetske književnosti 
organske je prirode te naravna i neizbježiva reakcija na ono ugnjeta- 
vanje nacionalnog duha, koje su dosljedno provodili boljševici gotovo 
do posljednjih dana. U tome svome nastojanju sovjetska književnost 
nailazi na snažan odjek i paralelan pokret u emigrantskoj književnosti 
Ta dva elementarna pokreta slijevaju se u snažnu struju nove guska 
književnosti. I ta struja, puna svježe snage i mladenačkog poleta teče 
snažno po obnovljenom koritu klasične ruske književnosti, donoseći 
radostan znak nove i plodne književne budućnosti. ' 

ERNEST BAUER, ZAGREB 


SLAVENSKI ELEMENTI U DJELU 
RAINERA MARIJE RILKE-A 


U SPOMEN DESETGODIŠNJICE SMRTI VELIKOGA NJEMAČKOG 
PJESNIKA 


>O Herr, gieb jeden seinen eignen Tod 
Das Sterben das aus jenem Leben geht 
Darin er Liebe hatte, Sinn und Notl« 


Rilke: Das Buch von der Armut und vom Tode. 


Iza sjajnih, metalnih, a često i kristalno čistih stihova i strofa Ste- 
fana Georgea, Rilkeov nastup u njemačkoj lirici je mnogo skromniji. 
Čim je njegov lirski razvitak došao do one granice, kad počinje spoznaja 
o posljednjim stvarima čovječanstva — Bogu, siromaštvu, bolu i smrti, 
opaža se u njega u najvećoj mjeri ona čednost, koju on sam naziva 
lijepom njemačkom riječi »Demut«, i koja nam ga kao čovjeka čini 
toliko simpatičnim. Rilke se u tom svome filozofskom snatrenju toliko 
približio svojoj posljednjoj stanici — smrti, da je s vremenom postao 
njezin »veliki rođak« (le grand familier de la mort), kako gau jednome 
svom najnovijem prikazu zove Andrć Beiz. I kao što se život i smrt u 
njegovim djelima na čudesan način zbližuju, jer »smrt je samo život, 
koji se gleda iznutra«, tako traganje za individualnim, subjektivnim 
Bogom dobiva u njegovoj lirici novo oblikovanje: »Kružim oko Boga, 
oko prastare kule, kružim već tisuće godina; A ne znam: da li sam 
soko, vihor, ili neka velika. pjesma.« ' Noi 

Takovu filozofsku fizionomiju, osobito koliko se tiče traženja 
Boga, nalazimo u adekvatnom obliku jedino kod slavenskih pisaca, 
Od mesijanizma Mickieviczeva, preko Dostojevskog i Tolstoja, sla- 
venski svijet je dao mnogo primjera za io. No nije to jedina crta, koja 
osjećajni život Rilkeov približava slavenskom shvatanju. Njegov sla- 
venski momenat odredili su prije svega mnogi vanjski događaji. .. 

Rođen iz njemačke porodice u slavenskom Pragu, njegovo biće 
odaje već zarana odraz napola germanske i slavenske sredine, u kojoj 
je proživio prve svoje godine. Naročito se slika krasnoga rodnog grada 
utisla u predodžbe mladog lirika i proviruje kroz stihove njegovih 
prvih većih zbirka: »Larenopfer« i »Mir zur Feier«. Časovito se čini, 
da Prag nije ni u prozi Jana Nerude ni u akvarelima Maxa Švabin- 
skoga našao tako vjernog i senzitivnog posmatrača kao u Rilke-u: 
Praška br&na, statua sv. Nepomuka, sveci na V4clavskom mostu, Hrad- 


252 





čin i crkva sv. Nikole, tajanstvene uličice i smirenost trgova Male 
Str&ne, s kojih se čuje samo jednolično klokotanje vode u zdencima, 
pa onda Vltava, velika, čarobna rijeka, koja svemu tome daje dostojan 
okvir... To je Prag Rilkeovih impresionističkih pjesama. 

Ni češki nacionalni pokret nije mu bio sasvim stran. G. 1899. izlaze 
novele »Zwei Prager Geschichten«, koje su vrlo značajne za Rilkeov 
slavenski interes. Razlika između prvih lirskih slika i ovih novela je 
ista ona razlika, koja se u Pragu svakom nameće između njemačkoga 
gradskog tipa same varoši i novoga slavenskog svijeta, koji tamo na- 
stava. Prozirna Rilkeova proza, koja ipak znade snažno zanijeti, poka- 
zuje nam u >»Kralju Bohušu« urotu češke nacionalne omladine, bohem- 
sku sliku kavane nasuprot Narodnog Divadla, sitne malograđanske 
prilike i konačno proletersko groblje Malvasinku u sjaju svjećica na 
Dušni dan. Taj pojam svoje najuže domovine je jedini, koji je Rilke 
u tom smislu uopće imao, jer nema većeg kozmopolita od njega. Već 
te svoje retke piše on u Miinchenu, već sada se zanima za Dansku i 
Skandinaviju, sve do najdubljeg kuta svoje duše on je ostao beskućnik, 
koji cijelog života luta i nigdje se ne može smiriti. Možda je baš s obzi- 
rom na to primijetio francuski akademik Edmond Jaloux, da je upravo 
dvojaki nacionalni karakter Praga na Rilkea ovako djelovao, jer se 
sam osjećao napola Nijemcem, a napola Slavenom (Peut-etre souffraii-il 
du double aspect de sa ville natale, mi-tcheque, mi-gćrmanique lui meme 
ćtant a la fois slave et gćrmain). Ta razdvojenost njegove duše tjerala 
ga je onda po svijetu tako, da je na koncu postao »građaninom intelek- 
tualne Europe« (Paul Valćry). 

No premda je ovako Rilke prolazio Italijom, Skandinavijom, Švi- 
carskom i Njemačkom, kao što »bijeli spektar prolazi kroz dvoranu 
zviježđa« (Die Aufzeichnungen des Malte Laurids Brigge), sličan zna- 
menitim likovima iz romana >»Beskućnici« (Die Heimatslosen) od Her- * 
manna Banga ili >Ingeborg« od Kellermanna, ipak se opet jednom sam 
prepoznao u »smeđim očima poniznoga slavenskog naroda«, kako to 
lijepo kaže Robert Pitrou. Bilo je to godine 1899., one iste, kad su izašle 
>Dvije praške novele«. Veliko ime Tolstojevo privuklo je Rilkea u 
Rusiju. 

Rilke se već prije mnogo za tu zemlju zanimao radi svoga prija- 
teljstva s bremskim pjesnikom Gerhartom Ouckama Knoopom, koji je 
dugo živio u Moskvi i mnogo znao o tome pričati. Upravo na sam 
pravoslavni Uskrs došao je Rilke u Moskvu. Dojam, koji je taj doživ- 
ljaj na njega ostavio, bio je neobično snažan: >To bijaše moj Uskrs, 
a mislim, da bi dostajao za čitav jedan život. Proslava božanskog po- 
slanja je te noći čudesno i veličanstveno izvršena. Ona mi je prešla u 
krv!« kliče Rilke usred zvonjave Ivana Velikog i kremljanskih zvo- 
nova. Taj prvi susret sa »slavenskom majkom Rusijom« produbio se 

kasnije još po Rilkeovu prijateljstvu s gospođom Lou Andreas-Salomć€ 
i njenim mužem, gčttinškim profesorom Andreasom. Gospođa Andreas- 
Salomć (nedavno je umrla u Gčttingenu), njemačka spisateljica, rođena 
u Moskvi, stajala je onda s jedne strane pod uijecajem Ibsena i Nietz- 
sche-a, a s druge djelomično i samog Rilkea. Ona je tada studirala 
teologiju, a u prvim svojim romanima pokazuje neko duhoborstvo 
(Ein Kampf um Gott«), ali je kasnije pisala samo psihološke romane 
iz ruskog života (najbolji je »Fenitschka«<). Zajedno s tim svojim pri- 
jateljima pohodio je Rilke iste godine Tolstoja, najprije u Moskvi, a 
1900. još jednom u Jasnoj Poljani. 


Nije nam nažalost poznato, kako je točno: njihov susret prošao, 
ali jedno je sigurno: da Tolstoj odsada kao i Jens Peter J acobsen, danski 
romancier, te August Rodin, veliki francuski kipar, vrijede za Rilkea 
kao one idealne ličnosti, koje je uvijek najviše poštovao. »Tolstojev- 
štinom« možemo kod Rilkea nazvati i to, da je jamačno pod Tolsto- 
jevim utjecajem mnogo razgovarao s ruskim seljacima, naročito S nekim 
starim mužikom, koji mu je ispripovjedio mnogo ruskih bajka i na- 
rodnog folklora. Rilke se uopće u Rusiji osjećao vrlo voljko, pa odjek 
toga njegova raspoloženja vidimo još četiri godine poslije u jednom 
. pismu iz Rima, gdje za naše istraživanje nalazimo naročito karakte- 
ristične riječi: »Da je Rusija moja prava domovina, to spada među one 
velike i tajanstvene sigurnosti, iz kojih crpim snagu za svoj živote. 


Ruski mužik nije uzalud Rilkeu pripovijedao svoje priče, jer 
veliki pjesnici ništa ne primaju, a da zato nešto ne daju: još iste 1900. 
godine ispjevao je Rilke >Priče o dragome Bogu« (Geschichten vom 
lieben Gott), legende u prozi, u kojima se jasno među ostalim vidi 
Tolstoj sa svojim seljačkim pripovijetkama. Nekoje od tih Rilkeovih 
priča pogodile su vrlo dobro slavensku notu, kao na primjer ona o 
Božjim rukama ili o mužiku Timofeju, koji umire s pjesmom na 
ustima. ' 

Rilke, koji odsada boravi u Italiji, napušta pomalo slavenski 
zanos, koji ga je bio obuhvatio, ali usprkos slika iz venecijanskog 
Ghetta, rimskih fontana i spomenika konjaničkog lika cara Marka Aure- 
lija, koje sada nastaju, ne može Rusiju sasvim da zaboravi. On je 1 
onako na sve one, koji su ga poznavali, djelovao više kao Slaven, nego 
kao češki Nijemac, (Robert Pitrou), a taj vanjski izgled bio je uvjeto- 
van njegovom mekom dušom, koja je bez prestanka bila me 
stvarala velika djela. Takav je ostao za cijeloga svog života: »Ja 
afinitet vezao ga je uz slavensku rasu« — kaže njegov prijatelj Pau 
Valćry. Na 

Ne mogavši se smiriti ni u Rusiji, Rilke tek sada počinje pravi 
lutalački život. G. 1902. je u Worpswede kraj Bremena, gdje se upo- 

znaje sa svojom ženom, kiparicom Clarom Westhoff, zatim boravi kao 
tajnik Rodinov u Meudonu kraj Pariza, u Viareggiu kraj Pise, u Bor- 
geby g&rdu i Furuberg, Jonsered u Švedskoj. Te godine od 1902. do 
1906., koje su filozofski oblikovale Rilkea, i u kojima je on u tom po- 
gledu dao svoja najsavršenija djela — Buch der Bilder, Stundenbuch 
i Die Weise von Liebe und Tod des Cornets Christoph Rilke — važne 
su na neki način i po slavenski duh u njegovim pjesmama. Najvjerniji 
izraz svojim intimnim čuvstvima dao je pjesnik u to vrijeme u svojim 
pismima, od kojih su nekoja i objelodanjena. Naročito se to tiče nje- 
gove korespondencije s mladim njemačkim pjesnikom Franzom Xa- 
verom Kappusom (Rainer Maria Rilke: Briefe an einen jungen Dichter. 
Insel Verlag. Berlin 1929). Ta izmjena pisama započela je na dosta 
neobičan način: Kappus, koji je bio u istome vojnom odgojnom zavodu, 
gdje je bio nekad mladi Rilke (pa kasnije pobjegao), osjećao je, da se 
i on ne će moći posvetiti teškoj disciplini vojničkog poziva. I u svojoj 
duševnoj ijeskobi odluči da se pismom obrati na tada već znamenitog 
pjesnika Rilkea, i time je njihova redovna veza započela. 

Rilkeova pisma, koja su najprije dolazila iz Pariza, daju nam 
prije svega uvid u teško duševno stanje pjesnika uopće, a naročito je 
dirljivo, da je Rilke na pravi slavenski način veoma teško osjećao sa- 
moću, koja svakoga pravog pjesnika okružuje. Toplim: riječima nastoji 
svojem mladom prijatelju pomoći: »Pitate me, da li su Vaši stihovi 
dobri? Pitate sada mene, a prije ste druge pitali. Poslali ste ih i revi- 
jama, i žao Vam je, ako su ih odbile. A ja Vam svjetujem — ako mi 
dopustite — da to sve napustite. Vi gledate prema vani, a to prije 
svega sad ne smijete činiti. Nitko Vam sad ne može svjetovati ili po- 
moći, nitko! Ima samo jedno sredstvo: treba ponirati u sebe. Istražite 
osnov, koji Vam nalaže, da morate pisati, ispitajte, da li on pušta svoje 
korijenje u najdubljim mjestima Vašega srca, priznajte samome sebi, 
da li biste morali umrijeti, kad bi Vam netko zabranio da pišete!« Po- 
jam samoće, koji pokreće pjesničko djelovanje, razglaba se u svoj 
njegovoj širini i dubini. Kao riječi evanđelja ili najljepša mjesta 
svjetske književnosti djeluju slijedeće rečenice iz pisma datiranog u 
Worpswedu 16. srpnja 1905.: »Zato, dragi gospodine, ljubite Vašu sa- 
moću i podnosite bol, što Vam je ona prouzrokuje tužbom, koja će biti 
lijepa i zvučna. Jer oni, koji su Vam blizi, sada su daleko — javljate 
mi — a to znači, da se sada počinje oko Vas širiti daljina. A ako je 
Vaša blizina već daleko, onda je Vaš osjećaj daljine pod zvijezdama 
i vrlo je velik. Radujte se stoga Vašem porastu, u kojemu Vas nitko 
ne može slijediti, i budite dobri prema onima, koji za Vama zaostaju; 
budite sigurni i mirni pred njima i nemojte ih mučiti Vašim dvoumi- 
cama, niti ih strašiti Vašim ufanjem ili veseljem, kojega oni ne mogu 
shvatiti... Ljubite u njima život u nekom stranom obliku i imajte 

obzira prema ostarjelim ljudima, ako se boje one iste samoće, u koju 
Vi već odavno imate povjerenja.« 

Ta široka koncepcija lutanja, taj dirljiv dokaz duboke usam- 
ljenosti svakoga pravog talenta — shvatio je Rilke majstorski, a po 
svome pravom ljudskom osjećanju te su riječi baš tako klasične kao 
neke stranice Dostojevskoga. Rilke je u pismima svome mladom pri- 


jatelju Kappusu dodirnuo i seksualni problem u vrlo zanimljivom. 


obliku. Za njega se spolovi ne odbijaju, oni naprotiv zajedno stvaraju 
neku harmoniju. »Pojam stvaraoca ne bi bio ništa bez neprestane po- 
tvrde svog bivstva, koja se događa kod ljudi, životinja i ostalog organ- 
skog svijeta. U jednoj pomisli, koja je sposobna da stvara, živi hiljadu 
ljubavnih noći i ispunjava je gordošću i veličinom. Pa i oni, koji se za, 
takvih noći sastaju i spletu u lagodnom uživanju i strasti, izvršuju 
ozbiljan posao, jer sabiru dubinu i snagu za pjesmu nekog budućeg 
pjesnika, koji će ustati da kaže neizrecive slatkoće. Oni sazivaju bu- 
dućnost, pa ako i pogriješe i slijepo se obujme, ta budućnost ipak do- 
lazi; nov se čovjek podiže na osnovi slučaja, koji se prividno ovdje 
dogodio.«< - 

Možda nad svime vlada neko veliko materinsitvo kao zajednička 
čežnja cijele prirode. Ljepota djevojke je materinstvo, koje se boji svog 
poziva i pripravlja se na svoju zadaću; ljepota majke je materinstvo, 
koje strpljivo služi svojoj svrsi, a ljepota starice je kao neko veliko 
sjećanje. Čak u muškarcu ima — čini se — materinstva, tjelesnog i 
duševnog; i njegovo je stvaranje neka vrst rađanja. I sada se Rilke 
najviše približuje Rusima: »Moguće su prema tome spolovi mnogo 
sličniji nego što se misli, a veliko preobraženje svijeta sastojat će se 
možda u tome, da će se mladić i djevojka, oslobođeni od svih utvara 
i nevoljkosti, potraživati kao braća. i susjedi, a ne kao protivnosti i 
neprijatelji. Ovako će se oni složiti kao ljudi, da dostojanstveno, 
strpljivo i ozbiljno ponesu tešku brigu za slijedeću generaciju — koja 
im je nametnuta.« 

Završne slike Tolstojeve »Kreutzerove sonate« u mnogom su slične 
ovom shvatanju Rilkeovu, i pravo je čudo, kako tu sličnost nije za- 
pazio nijedan od Rilkeovih biografa i kritika. Miroslav Krleža, koji je 
prije nekoliko godina (1952.) u svojoj »Knjizi eseja« izdao i jednu stu- 
diju o Rilkeu (Lirika Rainera Marije Rilkea), govori samo o tome, da 
je Rilke »osjećao čežnju za zavislanskom daljinom, za slavenskim ho- 
rizontima«. Dalje u širinu tog problema Krleža nije zalazio. 

Rilkea su poslije krivili, da je izdao svoje njemačko porijeklo i da 
je prešao Francuzima. Faktično ga je Paul Valćry nagovorio, da piše 
francuske stihove za list »Commerce« i >Nouvelle Revue Francaise«, 
ali kod njega je to bilo beznačajno. On je ipak veliki germanski pje- 
snik sa slavenskom dušom. To se još bolje vidi, kad pod konac svoga 

Života opet živi među Slavenima, ali ovog puta su to Slovenci. Grofica 
Thurn und Taxis poziva ga na svoj prekrasan dvorac Duino kraj 
Trsta, i ovdje nam je g. 1925. ostavio svoj zavještaj: Soneti Orfeju i 
Duinske elegije. (Sonette an Orpheus i Duineser Flegien). Opet 2 tu 
javlja duboka nostalgija i čista filozofija slavenske rase sa svom svo- 
jom kanona i turobnom težinom. 

ilke je iza toga do svoje smrti stanovao u nekoj j i j 
se ponosno nazivala: »Chateau de Miizot sur Paver ka s 
kantonu Valais. Umro je smrću dostojnom ovakova estetskog bića 
kakvo je on bio. Skupljajući ruže, da ukrasi sobu za posjet svoje ie 
jateljice, ubo se na trn, i par dana poslije toga umro u Masidnsu 2 
prosinca 1926, sa znakovima kronične sepse. I kad su iza tri dana neki 
njegovi prijatelji iz Pariza, Berlina i Beča stupali za njegovim seo 
stavnim lijesom do crkvice gorskog sela Barogne, imali su sriliko 
uvjeriti se o rijetkoj tragediji pjesničke sudbine, koju je Rilke sam 
obilježio u svom »Rekvijemu« mladom grofu Wolfu von Kalkreuthu: 
»Imade nešto bolje od svijesti, da imamo domovinu, a to je, kad daleko 
od nje svojim tjemenom dodirujemo zvijezde!« ' ' ši 


Literatura: 


J. M. pam m Rainer Maria Rilke, L' i iri 
: : , L'evolut 
oete o Harimann). — Princesse de la Tour M. Trio , i 
ip : ja S pom mr: . nu — Robert Pitrou: Pour le 
1 aire de la mort de Rilke (L itterai 
Robert Heinz Heygradt: Die Lyrik R. M. E rmlap o š 


257 iš 


Dr. VIKTOR HOFFILLER, ZAGREB 


SPOMENICI ANTIKNE KIPARSKE 
UMJETNOSTI U HRVATSKOM 
NARODNOM MUZEJU U ZAGREBU 


Poznato je, da arheološki odio Hrvatskoga narodnog o u 
Zagrebu imade već odavno vrlo lijepu zbirku antiknih kameni spo 
menika. Od tih je tek jedna dobra petina izložena u atriju palače Jugo- 
slavenske akademije na Zrinjskom trgu; četiri petine spremljene su u 
podzemnim skladištima. Neke od izloženih skulptura privlače goa 
velikom umjetničkom vrijednošću, makar da tijesni prostor, u kojem 
su izložene, ne dopušta da im se dade toliko mjesta, koliko to one za- 
ga kamenim spomenicima mnogo se je pisalo u stručnim nauč- 


nim časopisima. Osobito pomno opisao ih je prof. Jos. Brunšmid u . 


svojem katalogu. Oni su proučeni za antiknu historiju, za povijest an- 
tikne kulture i umjetnosti. Slabo se o njima pisalo u popularnim časo-, 
pisima, pa tako i mnogi naši dobri poznavaoci umjetnosti ne i 
da se u našem Arheološkom muzeju čuva mnogi ir e rt: > i. 
spomenik. Bit će zato dobro S se na m slike nekih o 
i i i da o njima kažemo nekoliko riječi. — ' 
s pne u atrij = Jugoslavenske akademije, i pregleda ZI 
mično izložene spomenike, ubrzo će se uvjeriti o tom, da a ko 2 
kontrast u umjetničkoj izradbi pojedinih grupa moa idje ka 
— i po materijalu i po izradbi — da su neke grupe nasta e u vam 
umjetničkim centrima, dok su druge izrađene u manjim prosniije : 
mjestima, gdje je religiozni osjećaj tražio, da se ukrase . .e : 
su se dizali spomenici nad grobovima, ali nije bilo spremnih maj ; 
da ih čestito izrade. nas 
Ističe se osobito jedna grupa spomenika, izrađena od oi x. 
nika, iz bijela mramora, Odmah se vidi, da spadaju skupa. a . . 
spomenikom piše, da potječe iz Traetta u Italiji, i da je bio u 
Nugent, te nabavljen god. 1894. EZ _ s 
Nugentova zbirka nastala je u prvoj polovici 19. vijeka ke a a 
Maršal Laval grof Nugent (7 1862) dopratio je burbonsku E 
iza višegodišnjeg izbivanja, s austrijskom vojskom E u jed E i, 
tu je u godinama 1815.—1819. bio glavnim zapovjedni a n7 io 
vojske. Radi njegovih zasluga za napuljsku . uću za. s 
mu je kralj Ferdinand I. dekretom od 7. lipnja 1817., da ime : : ar 
kod mjesta Traetto na Gariglianu, gdje se je nekada nalazi E 

grad Minturnae, a iskopane starine da može sebi zadržati. Većina ka- 
menih spomenika iz Nugentove zbirke potječe iz tog iskapanja, ali je 
grof Nugent i drugdje po Italiji kupovao kamene spomenike, vaze, 
bronse i stare novce. 


Iz Napulja je Nugent prenio svoju zbirku u Veneciju i tamo je 
neko vrijeme bila smještena u palazzo Pisani. Tu u Veneciji mnogi su 
spomenici sasvim iskvareni. Po tadašnjem običaju nisu antikne statue 
smjele ostati osakaćene, nego su se morale nadopunjavati. Tako jei 
Nugent povjerio posao nadopunjavanja svojih kamenih spomenika 
mladom kiparu Paronuzziju, koji ih je, na svu sreću, nadopunio samo 
sadrom, Nažalost, kod nekih spomenika nije znao, što prikazuju, pa je 
dirao i pokvario original. Tako na pr. nije prepoznao jednu Viktoriju 
s otkinutim krilima, i restaurirao ju kao Dijanu, koja vadi strjelicu iz 
tobolca, odbrusivši ostatke krila, da uzmogne preraditi cijeli stražnji 
dio kipića. 

Iz Venecije prenio je Nugent svoju zbirku na Trsat, gdje je ona, 
kako znademo, bila već god, 1858. Na Trsatu su tu zbirku posjećivali 
mnogi ugledni stranci i stručnjaci, koji su ju više puta opisivali. Na- 
žalost je ona tu u trsatskom gradu bila vrlo loše spremljena. Krov je 
procurivao, pa su kiša i vlaga uništile mnogo toga. Neki su kameni 
spomenici i sasvim propali, možda bili prodani, kako su bili prodani 
i bronsani predmeti i stari novci. : 


God. 1894. došla je ta zbrka na aukciju, pa je nastojanjem ta- 
dašnjeg predstojnika bogoštovno-nastavnog odjela kr. zemaljske vlade 
dra Izidora Kršnjavoga nabavljena za Arheološki muzej u Zagrebu. 
U Zagrebu su bolji spomenici iz te zbirke odmah bili izloženi u atriju 
palače Jugoslavenske akademije, te su kasnije sa njih skinuti novi di- 
jelovi od sadre. 


Iz te zbirke želimo ovdje prikazati nekoliko spomenika. Prvi je 
kip silena Marsyje, bijeli mramor, nešto iznad naravne veličine. Kao 
silen karakteriziran je po kozjim ušima, oštrom kosom u čupercima, 
vijencem od pinije i prebačenim panterovim krznom. Držanje silenovo 
sjeća nas na jednu lijepu grčku priču. Atenjani, da se narugaju susje- 
dima Bojoćanima, koji su mnogo svirali u frulu, izmislili su priču, 
kako je božica Atena također nekada na svojim šetnjama u prirodi 
voljela svirati u sviroke. Jednom je ugledala svoj lik u vodi, i opa- 
zila, kako je radi napuhanih obraza postala ružna. Ljutita odbaci 
sviroke i prokle onoga, koji će ih naći i podignuti. Naišao je silen 
Marsyja, podigao sviroke i uvježbao se tako u sviranju, da je pozvao 
na natjecanje i samoga Apolona s lirom. U natjecanju sude Muze. Apo- 
lon ostaje pobjednik, a Marsyja bude radi svoje drzovitosti osuđen, da 
bude vezan o drvo i da mu se reže remenje s leđa. 

Ta je priča u antiknoj umjetnosti bila mnogo obrađivana. Već. je 
bila glasovita Myronova grupa, koja je prikazivala Marsyju, kako diže 
sviroke, odbačene od Atene. Iz kasnije umjetnosti poznat je osobito 
dobro skitski brusač u fiorentinskim Uficijima, kako brusi nož, kojim 
će rezati remenje s Marsyjinih leđa. Specijalno je mnogo puta bivala 
reproducirana ta priča u kasnije doba rimskoga carstva na kamenim 
sarkofazima. Tu su prikazivane različite faze te priče na jednom te 
istom sarkofagu. ' . . . 

Kad pogledamo naš kip, odmah vidimo, da je Marsyja prikazan 
u trenuiku, kad je proglašena osuda i kad očekuje svoju sudbinu. Nje- 
gov ozbiljni, u daljinu uprti pogled, izražaj je srdžbe i žalosti. Naslo- 
njen je na drvo pinije, na koje će uskoro biti svezan, da pretrpi kaznu. 

1. 1). ' 
% is je kip jedan od najljepših Marsyjinih, koji su nam se sačuvali. 
Imademo po drugim muzejima istu figuru u drugim pozicijama, redo- 
vito iza pale odluke Muza, kaikada već vezanu o drvo. Važno je, da 
istu figuru nalazimo u istim pozicijama i na relijefima sarkofaga. Re- 


lijefi na antiknim rimskim sarkofazima sakupljeni su i u slikama obje- ' 


lodanjeni, poredani po pojedinim pričama, u jednom velikom naučnom 
djelu. Tu su. na posebnim pločama publicirani i sarkofazi s prikazanom: 
pričom o Marsyji. Za nas je najvažniji jedan polupani sarkofag, koji 
se je nekada navodno nalazio u Assisiju, a autor spomenutog velikog 
.djela o sarkofazima našao ga je i fotografirao kod trgovca starinama 
Aug. Alberici u via S. Teodoro u Rimu..Tu je Marsyja prikazan u istoj 
poziciji kao i na našem kipu, u času očekivanja kazne. . 

Kad čovjek prouči sve sarkofage, na kojima je prikazan mit o 
Marsyji, dođe odmah na misao, da naša statua nije stajala negdje 
osamljena, nego da je dio jedne statuarne grupe. ' 

Na sarkofazima su glavne figure, osim Marsyje, njegov suparnik 
i pobjednik u natjecanju, bog Apolon, i onda Muze kao suci. Zanim- 
ljivo je, da se među skulpturama, što ih je Nugent dobio iskapanjima, 
nalaze figure, koje mogu spadati u tu grupu. : ' 

Prije svega imademo jednu krasnu glavu, otkinutu s kipa Apo- 
lonova. Ona je doduše na oko nešto manja od glave Marsyjine, ali je 
io zato, što je golobrada, Ona je mogla sasvim lijepo stajati u istoj 
grupi sa Marsyjom. Glava je okrenuta nešto na lijevo, pogled je po 
svoj prilici počivao na Marsyji. Bujna kosa ovjenčana je lovorovim 

ij SI. 2). 
a dao prikazanoj na relijefima sarkofaga, kako prij 
puno odgovara statua Muze u našem muzeju, koja isto tako sjedi. o 
je jaka žena, koja sjedi na kamenu pred nekim stablom. Velika je 
šteta, što joj manjka cijeli gornji dio tijela zajedno s glavom. To je sve 
bilo nadopunjeno sadrom, ali je sadra sada skinuta, a ostala je samo 

na nekim mjestima. Neobično je kod ove Muze to, da joj je gornje 
tijelo golo. Vuneni himation, kojim je čvrsto omotala donji dio tijela, 
pokrivao je nekada i gornji dio, ali se je kod sjedenja spuznuo, i samo 
je jedan okrajak ostao obavit oko lijeve nadlaktice. To se je moglo do- 
goditi, jer je desna ruka bila u poslu. Muza je naime, kako se vidi po 
nekim ostancima, imala glavu naslonjenu na desnu ruku, a time je bio 
prikazan gest razmišljanja kod suđenja. Od ove statue imade više re- 
plika u različnim muzejima. Naša statua odlikuje se pred drugima po 
tom, što joj se po njezinom atributu može dati ime. Ona naime u lijevoj 
ruci drži diptychon, t. j. tablicu za pisanje, a to je atribut Muze Ka- 
liope, Muze umjetnosti, naročito pjesništva, specijalno epskoga. Ona je 
ujedno od starine i najotmjenija Muza. (SI. 5), 

Dok ove tri statue sigurno potječu iz statuarne grupe, koja je pri- 
kazivala natjecanje Apolona i Marsyje, nije to sasvim sigurno za 
daljnu, četvrtu statuu, koja također potječe iz zbirke Nugent, a isko- 
pana je u Traettu. To je statua žene s mladenačkim oblicima. Njezino 
je gornje tijelo golo, a donje je omotano debelom vunenom tkaninom, 
kojoj je kraj omotan oko lijeve ruke. Statui nažalost manjka glava, 
tako da je klasifikacija oteščana. Vide se samo još okrajci pramova 
kose, koji su padali na ramena. Ni ta statua nije osamljena. Imade i 
od njezinog originala više replika po različitim muzejima. U našem 
muzeju ona je označena kao Afrodita, ali se drugdje čuvaju replike 
pod imenima Nimfa, Amymone ili »Morska božica«. Važno je, da ju 
po svoj prilici imamo prikazanu i na jednom relijefu sarkofaga, koji se 
nalazi u Louvre-u, ili među Muzama, koje prisustvuju natjecanju ili 
inače među gledaocima, kao lokalna nympha. (Sl. 4). 

Izradba tih figura nije sasvim jednaka. Vidi se, da su na njima 
radile različite ruke, možda je svaku figuru izradio drugi umjetnik. 
Nema nikakova dokaza za to, da su te statue dio ukrasa sa kojega 
zabata, ali se ipak čini, da su stajale pred nekim zidom, jer nisu sve 
jednako pomno izrađene i sa stražnje strane. Originali tih statua nastali 
su u helenističko doba, možda dosta rano, ali su kopije iz dosta kas- 
noga rimskog doba. Uza svu njihovu ljepotu one su dosta površno 
izrađene. 

U Nugentovoj zbirci u Arheološkom muzeju u Zagrebu vrijedan 
je spomena relijef sa mramornoga dječjega sarkofaga, što ga je mar- 
šal nabavio negdje u Italiji. Prikazana je tebanska priča o rođenju 
boga Dionysa. Zevs se zaljubi u lijepu Kadmovu kćerku Semelu i do- 
lazi tajno k njoj. To sazna Hera, žena Zevsova, pa savjetuje Semeli, 
neka zatraži od Zevsa, da joj dođe u svem svojem sjaju, kako je nekada 
došao i Heri, kada ju je zaprosio. Semela posluša, iznudi od Zevsa za- 
kletvu, da će joj ispuniti svaku želju i onda zaželi, da joj dođe kao 
nekada k Heri. Zevs joj se na to približi s munjama i gromovima, i 

ona umre od straha, rodivši neiznošeno dijete. Zevs si to dijete zašije 
u svoje stegno i odavde se ono kasnije rodi po drugi put. To je dijete 
kasnije bog Dionys, koji bude tajno odgajan i sakrivan pred Herom. 
Ta je priča prikazana u nekoliko scena na sarkofagu. Prva je 
scena desna. Na njoj vidimo Semelu, kako spava, i Zevsa, kako dolazi 
s munjom. Na lijevoj sceni sjedi Zevs, kojemu nebeska babica Eleithyia 
zavija bedro, iz kojega se je rodio Dionys. U sredini bog Hermes, s kri- 
lima u kosi, nosi novorođeno dijete u špilju, koja je označena svodom. 
Lijevo i desno od ulaza u špilju po jedna herma, a u samoj špilji leži 
božica zemlje Gea. . 
Prikazani predmet u skladu je sa sarkofagom, koji je bio odre- 
den za dijete, pa je samo 67 cm dug. Relijef je vrlo spretno izveden po 
dobrom uzorku, ali je tehnika kasna i rad površan. Relijef je mnogo 
obrađen u naučnoj literaturi, a slika relijefa služi i kod vježba u sve- 
učilišnim arheološkim zavodima. (SI. 5). . 
Dok grupa kamenih spomenika iz Nugentove zbirke prikazuje 
različite periode umjetnosti iz različnih krajeva Italije, dotle se među 


ostalim antiknim kamenim spomenicima Arheološkoga muzeja u Za- 


grebu jasno ističe još jedna naročita grupa, koja potječe iz Dalmacije. 
I od tih spomenika želimo donijeti tri važnija. s ' : 

Najboljom 'antiknom skulpturom u našem muzeju drži se jedna 
statua Apolonova, koja je u komadima nađena negdje između 1820, i 
1825. god. kraj crkve Sv. Dujma u Solinu, a nabavljena je god. 1870. 
iz ostavine Vinka Solitra u Splitu. Ulomci su, po savjetu prof. Kršnja- 
voga, bili poslani u Beč, i tamo su pod nadzorom bečkog profesora 
arheologije Conzea sastavljeni u radionici profesora kiparstva Koniga. 
Statua je povraćena u Zagreb, sastavljena željezom i gipsom, dosta 
nespretno, tako da pojedini komadi nisu pristajali. U novije doba sta- 
tua je u muzeju opet rastavljena, pa nanovo sastavljena s novijim po- 
magalima, tako da sada svi ulomci sasvim točno pristaju. 

Statua je u muzeju izložena zajedno s posebno utaknutom glavom, 
a tako je i ovdje naslikana, ali glava ne će pripadati statui. Glava je 
ženska, tako da nije mogla biti načinjena za mušku statuu. Osim toga 
ona ni ne pristaje točno u rupu statue, u koju je utaknuta, pa se je 
moralo pomoći gipsom, da glava čvrsto sjedi. Ona je i nešto premalena 
prema kipu, koji prikazuje boga u nešto nadnaravnoj veličini. ž 

Bog je skoro posvema gol, imade samo na prsima i na plećima 
prebačenu kratku hlamidu, koja je na desnom ramenu skopčana 
s okruglom agrafom. Original je bio po svoj prilici iz bronse, a zagre- 
“bačka kopija jeste bolja radnja iz rimskoga carskog doba. | 

I od ove statue imade po različitim muzejima više replika. Nas te 
replike zanimaju zbog toga, što bi možda po kojoj od njih mogli rekon- 
struirati glavu naše statue. Tu je važna berlinska replika, koja je 

sačuvala svoju glavu, a inače ima posvema stav.naše figure. Možda 
berlinska ide natrag na isti original kao i naša statua, ali je berlinska 
kopija slabije rađena i kasnija od naše. Ne znamo, što je Apolon našega 
muzeja radio s rukama, jer mu manjkaju počam od lakata, Da je 
desna bila spuštena, vidi se .po tom, što na desnom bedru imade trag, 
da je podlaktica bila spojena s tijelom. Po svoj prilici je bog držao u 
spuštenoj desnici luk. 

Glava, koja se sada nalazi na kipu, i koja je s kipom zajedno 
naslikana, sigurno je ženska, kopija vrlo dobrog originala, dobro saču- 
vana. Po predaji je nađena zajedno s ulomcima kipa na istom mjestu, 
a to je i vjerojatno, jer je površina glave isto tako sačuvana kao i po- 
vršina pojedinih dijelova kipa. Nije isključeno, da je i nekada u rim- 
sko vrijeme ženska glava, koja se može smatrati Afroditinom, stajala 
na tome kipu, ali ona. sigurno nije bila načinjena za taj kip. (SI. 6). 

Iz iste Solitrove zbirke, jest i torzo rimskog imperatora, nađen u 
Solinu, a prikazan na sl. 7, izrađen iz bijela mramora. Manjka mu de- 
sna ruka sasvim, lijeva je otkinuta iznad lakta, obadvije noge ispod 
koljena. Glava je bila izrađena iz posebnoga komada mramora, i umet- 
nuta u torzo. Nije se našla. Statua je bila izrađena u nadnaravnoj ve- 
ličini. Car je prikazan kao vojnički zapovjednik, u gesti alokucije, 
jer je desna ruka bila uzdignuta. Odjeća mu sastoji od kratkoga hi- 
tona, koji siže do iznad koljena, a povrh toga imade nešto kraće odi- 
jelo, bogato nabrano, da ga ne tišti oklop. Taj oklop sastoji od dvije 
polovice, prednje i stražnje, koje su sa strane spojene remenčićima, a 
na ramenima širokim pločama, koje su na stražnji dio pričvršćene 
baglamama, a sprijeda su prednji krajevi privezani remenčićima. 
Oklop je zamišljen u bronsi, koja je iskovana prema formama tijela. 
Prednji dio urešen je relijefima. Gore se vidi gorgonej, (glava Medu- 
zina), a ispod toga je podignut t. zv. tropej, koji označuje nosioca toga 
oklopa pobjednikom, Takav tropej podizao se u logorima redovito kao 
znak pobjede nad kojim narodom. Podigao bi se visok stup i na vrh 
stupa vješalo bi se oružje pobijeđenih. Isto iako pometalo bi se nešto 
oružja na podnožje stupa, i na to posadilo nekoliko zarobljenika sa 
straga vezanim rukama. Baš takav tropej prikazan je i na oklopu naše 
statue, samo što tu imade još nešto, što se u naravi nije moglo nači- 
niti. Lijevo i desno od tropeja doletjela je po jedna Nika, koje ovjen- 
čavaju tropej. I inače je taj oklop bio bogato urešen. S njega vise dva 
reda kovnih privjesaka, u svakom redu po 15, koji su svi urešeni reli- 
jefnim ukrasima. Ti su ukrasi sigurno bili šareni, izrađeni iz različite 
kovine, bronse, bakra i srebra. 

Car je svakako zamišljen kao zapovjednik, kako govori: svojoj 
vojsci. Da mu plašt ne smeta kod pokreta desne ruke, on ga je složio 
na lijevom ramenu, tako da mu straga visi niz lijevo pleće. 

Kako nam glava nije sačuvana, a. relijef na oklopu ne sadržaje 
ništa naročito karakteristično za kojega vladara, to dakako ne znamo, 
koji je tu car bio prikazan. Mislilo se, da je to car Hadrijan, jer se je 
na istom mjestu navodno našlo Hadrijanovih novaca. Ako je to i istina, 
to ne bi dakako bio dokaz za to, da je to bio kip cara Hadrijana. Slič- 
nih torza imperatora u vojnoj odori s oklopom imade u muzejima 
mnogo, nekima su sačuvane i glave, ali ni jedan od njih ne daje nam 


nikakova podatka, na' temelju kojega bi mogli naslućivati i za naš 


torzo, kojega je cara prikazivao. 

Iz Solina imademo i nekoliko spomenika, koji nam u dobrom svi- 
jetlu prikazuju vještinu rimskih kipara u protretiranju. Jednu takvu 
žensku portretnu glavu sa kipa prikazuje slika 8. I ona je kupljena sa 
Solitrovom zbirkom. Glava je izrađena s velikom pomnjom i odaje 
individualne crte neke otmjene rimske gospođe. Čovjek ne samo da 
osjeća izraz lica, nego se čini, da možemo pogoditi i put i gledati u 
dušu prikazane žene. Točnost izradbe vidi se osobito kod frizure. Pri- 
kazana je frizura u obliku dinje s komplicirano izvedenim čvrstim 
čvorom u zatiljku, Izrađen je svaki pram kose i svaka kraika dlačica 
kraj uha, koja se nije dala uplesti u frizuru. Sada glavi ponešto sme- 
taju duboke očne šupljine, koje su nekada bile oživljene s umetnutim 

* očima iz drugog materijala, po svoj prilici iz staklene paste, a možda 
i iz poludragulja ili drage kovine. Nije moguće točno odrediti vrijeme, 
kada je ta glava izrađena. Po frizuri to nije moguće, jer je ta frizura 
u antikno doba bila više puta u modi. Da je sačuvan cijeli kip, možda 
bi to mogli odrediti po odjeći. Svakako je ta glava vrlo poman rad iz 
ranijega rimskog carskog doba. 

Ovakvih portretnih glava, remek-djela rimske vještine u portre- 
tiranju, imade u Arheološkom muzeju više, ali je ovdje prikazana samo 
najznačajnija. 

Time, što je ovdje prikazano nekoliko spomenika antikne kipar- 
ske.umjetnosti iz našega Arheološkoga muzeja, nije rečeno, da su oni 
i najzanimljiviji. Oni se samo ističu svojom umjetničkom izradbom, 
djelomice i materijalom, pa ih posjetnik muzeja zato i najprije pri- 
mijeti. Imade među kamenim spomenicima toga muzeja i dosta drugih, 
vrlo zanimljivih po svome sadržaju i po svojoj izradbi. Mi ćemo neke 
izabrane spomenike između njih prikazati drugom prilikom. 

Dr. RUDOLF HORVAT, ZAGREB 


SOCIJALNI RAD HRVATSKIH 
PREPORODITELJA 


Nedaleko od Sv. Ivana-Zeline postoji selo Psarjevo. Tu bijaše prije 
100 godina imanje i dvorac hrvatskog plemića Mirka Šandor-Gjalskoga,“) 
koji je od prvoga časa pomogao nastojanje hrvatskih preporoditelja. Kako 
je Šandor-Gjalski volio dra. Ljudevita Gaja, zamolio ga je g. 1835., da svoj 
imendan (25. kolovoza) sprovede u njegovu dvorcu. Gaju pak u čast pozvao 
je Šandor Gjalski k sebi još nekoliko hrvatskih preporoditelja. Tako se 
spomenutog dana u Psarjevu našlo na okupu rodoljubivo »ilirsko« društvo, 
da proslavi imendan priznatog prvaka svoga. 

Po starom hrvatskom običaju priredio je Šandor-Gjalski svojim go- 
stima obilan objed. Gostoljubivi se domaćin pobrinuo i za dobro vino, kakvo 
je i danas glasovito u onome kraju. Gozba je počela o podne, a potrajala 
do večera, da se nastavi još i po noći. Mnogo se nazdravljalo dru. Ljudevitu 
Gaju kao »godovnjaku« i kao borcu za preporod hrvatskog naroda. 

Ipak nijesu prisutni rodoljubi samo jeli, pili i nazdravljali. Kako ih je 
vodila ljubav za narodnu stvar, počeli su raspravljati o sredstvima, kojima 
bi se trebali poslužiti, da preporode uspavani hrvatski narod. Tako je pala 
i misao, da se moraju pohrvatiti krsna imena hrvatskih rodoljuba. 

Ovdje moram priznati, da Hrvati nijesu prije g. 1835. vodili brigu oko 
svojih krsnih imena. Dosta je, ako spomenem, da je glasoviti sigetski junak 
svoje prezime doduše pisao »Zrinski«, a ne »Zrinyi«, kako ga zovu Madžari; 
ali se ni on nije služio hrvatskim imenom »Nikola«, već je upotrebljavao 
madžarsko ime »Miklouš«. Tako je i slavni — a nesretni — hrvatski ban 
Franjo Frankopan u hrvatskim pismima svoje krsno ime pisao »Ferenc«, a 
ne »Franjo«. Pa i karlovački general Vuk Frankopan, otac hrvatske banice 
i patnice Katarine Zrinske, potpisuje se u privatnim hrvatskim pismima 
»Volfgang«, a ne Vuk. 

Gaj i drugi prisutni hrvatski rodoljubi uzeše u ruke koledar, da latin- 
ska, grčka i njemačka krsna imena prevedu ili barem preudese na hrvatski. 
Tako je od Ludviga postao »Ljudevit«, od Florijana »Cvjetko«, od Julija 
»Ljubomir«, od Feliksa »Srećko«, od Viktora »Vladoje«, od Karla »Dragu- 
tin«, od Aleksandra »Branimir«, od Teodora »Božidar«, od Teofila »Bogo- 
ljub«, od Gotfrida »Bogomir«, od Deziderija »Željko«, od Augusta »Velj- 
ko«, od Henrika »Hinko«, od Dominika »Dinko«, od Klementa »Milivoj«, 


. od Juvenala »Mladen«, od Leona »Lav«, od Engelberta »Anđelko«, od 


Gracijana »Radovan«, od Volfganga »Vuk«, od Emerika »Mirko«, od Raj- 
munda »Rajko«, od Alberta »Ognjan«, od Longina »Žarko«, od Martina 
»Davorin«, a od Valentina »Zdravko«. Kako ti preporoditelji bijahu pod- 
jedno i oduševljeni Slaveni, nastojahu stvoriti što više takvih krsnih imena, 
u kojima će biti vidljiva slavenska riječ. Zato su Fridrika prekrstili u »Mi- 
roslava«, Leopolda u »Lavoslava«, Alojzija u »Vjekoslava«, Eduarda u 
»Slavoljuba«, a Ignaca u »Vatroslava« ili »Ognjoslava«. Neki su pače silom 
htjeli ime Ferdinand prevesti u »Konjoslav«. 

Ujedno su osjetili potrebu, da se i vanjštinom razlikuju od drugih 
ljudi. Zato su na tome sastanku zaključili, da će dati sebi načiniti surku od 


1) Taj Gjalski bijaše ujak hrvatskog romanopisca Ljubomira Babića, 
koji je njegovo prezime uzeo za svoj književni pseudonim. 

sukna smeđe boje s crvenim gajtanima. Na glavu će mjesto šešira staviti 
crvenkapu, kakvu nose hrvatski seljaci u Dalmaciji i u Hrvatskoj Krajini. 
Na tu crvenkapu stavit će zvijezdu i polumjesec, jer vjerovahu, da je to 
bio grb stare Ilirije. Kao dokaz za tu tvrdnju služila im je činjenica, da se 
zvijezda i polumjesec nalaze na »banovicama«, t. j. na starim srebrnim 
novcima, koje su u 13. vijeku kovali hrvatski banovi. Uz to su zvijezdu i 
polumjesec imali na svojim grbovima mnogi hrvatski plemići, pa i neki 
gradovi. 

Što je g. 1835. bilo zaključeno na sastanku hrvatskih rodoljuba u Psar- 
jevu, to su oni tečajem g. 1836. i 1887. i proveli. Odsada su na svoja sijela 
i zabave dolazili samo u surkama, koje se smatrahu znakom »ilirskoga« 
društva. Svi su pohrvatili svoja krsna imena, a neki i prezimena. Tako je 
od Lajoša Farkaša postao »Ljudevit Vukotinović«, a od župnika Karla 
Wachtera u Sv. Ivanu-Zelini postade »Dragutin Stražimir«. 

Znatnu im je pomoć od prvoga časa pružio skladatelj Ferdo Wiesner, 
koji se doduše rodio u Celju, ali je još kao dijete došao u Samobor. Premda 
je bio 11 godina stariji od dra. Gaja, ipak mu je bio osobni prijatelj. Zato 
su Gaj i drugi počeli Wiesnera nagovarati, neka i on promijeni svoje ime i 
prezime. Staviše mu i gotov prijedlog, da se odsada zove »Konjoslav' Li- 
vadić«, Wiesner pristade na to, da promijeni svoje prezime u »Livadić«, ali 
nikako ne htjede uzeti ime »Konjoslav«, koje mu se nije nimalo sviđalo. 
Naprotiv je mnogo mlađi Ignac Fuchs odmah prihvatio prijedlog, da se 
odsada zove »Vatroslav Lisinski«. 

Neki su od preporoditelja od prvog časa nastojali pohrvatiti i žen- 


ska krsna imena. Tako je dr. Gaj svojoj majci Juliji dao ime »Ljubosla- “ 


va«. Ipak se ta namjera dala mnogo teže provesti, jer je ženska inteligencija 
u Hrvatskoj bila tada posve ponijemčena. U cijeloj Hrvatskoj nije bilo još 
nijedne više djevojačke škole s hrvatskim nastavnim jezikom. Hrvatske 
kćeri, koje su htjele steći višu naobrazbu, polazile su odgojne zavode u 
austrijskim zemljama, gdje su učile na njemačkom jeziku. Nije dakle čudo, 
što su te djevojke i kasnije kao žene čitale samo njemačke knjige. Ta one 
većinom nijesu ni znale, da postoji i hrvatska književnost! U društvenom 
je životu posve prevladao njemački jezik, i to ne samo u Zagrebu, nego i u 
pokrajinskim gradovima i trgovištima. Hrvatski su tadašnje žene i djevojke 
iz gospodskih krugova govorile samo sa svojom »družinom«, t. j. sa slugama 
i sluškinjama. Kazalište je postojalo u Zagrebu, ali se i tu glumilo samo 
njemački. 

Ipak su hrvatski preporoditelji pokušali pohrvatiti i taj ženski svijet, 
koji se toliko otuđio svome narodu. Prvi je korak učinio stari grof Janko 
Drašković, koji je g. 1838. napisao brošuru »Ein Wort an Iliriens hochher- 
zige Tčchter«, U toj knjižici“) poziva Drašković hrvatske gospođe, neka se 
odvrnu od tuđinskoga duha, pa neka »Ilirce« pomažu u narodnom poslu. — 
Draškovićev je poziv imao uspjeha. Mnoge gospođe i gospođice počnu učiti 
hrvatski jezik, čitati hrvatske knjige i pjevati »ilirske« davorije. Žene su 
htjele, da i vanjštinom pokažu, kako razumiju hrvatski narodni pokret. Zato 
počnu oblačiti lijepo vezeno narodno odijelo. Na rame bi stavljale surku 
bijele boje s crvenim gajtanima, a na glavu poculicu, kakvu nose žene u 
Posavini. Naskoro je ta moda prevladala u Zagrebu, Varaždinu, Karlovcu, 


2) Drašković je svoju brošuru napisao na njemačkom jeziku zato, što 
inače ne bi naišao na čitateljice, jer su hrvatske gospođe čitale samo nje- 
x j J 
mačke knjige. * 

. Sisku, Križevcima, Koprivnici i Krapini. To se smatralo dokazom, da se rodo- 


ljubne hrvatske gospođe vraćaju narodu, iz kojega su potekle, 

Sada je mnogo lakše uslijedila i promjena krsnih imena kod hrvatskih 
žena. Rodoljubi se pobrinuše, da ta imena zvuče što ljepše, kako bi ih žene 
radije prigrlile, Tako je od Amalije mjesto dotadašnje Malčike postala 
»Ljubica«, od Rozalije mjesto Rozike postade »Ružica«, od Aurelije »Zla- 
tica«, od. Aurore »Zorica«, od Helene »Jelica«, od Agate »Jagoda«, od Eli- 
zabete »Jelisava«, od Paule »Pavica«, od Fride »Mirica«, od Poldike »Sla- 
vica«, a od Emilije »Milica«. Obično se pritom prevodila strana krsna imena, 
te je Spes postala »Nada«, Fides »Vjera«, Natalija »Božena«, a Sidonija 
se odsada više. nije zvala »Sidika«, nego »Zdenka«. : 

Naši su preporoditelji osjećali potrebu društva, u kojemu bi se 
mogli redovito sastajati, da izmjenjuju svoje misli i potiču na dalji rad. 
Prvi je oko toga poradio Metel pl. Ožegović, veliki bilježnik varaždinske 
županije. On je već u jesen g. 1837. počeo u Varaždinu skupljati prijatelje 
»našega narodnoga slovstra«. S pomoću baruna Dragojla Kušlana osnuje 
Ožegović koncem g. 1837. u Varaždinu prvu ilirsku čitaonicu. Članovi te 
čitaonice saberu odmah između sebe nekoliko stotina forinti, da uzmognu 
pomagati narodna poduzeća; a sabraše i mnogo knjiga za osnutak buduće 


* narodne knjižnice. 


Brzo se u Hrvatskoj uvidjelo, da bi čitaonice mogle biti takova mjesta, 
na kojima će se moći neprisiljeno i nesmetano raspravljati o narodnim i 
književnim pitanjima, Zato se 1. ožujka 1838. sastaju u Karlovcu neki rodo- 
ljubi (Antun Vukanović, Karlo Klobučarić, Musulin, te braća Nikola i Am- 
broz Vranicani), pa osnivaju »čitateljstveno društvo slaveno-ilirsko«. U Kri- 
ževcima su Ljudevit Vukotinović, Antun Nemčić i Franjo Žigrović uteme- 
ljili »društvo čitatelja ilirskih«, koje će društvo podupirati ilirske novine 
širiti »domorodnost«, te kupovati i čitati ilirske knjige. 

Napokon se prenuo i grad Zagreb. U društvu mladih »Iliraca« pozove 
grof Janko Drašković 4. kolovoza 1838. zagrebačke građane, neka se upišu 
za članove »Narodne čitaonice«. Glavna će svrha te čitaonice biti, da »otvori 
priliku k čitanju različnih knjiga i časopisa«, pa da »širi korisne nauke«. 
Potonje 3 riječi dadoše »Narodnoj čitaonici« u Zagrebu priliku, da preko- 
rači uzak djelokrug ostalih čitaonica. 

Između članova zagrebačke »Narodne Čitaonice« sastavio se g. 1839. 
poseban »kazališni odbor«, u kojemu je najviše radio dr. Dimitrije Demeter. 
Taj odbor htjede u Zagrebu utemeljiti diletantsko društvo, kakvo je već 
postojalo u Karlovcu i Varaždinu. Kad nije u tome uspio, pozove u Zagreb 
srpske glumce iz Novog Sada, koji u Zagrebu sastave »ilirsko narodno ka- 
zališno društvo«. Uz veliki uspjeh odigralo je to društvo 10. lipnja 1840. u 
zagrebačkom kazalištu Kukuljevićev igrokaz »Juran i Sofija«, gdje se pri- 
kazuje pobjeda hrvatskoga bana Tome Erdeda nad Turcima kod Siska god. 
1598. Premda bijaše vruće godišnje doba, ipak su u Zagrebu članovi narod- 
noga kazališta glumili do 30. kolovoza, a onda nastavili u Karlovcu i Sisku. 
Tako je »Narodna čitaonica« g. 1840. stvorila početak hrvatskoga kazališta. 

Nato je 25. ožujka 1841. utemeljeno u Zagrebu »Gospodarsko društvo«, 
a 10. veljače 1842. i književno?) društvo »Matica Ilirska«. Članovi »Narodne 


£.. 0%) Narodna je čitaonica izabrala poseban odbor, koji će odlučivati o 
tomu, koje i kakve će knjige »Matica Ilirska« izdavati, kako se imaju urediti 
i uz koju cijenu prodavati, Predsjednikom toga odbora postade dr. Ljudevit 
Gaj, tajnikom Vjekoslav Babukić, a članovima: Antun Mažuranić, dr. Di- 
mitrije Demeter, Pavao Stoos i Ljudevit Vukotinović. ' 

čitaonice« pođoše još i dalje. Počeli su sabirati arheološke, etnografske i pri- 
rodopisne predmete za »Narodni muzej«, koji staviše pod okrilje Gospodar- 
skog društva. Kako je tajnikom gospodarskog društva bio Dragutin Rakovac, 
postade on prvim — i to neplaćenim — »kustosom« (čuvarom) toga »Na- 
rodnog muzeja«. : 

U ono doba nije Zagreb imao nijedne javne dvorane osim »kazališne 
redute«, u kojoj se sada drže sjednice gradskoga zastupstva. Zato je mladi 
svijet uzdisao za ovećom i lijepom dvoranom, u kojoj bi se držali plesovi. 
Takvu je dvoranu počeo g. 1844. u Opatičkoj ulici broj 18 graditi Dragutin 
grof Drašković. On je tamo podigao lijepu palaču, u kojoj se sada nalazi 
»stol sedmorice« kao vrhovno sudište za Hrvatsku i Slavoniju. Rodoljubni 
je grof pristao 13. ožujka na to, da se ta palača pretvori u »Narodni Dom«, 
koji će pod svoj krov primiti »Narodnu čitaonicu«, Gospodarsko društvo, 
»Maticu Ilirsku« i »Narodni muzej«. 

Odsada se u krasnoj dvorani »Narodnoga Doma« priređuju zabave, 
koje odišu čistim hrvatskim duhom. Na te zabave dolaze gospođe i gospo- 
đice u narodnom odijelu, a gospoda u narodnoj surki. Mladići budno paze 
na to, da li njihove plesačice govore hrvatski mjesto njemački. Plesni su 
redovi štampani samo na hrvatskom jeziku. Aranžeri plesova zapovijedaju 
samo hrvatski; jedino se kod četvorke upotrebljavao francuski jezik. Uz 
češku polku i poljsku mazurku pleše se i hrvatsko kolo. Da posjetioci imaju 
uspomenu na ples, daje im se malena knjižica, koja sadržava nekoliko novih 
i lijepih proizvoda hrvatskih pjesnika. Slastice, koje se prodavaju na plesu, 


stavljene su u ovitke, od kojih je na svakom odštampan rodoljubni stih ili 


rodoljubni poziv. 
Tako su hrvatski preporoditelji, koji bijahu gotovo sami mladi ljudi, 


ustrajnim i nesebičnim — a dobro smišljenim — radom preporodili i hrvat- 
ske društvene prilike. Najveći su uspjeh doživjeli 23. listopada 1847., kad 
je hrvatski sabor, koji se držao u »kazališnoj reduti«, — na prijedlog Ivana 


Kukuljevića — jednoglasno zaključio, da se hrvatski jezik uvodi u sve škole, 
sudove i urede mjesto dotadašnjega službenog latinskog jezika. Time je 
odana najviša počast narodu, iz kojega sami potekoše. Oni su golemom ve- 
ćinom bili »plebejci«, a ne »aristokrati«. Zato su teško gledali na žalosnu 
činjenicu, da se hrvatski seljaci još nalaze u jadnom kmetskom polo- 
žaju. Preporoditelji hrvatskog naroda bijahu od prvoga časa osvjedočeni 
neprijatelji kmetstva. Kad je dakle 19. travnja 1848. nastupio svoju službu 
novi hrvatski ban Josip barun Jelačić, nagovorio ga je pjesnik i župnik Pa- 
vao Stoos, da ukine kmetstvo u Hrvatskoj i Slavoniji. Jelačić je to i učinio 
svojim manifestom od 25. travnja 1848., učinivši tako hrvatskog seljaka 
slobodnim čovjekom. To je oduševljeno odobrio i prvi narodni — a ne 
staleški — hrvatski sabor na svojoj sjednici od 6. lipnja 1848. Time su 
hrvatski preporoditelji ispunili i socijalnu zadaću svoju. 

VLADIMIR JURČIĆ, ZAGREB 


KNJIŽEVNICI MEĐU SOBOM 


Kao urednik Kola i izdavač svojih djela, po sistemu pretplate uvidio 
je Vraz poteškoće oko uzdržavanja periodičnih publikacija 1 izdavanja 
knjiga usred publike, kojoj je književnost i umjetnost balast i nepotreban 
izdatak. Živeći, dakle, u zemlji, gdje je književnost suvišna, od književno- 
ga rada, bavio se po građanskom shvaćanju ludim poslom, pa su i njega 
držali neuravnoteženim i — šarlatanom. Usred stranih i otuđenih ljudi 
bio je sam. Pa i njegovi književni drugovi nisu bili uza nj, nego su hu- 
škali neupućenu i neuku građansku publiku. Bolio ih je Vrazov kritički 
stav i njegov ugled. Diletanti i neozbiljni nametnici jurnuše na Vraza 
hoteći mu preoteti njegovu tribunu — Kolo. Uzeše ga opadati i spletka- 
riti, da mu naškode. I kod publike su djelomično uspjeli, jer je Vraz bio 
sam, okružen neknjiževnicima i vikačima, i jer mu nitko nije pomagao 
protiv kampanje. Sušičavo izgladnjeli Vraz u huci i jurnjavi kosmatih lica 
1 osjih očiju oglušio je i klonuo. Htio je sačuvati vrednote, netaknute i 
neoskvrnute, ali je gomila pobijedila i uništila Vrazovo Kolo, tu malu 
oazu književničke slobode i umjetničkog ukusa. 

Vraz mije imao kome da dovikne svoj vapaj, njegovu poruku čuše 
tek kasnije generacije: »Samo složno! Samo slogom može naša literatura 
uzcvetati«. On se nije imao s kime složiti; s podlacima i neznalicama nije 
se pak mogao. s 

Do Vraza je bila tek pismenost, od Vraza počinje kritika, to jest 
prava književnost. On je od književnika tražio spremu i talenat i da budu 
karakteri. A tih uz Vraza nije bilo. 

Slom Stanka Vraza potakao je problem o hrvatskim neovisnim knji- 
ževnicima, o slobodnom kritičaru i o udesu književnoga talenta usred ne- 
znanja i klike. 

U Vrazovo doba, osim njega, nije bilo istinskih književnika, ali ipak 
razabiremo, kolika je moć nesposobnih diletanata, kad su i Vrazovu repu- 
taciju nastojali uzdrmati. 

Zbog povrijeđenih taština i malih interesa napali su na njega. I taj 
motiv .vraća se i u čitavoj kasnijoj književnosti. Uvijek susrećemo jače 
karakterne pojedince, na koje navaljuje i protiv kojih intrigira njihov bi- 
jedan okoliš. Mediokriteti ne će jakih individualiteta, oni su protiv lične 
slobode i samostalnog izgrađivanja, ugušuju talente, a guraju one »neo- 
pasne«. 

Ima diletanata, koji se književnim radom bave posve bezazleno, i 
protiv ovakovih ljudi istupati nije baš prijeko potrebno. Ti ljudi vole 
književnost, ali ne će da se geriraju kao neki književni arbitri, niti imaju 
ambicija za većim uspjesima. No oni agresivni, koji sva sredstva upotreb- 
ljuju, da se nekuda proguraju, moraju biti suzbijeni i onemogućeni. Am- 
biciozni diletanti, to jest laktaši, to su oni, koji ometaju sklad i među 
ozbiljnim književnicima te izmišljaju laži i podržavaju naivčine u bludnji. 

Književni posrednici i njuškala, došaptavači i onih najsitnijih kleveta 
i najnedužnijih ogovaranja, često su svojim ispadima izazvali i ozbiljnijih 
sukoba. Pravi književnici, i to oni, kojima je književnost i umjetnička vri- 
jednost iznad intriga i drugih ličnih ispada, objektivno će govoriti barem 
o književnom djelu pojedinog književnika, s kojim su zavađeni, ako se 
pak ne će moći uzdržati makar i trenutačno od lične mržnje. 

Ako književnik-kritičar ocjenjuje djelo svoga antipatičnoga književ- 
noga kolege, rijetko kad će kritika biti dostojna ozbiljnog pisanja i autor 
takovih prikaza omrazit će svoju osobu, i nepovoljnije će biti kritikovan. 

Sačuvati ozbiljnost i književničko poštenje najviša je dužnost svako- 
ga umjetnika, koji je u svojoj biti »jedinstvo umjetničke i etičke snage«. 
(St. Šimić). Književnik-kritik bez poštenja jednako je defektan kao i onaj, 
koji bi htio bez talenta da piše. 

Kritičar, koji zapaža više nedostataka na samome piscu, negoli u pi- 
ščevu djelu, trebao bi odmah ostaviti pisanje; no on to ne može, već zlo- 
rabljuje svoj položaj i profanira sebe i akt pisanja. »Ništa nije običnije 
nego da se neimaštine i slaboće talenta nadomještaju defektima karaktera«. 
Tako je razmotrio i r&ntgenizirao književničku savjest Stanislav Šimić, i to 
vrlo točno. 

Ako književnik napiše kvalitetno djelo, nije druge, nego priznati nje- 
govu vrijednost. Nitko ne može uskratiti djelu kvalitet, koji kao da sija 
(sam od sebe) iz djela. Kritičar je promatrač i on griješi, ako ne bi- 
lježi pojave, koje opaža. Ako li ih ipak ne vidi, neka ostavi promatranje. 

U analiziranju, u dubljem: poniranju djela odskočit će u većem ne- 
redu neskladnosti laži i zašućivanja, a takav nepošteni prikazivač sve više 
će sebe ocrnjivati. Kako se danas svatko prihvaća pisanja, vrlo je vjero- 
jatno, da će često nepozvana ruka, a i slab karakter zlorabiti i onečistiti 
ozbiljan napor, i da će iz kulturnoga rada stvoriti nešto prostački nepo- 
šteno, prljavo i lažno. 

Već je Vraz shvatio siromaštvo naše književnosti: kako nam nedo- 


staje mlade književničke generacije, koja bi odrasla u principima kulture ' 


i poštenja, nego omladina biva pokvarena poput onih starijih, jer su je 
lažima i namamljivanjem predobili za se. Vraz piše Kukuljeviću: »Ti znaš 
koliko nam krvavo treba dobrih glavah i vještih perah«. No takovih nije 
bilo, već onih, koji su pogodovali birokraciji, mogućnicima i neznalicama. 
Satrven i rezigniran poručivao je Vraz svojim prijateljima o navali nepo- 
štenjaka na sebe, o stalnim rovarenjima; on je tako sustao i već se ne 
odupire: »Da se vatra lahko dade piriti i širiti gdje imade toliko goriva, 
kao što ima kod nas prostote, neznanstva i kojekakvih strastih, to ćete se 
Vi lahko dosjetiti.« 

Tako su bili i ostali osamljeni oni najvredniji, i to ne samo za ilir- 
stva; i Šenoa je'bio sam i bolan, i Matoš je bio otuđen, i Donadini_ je 
jadikovao, a i mladi A. B. Šimić. Svi oni kritički duhovi, kojima je bilo 
do savjesti, do književničkoga poštenja i umjetničke slobode, do stvaralač- 
koga kvaliteta, a jer su se digli protiv šićarenja, protiv  zaplotnjaštva, 
protiv laži, ličnih rovarenja i zlouporaba — bili su odbačeni, ugnjetavani 
Lili kako bi se po naški reklo — »neshvaćeni i nesretni«. 

Stvorile su se podvale, kružile su izmišljene prljavštine, a uvijek se 
diralo u njihovo lično poštenje. 

Zbog svoga neslaganja s nekim književnicima drugi pisci nisu ustali 
na obranu književničke časti, nego su gdjekada to i odobravali. A u pu- 
bliku tekle su otrovne klevete, krilatice i brbljarije; — ona nije ispitivala, 
gdje je istina, nego se smijaha svima književnicima i svima zavađenim 
umjetnicima zajedno. 

I publika je pače i rukom odmahivala, kad bi se kasnije progovorilo 
o književnosti i piscima; time kao da je otklanjala književna djela. Imala 
je zato opravdanje, da ovakovi ljudi valjda i u svoja djela unose slične 
klevete, sličan žargon, a da oni isami imaju tih komedija dosta i u 
svome životu. 

Točno je, da zbog nesmotrena poigravanja s ugledom književnika stra- 
daju i sami književnici. Publika ne pamti pojedine slučajeve, nego sve baca 
na sve književnike i u njoj stvaraju takovi slučajevi nepotrebne i suvišne 
komentare i omrazu. 

Ozbiljni i pravi književnici nikada ne će izići iz okvira svoga dosto- 
janstva, nego će uvijek misliti na interese i ugled staleža, kojemu pripa- 
daju. ira: 
I Matošev prigovor našem kulturnom nemaru dao bi se aplicirati na 
neozbiljnost i svadljivost nekih književnika, koji hoće opravdati svoju ne- 
korektnost nekim posve nevaljalim i nestvarnim primjedbama: »Što da 
bacamo kao balavci krivicu uvijek na druge, kada znamo, da smo tako' li- 
jeni, tako indoletni, tako mlohavi i bez ikakve inicijative«. 

Treba usvojiti već jednom razbor Vrazovih, Matoševih i drugih misli 
i nešto konkretno odlučiti i stvoriti. 

Jer šta pomaže prosperitetu književnosti činjenica, da u nas nema ni 
jednoga književnika, koji nije bio napadan, ismijan i popljuvan (i to ne 
od purgerije) nego od svojih književničkih kolega. To recipročno blaćenje 
i pljuvanje teška je i ozbiljna činjenica u suvremenoj književnosti. Ta 
kronična akulturna trakavica zarazuje i one mlađe. Pitanje časti zapravo 
se ne rješava nikakovim odgovorima i ispravcima; pitanje časti i ličnosti 
nikad se ne bi smjelo uvlačiti u književne prikaze; djelo i čovjek kao 
umjetnik isključivo su predmet književnog razlaganja. 

" Rrđavi se pisci obično nastoje drugim, a ne književnim metodama 
progurati. Poslovičan je njihov nemoral; jer neki drže, da je talenat ri- 
jetko sjedinjen s prljavštinom, s intrigantskom  naturom i sl U književ- 
nom području talentu nije od potrebe, da se s pomoću intriga i podmetanja 
progura, i da bi morao s pomoću veza dolaziti do priznanja literarnih kri- 
tičara. 

Ipak je A. B. Šimić rekao: »Ja rđavu piscu ne vjerujem ništa«. Rđav 
pisac zna neoborivost poštenih književnih sudova i opravdanost zaključaka 
i književno-umjetničke analize, koja je nastala na samome djelu. 

Istinska umjetnička kritika teško pogađa diletante: ona odvaja »knji- 
ževno od neknjiževnoga, umjetničko od neumjetničkoga« (Dr. Haler). Ta- 
kova kritika izopćuje diletante iz oblasti književnosti, a njih lično iz kruga 
književnika. 

Često su književne kritike zavadile neke književnike, koji pače nikada 
nisu ni bili u osobnom kontaktu. Ima i onakovih, koji su uvjereni u 
svoju umjetničku reputaciju i svatko im je neprijatelj, tko pokuša da raz- 
motri njihova djela i da ih podvrgne kritičkom ispitivanju. 

Naši književnici kao da nisu dorasli tome, da se u književnom razja- 
šnjavanju posluže kulturnim metodama i da ostanu na području književnosti, 
nego umah umeću svoju osobnu povrijeđenost i kušaju tumačiti strogi sud o 
sebi uvijek na izvanliteraran način, hoteći se dakle opravdati i prikazati u 
lošem svijetlu svoga kritičara. 


Ili kad književnici govore među se o talentu i djelima svojih drugo- 
va, uvijek se te njihove debate svrše s ličnim uvredama, neprijateljstvima 
i umjesto knjiženih pitanja, rješavaju lične zavade i začnu polemike, 

Ima i onakovih književnika, koji među svojim kolegama nikad ne 
istupaju s iskrenim drugarskim namjerama; ima ih, kojima nije do har- 
monije, nego da razore sklad i prijateljski kontakt među literatima. Zbog 
toga ima često nekulturnih svađa i ispada. Otrovan je odnos, a zar nema 
mostova, koji bi poravnali te silne jazove? ' 

Polemike i književne raspre potrebne su u svakom normalnom lite- 
rarnom životu — samo se ne smije književna strana zabaciti, pa da lične 
strasti, ogovaranja i nemir zavladaju onima, koji bi takove pojave trebali 
osuđivati. 

»Baš u literarnoj borbi stoji literarni Život«, rekao je Ilirac. Vuko- 
tinović. I baš je tako! Književnost treba da živi, da bukti i da od snage 
i elana književničkog prostruji čitav kulturni život. 

Oni glavni, koji daju impuls čitavoj književnoj akciji, moraju visoko 
izdizati interese svih književnika, a ne da iskoriste dano im povjerenje u 
lične svrhe. 

Divno je rekao Rakovec, Vrazov književni suradnik i suurednik Ko- 
la: »Naše je Kolo otvoreno svakomu pisaocu, samo nepisao proti duhu 
sloge i zdravoga napredovanja«. U tom smislu treba poraditi: omogućiti 
svakome da radi, i dok radi za književnost i za opće interese, dobro je; 
čim pak hoće da iskoristi tuđa dobra za sama sebe, odmah ga treba od- 
straniti. 

Bilo je od starine pokušaja, da se okupe svi književnici u radnu za- 
jednicu i da im se svima omogući lakši rad i potporanj u staleškom dru- 
Štvu. No uvijek se našao po koji književnik izvan društva, izvan zajedni- 
ce, kojoj bi pripadao, a sve zato, jer je slučajno s jednim od članova bio 
zavađen. Jači karakteri ne će stavljati u pitanje cventualni animozitet i 
nesuglasje s kojim od članova, jer će im lebdjeti pred očima samo opći inte- 
resi književničke zajednice. 

Fran Kurelac je svijetao primjer, kako se lične omraze i osobno- 
sti treba da odbace, a da se tek književno djelo i književni rad smije pod- 
vrgnuti analizi i kritici. I kad Kurelac poručuje: »A protivnici moji, tvrdo 
se uvjerite, da ni jedan njih mrzak mi nije; nego mi je ono samo mr- 
sko, čto oni brane, a na čto ja vojujem«. 

Tim načinom raspravljanja postići će se snošljivost i ozbiljnost, pa 
ne će biti poigravanja s odgovornim aktom pisanja i kritikovanja. Jer 
velika je odgovornost smućivati i zlorabiti poziv, koji treba da ide za 
istinom i kojemu je poštenje i čista namjera imanentna. 

Da se književnici umjesto ličnih razračunavanja i ogovaranja  du- 
blje i ozbiljnije bave studijem i svojih i tuđih književnih djela, kvalitet čitave 
književnosti popravio bi se. 

Kad bi književnicima bilo više do ličnoga kontakta i suradnje, mno- 
ge bi se prijeporne nesuglasice izgladile, a ukazao bi se napredak. 

Kulturniji odnos i književnička kolaboracija uništila bi ona brojna 
trvenja, a podigao bi se i ugled književnika. 

Da ozbiljni književnici-umjetnici međusobno surađuju, diletanti uop- 
će ne bi došli do riječi, te bi odmah prestale intrige i ogovaranja. 

Time, što bi preuzeli odlučivanje o svojim stvarima i rješavanje svojih 
problema u vlastite ruke, otpali bi brojni posrednici koji od rada hrvat- 
skih književnika imaju veće probirke negoli oni sami. 

Velika je potreba, i kulturna, i staleška, i općenarodna, da se uspo- 
stavi prikladniji i iskreniji odnos među književnicima, jer će jedino tako 
doći do potpunije i korisnije suradnje. I kao što su mnogi pogledi naših 
starijih još i danas aktuelni, ovdje nam progovara Šenoa, progovora nam 
eto već šezdeset godina o cjelokupnom sjedinjenju književnika, o njihovu 
novom naletu i kulturnom prosperitetu čitava naroda: : 

»Mi osuđujemo svaki monopol, svako spletkarenje, svaki aristokra- 
tizam ili zavidnost u književnosti i želimo samo jedno: da se sve naše 
radne sile slože u jednu republiku pod zastavom narodne prosvjete, a pred 
toli lijepom i uzvišenom idejom moraju iščeznuti majušne osobne antipa- 
tije, ako ih gdje ima.« 

